
Sredstva, kojima dobivamo milosti Božje. 
TREĆA KNJIGA, — SAKRAMENTALI I MOLITVA. 


A. Sakramentali. 


I. SVETINJE SLIČNE SAKRAMENTIMA. 
. (D. K. 196—198. Cod. c. 1144—1150.) 


I. Kod vrata u crkvi nalazi se posuda s vodom, kojom se 
škropimo ulazeći u crkvu. Činimo nešto slično, što se radi na 
krštenju. O Uskrsu nose kršćani kruh u crkvu, te ga svećenik 
blagosilja, i tai se kruh jede s pobožnošću. Ali to je i poslije 
blagoslova običan kruh. To je neka slika svete pričesti, ali nije 
pričest, nije sakramenat. Takve stvariiradnje, slične 
sakramentima, zovu se sakramentali (sakra- 
mentići, svetinje, svetstva), blagoslovine. 


IL, Isus blagosilja hljebove i ribe. U ono 
vrijeme, kad je bilo s Isusom mnogo ljudi i nisu imali šta jesti, 
dozvavši učenike reče im: »Žao mi je naroda; jer već tri dana 
stoje kod mene, i nemaju šta jesti, i ako ih otpustim gladne 
kući, oslabit će na putu; jet su neki od njih došli izdaleka«. 
1 odgovoriše mu učenici njegovi: »Otkuda ih tko može na- 
hraniti hljeba ovdje u pustinji?« I zapita ih: »Koliko hljebova 
imate?« Oni kazaše: »Sedam«. I zapovjedi narodu, da posjedaju 
po zemlji. I uzevši sedam hljebova, davši hvalu prelomi i dade 
učenicima svojim, da postave, i postaviše narodu. A imali su 
i malo ribica; i njih blagoslovi, i zapovijedi da postave. I jedoše 
i nasitiše se, i nakupiše komada, što preteče, sedam košarica. 


A onih, ai su jeli, bilo je oko četiri tisuće; i otpusti ih (Mark. 
8, 1—9 


II. 1. Sam Spasitelj eto hraneći ljude činio je nešto slično 
kao na zadnjoj večeri: »daje hvalu i lomi kruh«. Ali kod toga 
ne kaže kao na zadnjoj večeri: »Ovo je tijelo moje«. Taj dakle 
kruh, kojega se nasitilo mnoštvo od četiri tisuće ljudi, različit 
je od onoga, što su ga blagovali apostoli. Što je Isus dao na zad- 
nioj večeri apostolima, bilo je tijelo njegovo, sakramenat, a 
što je blagovalo mnoštvo, bio je blagosloven kruh. 

Sv, Ambrozije govoreći o tom, kako je Isus nahranio če- 
tiri tisuće (lib. 6. in Luc. c. 9, Brev. Dom. VI. post Pent.), veli: 
»Pošto su apostoli poslani, da propovijedaju evanđelje o kra- 
ljevstvu Božjem, dijeli se hrana nebeske milosti. Ali gledai, 
kojima se dijeli. Ne besposlenima u gradu ... nego onima, 
koji u pustinji traže Krista. S njima govori Riječ Božja ne o 
stvarima svjetovnim: nego o kraljevstvu Božjem . . . Ali mno- 
štvo još se ne hrani tvrdom hranom, ni tijelom Kristovim . 
Pet je hljebova kao mlijeko, a hrana tvrđa tijelo je Kristovo, 
pilo jače krv je Gospodnja.« Tijelo i krv Kristova su sakra- 
menti, a hljeb blagosloven od Krista, što su ga blagovali ljudi 
u pustinji, bio je sakramentić (sakramental), 

Tako je Isus blagosiliao djecu i apostole moleći se da ih 
Otac posveti, izgonio je đavole iz bjesomučnih. O posvetilu 
hrama dolazio u Jeruzalem. Tim je dao primjer vjernima, da 
se služe blagoslovinama, 

2. Isus je dao vlast svojim apostolima i učenicima, da i oni 
blagosiliu i svete. Šaljući apostole, da propovijedaju, rekao im 
je: »Kad ulazite u kuću, pozdravite je: Mir kući ovoj. I ako 
bude ona kuća dostojna, mir će vaš doći na nju; ako li ne bude, 
vaš će se mir vratiti k vama« (Mat. 10, 12. 13.) Kad je izabrao 
sedamdeset i dva učenika, posla ih pred sobom dajući im jed- 


nake opomene. I vratiše se: sedamdeset i dvojica s radošću. 


govoreći: »Gospodine, i đavoli nam se pokoravaju u ime tvoje«. 
I reče im: »Gledao sam sotonu, kako spade s neba kao munja. 
Eto vam dadoh vlast, da gazite zmije (đavole) i svaku nepri- 
jatelisku silu« (Luk. 10, 1. 17). 

Napokon, prije nego što je uzašao na nebo, reče aposto- 
lima: »Idite po svemu svijetu i propovijedajte evanđelje . 
Za onima, koji uzvjeruju, ići će ovi znaci: U moje će ime izgo- 
niti đavole, novim će jezicima govoriti. Uzimat će zmije, i ako 
smrtno što popiju, ne će im nauditi; na bolesnike stavljat će 
ruke, i ozdravljat će« (Mark. 16, 15—18). 

Tako dakle ima Crkva od Krista vlast, da 
može blagosiljatii svetiti odgoneći utjecaj đavolii. 

3. Dobivenom vlašću služili su se Apostoli. Sveti Pavao 
izagnao je iz djevoike u Filipima vračarskoga, đavolskoga duha 
(Di. ap. 16, 16). Kad se vozio lađom u Rim za silne bure, koja 
je 14 dana bjesnila, tiešio je ljude, koji nisu jeli radi toga, jer 
im se radi silnoga bacanja lađe smućivalo: »Danas je četr- 
naesti dan, kako bez jela provodite, a da niste ništa okusili. 

Zato vas molim, da se okrijepite hranom, jer je to na vaše 
spasenje, a nijednomu od vas ne će pasti ni vlas s glave«. 1 
pošto je to rekao, uze hljeb, zahvali Bogu pred svima, prelomi 
i stade jesti. Tada se svi ohrabriše i stadoše također jesti« 
(Di. ap. 27, 33—36). 

To nije bila ni misa ni pričest, što je Pavao činio, nego 
jednostavna hrana, ali je Pavao prije hranu blagoslovio, kako 
je to i Isus činio pred mnoštvom svijeta. z 

Pavao je dakle zahvaliivao Bogu i prelomio kruh: to je 
bila sveta radnja; a kruh što ga je jeo, bila je blagoslovena 
stvar 

Tako po primjeru svetih apostola čini Crkva naređujući 
sakramentale. Sakramentali su dakle stvari ili 
radnje, kojima se Crkva služi, da izmoli od 
Boga neke pomoći osobito duhovne. 

Krist je blagoslovio hljebove pred mnoštvom nesamo, da, 
ih nahrani, nego da ih utvrdi u vjeri, u pouzdanju u Boga; i 
kad je blagosiljao djecu, nije to činio samo zato, da budu sreć- 
na na zemlji nego većma, da dobiju život vječni. 

4, Isus je samo neke blagoslovine sam činio. Što će se 
sve blagosiljati, to je ostavio Crkvi da određuje. Život se ljud- 
ski i njegove potrebe mijenjaju: ljudi dolaze do nove vrste 
hrane, drukčije grade stanove, a osobito se mnogo iznašlo no- 
vih sredstava, kojima se voze po zemlji, plove po moru i lete 


“po zraku. Za sve te prilike života određuje Crkva posebne bla- 


goslove. Nove pak sakramentale ustanoviti, po- 
primljene tumačiti, neke od njih ukloniti ili promijeniti m o ž e 
samo Apostolska Stolica. 

Kako je Isus dao vlast samo apostolima i učenicima, da 
izgone nečiste duhove, meću ruke na bolesnike i t. d., tako 
i sad u Crkvi mogu služiti sakramentale samo oni, 
kojiimadu svetiredi vlast od Crkve, da to mogu 
činiti. 

5. Isus je svojom molitvom umnožio hljebove. Tako je i 
tu pokazao, da je donio blagoslov na zemlju, koja je radi gri- 
jeha »prokleta«, te se čovjek s mukom od nje hrani, jer mu 
rađa trnje i korov (I. Mojs. 3, 17. 18). Poradi grijeha, kojim se 
čovjek predao u službu đavola, i sama narav nalazi se u »rop- 
stvu raspadljivosti« (Rim. 8, 28), od kojega ju je s veće strane 
već sam Isus izbavio oslabivši onoga, koji je imao vlast nad 
njom, a od kojega će se sasvim »oprostiti na slobodu sinova 
Božiih« tek na koncu svijeta. I Crkva svojim blagoslovima 
gleda što više oslabiti moć đavoliunadprirodom 
i pomoći njezinu oslobođenju. ' 

Ta vrsta blagoslovina, kojima se naročito sprečava utje- 
caj nečistoga duha, zovu se zaklinjanja, jer se određe- 
nim riječima sili nečisti duh, da odstupi od svega, nad čim bi 
mogao imati vlast, da se služi čovjeku na zlo. 


Blagoslovine sprečavajući djelovanje nečistoga duha idu 
još i dalje. Nesamo što gone »kneza ovoga svijeta« iz opsjed- 
nutih ljudi i mjesta i tako ih oslobađaju od službe i ropstva 
đavoljega, nego naprotiv Stvari i ljude određuju, da služe Bogu. 
To biva sakramentalima, koji se zovu po svete, kad se neke 
osobe, mjesta ili stvari izlučuju i određuju za službu Božju. 

Pa i ono, što služi ljudima u vremenitom životu, sakra- 
mentali čiste od svakoga utjecanja đavoljega; ne dopuštaju, 
da se onim đavo služi na štetu ljudima, što im ima biti na 
korist. Ti se sakramentali zovu blagoslovi. 

6. Kod sakramentala vidimo neki red: neki su veći od. 
drugih; posvete su znatnije nego blagoslovi. Zato kao što neke 
sakramente može dijeliti samo biskup, tako i neke sakramen- 
tale samo biskup obavlja. »Posvete ne može nitko valjano 
obaviti, koji nema biskupskoga obilježja ili mu nije to dopu- 
šteno po pravu ili po ovlaštenju apostolskom. Blagoslove pak 
dati može svaki svećenik, osim onih, koji su pridržani Rim- 
skomu biskupu ili drugim biskupima. Ako svećenik dade pri- 
držani blagoslov bez dopuštenja, blagoslov nije dopušten, ali 
je valjan, osim ako se drugo odredi kod pridržanja« (c. 1147). 

7. Kad je Isus naredio sv. euharistiju, rekao je apostoli- 
ma: »To činite na moj spomen«, i kod drugih je sakramenata 
naložio, da se primaju. No kad je dao hvalu Bogu i hranig 
ljude, nije zapovjedio, da i apostoli tako čine. Otuda vidimo, 
da su sakramenti zapovijedani, a sakramentali 
nisu, nego su samo preporučeni. 

I to je jedna razlika između sakramenata i 
sakramentala. Druga je razlika, što je sakramente na- 
redio Krist, a sakramentale je uvela Crkva. Crkva ne može 
sama dijeliti milosti, a potom ni određivati znake, kojima se 
milost daje. Zato sakramentali nemaju one moći, što je imadu 
sakrainenti. Kako veli sv. Ambrozii: tvrđa je hrana tijelo Kri- 
stovo. Sakramenti sami sobom izvode milost, a sakramentali 
donose milost preko molitve Crkve. Ipak i sakramentali kao 
neki izvaniski znaci čine, da bude molitva Crkve jača, i da 
milost pouzdanije dođe. Zato ih' Crkva upotrebljava kao pri- 
pravuzasakramente, kao što su zakljinjanja i blagosi- 
lianja prije krštenja. Zato su sakramentali neka sredina između 
dva sredstva milosti: između sakramenata i molitve. 

Stoga i Crkva traži, kao što kod sakramenata ima biti 
riječ i tvar, tako da se kod zgotavljanja i služenja sakramen-- 
tala točno drže obredi, odobreni od Crkve; te posvete i bla- 
&oslovi ne vrijede, ako se nije upotrebio način (formula) od 
Crkve propisan. Ipak dijelovanje sakramentala stoji više do 
vrijednosti onoga, koji ih zgotavlja i do pobožnosti onoga, koji 
se njima služi. 

Razlika je nadalje, što sakramenti daju posvetnu milost, 
a sakramentali samo dielatne milosti i vremenite pomoći. 

Napokon je i razlika između sakramentala i sakramenata: 
što sakramente mogu primati samo kršteni, a sakramentali 
mogu se dijeliti i katekumenima (poučnicima), dapače ako 
Crkva ne zabrani, mogu se dati i nekatolicima, da dobiju svi- 
jetlo vjere ili s tim svijetlom i zdravlje tjelesno (c. 1149). 

8. Ako i nisu sakramentali potrebni za spasenje kao. sa- 
kramenti, ipak. su veoma korisni. 

Kada Crkva posvećuje i blagosilja, njezina molitva imade 
veliku moć. Nije to molitva samo jednoga, gdjekada nevrijed- 


. noga čovjeka, nego su to molitve svete Crkve, zaručnice Kri- 


stove, s čijom su molitvom združene molitve svetih duša, 
pravednika i ugodnika Božjih. Takvu će molitvu i Bog prije 


< uslišiti. 


Zato treba da se blagoslovinama pobožno služimo i po- 
štujemo posvećene i blagoslovene stvari, mjesta i osobe. Onda 
će nam mnogo za vječno i vremenito dobro koristiti molitve 
i blagoslovi svete Crkve, u čije ime svećenik sveti i blagosilja. 

IV. 196. Što su blagoslovine? Blagoslovine su: 1) blago- 
slovene stvari kao: voda, ulje, sol, kruh i vino; 2) zaklinjanja, 
posvećivanja i blagosivanja. — 197. Tko je naredio blagoslo- 
vine? Blagoslovine je naredila Crkva, koja je dobila vlast od 
Krista, da može blagosiljati i svetiti. — 198. Zašto treba da 
se blagoslovinama pobožno služimo? Blagoslovinama treba 
da se pobožno služimo, jer ćemo tada biti dionici molitve i 
blagoslova Crkve, u ime koje svećenik sveti i blagosilja. 

V. Kod prave pobožnosti treba paziti, da u prvom redu 
činimo ono, što je zapovijedano, a onda ono, što je preporu- 
čeno. Zato nije ono prava pobožnost, kad neki zanemarujn 
sakramente, a mnogo drže do sakramentala: ne pričešćuju se 
o Uskrsu, a boje se, da ne bi na Uskrs donijeli kruh i meso 
na blagoslov i da ne bi od toga jeli. Nadalje ne valja samo od 
sakramentala tražiti vremenitu sreću, zaštitu tijela, nego još 
većma zaštitu duše, kako to i Crkva moli naređujući blago- 
slovine. Ali opet nema prave pobožnosti onaj, koji ne drži ništa 
do blagoslovina. Crkva nije ništa naredila suvišno; zato tko se 
služi dostojno i pobožno blagoslovinama, izvršuje želju Crkve 
i Bogu posvećuje svoje tijelo i dušu, sav svoj rad i život. A 
od toga nema ništa ljepše ni korisnije. 


H. IZGONIT ĆE ĐAVOLE. ZAKLINJANJA NAD 
OBSJEDNUTIMA. 


(Cod. c. 1151—1153. Rituale Rom. Tit. X1. cap. 1—2). 


I. Da đavo ima po dopuštenju Božjem neku moć nad pri- 
rodom i liudima, jasno je iz mnogih događaja, koji su nam po- 
znati. Eno, đavo je zaveo prve ljude na grijeh. Poslije grijeha 
njegova je moć porasla. On upropašćuje imutak Jobu, ubija 
djecu, njega udara strašnom bolešću. Đavo gubi sedam mu- 

ževa Sarinih. Liude zavodi da otpadaju od Boga i poštuje krive 
bogove, demone. Tako sebi prisvaja čast božansku. Kad je 
Spasitelj došao na svijet, on još jednom napreže sve sile, da 
svoju vlast pokaže i održi, te podsjeda mnoge ljude. 

No Spasiteli mu krši vlast, izgoni ga iz liudi, i 
daje tu vlast apostolima i Crkvi. 

II. Isus izgoni bijesove. Mnogo nam slučajeva 
pripovijedaju evanđelja, kako je Isus izagnao nečistoga duha 
iz ljudi. Evo jednoga događaja: 


1. Tako su k Isusu doveli opsjednuta, koji bijaše - 
slijep i nijem. Isus izagna vraga, te je nijemi govorio i- 


gledao. I diviše se ljudi govoreći: »Nije li ovo Sin Davidov 


(Spasiteli)?« A farizeji stadoše govoriti: »Preko Belzebuba, : 


kneza đavolskoga, izgoni đavole.« A drugi kušajući iskahu od 
njega znak s neba (da tim pokaže, da je Spasiteli). A on videći 
njihove misli reče: »Svako će kraljevstvo, koje se razdijeli 
samo po sebi, opustjeti, i kuća će na kuću pasti. Aakojei 
sotona razdijelien sam po sebi, kako će stojati kraljevstvo 
njegovo, kad kažete, da ja preko Belzebuba izgonim davole? 
Pa ako ja preko Belzebuba izgonim đavole, sinovi vaši preko 
koga izgone? Zato će vam oni biti suci. Ako pak ja prstom 
Božjim izgonim đavole, zacijelo je došlo k vama kraljevstvo 
Božie. Kad jaki naoružan čuva svoj dvor, u miru je sve, što 
ima. A kad dođe jači od njega te ga nadvlada, uzme sve oružje 
njegovo, u koje se uzdao, i razdijeli što otme od njega.« (Luk. 
11, 14—22. Mat. 12, 22 sl.) 

.2. Još u početku svojega javnoga naučavanja došao je 
Isusu Kafarnaum i ondje učio po subotama. I divili su se 
njegovoj nauci, jer mu je besjeda bila silna. Tada je bio u 
zbornici čovjek, koga je opsio zli nečisti dul, i 
povika iza glasa: »Jao, što mi imamo s tobom, Isuse Nazare- 
ćanine? Došao si, da nas pogubiš? Znam te, tko si, svetac 
Božii.« I zaprijeti mu Isus govoreći: »Umukni i iziđi iz njega!« 
I oborivši ga nečisti duh na sredinu iziđe iz njega, i ništa mu 
ne naudi. I obuze sve strah, te su govorili jedan drugomu: 
»Što je to, da s vlašću i silom zapovijeda nečistim dusima, te 
izlaze?« Iotide glas o njemu po svim okolnim mjestima.« 
(Luk, 4, 31—37). 

3. Poslije opet, kad je utišavši oluju na moru prešao na 
drugu stranu jezera Genezaretskoga u zemlju Gerasen- 
sku. A kad izide iz lađice, odmah mu iz groblja iziđe ususret 
čovjek s duhom nečistim, koji je živio u grobovima, i nitko ga 
nije više mogao svezati ni verigama; jer je često bio metnut 
u klade i u verige, pa je iskidao verige i izlomio klađe, i nitko 
ga nije mogao ukrotiti. I neprestano je bio dan i noć u grobo- 
vima i gorama vičući i bijući se kamenjem. A vidjevši Isusa 
izdaleka potrči i padne pred njim ničice. I povikavši iza glasa 
reče: »Što ia imam s tobom, Isuse, Sine Boga svevišnjega? 

Zaklinjem te Bogom, ne muči me!« Jer mu je govorio: »Iziđi, 
nečisti duše, iz čovjeka!« I upita ga: »Kako ti je ime?« I odgo- 
vori mu: »Legija mi je ime, jer nas je mnogo.« 1 vrlo ga je 
molio, da ga ne otjera iz one okoline. A ondje je po brijegu 
pasao velik čopor svinja. I kad su ga molili duhovi: Pošalji 
nas u svinje, da u njih uđemo! dopusti im. I izišavši nečisti 
duhovi uđoše u svinje. I s velikom navalom strmoglavi se u 
more čopor oko dvije tisuće, i potopiše se u moru. A svinjari 
pobjegoše i javiše u gradu i po selima. I iziđoše, da vide, što 
se dogodilo. I dođoše k Isusu, i vidješe bjesomučnoga, gdje 
sjedi obučen i zdrave pameti, pa se uplašiše. A kad su im 
pripovijedali oni, koji su vidjeli, što se dogodilo od bjeso- 
mučnoga i svinja, počeše ga moliti, da otide iz njihovih krajeva. 
I kad uđe u lađicu, stade ga moliti onai, kojega je mučio đavo, 
da bude s njim. I ne dopusti mu, nego reče: »Idi kući svojoj 
k svojima, i javi im, što ti je učinio Gospodin i kako te je po- 
milovao.« I otide, te poče pripovijedati u deset gradova, što 
mu je učinio Isus, i svi su se divili (Mark. 5, 1—20). 

4. Kad je Isus sišao s gore Tabora, gdje se bio preobrazio, 
dođe k svojim učenicima i vidie mnogi narod oko njih i knji- 
ževnike, gdje se prepiru s njima. I čim ga vidješe, sav svijet 
s poštovanjem pohrli k njemu i pozdravliahu ga. I upita ih: 
»Što se prepirete među sobom?« I odgovori mu jedan od na- 
roda: »Učitelju! Dovedoh k tebi svoga sina, u komu je nijemi 
duh, koji gdjegod ga uhvati baca ga, a on se pjeni i škrguće 
zubima i suši se. I rekoh tvojim učenicima, da ga istjeraju, ali 
nisu mogli.« A on im odgovori: »O rode nevjerni! dokle ću biti 
s vama? dokle ću vas trpjeti? Dovedite ga k meni!« I dove- 
doše ga k njemu. I kad ga vidje, odmah ga duh stade lomiti i 
padnuvši na zemlju valjao se pjeneći. I upita njegova oca: 
»Koliko ima vremena, kako mu se to događa?« A on reče: 
»Od dietinjstva. I često ga baca u oganj i u vodu, da ga pogubi, 
Nego, ako što možeš, smiluj nam se i pomozi nam.« A Isus mu 
reče: »Ako možeš vjerovati, sve je moguće onomu, koji vje- 
ruje.« Tada povikavši otac dječaka reče sav u suzama: »Vje- 
rujem, pomozi mojemu nevjerju.« A kad vidje Isus, da se 
narod stječe, zaprijeti nečistomu duhu govoreći: »Nijemi i gluhi 
duše, ia ti zapovijedam, iziđi iz njega i više u njega ne ulazi!« 
I povikavši i izlomivši ga vrlo iziđe, i učini se (dječak) kao 
mrtav tako, te su mnogi govorili: »Umro je!« A Isus uzevši 
ga za ruku podiže ga, i usta. I kad uđe u kuću, pitahu ga nje- 
govi učenici nasamo: »Zašto ga mi nismo mogli istjerati?« 1 
reče im: »Ovaj rod ne može nikako drukčije izići osim mo- 
litvom i postom« (Mark. 9, 14—29). : 

II. 1. Tako nam ovi slučajevi a i druge napomene u 
evanđelju, kao ono da su k Isusu doveli »opsjednute i mjeseč- 
njake, te ih je iscijelio« (Mat. 4, 24); »i đavoli su izlazili iz 
mnogih vičući i govoreći: Ti si Sin Božii« (Luk. 4, 41): svje- 

doče nam, da je zaista bilo ljudi u vrijeme Kri- 
stovo, koje je opsionečisti duh. Nečisti duh ovla- 
davši čovjekom služio se njegovim jezikom, davao mu ili izvan- 
rednu tjelesnu jakost ili a tako izmučio, da je čovjek postao 
bolestan: slijep, nijem, padavičav, mjesečljiv. Čovjek je vidio 
i znao neke stvari, koje inače prirodnim načinom nije znao. 
Kazivajući istinite stvari služi se dvoličenjem, nepotpunom 
istinom, da može drugi put zavarati. Osobito je želja nečistomu 
duhu, da škodi. Zato su i đavoli molili Isusa, da ih pusti u 
svinje. Isus je to dopustio za kazan onim stanovnicima, koji 
su svinje gajili u kraju blizu Židova, kojima je bilo zabranjeno 
jesti svinjetinu, pa im tako davali priliku, da griješe protiv 
svojega zakona. 

Da nečisti duh može opsjednuti čovijeka i da je bilo takih 
ljudi, svjedoči židovski narod i njegovi književnici, koji prizna- 
vaju, da su oni ljudi, što ih je Isus oslobodio nečistoga duha, 
uistinu opsjednuti, ali u svojoj zlobi govore, da Isus izgoni 
davole pomoću Belzebuba, kneza đavolskoga. Bilo je i kod 
Židova ljudi, koji su se bavili tim, da su nekim riječima prizi- 
vajući ime Božje izgonili nečiste duhove. 

2. Jednako nam evanđelja govore, da je Isus dao i svojim 
apostolima i učenicima vlast, da izgone đavole, kao što smo 
čuli u pređašnjoj Katekezi, te im dao i naputak, -kako će to 
činiti. Onaj, koji izgoni đavole, ima biti pun 
vjere; treba da moli i posti. To je sakramental, i 
njegovo djelovanje ovisi o vrijednosti, vjeri i pobožnosti onoga, 
koii ga vrši i onoga, nad kojim se vrši. Zato je učenicima 1Isu- 
sovim pošlo gdjekad za rukom, da izagnaju đavole, a gdjekad 
nije. 

Kad je sv. Pavao boravio u Efezu dvije godine, kako 
pripovijedaju Djela ap. (19, 11—17), Bog je činio osobita čudesa 
rukom njegovom, tako da su i rupce za znoj i pojase od tijela 
njegova polagali na bolesnike, i ostavljale su ih bolesti i zli su 
dusi iz njih izlazili. A počeli su i neki od Židova, koji su nao- 
kolo obilazili i zaklinjali đavole, zazivati nad opsiednutima ime 
Gospodina Isusa govoreći: »Zaklinjem vas Isusom, koga Pavao 
propovijeda«. Bilo je sedam sinova nekoga Skeve, židovskoga 
velikoga svećenika, koji su to činili. Ali im zli duh odgovori: 
»Isusa poznajem i Pavla znam, ali tko ste vi?« I navali na njih 
čovjek, koji bijaše opsiednut, s tolikom silom, i nadvlada ih, 
tako da su goli i izranjeni pobjegli iz one kuće. Kad su to do- 
znali svi Židovi i pogani, koji su stanovali u Efezu, ušao je strah 
u sve njih, i veličalo se ime Gospodina Isusa. 

Tako vidimo, da se zaklinjanjem đavola ne može 
tkogodbaviti, negosamoljudi određeni od Crkve, 
i to imađu činiti sveto i pobožno. 

3. Da će i poslije Isusa biti opsjednutih ljudi, sviedoče 
riječi Isusove, kojima je dao apostolima vlast nad nečistim 

duhovima. Takih opsjednutih imade i sada; ali 
mnogo manje nego u vrijeme prije Isusa, kad je đavo imao 
veću moć nad ljudima. Dopušta to Bog, da se i tim načinom 
očituje moć Kristova i Crkve u potonjim naraštajima; a gdje- 
kad to Bog dopušta za kazan ljudskih grijeha, osobito grijeha 
nečistoće, newmjerenosti, laži, oholosti, pai kletve, kojom ljud 
zovu đavola k sebi i na druge. 

4. Nečisti se duh izgoni osobitim propi- 
sima i obredima, koje ie Crkva ustanovila. 

Nitko ne može zakonito izricati zaklinjanja nad opsjednu- 
tima, makar i imao vlast, ako nije posebice i izrijekom dobio 
dopuštenje od biskupa. To se dopuštenje ima dati samo sve- 
čeniku pobožnu, razboritu i savršena života. On ima prije 
zaklinjanja da brižno i razborito izvidi, da li je doista onaj 
opsjednut od đavola. Zaklinjač neka lako ne vieruje, da je tko 
opsjednut, dok ne vidi jasnih znakova: takvi su znaci na pr. 
da tko govori nepoznatim jezikom ili razumije jezik, koji nije 
nikad učio; da otkriva daleke i sakrite stvari, da opsiednuti 
pokazuje jakost preko dobi i naravi i t. d. 

Zaklinjač treba da se služi obredima i riječima, od Crkve 
propisanima, kojima se đavolu zapovijeda u ime Krista, da 
ostavi opsjednuta čovjeka ili mjesto.  Zaklinjanja imadu se 
obavljati više nasamo, gdje nema mnogo ljudi.  Opsjeđenika 
treba opomenuti, da se moli, čini znak svetoga križa, da posti, 
ispovjedi se i pričesti, ako je to moguće; kraj njega postave 
se svete stvari: blagoslovena voda, svete moći. 

Svećenik ima se prije zaklinjanja ispoviediti ili barem 
srcem pokajati, prije toga ako je moguće služiti svetu misu. 
Molitve, što ih moli nad opsjednutim, sastavljene su od psalama 
(53, 67, 69, 117, 34, 30, 21, 3, 10, 12) i riječi Svetoga Pisma. 
Molitve se svršavaju obično: da nečisti duh iziđe po zapovi- 
jedi »Isusa Krista, Gospodina našega, koji će doći suditi žive i 
mrtve i vijek ognjem«, jer se nečisti duh boji osobito toga suda, 
koji će povećati njegove muke. Molitava ima više, jer je to 
jedno jako sredstvo po nauci Isusovoj, kojim se goni nečisti 
duh. 

Zaklinjanja mogu vršiti zakoniti služitelji nesamo nad 
krštenima i katekumenima nego i nad nekatolicima i izopće- 
nima. Jer je i Isus izgonio đavole nesamo iz Židova nego i 
pogana, kao na pr. iz kćeri žene Hananeike; pa i onaj u zemlji 
Gerasenskoj bit će da ie bio poganin. 

IV. Zaklinjanje je sakramental, kojim zakoniti služitelj 
iz opsjednutih izgoni nečistoga duha obredima i načinom usta- 
novljenim od Crkve. 

V. Da ima i danas ljudi opsijednutih od đavola, to je iz- 
viesno. Gledamo li, kako neki ljudi paklenim bijesom mrze na 
Crkvu i progone njezine najvjernije sinove, možemo si to 
pravo protumačiti samo tim, ako držimo, da su opsjednuti od 

oca laži i neprijatelja svake istine. Pa i ona želja, kojom neki 


pakosnom zlobom idu samo za tim, da drugomu naude, znak je 


utjecania đavoljega. 

Ipak i tu moramo biti na oprezu, kako to Crkva nalaže 
i zaklinjaču, da u pojedinom slučaju lako ne povjerujemo, da 
ie kako mjesto ili čovjeka obsio nečisti duh. Ima i u prirodi 
čudnih, nama ioš nepoznatih sila; a ima i različitih prevara od 
liudi, koji gdjekad iz sebičnih razloga na nekom mjestu dižu 
strah, da odanle odvrate ljude. 
Čuvajmo se pak sami, da ne padnemo pod vlast nečistoga 
duha, a to biva naročito nečistim grijesima. Oružajmo se često 
znakom svetoga križa, pred kojim bježe sve neprijateljske sile; 
škropimo se blagoslovenom vodom i služimo drugim blagoslo- 
vinama, da se zaštitimo od uplivanja nečistoga duha. 


HI, POSVEĆENA LICA (OSOBE): PAPA, OPAT, REDOVNIK 
I KRALJ. 


(Pontif. Rom.) 


I. Poslije zaklinjanja znatni su sakramentali posvete, 
kojima se neke osobe, mjesta ili stvari određuju za službu 
Božju. 

Posvećuju se osobe, da se od njih odvrati moć 
nečistoga duha, da mogu Bogu vjernije služiti. Jer đavo na- 
pada većom silom na one, koji su postavljeni na višu čast i 
vlast. Tako je ušao u srce Jude apostola, da izdade Isusa. 

Osobitu čast i vlast, da služe Bogu, vladaju drugima i 
prednjače im svojim životom, imadu sveti Otac papa, 
poglavari redovnikaikraljevi;zatose posve- 
ćuju, da mogu vjernije vršiti svoju službu. ' 

Evokako-su se već u Starom Zavjetu po- 
svećivali veliki svećenik, prorociikralijievi. 

TII. 1. Bog bijaše zapoviedio Mojsiju na gori Sinajskoj, da 
uzme Arona brata svojega za svećenika i da mu načini svete 
haljine za čast i ures. 

Mojsije po zapovijedi Gospodnjoj posveti Arona. 
Opravši ga vodom obuče ga u haljine svećeničke i izlije mu na 
glavu ulje za pomazanje, tako ga pomaza i posveti (II. Mois. 
29, 39. IJI. Mojs. 8). 


2. Osim svećenika Bog je izabirao i slao izvanredne ljude, 
da uče narod i drže ga na putu, kojim će Bogu služiti i sveti 
postajati. To su bili proroci. Oni su skupljali oko sebe 
učenike, koji su ih slušali i slijedili. Za svoju su službu bili 
pomazivani. Tako je Bog rekao proroku Iliji: »Idi i po- 
maži Jehua za kralja nad Izraelom, aElizeja pomaži za 
proroka mjesto sebe!« Iotide Ilija i nađe Elizeja, gdje 
ore na dvanaest jarmova volova. I kad dođe Ilija k njemu, 

baci na nj plašt svoj. A on odmah ostavi volove i ustavši ctide 
i pođe za Ilijom i služaše mu (III. Kralj. 19, 16—21). 

3. Da su se i kraljevi pomazivali, svjedoči eto, što je Bog 
rekao Iliji, da Jehua pomaže za kralja. A to se vidi osobito iz 
pomazanja prvih kraljeva izraelskih: Saula i Davida. Kad je 
narod izraelski tražio kralja mjesto sudaca, da nad njima vlada, 
prorok je Samuel po odredbi Božioj pomazao Saula za 
kralja. To je bilo ovako: Nekom čovjeku od plemena Ben- 
iaminova izgubiše se magarice, pa je poslao svojega sina Saula, 
da ih traži. Saul tražeći magarice i ne mogavši ih naći dođe 
sa slugom u grad Betlehem i tu zapita Samuela proroka za 
magarice. A Samuelu je Bog objavio, da toga čovjeka pomaže 
za kralja. Zato mu Samuel reče: »Ne brini se za magarice, 
Našle su se. A tebi će pripasti, što je najbolje u Izraelu.« Osta- 
vivši kod sebe Saula preko noći razgovaraše s njim, kako bi 
trebalo postaviti kralja, pa idući drugi dan s njim po putu uze 
Samuel uljanicu s uljem i izli mu na glavu pa ga cjeliva i reče: 
»Eto, pomaza te Gospodin, da budeš kralj nad narodom nje- 
govim i da ga oslobodiš od neprijatelja njegovih. I evo ti 
znaka, da te je Bog pomazao: Kad dođeš na Hum (rođeno svoje 
mjesto), srest će te četa proroka, i sići će na te Duh Gospodnji 
i prorokovat ćeš s njima i postat ćeš drugi čovjek.« Tako se 
i dogodi. ' 

A kad je poslije odbacio Gospodin Saula, radi njegove 
neposlušonsti, da ne bude više krali, reče Samuelu: »Dokle ćeš 
plakati za Saulom, kad sam ga ja odbacio. Napuni rog svoj 
uljem i idi k Isaju Betlehemcu, jer sam jednoga od sinova nje- 
govih izabrao sebi za kralja.« Samuel dođe u Betlehem k Isaju, 
i on izvede pred njega svojih sedam sinova. Svi budu Samuelu 
Do volji, ali je čuo kod svakoga glas: »Ovoga nije Gospodin 


izabrao«. Onda zapita Samuel Isaja: »Jesu li ti to svi sinovi?« 


Isaj reče: »Ostao je još naimlađi, koji pase ovce«. Samuel 
zapovjedi, da ga dovedu. I kad dođe najmlađi David, reče 
Gospod Samuelu: »Ustani, pomaži ga, to je«. Tada 
Samuel uze rog s uljem i pomaza ga usred braće njegove. 1 
dođe Duh Gospodnji na Davida od toga dana i u napredak. A 
Duh Gospodnji odstupi od Saula i stade ga uznemirivati zao 
duh (I. Krali. 9. 10. 16.). , 

II. 1. Ako je veliki svećenik u Starom Zavjetu imao 
osobite haljine »za čast i ures«, dolikuje još više, da veliki 


svećenik Novoga Zavjeta, sv. OtacPapa ima posebne 


službene haljine. To su između ostaloga osobito duga 
haljina od bijele svile, haljetak od hermelina, kitnjasti pas i 
naramenica sa tri križa, a na glavu mu se postavlja trostruka 
kruna, zvana tiara, koja označuje trostruku papinsku vlast: 
svećeničku, učiteljsku i pastirsku (vladarsku). 

Svoju vlast prima Sv. Otac papa obredima, u kojima se 
nalazi i posveta za toliku službu. Papuizabiraju kardinali 

po takom uređenju, da izbor bude sasvim slobodan, savjestan 
i izvjestan. Zato se osobitim obredom dokazuje (konstatira) 
smrt Pape. Poslije smrti Pape počeka se petnaest dana, da 
mogu u Rim doći kardinali s udaljenih krajeva.  Kardinali 
obavljaju izbor u zatvorenoj zgradi (conclave), kamo ne smije 
nitko ulaziti niti izlaziti, dok se ne izabere Papa, To je uređeno 
zato, da izbor bude potpuno slobodan, i da se izbor što prije 
provede. Izabrani mora imati dvije trećine predanih glasova; 
zato se izbiranje tako dugo ponavlja, dok jedan ne dobije 
određeni broj glasova. Tako se utvrđuje, da je izbor izvjestan. 
Kardinali se opominju, da ih u izbiranju ništa drugo ne vodi 
nego slava Božija i dobro Crkve. 

Čim se izbor zakonito obavi i izabranik izjavi, da izbor 
Prihvaća, onim časom prima vrhovnu vlast nad Crkvom po 
cijelom svijetu; zato mu se odmah kardinali poklone. Jedan 
od kardinala odmah javi skuplienom svijetu, tko je izabran za 
Papu. Ako izabrani nije još svećenik ili biskup, posveti se za 
svećenika i biskupa. 

Nekoliko dana poslije izbora kruni se novi Papa. 
Izabranoga Papu nose na nosiljci u crkvu sv. Petra. Tako su 
u davnini odličnije Rimljane nosile-sluge, pa je taj običaj — koji 
ujedno služi za poštovanje naiviše časti na svijetu — ostao do 
danas. Ali odmah za ophoda pritrči k Papi jedan od svećenika 
i zapaljuje pred Papom rukovet kudjelje pjevajući 
glasno: »Sveti Oče, ovako prolazi slava svijeta«. U najvišoj 
časti sjeća se Papa, da mu se po opomeni Spasiteljevoj treba 
što više poniziti. Zato se i Papa u svojim pismima zove »sluga 
slugu Božjih«. — Pred vratima crkve sv. Petra prima Papa 
ključeve za znak, da je on nasljednik sv. Petra, kome je 
Krist obećao i dao »ključeve kraljevstva nebeskoga«, vrhovnu 
vlast u Crkvi. 


Novi Papa služi sv. misu, kod koje se pjeva evanđelje 


grčki i latinski za znak, da je rimski biskup glava svekolike 
istočne i zapadne Crkve. Kad se svrši sv. misa, odnesu Papu 
na vaniski veliki trijem crkve i tu mu postavi jedan od 
kardinala tiaru na glavu, i Papa daje blagoslov gradu Rimu 
i cijelom svijetu (Urbi et Orbi). 

2. Starim prorocima, od kojih je posljednii bio sv. Ivan 
u pustinji, obučen u haljinu od dlake kamilje i s kožnim pojasom, 
slični su životom i nošnjom redovnici (monasi, samostanci, 
kaluđeri). Oni se sa svoja tri zavjeta odriču svijeta, da se mogu 
sasvim predati službi Božjoi, pa se za tuslužbu posvećuju. 

Koji stupaju u red, prijave se glavaru reda. Ako ih primi, 
dođu u crkvu, kleknu pred žrtvenik, a glavar s družinom moli 
nad njima, da im Bog dade težiti za nebeskim blagom. Nato 
im blagoslovi mantiju, svuče im svjetovno odijelo a obuče 
redovničko. Pruža im goruću svijeću za znak, da imadu ići za 
»svijetlom  svijeta«, Kristom  Gospodinom. Ostali članovi 

družbe daju im poljubac mira. Nadjenu im se imena svetaca, 
koje im valja slijediti, i išiša im se na glavi redovnička kruna. 
Tako su nekako bili ošišani proroci. (Zato su se djeca rugala 
proroku Elizeju: »Hodi ćelo!«). Tako primljeni novaci ostanu 
na kušnji godinu dana, a onda, tko se pokaže vrijedan, polaže 
redovničke zavjete. 

Redovnički zavjeti (profesija) polažu se ovako: Redovnik * 
se ležeći pokrije mrtvačkim pokrivalom, što znači, da je umr'o 
svijetu; predaje mu se raspelo, koje ga opominje, da nosi svoj 
križ, mrtvi tijelo; daje mu se goruća svijeća za znak, da mu 
valia živjeti savršenim životom; zastire mu se glava rupcem, 
da pazi na svoje oči i druga- osjetila. 

Posebice se jošš posvećuje opat, doživotni glavar 
kojega glavnoga samostana. Posvećuje ga biskup pod svetom 
misom; Izabrani poglavar polaže prisegu pred biskupom, da 
će se u svojoj službi držati propisa Crkve i reda. Prije evan- 
đelja leži opat ničice i moli se nad njim sedam pokorničkih 
psalama s litanijama svih svetih. Potom biskup položi na ni 
ruke, predaje mu redovnička pravila i znakove njegove časti: 
pastirsku palicu i prsten, što znači, da će bditi vjerno kao 
dobar pastir nad tim, da se redovnici drže svoiih pravila. Na 
svršetku mise predaje mu biskup opatsku kapu, povede ga na 
stolicu opatsku i kad se pjeva pjesma zahvalnica, novi opat 
daje po crkvi blagoslov ; a onda sjedavši na svoje mjesto prima 
izjave poslušnosti od redovnika. 

Tako su i redovnici (i redovnice) Bogu posvećene osobe 
i toga radi, pa radi svoga savršenijega načina života i i dobra, 
što ga čine ljudima, zaslužuju poštovanje. 

3. Po primjeru Staroga Zavjeta posvećuju se i 
kraljevi, koji imađu tako upravljati narodom, da vode na- 
rod nesamo k vremenitoj sreći nego se brinu i o tom, da se u 
narodu uzdrži i umnoži poštovanje Boga. Tim i oni stupaju 
u službu Božju. ' 

Posvetu obavlja prvi biskup u kraljevstvu uz druge 
biskupe. Jedan od biskupa zamoli prvaka, da vladara podigne 
na kraljevstvo dostojanstvo, Prvak zapita: »Da li je toga vri- 
jedan?« a biskup odgovara: »Mi znamo i držimo, da je vrije- 
dan«. Nato prvak kaže, kakva je čast i koje su dužnosti kralja. 
Onda kralj priseže, da će pravicu krojiti, mir Crkvi i narodu 
čuvati i prava Crkve poštovati. Krali padne ničice i zato se 
vrijeme mole litanije svili svetih. 

Onda prvak biskup pomaže kralja svetim uljem na de- 
snom ramenu i među plećima za znak Božje pomoći i iakosti, 
koju dobiva. Prije evanđelja daje mu biskup mač, stavi mu 
krunu na glavu i preda u ruke žezlo: mač znači, da će svoj 
narod braniti, kruna ga sjeća, da svojim životom drugima 
prednjači, a žezlo ga opominje, da kao dobar pastir vodi 
k dobru svoje podložnike. 

U svetoj misi prima kralj cielov mira od biskupa i s njim 
se pričešćuje. 

Ovako posvećen krali postaje posvećena osoba, i tko 
dira njegovo dostojanstvo i život, dvostruko griješi. Zato je i 
David rekao, kad su mu svjetovali, da ubije Saula: »Iko će 
dići ruku na pomazanika Gospodnjega i ostati prav?« 

IV. Od osoba, koje se posvećuju, najznatnije su posvete 
Pape, redovnika (opata) i kralja. 

V. Papa kao vrhovna glava Crkve, kao Kristov namie- 
snik i posvećena osoba zaslužuje osobito poštovanje, te mu i 
kažemo »Sveti Otac«. Zato je težak grijeh grditi Svetoga Oca, 
a tko bi se usudio i dići na nji ruku, potpada najtežoj kazni 
izopćenja. 

Poradi osobne svetosti mnogih papa i poradi dobra, što 
su ga učinili svijetu zaslužuju naprotiv, da ih poštujemo. Oni 
su davali svoj život kao mučenici za vjeru; oni su kršćansku 
vjeru a s njom i prosvjetu raširili među narode. Pape su 
branili Rim i Italiju za vrijeme provale divljih naroda Huna i 
Vandala; oni su branili Europu od krvoločnih muhamedovskih 
Turaka i Maura. Oni su pomagali književnike i umjetnike, 
kipare i slikare i graditelje. Dizali su sjajne crkve, ali gradili 
mostove i kanale i brinuli se za dobro nesamo naroda u Rimu 
i Italiji, nego njihova dobrotvorna ruka dopire do kraja zemlje, 
do najudaljenijih i siromašnih naroda. Pape su čuvali ćudo- 
rednost koreći razuzdane vladare; branili su svetost braka 
protiv njegovih skvrnitelja; osuđivali su silništvo kraljeva i 
štitili narode od njihove tiranije. 

Pape su u obranu uzimali i male narode. Malu Hrvatsku 
podigli su na čast kraljevine; slali svoju pomoć, kad je god 
zaprijetila pogibao Hrvatima od neprijatelja. Može se reći, da 
su Pape svojom velikom pomoću oslobodili Hrvatsku, »pred- 
ziđe kršćanstva« od turske sile. Pape brane prava Hrvata i 
onda, kad se sami vaini Hrvati svojih prava odriču (Zavod 
sv. Jeronima u Rimu). Zato je ili lud ili opsjednut od đavola, 
koji prikazuje hrvatskom narodu Papu kao neprijatelja i kaže, 
da će narod hrvatski biti »tek onda sretan, kad ga Papa pro- 
kune«. Kad to Papa učini, onda će nestati hrvatskoga naroda. 
Koji žele prokletstvo Papino, žele smrt Hrvatima; jer to su 
oni, za koje se može reći: »Već i svoje ime zabit Hrvati hoće 
ter drugi narod postati«. Koji hoće, da Papa prokune Hrvate, 
to su oni, koji žele, da Hrvati zaborave i promijene nesamo 
vjeru nego i svoje ime. A kad jedan narod promijeni vjeru i 
ime, to je njegova duševna i tjelesna smrt. 

Nisu sretno prošli ni na svijetu, koji su se dizali na Pape. 
Moćna kraljevska porodica Hohenstaufovaca, koja je mučila 
Pape, propala je u malo koljena. Potomka Filipa IV., francu- 
skoga kralja, osudila je na smrt sazvana narodna skupština, 
kako je Filipovim poticanjem osuđivala papu Bonifacija: VIII. 

Napoleon Veliki morao je potpisati, da se odriče carstva u onoj 
sobi, gdje je uzalud silio Papu Pija VII., da se odreče crkvenih 
prava (svoje države). Hrvati od onoga vremena nisu imali 


* kralja svoje krvi, oikako su vikali na papu i ubili svojega po- 


svećenoga kralja Zvonimira, kad ih ije pozvao, da se na pra- 
vedan glas pape s drugim kršćanskim vladarima bore protiv 
neprijatelja kršćanstva. Imali su prečega posla, da se — kao 
danas — kolju među sobom, nego da se svi slože protiv za- 
jedničkoga neprijatelja. ' 


IV. POSVETA CRKVE I OLTARA. 
(Pontificale Rom. II. Cod. c. 1161—1202). 


I. Od davnina je običaj, koji je i zakonom Božiim utvr- 
đen, da se za službu određuju i neka mjesta. Premda je 
Bog na svakom mjestu i svagdje mu se moći klaniati, ipak je 
prikladno, da se za to odabere neko mjesto, koje se posveti. 


II. 1. Čitamo u sv. Pismu, da je Noa izbavivši se od po- 

topa načinio žrtvenik Gospodinu i prinesao na njemu žrtve 
paljenice (I. Mojs. 8, 20). — Abraham došavši iz Kaldeje u zem- 
lju obećanu načini ondje žrtvenik Gospodu i prizva ime nje- 
govo (I. Mojs. 12, 7. 8). — I kad mu je Bog rekao, da žrtvuje 
sina svojega na Moriji, načini Abraham žrtvenik i složi na nj 
drva i svezavši Izaka metne ga na žrtvenik vrh hrpe od drva 
(I, Mojs. 22, 9). 
: 2. Kad je patrijarha Jakob bježao od brata Ezava, došao 
je na jedno mjesto, gdje je htio počinuti, jer je sunce zašlo, 
pa uzme jedan od kamena, što su bili ondje i metne ga pod 
glavu te zaspa. A u snu vidje ljestve, gdie stoje na zemlji, a 
vrli njihov tiče u nebo i anđele Božje, gdje po njima uzlaze i 
silaze, a na vrhu stajao je Gospodin, koji mu govoraše: »Zem- 
lju, na kojoj spavaš, dat ću tebi i potomstvu tvojemu, i u tebi 
blagoslovit će se svi narodi na zemlji. Ja ću biti čuvar tvoj, 
kudagod pođeš, i dovest ću te natrag u ovu zemlju.« Kad se 
Jakob probudi oda sna, prepade se i reče: »Kako je strašno 
mjesto ovo!.nije ovdje drugo nego kuća Božia i vrata nebeska.« 
Potom ustavši ujutru uze kamen, koji bijaše metnuo pod glavu 
i utvrdi ga za spomen prelivši ga uljem. I učini zavjet govoreći: 
»Ako bude Bog sa mnom i sačuva me na putu, te se vratim 
srećno u dom oca svojega, kamen ovaj zvat će se kuća Božja 
i od svega, što mi god daš, deseto ću prinijeti tebi.« I kad se 
vratio Jakob srećno s puta, izvršivao je zavjet žrtvujući na 
onome mjestu (I. Mois. 28. 35). 

2. Tako su najprije ljudi prinosili žrtve na oltaru pod 
vedrim nebom. Ali je Bog u Starom Zavjetu zapovjedio Moj- 
siju, da sagradi sveti šatorida ga posveti; a 
Salomon je sagradio hram i posvetio ga. 

Sveti šator i njegova posveta. Bog je na 
gori Sinajskoj poučio Moisija, kako će načiniti mjesto za službu 
Božju. To je mijesto bio sveti šator, koji je bio tako načinjen, 
da se mogao prenositi, jer su Izraelci bili na putovanju. Sveti 
šator bio je trideset lakata dug, a deset lakata širok i toliko 
visok. Tri su mu stijene sa strane i sa straga bile od dasaka, 
sprijeda je bio zastor od platna, a krov od platna odozdo i od 
koža odozgo. Dijelio se na dva dijela: prvi sprijeda dug dva- 
deset lakata zvao se svetinja, a stražnji svetinja nad sveti- 
njama. Oko šatora bilo je dvorište ograđeno stupovima, iz- 
među kojih bijahu razastrti zastori od platna. 


U dvorištu se nalazio oltar za žrtve paljenice i velika 
umivaonica za pranje ruku svećenicima. U svetinji bio je s 
jedne strane svijećnjak sa sedam grana i sedam žižaka za ulje, 
a s druge strane stol za postavljanje hljebova, koji su se mije- 
njali svake subote. Na ulazu k syvetinji nad svetinjama stajao 
je žrtvenik kadioni, na kojem se palio tamjan. U svetinji nad 
svetinjama bio je postavljen kovčeg zavjetni od drva, obložen 
zlatom, a pokrovac mu bio od čistoga zlata. Na pokrovcu su 
bila načinjena dva heruba, koji su gledali jedan prema dru- 
gomu. Mjesto na kovčegu između dva heruba zvalo se DO- 
mirište. Tu je veliki svećenik molio za grijehe naroda i pitao 
Boga za savjet i pomoć u velikim narodnim nevoljama. 

Kad je bio sveti šator gotov, Mojsije ga posvetio poma- 
zavši uljem i sve stvari u njemu (II. Mojs. 26. 27. 30. 40). 


3. Kad su Izraelci došli u zemliu obećanu, dugo im je 
vremena služio sveti šator Mojsijev za žrtvovanje. Kad je Da- 
vid načinio Jeruzalem za prijestolnicu, podigao je na brijegu 
Sionu novi šator i,u nj je prenesao kovčeg zavjetni. Htio je 
i sagraditi hram, ali mu Bog rekao, da ne će on graditi hrama, 
jer je mnoge ratove vodio i mnogo krvi prolio. Nego sin Da- 
vidov Salomon sagradi veličanstven hram Bogu u Jeruzalemu 
na gori Moriji. Hram je bio građen na lik svetomu šatoru, ali 
od kamenja i mnogo veći i bogatiji. Kad je hram bio gotov, 
dade ga Salomon posvetiti i u nj unijeti kovčeg zavjetni, i slave 
se Gospodnje napuni dom Božji. Tada Salomon klekne na pod- 
nožje u dvorištu hrama i podignuvši ruke k nebu reče: »Go- 
spodine Bože! Nebo i nebesa nad nebesima ne mogu te obu- 
hvatiti, a kamoli hram ovaj. Ali neka budu oči tvoje otvorene 
nad domom ovim, i čuj s neba molitve naroda svojega u njemu.« 
I kad svrši Salomon molitvu, siđe oganj s neba i spali žrtve. 
I načini Salomon u to doba praznik za sedam dana, jer je sedam 
dana posvećivao žrtvenik, a osmi dan načini zbor. Potom 
ukaza mu se Gospodin obnoć i reče: »Uslišio sam molitvu ivoju 
i izabrao sam ovo mjesto, da mi bude dom za žrtvu. I oči će 
moje biti otvorene i uši moje prignute molitvi onoga, koji se 
bude molio na ovome mjestu« (III. Krali. 8. HI. Dnev. 7). 

. 4. Tai su hram razorili Babilonci, ali Židovi vrativši 
se iz ropstva babilonskoga položiše temelje i sagradiše drugi 
hram kraj mnogih neprilika. I svećenici, koji su se vratili iz 
sužanistva, posvetiše dom Božiji s veseljem (I. Ezdr. 3—6). 

Kad su poslije kraljevi sirski oskvrnili taj hram, dade ga 
Juda Makabejin očistiti i ponovo posvetiti, te se otada svet- 
kovalo njegovo posvećenje 25, dana mjeseca Kasleva (pro- 
sinca). Dan posvećenja svetkovao je narod noseći palice ovite 
bršljanom i zelene grančice i palme na čast Onomu, koji im je 
dao da su očistili sveto mjesto. To su posvetilo slavili i kasnije 
paleći po kućama svijeće (I. Mak. 4. II. Mak, 10). Na to ie po- 
svetilo dolazio i sam Isus u Jeruzalem (Iv. 10, 22). i 

s II. 1. Kršćani nisu isprva imali posebnoga mjesta za 
službu Božju. Isus je načinio svetu euharistiju u običnoj kući 
i ta je kuća (posebna soba) služila apostolima i prvim kršća- 
nima za molitvu i lomljenje hljeba (sv. misu). 

* I poslije su tako kršćani obične kuće, koje su bile priklad- 
nije, pretvarali u crkve. U vrijeme pak progonstva služili su 
misu gdje su se god mogli zakloniti: na polju, u pustinji, na 
lađi, pa i u stajama i u tamnicama, osobito pak u podzemnim 
hodnicima, gdje su se ukopavali mrtvi (katakombe), jer ih se 
ondje pogani nisu usudili progoniti. 

Kad je prestalo progonstvo u rimskom carstvu, kršćani 
su stali graditi crkve, pa su ih i onda gradili na način soba 
(bazilika). Da priprave Bogu što pristojniji stan, upotrebljavali 
su kršćani sve, što je lijepa bilo u građevnoj umjetnosti, pače 
je pobožnost kršćanska iznalazila nove lijepe oblike (stilove) 
kojima je resila dom Božji. 

\ 2 Crkveno poglavarstvo izdalo je i posebne propise 
kakoseimadupodizaticrkve, bogomolje i oltari. Pod 
crkvom se razumijeva zgrada određena za službu Božju po- 
glavito zato, da ondje svi vjerni kršćani javno vrše bogo- 
štovne čine. Za građenje crkve potrebno je dopuštenje bisku- 
povo. Kod građenja treba se držati oblika primljenih od pre- 
daje kršćanske i zakona svete umjetnosti (c. 1161—1164). — 


Bogomolje su također mjesto za službu Božju, ali ne za sve 


vjernike. Ako vjernici imađu onamo pristup za službe Božije 
zovu se javne ili polujavne; ako su određene samo za neke 
porodice ili osobe, zovu se privatne (c. 1188—1196). — O1- 
tari mogu biti nepomični, ako je stol zajedno s podnožjem 
posvećen; pomičan je oltar kamena ploča, koja je sama posve- 
čena, te se može s oltara skidati i prenositi. (c. 1197—1202). 

8. Crkva se svojom visinom (tornjem, zvonikom) izdiže 
nad druge kuće, neka se vidi, da je to dom Božji i potiče nas 
da i mi težimo k nebu. Okrenuta je k istoku, odakle dolazi 


pom sunca, i tim nas sjeća na svijetlo vjere, što ga je donio 

Iznutra se kao sveti šator dijeli na tri dijela: predvorje, 
lađu i svetište. U predvorju nas posuda s blagoslovenom vodom 
i ispovijedaonice siećaju, da se cčistimo od grijeha; u lađi je 
propovijedaonica, s koje nam se daje hljeb riječi Božje; u sve- 
tištu je oltar, u kojem se kao u kovčegu nalazi nebeska mana, 
tijelo Isusovo. 


4. Kao što je Mojsije posvetio šator i Salomon hram, tako 
seposvećujeicrkva. Domu Božjemu pristaje, da bude 
svet (c. 1165). 

Prije nego se crkva počne graditi, posveti se te- 
melinikamen (c. 1163). Uoči polaganja zabije se drveni 
križ na onome mjestu, gdje će stajati veliki žrtvenik; ier je 
križ bio pravi žrtvenik, na kojem se žrtvovao Krist. 

Na dan kad se polaže temelini kamen, posveti biskup vodu 
i sol, te poškropi mjesto, gdje stoji križ. Potom poškropi teme- 
ljac svetom vodom, načini nožem križ na svakoj strani kamena 
i poslije litanija svih sveti moleći psalam takne se kamena i 
položi ga u temelj. — Temelini kamen slika je Krista, koji kao 
temeljni kamen od ugla drži i spaja u Crkvi sve vjernike. 

Sagrađena se crkva posvećuje. Uoči posvećenja 
posti biskup i kršćanska općina, za koju se posvećuje crkva. 
Položi u posudu moći svetaca i napisanu spoimenicu o posve- 
ćenju, zapečati posudicu i ostavi je u šatoru pred crkvom. Svete 
se moći polažu, jer se nekad služila misa na gronosiina mu 
čenika. 

Ujutro na dan posvećenja izmolivši litanije shan biskup 
tri puta izvana oko crkve škropeći je svetom 
vodom. Došavši do vrata pokuca svaki put biskupskom DA- 
licom na njima, a na treće kucanje, kad biskup načini križ pa- 
licom na vratima, otvore se. Ušavši u crkvu veli.biskup: »Mir 
ovoj kućil« Onda sazvavši Duha Svetoga moli litanije doda- 
jući prošnju: »Da ovu crkvu blagosloviti i posvetiti dostojiš 
se, molimo Te, usliši nas!« Zatim dok se pjeva pjesma Zaha- 
rijina: »Blagosloven Bog, koji je pohodio narod svoj«, piše 
biskup po pepelu posutom u crkvi u znak križa grčkuila- 
tinskuabecedu (pismena), za znak, da crkva uči i spaja 
sve narode u jednu vjeru. 

Potom biskup načini i blagoslovi smjesu od soli, pepela, 
vina i vođe i njom načini na žrtveniku križ u sredini i na četiri 
ugla. Zatim obiđe žrtvenik sedam puta a crkvutri puta 
iznutraškropećijojstijeneipod. — Vino i voda 
znači Kristovu božansku narav združenu s čovječjom; pepeo 
i sol označuje čovječie smrtno tijelo i neumrlu dušu; a smiesa 
znači Kristovo sjedinjenje s Crkvom poglavito u žrtvi sv. mise 
i u milostima, što ih daje sedam svetih sakramenata. 

Onda biskup unese u crkvu svete moći i položi ih u na- 
 činjen grobak u oltaru i zatvori ih kamenom pločom, koju 


18 


omaže žbukom. Potom pomaže žrtvenik svetim uljem i kr iz- 
mom u sredini i na četiri ugla, i tim je oltar posvećen. 

Još biskup pomaže svetom krizmom 12 križeva na 
stijenama crkve i okadi ih, Ti križevi znače dvanaest apostola, 
koji su propovijedanjem raširili Crkvu Kristovu. Vrativši se 
k oltaru zapali na pet posvećenih mjesta vosak i tamnjan za 
znak, da će se na njemu odsada prinositi žrtva ugodna Bogu. 
Potom se služi sveta misa. 

Spomen na posvećenje crkve slavi se svake godine u 
«određeni dan, i to se zove posvetilocrkve (c. 1167). — 
Sve crkve nisu posvećene; najviše ih je samo blagoslovenih, 
kao što su kapele. ' 

5. Crkva se može oskvrniti (c. 1172) i obesvetiti, 


zako se u njoj tko ubije ili jako rani ili učini kakav gadan i bez- 


božan čin. Onda je treba očistiti i pomiriti obredima za to na- 
ređenim (c. 1174), da joj se vrati posveta, kako je to dao uči- 
niti i Juda Makabejin u hramu, koji su pogani oskvrnili. 

IV. Mjesto određeno za službu Božju zove se crkva (kuća 
Gospodnia,y dom Božji). Crkvu posvećuje biskup mažući je 
svetom krizmom na dvanaest mjesta. Spomen dan na posve- 


.ćenje crkve zove se posvetilo. 


V. Jakoba ie uhvatio strah na mjestu, gdje mu se u snu 
prikazao Bog, jednako treba da i nas na mjestu, koje je Go- 
spodin odabrao sebi za stan, obuzima strah i poštovanje. Zato 
treba da se u kući Božjoj pobožno vladamo. Sjetimo se, kako 


je Isus istjerao iz hrama one, koji su ondje činili nemir. O tom 


govori Časni Beda (Brev. Fer. III. post Dom. 1. Quadr.) ovako: 

»Gospodin je kaznio prodavaoce: pobacao im je prodajne 
predmete iz one kuće, gdie su se imale obavljati po zakonu 
samo stvari Božje, prinosile se Bogu žrive i molitve, čitala 
se riječ Božija i slušala, i pjevale pjesme. A treba držati, da 
je On u hramu našao samo takve stvari, da su se prodavale 
i kupovale, koje su bile potrebne za službu u hramu. Čitamo 
na drugom mjestu (Iv. 2, 14), da je ušavši u hram našao u 
njemu prodavce i kupce ovaca, goveda i golubova:.a treba mi- 
sliti, da su te sve stvari za žrtvu u domu Gospodnjem kupo- 
vali od domaćih liudi oni, koji su izdaleka došli. Pa kad Go- 
spodin nije trpio da se prodaju stvari u hramu, koje je želio 
da se u hramu prinose, a to radi lakomstva i varanja, što je 
običan grijeh trgovaca: što misliš, kako bi tek strogo kaznio, 
kad bi ondje našao neke, koji se smiju ili brbljaju ili se drugim 
grijehom bave, koji nije ni drugdje dopušten?« 

Spasitelja je boljelo, kad je vidio, kako se liudi zlo. vla- 
daju u hramu, te se veli, da se na njemu izvršilo, što je pisano: 
»Revnost za dom tvoj izjede me«. Po primjeru Spasiteljevu 
treba da se i nas teško doima, kad vidimo u crkvi zlo vlada- 
nje, i koliko možemo, treba da spriječimo vrijeđanje kuće 
Božje. Zato videći zlo vladanje od drugih ne smijemo se možda 

sami tomu smijati i tim ih poticati na nedostojne čine, treba da 
pokažemo svoju žalost i gađenje, te opomenemo i pokaramo 
takve. . ' 

A mi treba da se i u crkvi i svuda tako vladamo, kako: 
nas je na krštenju svećenik opomenuo, da budemo hram 
Božiji. A to ćemo biti onda, ako se i mi unutrašnjim načinom 
naziđujemo, kako se i crkva gradi. »Treba muke, kad se crkva 
gradi; a veselje zavlada, kad se posvećuje. Što se tu (kod 
crkve) činilo, dok se podizala, to biva, kad se vjernici sabi- 
raiu oko Krista. Kad vjeruju, onda se sijeku kao iz šuma i s 
gora drva i kamenje: a kad se poučavaju, krste, potvrđuju, 


onda se kao rukama graditelja i radnika tešu, sastavljaju i . 


uravnavaju. Ali kuće Božje ne čine, ako se ljubavlju ne spoje. 
Kad se ovo kamenje ne bi uredno spojilo, kad se ne bi jedno: 
s drugim svezalo, kad se ne bi, da tako rečem, jedno s drugim 
sljubilo, nitko se ne bi usudio amo unići. A kad vidiš, da je 
kod neke zgrade drvo i kamen dobro spojeno, bez straha ula- 
ziš, ne bojiš se ruševina. Zato, kad je htio u nas ući Gospodin 
Krist da u nama stanuje, kao gradeći govoraše: »Novu vam 
zapovijed dajem, da se ljubite među sobom« (S. Aug. Brev. 
III. die Act. Dedicat.). 

Kad je Salomon posvećivao hram, bilo je u narodu v e- 
liko veselje. 1 poslije su Židovi s veseljem slavili posve- 


tilo hrama. I mi treba da s veseljem slavimo posvetilo crkve, 


ali to veselje ne smije biti samo izvana u jelu i pijenju, te »kod 
hrama nema srama« (ili »kirvaj« postane krvaj) i da na po- 


svetilo tako jedan drugomu »posveti«, da mu se smrkne. To. 
je protiv opomene sv. Augustina, protiv ljubavi, na koju nas. 


sjeća crkvena zgrada. Naše veselje ima biti unutrašnje, što 
imamo mjesto, gdje se sastajemo kao jedna porodica, kao 
braća, da slavimo svojega predragoga Oca nebeskoga. »Hva- 
limo ponajprije njemu, darovatelju svih dobara, i slavimo ra- 
dosna srca njegovu dobrotu, što je pohodio i potakao srca svo- 
jih vjernika, pridao pomoć, udahnuo volju, da su vjernici sa- 


gradili taj dom molitve. On, koji ne pušta nijedno dobro djelo: 


nenagrađeno, dat će im dostojnu plaću za njihovo djelo. Još 
više hvalimo Bogu našemu, što je u crkvi, sagrađenoj njegovu 
imenu, učinio da se štuju ostaci svetih mučenika« (S. Aug. 
VI. die inf. Oct. Ded.). 


Crkva je dom molitve, ali je i škola nauka Božjega. Zato. 


neka nitko u njoj ne bude lijen i nepažljiv, da se rastrese svie- 
tovnim stvarima, kad se stane propovijedati riječ Božia. Ovdje 
treba da budu naše brige; »jer je ovdje i veliko naše blago i 
sve naše nadanje. Što niie u ovome mjestu veliko i čudesno? 
Ovaj je stol (oltar) mnogo dragocjeniji i ugodniji od onoga u 


našoj kući i svietilika ova pred oltarom čudesniju ima moć. 
nego naša kod kuće. I ova je škrinja (svetohranište) mnogo: 
bolja i potrebniia; jer se uu njoj ne nalazi odijelo nego milo 

srđe. I ova počivaljka (štionik) mnogo je časniia, jer počiva- 
lište svetih knjiga ugodnije je od svake počivalike. I doista, 
kad bismo se držali savršene sloge, ne bismo trebali imati 
nijedne kuće osim ove. Da nije nešto tvrdo, što sam rekao, 
pokazuju one tri tisuće i pet tisuća vjernika, koji su imali jedan 
dom i jedan stol i jedno srce. Ali jer se od njih daleko razli- 
kujemo krepošću i rastavljeni smo po kućama, barem kad ova- 
ino dođemo, činimo ono, što su ohi činili. Jer ako smo u drugim 
stvarima siromašni i ubogi, barem na ovom mjestu, kad do- 
demo k vama, primite nas s ljubavliu, i kad vam kažem: Mir 
vama! odgovorite nesamo glasom nego i srcem: I s duhom 
tvojim« (S. Joa. Chrys. VII. d, oct. Ded.). 


V. POSVETA CRKVENOGA POSUĐA, RUHA, KRIŽEVA, 
SLIKA, ZASTAVA I CRKVENOGA NAREDA. 


(Pont. Rom. Pi. II. R.'R. r. 2. — App 14. — T. VIII. 20—25.) 


1. Govoreći o obredima svete mise spominjali smo misno 
posuđe i ruho. To misno posuđe i ruho posvećuje biskup ili od 
njega ovlašteni svećenik. Koje se stvari mažu svetim uljem 
i krizmom, njih posvećuje samo biskup. 

Kao što je u svetom šatoru i u hramu bilo kipova (he- 
ruba) i slika, tako ih ima ioš većma u crkvama kršćanskim. 
I one se blagosilju. Najodličnija slika jest križ, znak spasenja. 
Na zastavama se također nalazi znak križa i slike Isusa i 
svetaca. ' 

I. Križ bijaše nekad znak sramote, jer su na križ raza- 
Dinjali najgore zločince. Ali smrću Pravednika Isusa na križu 
postao je Križ znak pobjede i slave. O tom na više mjesta 
govori sv. Pavao u svojim poslanicama. »Krist nas je otkupio 
od prokletstva zakonskoga postavši za nas prokletstvo, jer je 
pisano: proklet svaki, koji visi na drvetu. Tim je po Kristu 
Isusu došao blagoslov obećan Abrahamu za sve narode« (Gal. 


3, 13. 14) i »ukinuta sablazan križa« (0. 5, 11). Prokletstvo to 


dolazilo je od grijeha, koji je kao velik dug ležao nad ljudima. 
Ali je Isus »uništio zadužnicu, koja je svjedočila protiv nas, 
i odstranio je pribivši je na križ« (Kol. 2, 14). Odabrao je Krist 
baš tu smrt na križu, da se što više ponizt. »Ponizio je sam 
sebe postavši poslušan do smrti, do smrti na križu. Zato ga 
i Bog uzvisi i darova mu ime, koje je nad svako ime« (Filip. 
2, 8. 9). Tako je križ Spasitelju bio za slavu. Zato i nama treba 
da služi za ponos. I sv. Pavao završuje svoju poslanicu Gala- ' 
ćanima, u kojoj ih je poučio, da su smrću Kristovom na križu 
otkupljeni, a ne obrezanjem po zakonu Mojsijevu: »Vidite, ko- 
likim sam vam slovima pisao svojom rukom. Jer koji hoće da 
se svide tijelom, oni vas sile, da se obrežete, samo da ih ne 
progone radi križa Kristova. Jer ni oni sami, koji se obrezuju, 
ne drže zakona, nego hoće da se vi obrezujete, da se ponose 

vašim tijelom. A ja, ne daj Bože da se čim drugim hvalim osim 
križem Gospodina našega Isusa Krista, po kojem je meni svijet 
razapet i ja svijetu« (6, 11—14). 

III. 1. Križ je kršćanima. sveti znak, jer je na njemu pri- 
nesena žrtva Novoga Zavjeta. Zato je to bio pravi oltar. Sveto 
nam je i sve drugo, što je s tom žrtvom krvnom i nekrvnom 
u kakvoj svezi. Svet nam je žrtvenik, na kojem se zgotavlja 
tijelo Isusovo; sveto je platno i zdjelica, na koju se meće tijelo 
Isusovo, svet nam treba da bude kalež, u kojem se nalazi pre- 
sveta krv njegova. Zato se i to posuđe i ostalo ruho posve-- 
ćuje i blagosilja. 

2, Napose je znatan svečani blagoslov križa, koli 
obavlja biskup ili ovlašteni svećenik, 

Blagosiljajući Križ (raspelo) odjeven u roketu sa plavom 
stolom i plaštem i stojeći kod križa govori svećenik: »Pomoć 
naša u ime Gospodnje. O. Koji je stvorio nebo i zemlju. 
S. Gospod s vama. O. I s duhom tvojim. Pomolimo se. Blago- 
slovi, Gospode Isuse Kriste, ovaj Križ, kojim si istrgao svijet 
iz vlasti bjesova i nadvladao svojom mukom zavodnika grijeha;. 
koji se veselio prijestupu prvoga čovjeka, kad je uzeo sa za- 
branjenoga drveta. Koji živiš i kraljuješ s Bogom Ocem i Du- 
hom Svetim u vijeke vijeka. O. Amen. Pomolimo se. Molimo: 
te, Gospode sveti, Oče svemogući vječni Bože, da se dostojiš 
blagosloviti ovaj znak Križa, da bude spasonosan lijek rodu 
ljudskomu; neka bude utvrda vjere, napredak dobrih diela,. 
otkup duša, neka bude utjeha i zaštita i obrana protiv bijesnih 
strijela neprijateliskih. Po Gospodu našemu Isusu Kristu, Sinu 
tvojem, koji s tobom živi i kraljuje u jedinstvu Duha Svetoga 
Bog.« 

Onda pjeva raširenih ruku na način predslavlia: S. »Po 
sve vijeke vijeka. O. Amen. S. Gospod s vama. 0.1 s duhom 
tvojim, S. Gore srca. O. Imamo ka Gospodu. S. Hvalu uz- 
dajmo Gospodu Bogu našemu. O. Dostojno i pravedno jest. — 
U istinu dostojno i pravedno jest, pravo i spasonosno, da mi 
tebi svagda i svagdje hvalu uzdajemo, Gospode sveti, Oče 
svemogući, vječni Bože. Tvoje sveto i strašno ime između 
drugih vidljivih stvorova ne prestaju slaviti i blagosiljati plo- 
donosna drveta. Ti si na sliku svoje jedinorođene Mudrosti 
u početku uresio srećni raj drvetom života, i njegovim si plo- 
dom, svetom tajnom, opominjao Praroditelje našega roda, da 
se čuvaju smrti i dobiju život vječni. Ti si se dostojao nas, 
koji smo radi doticania zabranjenoga stabla osuđeni na pra- 
vednu smrt, nedužnom smrću Boga i Gospoda našega Isusa 


Krista milostivo prizvati k životu. Tebe sniženi molimo, da se. 


dostojiš svojim nebeskim blagoslovom posvetiti ovaj osobiti 
znak, koji ie pobožnošću tvoiih vjernika načinjen i podignut 
po primjeru one presvete zastave, na kojoj si se proslavio 


smrću svojega Sina. Udijeli obilato i srdačno skrušenje 1 opro- 

štenje učinjenih grijeha svima, koji ovdje kleknu i tvojem se 
Veličanstvu sniženi pomole. Daj da mogu posredovanjem te 
pobjedničke muke jedinorođenoga Sina tvojega i tražiti, što je 


“tebi ugodno, i što brže primiti ono, što traže. Daj, molimo, 


preblagi Oče, u kojem živimo, mičemo i jesmo, kolikogod puta 
očima pogledamo i dušom se cpomenemo slavlja tvoje po- 
niznosti, koja je zbacila oholost našega neprijatelia, toliko puta 
neka dobijemo pouzdanje u hrabrost protiv samoga neprijatelja 
i veću milost pobožne poniznosti pred tobom. Na onom 
strašnom sudu tvojega Veličanstva, kad se taj slavni znak 
našega spasenja pojavi na nebu i kad se od straha budu po- 
krenula počela i sile nebeske, neka zavrijedimo prijeći iz smrti 
na život i ugledati vječne radosti blaženog uskrsnuća,« 
Pjesma se završuje tišim riječima: »Po istom Gospodu 
našem Isusu Kristu, Sinu tvojem, koji s tobom živi i kraljuje 
u jedinstvu Duha Svetoga Bog po sve vijeke vijeka. O. Amen.« 
»Pomolimo se. Bože, koji si mučilo svetoga Križa, što je 
prije bilo za kazan zločincima , obratio spasenima na život; 
podaj narodu svojemu, da ga odbranom svojom opkoli onai, 
čijom je zastavom oboružan. Neka mu bude Križ temelj vjere, 


. pomoć nade, u protivštinama odbrana, u sreći pomoć: neka mu. 


bude pobjeda nad neprijateljima, zaštita u polju, oslon u kući: 
da po njemu Pastir sačuva stado čitavo, koji nam se pobjedom 
Jagnjetovom Y obratio za spasenje. Po istom Gospodu našem 
Isusu Kristu, Sinu tvojem, koji s tobom živi i kraljuje po sve 
vijeke vijeka. O. Amen. — Pomolimo se. Porsveti, Gospodine 
Isuse Kriste ovaj znak svoje muke, da bude prepreka tvojim 
neprijateljima, a onima, koji vjeruju u te da postane zastava 
pobjednička: Koji s Bogom Ocem živiš i kraljuješ u jedinstvu 
Duha Svetoga Bog po sve vijeke vijeka, O. Amen.« 

. Onda svećenik blagoslovi tamjan u lađici govoreći: 
»Pomolimo se. Gospode Bože svemogući, kod kojega stoji sa 
strahom vojska Anđela, i žna se da je njihova služba duhovna 
i ognjena: dostoj se pogledati, blagorsloviti i porsvetiti ovo 
stvorenje kada, da pobjegnu sve bolesti i sve nemoći i zasjede 
neprijateljske osjetivši njegov miris, i da se odijele od tvojega 
sazdanja; da nikad ne ozledi ujed stare zmije ono, što si drago- 
cjenom krvi svojega Sina otkupio. Po istom Kristu, Gospodu 
našem. O Amen.« 


. Poslije toga svećenik metne tamjan u kadionicu. Potom 
poškropi Križ blagoslovenom vodom i odmah ga okadi. Tada 
još reče stojeći (ako je Križ od drva): »Neka se pofsveti ovo 
drvo u ime Ofca, i Sifna, i DuTha Svetoga, i blagoslov onoga 
drveta, na kojem su razapeti sveti udi Spasiteljevi, neka bude 
u tom drvetu, da oni, koji se mole i klanjaju se radi Boga pred 
tim Križem, nađu zdravlje duše i tijela. Po istom Gospodu... 
u jedinstvu istoga Duha, O, Amen.« 

Onda svećenik klečeći pred Križem pobožno mu se po- 
kloni i poljubi ga. To čine i drugi, koji hoće. — Ako je križ od 
gvožđa ili kamena, kaže se mjesto posljednje molitve druga. 


3. Osim križa blagosilju se i slike, što su u crkvi ili ih 


vjernici drže u kućama. Ako se slike za iavno štovanje sve- 
čano blagosilju, čini to biskup ili ovlašteni svećenik. A privatno 
(zasebno), može taj blagoslov dati svaki svećenik. S, »Pomoć 
naša u ime Gospodnje. O. Koji je stvorio nebo i zemlju. S. 
Gospod s vama. O. I s duhom tvojim. Pomolimo se. Svemo- 
gući vječni Bože, koji ne osuđuješ, da se slike ili kipovi tvojih 
Svetaca režu, ili slikaju, da toliko puta očima pameti razmi- 
šljamo radi nasljedovanja njihova djela i svetost, koliko puta 
ih tjelesnim očima gledamo, molimo, da se dostojiš ovu sliku 
(ili kip) zgotovljen na čast i spomen jedinorođenoga Sina tvo- 
jega Isusa Krista (ili blažene Djevice Marije, Majke Gospodina 
našega Isusa Krista — ili blaženoga 1. apostola tvojega, — ili 
mučenika — ili biskupa — ili ispovjednika — ili blažene I. dje- 
vice, — ili mučenice) blagofsloviti # i posvetiti, i podaj, koji 
god uznastoje pred njom štovati i častiti jedinorođenoga Sina 
tvojega (ili . , po njegovim zaslugama i umoljenjem dobiju 
od tebe milost u sadašnjosti i vječnu slavu u budućnosti. Po 
(istom) Kristu Gospodinu našem. O. Amen.« — I poškropi 
blagoslovenom vodom. 


4, Blagoslov zastave kojega društva za procesiju 
blagosilja se ovako: »Pomoć naša . .. Gospodin s vama . .. 
Pomolimo se. Gospode Isuse Kriste, čija je Crkva kao vojska 
poredana, blagofslovi ovu zastavu, da svi koji vojuiu pod njom 
tebi Gospodu Bogu nad vojskama, po zagovoru blaženoga (ili 
blažene) I. zavrijede nadvladati svoje neprijatelje vidljive i 
nevidljive u ovom vijeku, a poslije pobjede slaviti slavlje na 
nebesima. Po tebi, Isuse Kriste, koji živiš i kraljuješ s Bogom 
Ocem i Duhom Svetim u vijeke vijeka. Amen.« 

I poškropi se blagoslovenom vodom. — Zastava je dakle 
znak pobjede nad neprijateljima spasenja. 

IV. Tako se eto blagosilja misno i drugo crkveno ruho, 
križevi, slike, zastave i t. d. 

V. Lijep je običaj križeve postavljati po putovima i kraj 
kuća. Idući mimo raspela sjećamo se Spasitelja i njegove spa- 
sonosne muke na križu. Zato prolazeći kraj križa otkrivši i 
sagnuvši glavu recimo: »Klanjamo ti se, Kriste, i blagosiliamo 
te, jer si svojim svetim Križem otkupio svijet.« — Kao što po 
raskršćima stoje kažiputi u mjesta na ovoj zemlji, tako sveti 
Križ stoji kao kažiput, koji nam govori, kojim ćemo putem doći 
u nebo, a to je put križa, put trpljenja i muka. Zato kad umorni 
putnici prolazimo kraj križa, opomenimo se, da nam treba 
preko muka doći do slave, i taj pogled na Križ i ta _ misao 
ublažit će nam tegobe života. 


24 


Znak Križa vidio je car Konstantin na nebu i oko njega 
napis: »Ovim ćeš znakom pobijediti«. Pobijedio je Konstantin 
tim znakom svojega neprijatelja, pobijedilo je kršćanstvo svoje 
tristogodišnje progonitelje. Znak je to slavan i častan. Pod 
tom zastavom Krista kralja vojujući nadvladat ćemo sve ne- 
prijatelje naše duše. 


IPojte usne boj, u kojem svlada krivdu Pravednik ;. 
Uz križ časni, znamen slave, uzdignite jasni klik, 
Kako Isus žrtvova se, žrtvom posta pobjednik. 


Oj zdravo, Križu, nado sva! 
U dane muke Gospodnje 
Umnoži milost dobrima 

I digni krivnju grešnika. 


VI. POSVETA GROBLJA. 
(Cod. e, 1205—1214. R. R. I. VIII. c. 29.30.) 


I. Mijesto, gdje su se ukapali mrtvaci, držalo se gotovo 
u svih naroda za sveto i nepovredivo. Zato je i pred samim 
poganskim rimskim svijetom bilo kršćanima jedino pouzdanije 
zaklonište. Kršćanska vjera, koja uči, da su tjelesa pokojnika 
bila hram Duha Svetoga i čekaju uskrsnuće, još većma drži 
za časno i nepovredivo ono mjesto, gdje tjelesa pokojnih poči- 
vaju, zato ih osobitim načinom posvećuje ili blagosilja. 

Sveto Pismo nam pripovijeda, kako su stari patrijarsi 
imali osobito mjesto za ukopavanje. 

II. Abrahamizabireiuređuje grobnicu za 
svojuporodicu. Sara, žena Abrahamova, poživje sto dva- 
deset i sedam godina i umrije. A Abraham dođe, da je žali 
i oplače. A kad usta od posla oko mrtvaca, reče narodu one 
zemlje: »Došljak sam i stranac kod vas, dajte imi pravo, da 
ukapam kod vas, da ukopam mrtvaca svojega.« A narod mu 
odvrati: »Cuj nas, gospodaru, ti si knez Božji kod nas, u nai- 
boljem grobu našem ukopaj mrtvaca svojega, i nitko ti ne će 
. « Tada se Abraham pokloni narodu one zemlje i reče 

m: »Ako vam je pravo, da ukopam mrtvaca svojega, poslu- 
šajte me i govorite za mene Fironu, neka mi dade pećinu dvo- 
struku, koju ima nakraj svoje njive, za dobre novce neka je 
da pred vama, da imam grob.« A Efron reče: »Ne tako, gospo- 
«daru, nego ja ti poklanjam njivu i pećinu na njoj; ukopaj mrtva- 
ca svojega. « Ali Abraham reče Efronu: »Molim te, čuj me! 
Dat ću ti za njivu novaca; uzmi ih, i onda ću ukopati mrtvaca 
svojega na njoj.« Efron pristade i Abraham mu izmjeri novce, 
koje bijaše zaiskao, pred narodom, i njiva postade njegova. 
Tada ukopa Abraham Saru, ženu svoju u pećini dvostrukoj 
:na njivi, koja je prema Mambri ili Hebronu. I potvrdi narod 

njivu i pećinu Abrahamu, da ima grob (I. Mois. 23). Tu je po- 
slije ukopan Abraham uz ženu svoju, a onda i njegov sin Izak 
i sin Izakov Jakob. 

III. 1. Kako se Abraham brinuo za prikladno mjesto, gdje 

će počivati tijelo njegove žene i njegovo i tjelesa njegovih po- 
tomaka, tako se i Crkva brine i zakonima (c. 1205—1214) ure- 
duje mjesto, gdje se ukapaju mrtva tjelesa njezine djece. 

U početku su kršćani ukopavali svoje mrtvace po zakonu 
državnom i običaju izvan mjesta kraj putova i cesta, a po gra- 
dovima u podzemnim hodnicima. Ta su se mjesta zvala: kata- 
kombe, cemeterija (počivališta) i dormiterija (spavališta). Kad 
su poslije Konstantina Velikoga kršćani sagradili crkve i u njih 
prenijeli kosti svetih mučenika, željeli su kršćani, da im tjelesa 
budu što bliže svetim ostacima, pa su se ukopavali pod crkvom 
u rakama ili oko crkve, te su to mjesto ogradili zidom (cinc- 
tura, cintor), Danas se iz zdravstvenih, higijenskih razloga ure- 
đuju groblja podalje od grada i stanova. 

Crkva ne dopušta sada, da se mrtvaci ukapaju u crkvi 
osim biskupa, koji je imao svoju biskupiju. Crkvi pripada pravo, 
da ima svoje groblje i potpunu vlast u njemu. Abraham nije 
htio da svoju ženu ukopa u tuđem, poganskom grobu. Tako i 
Crkva naređuje biskupima, da ondje, gdje groblje pripada dr- 
žavnoj općini, traže odijeljeni prostor za katolike i da se taj 
dio blagoslovi; a gdje to ne bi općina učinila, ima se kod uko- 
pavanja svaki grob posebice blagosloviti. 

Na crkvenom groblju mogu vjernici imati posebne grob- 


nice, koje mogu prenijeti na druge. Crkva želi, da bude po- 


sebni prostor na groblju za svećenike, a tako i za malu dječicu. 
Groblje se ima dobro ograditi i čuvati. Na njemu ne smiju se 
na spomenike stavljati napisi, koji bi vrijeđali katoličku vjeru. 

Osim posvećenoga groblja ima biti i posebno mjesto, ogra- 
đeno i čuvano, gdje se imadu ukopati oni, kojima se ne daje 
crkveni pogreb. 

2, Groblje se ima blagosloviti ili svečano (posvetiti) ili 
jednostavno. Groblje ima pravo posvetiti biskup; on može po 
svojem pravu odrediti drugoga svećenika, da groblje blago- 
slovi. Kad to čini ovlašteni svećenik, onda ssnovo groblje 
ovako blagosilja. Dan prije blagoslova postavi še u 
sredini groblja drveni križ čovječje visine, a pred križem za- 
bode se u.zemlju kolac s tri zupca, visok jedan lakat i pri- 
kladan, da se na nj pričvrste tri svijeće. 

Drugi dan ujutru svećenik, određen od biskupa, obučen u 
naglavnik, albu, pojas, stolu i plašt bijele boje s drugim sveće- 
nicima i dvoriteljima, koji nose blagoslovenu vodu, škropilo, 
kadionicu, tamjan, tri svijeće i knjigu Obrednik, ide iz sakri- 
stije na groblje, koje se ima blagosloviti. Došavši pred križ 
postavljen u sredini pričvrste se i zapale na kolčiću tri svijeće. 
Onda svećenik stojeći pred križem i pred svijećama otkrivene 

glave veli: »Pomolimo se. Svemogući Bože, koji si čuvar duša 
i zaštita spasenja, vjera vjernika: pogledaj milostivo na vr- 
šenje naše službe, i kod našega ulaska neka se očisti, blago- 
slovi * i posveti £ ovo groblje; da ljudska tjelesa, koja ovdje 
poslije svršena života budu počivala, zavrijede na velik sudni 
dan zajedno sa sretnim dušama postići radosti vječnoga života. 


Po Kristu, Gospodu našem. Amen.« 


Nato svi kleknu pred križem i mole Litanije svih svetih. 
I kad se u Litanuyama kaže: »Da svim vjernim mrtvima pokoj 
viečni darovati dostojiš se, molimo te, usliši nas«: svećenik 
ustane i glasno govori križajući: »Da ovo groblje očistiti i bla- 
gosloviti dostojiš se. Molimo te, usliši nas.« Onda svećenik 
kao prije klekne i svrše se Litanije. 

Poslije Litanija ustanu svi, a svećenik poškropi Križ bla- 
goslovenom vodom govoreći pripjev: »Poškropi me, Gospode, 
isopom i očistit ću se; operi me, i bit ću bjelji od snijega.« 
Onda nazočni govore cijeli psalam 50. »Smiluj se na me« sa 
»Slava Ocu«. Dok se psalam govori, svećenik obiđe i prođe 
cijelo groblje počevši od desne strane škropeći posvuda bla- 
goslovenom vodom, i kad to učini, vrati se pred Križ i gleda- 
jući na nj govori: »Pomolimo se. Bože, koji si stvoritelj svega 
svijeta i otkupitelj roda ljudskoga, i savršeni upravljač svih 
stvorova vidljivih i nevidljivih: tebe poniznim glasom i čistim 
srcem molimo,-da se dostojiš očistiti £ i blagosloviti + 1 posve- 
titi ovo groblje, u kojem imadu počivati tjelesa sluga i služ- 
benica tvojih, koja padnu poslije navršena ovoga života; i ti, 
koji si po svojem velikom milosrđu dao oproštenje sviju gri- 
jeha onima, koji se u te ufaju, i tjelesima njihovim, koja poči- 
vaju u ovom groblju i čekaju trubu prvoga Arhanđela, podijeli 
obilno vječnu utiehu. Po Kristu, Gospodu našem. Amen.« 

Onda pričvrsti navrh Križa jednu od triju gorućih svi- 
jeća, a druge dvije jednako goruće na dvije grane istoga Križa. 
Potom okadi Križ i poškropivši groblje blagoslovenom vodom 
vraća se sa dvoriteljima u sakristiju. 

Križ podignut na sredini groblja označuje Spasitelja, u 
kojega se uzdaju vjernici u životu, da će ih njegov glas probu- 
diti i podignuti iz grobova. Kolčić zabit pred Križem znači 
vjernike, a svijeće na niima živu vjeru u presveto Trojstvo, ' 
koje žele vidjeti u nebu, Prva truba Arhanđela, koja se 
spominje u molitvi, naviješta svršetak svijeta, kad će doći na 
svu zemlju strahote (Luk. 21, 26), što ih iavlja sedam trubalja 
po Otkrivenju sv. Ivana (8, 7 sl.). Onda će i tjelesa umrlih us- 
krsnuti na vječni život. 

Posvećuje li groblje biskup, onda to čini uz mnogo više 


obreda. Podigne se na groblju pet križeva. U molitvama biskup 


moli, da bi Bog blagoslovio to groblje, kako je blagoslovio zem- 
lju, koju je Abraham kupio za ukapanie. 

3. Groblje kao sveto mjesto ima se takim držati i na 
njemu ne smije se ništa učiniti, čim bi se groblje obesvetilo, 
oskvrnulo. Groblje se oskvrne kao i crkva i druga sveta 
mjesta: ako se na njemu počini ubistvo ili nepravedno prolije 
mnoga krv; bezbožnim i nečistim djelima; ukopom nevjernika 
i javno osuđenoga i proglašenoga izopćenika. Ti čini imadu biti 
izvjesni i javni. 

Oskvrnjeno groblje ima se preblagosloviti (pomi- 
riti). To može učiniti svaki svećenik. Došavši na groblje klekne 
s dvoriteljima na prostirku i moli Litanije svih svetih, pa po- 
slije riječi: Da svim vjernim mrtvima i t. d. ustane i križajući 
teče: »Da ovo groblje preblagosloviti i posvetiti dostojiš se, 
Tebe molimo, usliši nas.« Potom dok se moli psalam 50. »Smi- 
luj se na me« obiđe svećenik cijelo groblje škropeći ga blago- 
slovenom vodom osobito na mjestu, gdje se dogodio obesvetni 
čin. Potom veli: »Pomolimo se. Prignimo koljena, “Dignite. 
Gospode blagi, koji si htio da se cijenom tvoje krvi kupi njiva 
lončareva za ukopanje stranaca . . . usliši i izvrši naše pomi- 
renje i ovo groblje svojih stranaca, koji čekaju stan nebeske 
domovine, dobrostivo očisti i preblagoslovi . . . Koji ćeš doći 
suditi žive i mrtve i vijek ognjem. Amen.« 

IV. Katoličko je groblje posvećeno ili blagoslovlieno mje- 
sto, na kojem se ukapaju tjelesa onih vjernika, koji su umrli u 
jedinstvu i miru sa Crkvom. ) 

V. Budući da je groblje sveto miesto, treba se i na njemu 

vladati pristojno i pobožno. Ako dopušta vrijeme, treba biti 
otkrite glave. Pušiti na groblju znak je neodgoja i divljaštva. 
Na groblju ne smiju se pasti životinje, saditi voćke, sušiti rublje. 
Kroz groblje ne valja da vodi javan put. 
' Na groblju treba da bude i mrtvačnica, da se onamo smje- 
ste, koji ne mogu ili ne smiju da budu kod kuće na odru. Gdje 
župljani mogu, dobro je da podignu i kapelu. Lijepo je vidjeti 
uređeno groblje; zato neka se kod ukapanja drži red, da se 
ne kopa u njemu amo i tamo, te se prije vremena zapuni. ] 
mi ćemo u nj doći: u red ili nered? Brinimo se i za svoj stan 
poslije smrti; ne bojimo se ići mimo groblja; a kad idemo, 
\ovorimo pobožno: »Pokoj vječni daruj svima, Gospodine, 
koji ovdje počivaju«. 


VII. POSVETA ZVONA I ORGULJA. 
(R. R. r. 7. — R. R. App. 13.) 


I. Od stvari, koje se upotrebljavaju kod službe Božie, 
te se posvećuju ili blagosiljaju, znatna su zvonaiorgulje. 


I. U Starom Zavjetu bijaše Mojsije po zapovijedi Božjoj: 


dao načiniti dvije trube od srebra, da njima saziva 
zbor, kad se narod imao skupljati na vrata šatora zavjetnoga, 
ili se imao krenuti na put. U trube su trubili svećenici. »Kad 

pođete na vojsku«, rekao je Gospod Mojsiju, »iz zemlje svoje: 
na neprijatelja, koji udari na vas, trubite, da se trube ore, i bit 
će vam to za spomen pred Gospodom Bogom vašim, da se. 
izbavite iz ruku neprijatelja svojih. I kad učinite gozbu i sla- 
vite dane svečane i početke mjeseca svojih, trubite u trube 
prinoseći žrtve paljenice i žrtve mirotvorne, da vam budu za. 
spomen pred Bogom vašim« (IV. Mojs. 10, 1—10). 

David je za službu Božiu odredio pjevače i svirače: pje- 
vanje pobožnih pjesama pratile su mnoge muzičke sprave,. 
kako se spominju u Ps, 150: »Hvalite Boga . . . uz glas trublje, 
hvalite ga uz psaltir i gusle. Hvalite ga s bubnjem i igraniem, 
hvalite ga uz žice i svirale. Hvalite ga uz glasne cimbale, hva- 
lite ga uz cimbale gromke!« 

U prva tri vijeka, dok su trajala progonstva, pozivali su 
vjernike k službi Božjoj zato određeni ljudi, skoroteče. Kad je 
Konstantin Veliki dao kršćanima slobodu, da ispovijedaju svoju 
vjeru, sazivali su zbor trubljama kao nekad Židovi; ali su za 
to upotrebljavali i drvene dašćice (čegrtalike), kako je to još. 
danas običaj tri posljednja dana velikoga tjedna, ili ploče od 
metala (gvožđa, mjedi). U vrijeme Karla Velikoga bila su na 
zapadu već u porabi zvona. 

HI. 1. Onu moć, koju su protiv neprijatelja imale trube 
izraelske, nisu imale od sebe, nego od vjere i pouzdania u 
Boga. Pa kao što su te trube bile određene u jednu ruku, da 
pozivaju na službu Božju a u drugu ruku da donose pomoć 
Božju, jednako se možemo mi kršćani nadati pomoći Božioi,. 
kad slušajući glas zvona dignemo svoje misli k Bogu. Da 
Gospodin Bog milostivije usliši naše molitve, zato se zvono: 
blagosilja. Kad biskup posvećuje zvono, onda to čini 
ovako. Zvono se na prikladnom mjestu objesi tako, da se može 
iznutra i izvana doticati i da se može oko njega obići. Biskup: 
s dvoriteljima moli više psalama (50, 53, 56, 66, 69, 85, 129), 
u kojima se moli pomoć i zaštita Božia od neprijatelja. Potom 
biskup blagoslovi vodu, kojom će se oprati zvono. Onda se 
zvono pere izvana i iznutra, a dotle se mole psalmi (145, 146, 
147,148, 149, 150), u kojima se slavi moć i dobrota Stvorite- 
ljeva i prizivaju sva stvorenja, da hvale Boga. 

Onda biskup načini križ izvana na zvonu bolesni- 
čkimuljemi veli molitvu: »Bože, koji si zapovjedio Moj- 
siju, da:načini srebrne trube, u koje će svećenici trubiti i slat- 
kim zvukom opominjati narod, da se skupi k prinošenju žrtava, 
i kojih glasom potaknut nadvlada navalu neprijateljsku, pedaj,. 
da se ovaj sud posveti i kad zazuji u ušima sklad njegov, raste 
u vjernika pobožnost vjere, uzmaknu neprijatelji, utiša se 
oluja.« Potom pomaže zvono iznutra na četiri mjesta s v e- 
tom krizmom čineći križ i govoreći: »Neka se blagoslovi. 
i posveti ovaj znak u ime Oca i Sina i Duha Svetoga, na čast 
svetoga I. Mir ti.« Onda kaže molitvu: »Svemogući Bože, koji 

si dao da se sruše zidovi oko neprijateliske voiske od glasa 
trubalia pred kovčegom zavjetnim, blagoslovi ovo zvono. da 
pred njegovim glasom pobjegnu vatrene strijele neprijateljeve, 
i da se svi, koji se na glas njegov skupe, oslobode od napasti 
neprijatelja i uvijek idu za spomenicima vjere katoličke.« — 
Zatim se podmetne pod zvono žeravica s tamjanom, te se 
zvono okadi. Dotle biskup moli ps. 76, u kojem se veli, 
kako se sva priroda pokorava Bogu. Nato dolazi i molitva, 
koja to kaže: »Svemogući Gospodaru Kriste, koji si po uze- 
tom tijelu spavao na lađi, kad se podigla oluja, i odmah se na 
tvoju zapovijed umirila, natopi rosom Duha Svetoga ovo zvo- 
no, da kad niegov glas prođe kroz oblake, Anđdeoska ruka sa- 
čuva zbor tvoje Crkve, plodove vjernika, duše i tjelesa spasi 
vječna zaštita.« Napokon đakon čita evanđelje (Luk, 10) 
o Marti i Mariji, u kojem Isus hvali Mariju, što je najbolji dio 
odabrala brinući se više za dušu nego za tijelo. 

2. Trube su se upotrebljavale kod službe Božje uz pie- 
vanje. A uz njih bilo je i drugih muzičkih sprava, što ih spomi- 
nje ps. 150. Nema sumnje, da su i prvi kršćani pratili pjesme 
uz različita glasila (glazbala). Tako se pripovijeda za sv. Ce- 
ciliju, da je pratila svete pjesme sviranjem, Takva sprava sa 
mnogo svirala, koje daju različite glasove, zovu se orgulje. 
Izvjesno se znade, da su se orgulje stale upotrebljavati po 
crkvama već u 8. vijeku, te su se tako usavršavale, da danas 
vrijede kao nailiepša muzička sprava. Orgulje sa mnogo raz- 
ličitih glasova, koji se spajaju u jednu skladnost, lijepo. ozna- 
čuju jedinstvo mnogih naroda u slavljenju Bogu. 

I orgulje se crkvene mogu blagosloviti ovim blagoslo- 
vom. Govori se spalam 150, i potom svećenik kaže: »Hvalite 
Gospoda bubnjem i igranjem. O. »Hvalite ga uz žice i svirale«. 
S. »Gospod s vama«. O. »I s duhom tvojim«, »Pomolimo se. 
Bože koji si preko Mojsija sluge svojega zapovjedio, da se na- 
čine trublje za pjevanje kod žrtava, što se prinosile imenu tvo- 
jemu, i koji si htio da sinovi Izraelovi trubama i cimbalama 
pjevaju slavu tvojemu imenu, blagoslovi *, molimo, ovu spravu 
orgulja, posvećenu tvojemu poštovanju i podaj, da tvoji vjer- 
nici pjevajući duhovne pjesme na zemlji zavrijede doći u ra- 
dosti nebeske. Po Gospodu našem Isusu Kristu, Sinu tvojemu, 
koji s tobom živi i kraljuje u jedinstvu Duha Svetoga Bog, po 
sve vijeke vijeka. Amen.« : 

3. Osim orgulja mogu se kod službe Božje uzeti i druga 
glasila (instrumenti), koji ne čine prevelike buke i ne smetaju 
ozbiljnosti svetih čina: frule, gusle, harfe i t. d. (Glasovir i 
tambure nisu prikladne za crkvu). 

4, Zvona, osobito posvećena, pripadaju crkvi, te su (kako 
određuje Sinoda zagrebačka str. 217) u prvom redu određena, 
da pozivaju vjernike na službu Božju i da zvone prigodom 
drugih vjerozakonskih čina, n. pr. kod procesija i sprovoda. 

Dopušteno je upotrebiti ih i prigodom požara, gdje je takav 
običaj. Za druge svjetovne zgode nemaju služiti bez dopuštenja 
duhovne vlasti. Ni u kojem slučaju ne smiju zvona zvoniti kod 
svečanosti i sprovoda inovjernika, ako u kojem izuzetom slu- 
čaju ne dopusti duhovni stol. Zvono ie vlasništvo crkve, i što 
se za zvonjenje plati, pripada samo crkvenoj blagajni. 

IV. Zvona za posvećenu crkvu posvećuje biskup mažući 
zvono bolesničkim uljem i krizmom. Za druge crkve može zvo- 
no blagosloviti i svećenik, ali ga ne pomazuje. ' 

V. Čemu sve zvono služi, kažu riječi: »vivos VOCO, mor- 
tuos plango, fulgura frango (žive prizivam, mrtve oplakivam, 
gromove razbivam)«. Zvona su kršćani uveli, i kršćanskom je 
uhu mio njihov glas. Židovi su primili orgulje, ali zvonova ne- 
maju ni oni ni muslimani. Dok neki pjesnici kao protestant 
Schiller pjevaju pjesme zvonu, dotle neki katolički pjesnici, koji 
nemaju osjećanja za vjersku ljepotu (Hugo), ne vole zvona. 

Komu je mila crkva, milo mu je i zvono, koje ga u ni 
poziva; tko se ne boji anđeoske trube na sudniem danu, ne 
smeta ga ni zvono, koje ga sjeća na smrt. Tko vjeruje tvrdo 
u svemogućnost Božju, ne prigovara, ako zvono »zvoni na 
oblake«; praznovjerje bi bilo, kad bi tko mislio, da će zvono 


raspršiti oblake; ali da molitva pravednikova »prodire oblake«, 


da je Bog sluša, to veli Sv, Pismo. 

Ne puštajmo dakle, da samo zvono obavlja pobožnost i 
molitvu: nego kad čujemo njegov glas, pobudimo u sebi po- 
božnost i molimo ustima i srcem. 


VIII. POSVETA SVETIH ULJA I KRSNE VODE. 
KPontif. Rom. P. III. Missale Rom. Sabb. Sancto.) 


I. Vidjeli smo dosad, kako se posvećuju one stvari, koje 
su u svezi sa žrtvom: crkve, oltari, posuđe, ruho. Tako se po- 
svećuju i stvari, koje služe, da buđu tvar sakramenata, da se 
tim očituje što više svetost svetih tajna. 

Posvećuje se ulje, koje treba kod krštenja, krizma za 
svetu potvrdu i sveti red i bolesničko ulje, pa i voda, kojom 
se krsti. , 1 

. IL 1. Bog je poučio Mojsija, kako će nači- 
niti uljeza pomazanje (II. Mojs. 30, 22—33): Gospod 
reče Mojsiju: »Uzmi mirisa smirne prve i izabrane pet stotina 
sikala i cimeta pola toliko, tako i iđirota, kasije pet stotina 
sikala svete mjere i ulja maslinova jedan hin, i načini ulje za 
sveto pomazanje, ulje sastavljeno vještinom ljekarskom. I po- 
maži njime šator od svjedočanstva i kovčeg zavjetni i sto i 
posuđe na njemu, svijetnjak i sprave niegove, žrtvenik kadioni 
i žrtvenik, na kojem se prinosi žrtva paljenica, i sve sprave 
njihove. I posveti sve, i neka bude svetinja nad svetinjom; tko 
ih se dotakne, neka bude posvećen. Arona i sinove njegove 

pomaži i posveti ih, da mi budu svećenici. A sinovima Izraelo- 
vim reci: Ovo ulje za pomazanje neka mi bude sveto od ko- 
ljena do koljena vašega. Tijelo čovječje neka se ne maže njim 
i ne pravite takoga ulja, kao što je ovo, jer je posvećeno, i 
neka vam bude sveto. I tko bi načinio tako ulje i dao ga tu- 
đinu (čovjeku, koji nije svećenik), neka se istrijebi iz naroda 
svojega.« 

2. U zakonu se Mojsijevu nalaze opisane mnoge nečistote, 
koje su se uklanjale pranjem vode. Najveća je bila nečistota, 
ako se tko dotakao mrtvaca. To je bilo zato, jer je smrt naj- 
teža zemaljska kazna za grijeh i potom je smrt znamenovala 
grijeh. Da se ukloni ta nečistota, pripravila se voda pomije- 
šana s pepelom: dakle neke vrste lug. Taj se pepeo dobivao 
od spaljene crvene junice (IV. Mojs. 19). Gospod reče 
Mojsija i Aronu: »Zapovjedi sinovima Izraelovim, da ti dovedu 
junicu crvenu potpuno izraslu, na kojoj nema nikakve mane 
i nije nosila jarma. Svećenik neka je zakolje izvan okola, krv- 
lju njezinom pokropi sedam puta prema vratima od šatora i 
spali svu na oči svima drvima od cedra, a u oganj da baci isopa 
i crvca. Taj pepeo ima pokupiti jedan čovjek i sasuti izvan 
okola na mjesto čisto, da se čuva za vodu kropljenja. 
Tko se dotakne mrtva tijela, bit će nečist sedam dana, i neka 
se pokropi tom vodom treći i sedmi dan, i tako će se očistiti. 
Na pepeo se nalijeva voda živa, iz izvora.« 

Pepeo se uzimao od žrtve za grijeh, jer je smrt plaća za 
grijeh. Drvo cedrovo znači nepropadljivost, čistoću i svježinu 
života. Junica označuje mladost, koja daje život i snagu, crve- 
nilo označuje krv i život. Sve se imalo izvršiti izvan okola, 
jer svetinja Božja ne smije doći u dodir sa smrću. Sa sv. Pav- 
lom (Hebr. 13, 11 sL) vide Oci u žrtvovanju crvene junice 
sliku Krista, koji je trpio izvan vrata (gradskih), a u vodi 
očišćenja sliku krsne vode, koja ima svoju moć od krvi 
Kristove prolivene na križu. 

Il. 1. Ako i te uredbe nemaju vrijednosti u Novom Za- 
vjetu, ipak Crkva čini nešto slična: posvećujući ulje i krsnu 
vodu, koje tvari poslije smrti Kristove nisu samo znaci posve- 
ćenja i čišćenja, nego imadu i moć, da čiste i posvećuju. 

Tri vrste ulja trebaju kod svetih sakramenata: ulje pouč- 
ničko (katekumensko) kod krštenja i kod nekih posveta, krizma 
kod potvrde i svetog reda, i kod posveta, i ulje bolesničko. 
Taulja posvećuje biskup na veliki četvrtak, 
kad je Isus ustanovio najsvetiji sakramenat i posvetio apostole 
za svećenike. 

Biskup služi svetu misu u nazočnosti dvanaest svećenika, 
sedam đakona i sedam pođakona. Poslije podizanja spome- 
nuvši svete, u kojih nas zajednicu pustio Gospodin, ide k stolu 
pripravljenu na strani kraj oltara, okružen svećenicima. Na 
dani znak jedan od pođakona donese posudu s uljem za 

bolesnike, i biskup ga osvećuje i blagosilja moleći, da bi 
Bog poslao Duha Svetoga na maslinovo ulje, da bude zaštita 
duše i tijela onome, koji bude njim pomazan i odstrani od njega 
sve boli i nemoći. 

Poslije svete pričesti, kod koje biskup pričesti i sveće-, 
nike, idu svećenici, đakoni i pođakoni i donesu ulje za 
krizmu. Biskup blagoslovi najprije balzam »mirisavu 
suzu suhe kore«, da bude vječna krizma svećeničkoga poma- 
zanja dostojna, da utisne nebeski znak i da svima, koji budu 
njome na krštenju pomazani, dade obilan blagoslov tijela i 
duše. Onda pomiješa balzam s nešto ulja, i moli, 
da bi Bog, koji je u Sina svojega združio božanstvo s čovje- 
čanstvom, da čovjeku stvorenu od tijela i duše povrati izgu- 
bljenu baštinu, i ovo dvoje balzam i ulje tako združio u jedno, 
da onaj, koji se tom jedinstvenom pomasti pomaže izvana, 
bude pomazan i iznutra, te se očisti od nečistoće. Onda biskup 

zadahne posudu s uljem za krizmu, a to čine redom i dva- 
naest svećenika. 

Onda biskup slavi pjesmom (prefacijom) maslinu, 
koja po riječima Davidovim donosi veselje ljudima. Grančicu 


je njezinu donio golub Noi u kovčeg, te objavio, da je vraćen: 
mir zemlji; a tako pomazanjem ulja maslinova označuje se na. 


krštenju, da smo pomireni s Bogom. I kao što je Mojsije brata 
Arona pomazao uljem za svećenika, tako i mi preko Pomaza- 
nika Krista na krštenju dobivamo čast kraljevsku, svećeničku 
i proročku, da budemo dionici s Kristom vječnoga života. Nato 


* biskup pomiješa balzamovo ulje s drugim uljem za krizmu i 


pozdravlja ga: »Zdravo, sveta Krizmo!« i to poslije njega čine 
12 svećenika, poklanjajući se Krizmi i ljubeći posudu, u kojoj 
se nalazi, 

Jednakim načinom posvećuje dalje biskup ulje 
poučničko moleći, da bi pomazanje tim uljem bilo korisno 
za spasenje onima, koji dolaze k vjeri i na krštenje. 

2. Voda za krštenje posvećuje se na Veliku 
subotu, kad su se u staro doba ljudi krstili, i u subotu prije 
Duhova. Obredi su ovi: 

Svećenik blagosilja novi oganj, koji se iskreše 
iz kamena i njim se upali svijeća. Tri druge svijeće nalaze se 
na trstici, i kad svećenik ide u crkvu, na ulazu se zapali jedna 
od tri svijeće, a svećenik pjeva: »Svijetlo Kristovo!« Pjevači 
odgovaraju: »Bogu hvala!« Na sredini crkve jednako se zapali 


druga, a pred oltarom treća svijeća. — Kremen i iz njega izve- 


deni ogani označuje Krista, ugaoni kamen i svijetlo svijetu. 
Tri svijeće zapaljene znače vjeru kršćana u presveto Trojstvo. 

Potom svećenik (ili đakon) blagosilje uskrsnu 
svijeću pjevajući lijepu pjesmu: »Neka kliče anđeoska 
četa!« Uzrok je veselju, što je Krist one noći uskrsnuo i uništio 
grijeh Adamov, od kojega nas čisti sveto krštenje. U svijeću 

se utisne pet tamjanovih zrna u obliku križa i svijeća se zapali, 
te odsada gori kod svečane službe Božje do Spasova, a onda 
se kod evanđelja utrne. Ta svijeća označuje Krista,. njegovo 
presveto tijelo; pet jamica u njoj znači pet rana Kristovih, a 
tamjan označuje mirise, kojima je bilo pomazano. Što se svi- 
jeća zapali, znači da je Krist uskrsnuo i. ostao još na zemlji 
četrdeset dana. . 


Onda se čita dvanaest proroštva, odlomaka iz 
Sv. Pisma, u kojima se predočuje voda kao slika svetoga 
krštenja. Prvo govori o stvorenju svijeta, kad ie Duh Božji 
lebdio nad vodama i dao život svemu, a tako krsna voda daje 
život duhovni. Drugo pripovijeda o potopu, kojim je Bog oprao 
zločine svijeta, i tim potopom dao znak preporođenia na 
krštenju. Treće kazuje, kako je Abraham žrtvovao svojega 
sina, da se pokaže kako i Bog nije žalio svojega Sina, nego ga 
predao za žrtvu i pomirenje. Četvrto pripovijeda prijelaz 
Izraelaca preko Crvenoga Mora, što je bio slika krštenju, kad 
se i mi preko vode izbavljamo ropstva đavoljega. U petom 
zove Izaija sve, koji hoće da budu pravedni pred Bogom: Svi 
«koji žeđate, dođite k vodama. U šestom poziva prorok Baruk 
sve k pravoj mudrosti, k vjeri, koju donosi Spasitelj. U sedmom 
se čita, kako je prorok Ezekiel vidio u polju mnogo kosti suhih, 
koje su na njegove riječi ustale, slika uskrsnuća, I opet u 
osmom Izaija govori, kako će Gospod oprati nečistote kćeri 
Sionskih. Deveto pripovijeda o janjetu, čijom su krvlju Izraelci 
pomazali vrata i izbavili svoje prvence od smrti. U desetom 
se nalazi, kako je Jona propovijedao pokoru Ninivljanima, te 
su se obratili. U jedanaestom Mojsije opominje narod, da se 
drže zakona Božjega; a u dvanaestom nam se kao primjer 
tvrde vjere pokazuju tri mladića u Babilonu, koji su bili bačeni 
u zažarenu peć, jer nisu htjeli odstupiti od vjere i klanjati se 
idolu. — Ti su dakle odlomci lijepa pouka onima, koji idu na 
krštenje. 


Poslije toga svećenik ide na mjesto, gdje je pripravljena 
voda, koju posvećuje za krštenje. Blagosiljajući 
vodu čini križ u njoj i nad niom moleći, da to bude »iZvor 
života, voda za prerođenje, val za čišćenje«. Izbaci vode na 
četiri strane svijeta za znak, kako je Isus naložio apostolimia, 
da krste sve narode. Zadahne vodu za znak duhovnoga života, 
koji se dobiva na krštenju; i zaronjiva u nju do tri puta uskrsnu 
svijeću, što je znak, da je voda od Krista dobila moć da čisti 
od grijeha. Napokon ulijeva u vodu katekumensko ulje i krizmu 
napose, a onda oboje zajedno. Potom, ako imade tko za kršte- 
nje, tom se vodom okrsti, 


IV. Tri su vrste sv. ulja: bolesničko, krizma i poučničko. 
Posvećuje ih biskup na Veliki četvrtak. — Vodu za svečano 
krštenje posvećuje svećenik na Veliku subotu. 

V. Govore se riječi o »dostojanstvu čovjeka«, i ljudi 
traže od drugih, da njihovo dostojanstvo čuvaju. Ali je .malo, 
koji sami drže do svojega čovječjega dostojanstva, da bi tako 
Živjeli, kako traži čovječje dostojanstvo. Obredi, kojima Crkva 
posvećuje ulje i vodu, označuju čovječje dostojanstvo, ali 
odmah i kažu, kako treba do toga dostojanstva doći i to do- 
.sstojanstvo čuvati. Uljem su se pomazivali i pomazuju kraljevi, 
svećenici i proroci; uljem se pomazuje svaki kršćanin, i dobiva 


= dostojanstvo kralja, svećenika i proroka; — On je krali, ier je 


Bog podložio pod noge njegove ptice nebeske i zvijeri ze- | 
maljske i ribe morske; on je svećenik, jer Boga poštuje; on 
je prorok, jer mu je Bog dao mudrost svojega zakona, pravu 
vjeru, O čovječje kršćanine, kako je veliko tvoje dostojanstvo, 
da si sličan Kristu, Pomazaniku. Čuvaj kraljevsko dostojan- 
stvo, da ne budeš rob grijehu; budi svećenik prinoseći Bogu 
Žrtve hvale; budi prorok težeći za pravom mudrošću i pozna- 
«vanjem svoje vjere. Poštuj to dostojanstvo u drugoga, jer je 
tebi jednak: sve nas, »koje ili dijeli spol u tijelu ili dob u vre- 
menu, sve nas je u jedan porod rodila mati milost krštenja. 
Neka dakle bude u svima »koje je Bog u priznavanju svojega 
imena ujedinio, i na vječnost pozvao, »jedinstvo duha i pobož- 
nost djela«. 


IX. BLAGOSLOV RODILJE I DJECE. 
(R. R. Tit. VII. c. 3. App. 44—48). | 


I. Kad se neke osobe posvećuju, onda se osobitim na- 
.činom predaju službi Božjoj; ako se pak samo blagosiljaju, onda 
se priziva nad njih pomoć Božja u duhovnim i tjelesnim potre- 
bama, što ih imadu u svojem životu i svjetovnom zvanju. 
Mnoge su i različite takve potrebe u životu od rođenja do 
smrti, zato imade i različitih blagoslova osoba. 

Znatan je blagoslov rodilje i djece. 

II. 1. Sam je Gospod Bog blagoslovio prve ljude govo- 
Teći: »Rastite i množite se i napunite zemlju«. Taj je svoj 
blagoslov ponovio Noi i sinovima njegovim (I. Mojs. 1, 28. 9, 1). 

Za istu svrhu blagosiljaju roditelji djecu, kao Rebeku što 
su blagosiljali roditelji i braća želeći joj sreću: »Sestro naša, 
tisućama se tisućila, i potomstvo tvoje da naslijedi vrata ne- 
prijatelja svojih« (I. Mojs. 24, 60), 

Osobiti je zakon bio za rodiliu (III. Mojs. 12). Ako žena 
rodi muško dijete, da je nečista četrdeset dana. Nijedne svete 
stvari da se ne dotiče; ako pak rodi žensko, da je nečista 
“osamdeset dana. A kad se navrše dani njezina čišćenja, neka 
donese na vrata šatora od svjedočanstva jagnje za žrtvu pa- 
dljenicu i golupče ili grlicu za grijeh. Svećenik neka to prinese 
pred Gospodom i moli za nju, i tako će se očistiti. — Ako je 
bila siromašna, dosta su bila za žrtve dva goluba ili dvije 

grlice. Prvo je muško dijete bilo posvećeno Gospodinu, te se- 
imalo otkupiti sa pet sikala srebra (IV. Mojs. 3, 47; 18, 15).. 
2. U Starom Zavjetu ima primjera i drugih blagoslova.. 


Tako je Melkizedek, svećenik Boga Višnjega, blagoslovio Abra- 
hama, kad se vraćao iz boja; u kojem ie oslobodio sinovca 


Lota i druge sužnje (I. Mojs. 14, 18). A Mojsije po zapovijedi. 


Božjoj rekao je Aronu i sinovima njegovim svećenicima, da 


ovako blagosiljaju narod: »Da te blagoslovi Gospod, i da te: 
čuva. Da ti pokaže Gospod lice svoje, i da ti bude milostiv.. 
Da obrati Gospod lice svoje k tebi, i da ti dade mir« (IV. Mojs.. 


6, 22—26). 


Patrijarsi, koji su prije Zakona vršili i službu svećenika, 
blagosiljaiu svoje sinove, naročito svoje prvence, koji su taj. 


blagoslov prenosili na svoju djecu, Tako Izak blagosilja Ja- 
koba, Jakob svoje sinove i unuke, dapače i faraona, kralja 


egipatskoga. Mojsije prije svoje smrti blagosilja plemena. 


izraelska. ' ' 
3. Ako se mnogo cijenio blagoslov svećenika u Starom 


Zavjetu, mnogo je više vrijedan blagoslov svećenika u Novom: 
Zavjetu, kojima je »Blagosloveni od Gospoda« podijelio vlast: 


blagosiljati. Isus sam blagosilja djecu i svoje apostole. 


NI. 1. Obredni zakoni Moisijevi ne vežu kršćane. Ali po 


primjeru  blagošlova starozavjetnih ,uvela je i Crkva neke 
slične blagoslove. Tako ima blagoslov rodilje. Tai 
je blagoslov tražila i Bl. Djevica Marija, premda je taj zakon 
nije vezao, jer je ona bila Prečista i prije i poslije poroda. No 
kao što se ona iz poniznosti podvrgla zakonu za druge rodilje, 


tako i kršćanske majke po primjeru Bl. Bogorodice dolaze ' 
poslije porođaja, da dobiju svećenikov blagoslov za sebe i za. 


svoje dijete. 
Ako dakle rodilja po pobožnom i hvalevrijednom običaju 


dođe u crkvu, da se Bogu zahvali za svoje zdravlje i zamoli: 


blagoslov od svećenika, to svećenik odjeven u košuljicu i 
s bijelom stolom dođe pred crkvena vrata, gdje rodilja kleči 
i drži u ruci goruću svijeću, te je poškropi blagoslovenom 
vodom i veli: S. »Pomoć naša u ime Gospodnje. O. Koji je 
stvorio nebo i zemlju. P. Ova će primiti. (Psal. 23): Gospodnja 
je zemlja i sve čega je puna; okrug zemaljski i svi koji stanuju 
na njemu. Jer ga je cn osnovao na morima, i uredio na rije- 
kama. Tko će uzaći na goru Gospodnju? ili tko će stojati na 


svetom mjestu njegovu? Koji ima nevine ruke i čisto srce,. 


koji ne uzima u prazno duše svoje i ne kune se lukavo bliž- 
njemu svojemu. Taj će primiti blagoslov od Gospoda i milosrđe 
od Boga, spasitelja svojega. Ovo je naraštaj onih, koji traže 
njega, koji traže lice Boga Jakovljeva. Dižite, knezovi, vrata 


svoja i podignite se vrata vječna, da uđe Kralj slavni. Tko je: 


taj Kralj slavni? Gospod jak i mogućan, Gospod mogućan u 


boju. Dižite, knezovi, .vrata svoja, i podignite se vrata vječna, , 

da uđe Kralj slavni. Tko je taj Krali slavni? Gospod nad voj- 


.skama on je Kralj slavni. Slava Ocu. P. Ova će primiti bla- 


.goslov od Gospoda, i milosrđe od Boga Spasitelja svojega, jer 
.je to naraštaj onih, koji traže Gospoda.« 


Onda pruži ženi okrajak stole, što mu visi s lijeva ramena 
i vodi je u crkvu govoreći: »Uđi u hram Božii, pokloni se Sinu 
bl. Marije Djevice, koji ti je dao plodnost poroda.« 

Žena ušavši u crkvu klekne pred oltarom i moli zahva- 
ljujući Bogu za dobivena dobročinstva. Tada svećenik veli: 
»Gospode pomiluj. Kriste pomiluj. Gospode pomiluj. Oče naš 
(tiho do): I ne uvedi nas u napast. O. Nego izbavi nas oda zla. 
S. Spasi službenicu svoju, Gospode. O. Koja se uzda u te, Bože 
moj. S. Pošlji joj, Gospode, pomoć sa svetinje. O. I brani je 
sa Siona. S. Ništa ne napredovao neprijatelj protiv nje. O. Ni 
.sin bezakonja ne naudio joj. S. Gospode usliši molitvu moju. 
O. I vapaj moj k tebi neka dođe. S. Gospod s vama. 0. 1 
ss duhom tvojim. Pomolimo se. Svemogući vječni Bože, koji si 
bolove vjernih rodilja po porođaju bl, Marije Djevice obratio 
u radost: pogledaj milostivo na ovu službenicu svoju, koja je 
veselo pristupila k tvojemu svetom hramu, da se zahvali, i 
podaj, da poslije ovoga života po zaslugama i zagovoru iste 
bl. Marije zavrijedi zajedno sa svojim porodom doći u radost 
“vječnoga blaženstva. Po Kristu, Gospodu našem. O. Amen.«. 

Tada je poškropi blagoslovenom vodom govoreći: »Mir 
i blagoslov Boga svemogućega, Oca, i Sina, € i Duha Svetoga 
neka siđe nad te, i ostane svagda. O. Amen.« 

Taj blagoslov ima dati župnik, ako se od njega traži, ili 
kojigod svećenik sa znanjem župnikovim. 

2. Pobožna žena noseća, naročito ako joj prijeti pogibao 
teškog poroda, tražit će blagoslov od svećenika. Onda će se 
i njezino stanje s pravom zvati blagosloveno stanje. I zato 
'ima posebni blagoslov za ženu noseću s molitvom, 
u kojoj moli svećenik, da bi Bog, koji je sv. Ivana još u utrobi 
materinoj napunio Duha Svetoga, sačuvao zdravlje rodilji i 
njezinu dietetu dao, da sretno ugleda svijetlo svijeta i služeći 
Bogu zasluži život vječni. 

3. Novorođena se djeca također blagosilju i 
ovom molitvom: »Gospodine Isuse, Sine Boga živoga, koji 
rođen prije svih vijekova htio si ipak, da budeš dijete u vre- 
menu, te si i malene tebi donesene grlio i blagosiljao, daj da 
zloća ne promijeni uma ovoga djeteta, i podaj mu, da napre- 
.dujući u dobi, mudrosti i milosti tebi svagda ugađa.« 

Blagosilja se i dječak ostavljajući djetinisku 
dob: »Gospode Isuse, koji si rekao: Pustite k meni malene, 
jer je takovih kraljevstvo nebesko, izlij jakost blagoslova na 
ovoga dječaka i pogledaj na molitve Crkve i njegovih roditelja, 
da napredujući u kreposti dođe do željene starosti i spasenja 
vječnoga.« i .. 

Posebni se još blagoslov daje dječacima (i djevojčicama) 


u većem skupu ucrkvi. Tom se zgodom kao i kod DrIe- 


dašnjeg blagoslova moli ovaj psalam 112: »Hvalite, dječaci, 
Gospoda, hvalite ime Gospodnje. Neka ime Gospodnje bude: 
blagosloveno od sada i do vijeka. Od sunčanoga ishoda do 
zapada neka bude hvaljeno ime Gospodnje. Uzvišen je nad svim. 


narodima Gospodin, i vrh nebega je slava njegova. Tko je kao 


Gospod, Bog naš, koji stanuje u visini, i gleda nisko na nebu 


i na zemlji? On sa zemlje uzvisuje uboga, i iz kala podiže 


siromaha: Da ga postavi s knezovima, s knezovima naroda. 
svojega. On naseljuje kuću nerotkinji, da se kao mati raduje. 


sinovima, Slava.« 


4. Bolesnojdjeci, koja još, nisu sposobna, da im se: 


dade posljednja pomast, može se dati blagoslov. Sveće- 


nik moli Ps. 112. i molitvu: »Bože, kojemu sve odrašćuje i po 


kojemu odraslo jača, pruži desnicu svoju na ovoga službenika 


svojega, koji u nježnoj dobi boluje, da primivši čilost zdravlja. 


dode do punine godina i tebi služi svih dana života svojega.« 
I preporučivši ga svetom anđelu čuvaru položi ruku na glavu 
bolesnika govoreći: »Na bolesnike stavljat će ruke, i ozdrav- 


ljat će. Isus, Sin Marije, spas i Gospod svijeta, neka ti je blag 


i milostiv.« 

IV. Po primjeru dakle bl. Djevice Marije mogu žene po- 
slije poroda primiti blagoslov, a tako i svoju djecu dovoditi 
u crkvu, da ih svećenik blagoslovi, kao što su maike dovodile 
djecu k Isusu. ' 

'V. Evo, koliko je Crkva. zabrinuta za duševno i tjelesno: 
zdravlje djece spajajući nježnost matere s ozbiljnošću učiteljice: 
i učeći tako roditelje, kako treba da nastoje oko tjelesnog i 
duševnog napretka djece, Zato pak treba da im daju zdravu 
“i krepku tjelesnu hranu, drže čiste i uredne, pa će im djeca 
napredovati u dobi; ali još više treba izmala da im pitaju dušu 
naukom, da napreduju u mudrosti t. i. u vjeri; moraju ilr 
upućivati na dobro, da djeca rastu u milosti, te ugađaju 
Bogu i ljudima. 


X. BLAGOSLOV NARODA, PUTNIKA, GRLA, BOLESNIKA. 
(R. R. I. VIII. c. 11. 12. 31. 32. App. 7. 41—43.) 

1. Odrasli vjernici imadu obilje prilika, da steku milost 
Božju i pomoć u svetim sakramentima: potvrdi, pokori, po- 
sljednjem pomazanju, u sakramentima sv. reda i ženidbe, kad 
idu u taj stalež, osobito pak u čestoj svetoj pričesti. Ali kraj 
toga mogu se služiti i nekim blagoslovima, koje ie Crkva na- 
redila za osobite zgode života. KE: 

Tako ima blagoslov radnoga naroda, putnik a, bo- 
lesnika. , 

I. 1. U Starom Zavjetu obećaje Bog blagoslov onima, 
koji drže zapovijedi njegove (III. Mois. 26): »Ako držite zapo- 
vijedi moje, dat ću vam dažd na vrijeme, i zemlja će rađati 

travu svoju i drveta će se puniti rodom. Bez straha živjet ćete 
u zemlji svojoj; dat ću mir u krajevima vašim; spavat ćete; 
ine će biti nikoga, da vas plaši. Istrijebit ću zle zvijeri, i mač 
ne će prolaziti preko granica vaših. Tjerat ćete neprijatelje 
svoje, i padat će pred vama. Namjestit ću šator svoj među 
vama, ine će vas odbaciti duša moja. Prebivat ću među vama, 
i bit ću Bog vaš, a vi ćete biti moj narod.« 
Kad je pak narod stao ostavljati zapovijedi Božje, sti- 
zala su ga mnoga zla. Tako je u vrijeme sudaca narod otpao: 
od Boga; zato su ga zadesili mnogi jadi od susjednih Fili- 
steja. Sudac Samuel reče: »Skupite sav Izrael u Masfu, da se 
pomolim za vas Gospodu.« I skupiše se u Masfu i crpući vodu 
proljevaše pred Gospodom i postiše onaj dan i rekoše: »Zgri- 
ješismo Gospodinu«. Kad su čuli Filisteji, da su se Izraelci sku- 
pili u Masfu, udariše na njih. A oni rekoše Samuelu: »Ne prestaj 
vapiti za nas ka Gospodu Bogu našemu, da nas izbavi«. I pre- 
nesavši žrtvu zavapi Samuel ka Gospodu, i usliši ga Gospod. 
Gospod zagrmje grmljavinom velikom i smete Filisteje te po- 
bjegoše. A Samuel uzme kamen i metne ga kraj Masfe i prozva 
ono mjesto Kamen od pomoći. I reče: »Dovde nam Gospod 
pomože« (I. Kralj. 7). 
Kad su Izraelci prolazili mimo radnika na polju, govorili 
bi: »Blagoslov Gospodnji na vas! blagosiljamo vas u ime Go- 
spodnje« (Ps. 127, 8). - sot 
2. Kad je perzijski kralj Artakserkso dopustio svećeniku 
Ezdri, da se s mnogo zasužnjenoga naroda vrati u Jeruzalem, 
Ezdra skupi narod i oglasi im post, da se ožaloste pred Go- 
spodom Bogom i izmole od njega srećan put sebi i djeci i blagu 
svojemu, jer ga je bilo stid iskati od kralja pomoći i konjika, | 
da ih brane na putu, nego je rekao kralju: »Ruka je Boga na- 
šega dobra«. Tako su postili i molili i izišlo im je srećno, te ih 
je ruka Božja izbavila od neprijatelja i zasjedača na putu (I. 
Ezd. 8). Tako je već Tobija otpravljajući na put svojega sina 
s pratiocem anđelom Rafaelom govorio: »Sretno putovali, i 
Bog bio s vama na putu, i anđeo vas njegov pratio.« 
3. Za gubavce je bio osobiti zakon u Starom Zavjetu. Kad 


.se tko čistio od gube imao se dovesti k svećeniku. Svećenik 


ga pokropio sedam puta krvlju zaklanoga vrapca i uljem mo- 
leći za njega pred Gospodinom i prinoseći za nj žrtvu (III. 
Mojs. 13. 14.). 

Bolesnici pitali su za zdravlje svoje Gospodina preko 
proroka, i proroci bi im često molitvom vraćali zdravlje, kao 
što je to učinio Elizej vojvodi Namanu, očistivši ga od gube, 
Izaija kralju Ezekiji. Sveto Pismo hvali to pouzdanje u Boga 
preko slugu njegovih, a osuđuje, kad se tko obraća u bolesti vra-' 
čarima, slugama krivih bogova, Tako je jednom kralj izraelski 
Ohozija pao sa ograde svoje kuće i razbolio se, pa je poslao 
poslanike, da pitaju Belzebuba, boga akaronskoga, hoće li 

ozdraviti od svoje bolesti. Ali im po zapovijedi Božjoj. iziđe 
ususret prorok Ilija, te im reče: »Eda li nema Boga u Izraelu, 
nego idete da pitate Belzebuba? Zato ovo veli Gospodin: Ne 
ćeš se dignuti s postelje na koju si legao, nego ćeš umrijeti.« 
I umrije krali. , 

Kad je došao na svijet Spasitelj Isus, izliječio je mnoge 
bolesnike, koji su se uzdali u'ni, da se ispuni što je rekao pro- 
rok Izaija: »On je uzeo naše slabosti i ponio naše bolesti.« 
“Tako ustavši iz zbornice u Kafarnaumu uđe u kuću Simona 
Petra. A punicu je Simonovu uhvatila velika groznica (upala 
pluće), i stanu ga moliti za nju. I stavši više nje zapovjedi groz- 
nici, i pusti je. | odmah ustade i služaše mu. A kad sunce zađe, 
svi, koji su imali bolesnike od različitih bolesti, dovedoše ih 
k njemu. A on stavljajući ruke na svakoga od njih stane ih 
iscjeljivati (Luk. 4, 38—40). Tako je i šaljući apostole dao im 
vlast nad đavolima i da liječe bolesti: na bolesnike da meću 
ruke, i ozdravljat će. Tako su apostoli i činili. Petar iscjeljuje 
hroma na vratima jeruzalemskog hrama (Di. ap. 3, 1—11), u 
Lidi podiže uzeta Eneju, koji je osam godina ležao na postelji 
(Dj. ap. 9, 33); Pavao u Listri iscjeljuje hroma od rođenja, koji 
još nije nikad hodao (Di. ap. 14, 10). 

NI. 1. I crkva svojim blagoslovima pomaže potrebama i 
nemoćima ljudi. Znajući da radi grijeha dolazi i prokletstvo na 
zemlju, svojim blagoslovom odgoni silu grijeha i moli plodnost 
zemlji. To čini osobitim blagoslovom, što ga čini od apo- 
stolske stolice ovlašteni svećenik nad narodom i D C- 
lijem. Poslije svete mise za oproštenje grijeha mole se Lita- 
nije svetih, a onda sav narod reče Općenu ispovijed. Potom 
se svećenik moli, da im Bog oprosti grijehe i odrešuje ih od 
crkvenih kazni: »Ugledom Boga svemogućega i blaženih apo- 
stola Petra i Pavla, danim meni od Svetoga Gospodina našega 
Pape I., odrešujem vas i sve na ovome mjestu od svake sveze 
izopćenja, dignuća, zabrane i drugih crkvenih osuda i kazni, 
u koje ste pali, a ne znate za njih«. Onda delegat (poslanik) 
odredi tri dana posta i nedjelju za pričest i blagoslov polja i 
naroda i za potpuni oprost, — U određeni dan sav se narod 
pričesti. Poslije mise mole se Litanije i triput se ponavljaju 
riječi: »Da se dostojiš plodove zemlji dati i uzdržati.« Moli se 
ps. 84: »Blagoslovio si, Gospodine, zemlju svoju, oprostio si 
bezakonje naroda svojega ...« A onda molitva: »Molimo 
dobrotu tvoju, svemogući Bože, da plodnošću zemlje napuniš 
život onih, koji gladuju, da ubog i siromah slave slavno ime 
tvoje.« i 

2. Kad idu putnici na sveto putovanje, dobijaju 
blagoslov. Kod svete mise se pobožno pričeste, a onda 
svećenik nad njima moli piesmu Zaharijinu: »Blagosloven 
Gospod Bog Izraelov . . . koji neka upravi noge naše na put 
mira.« K tomu doda: »Na put mira i napretka neka vas uprav- 

lja svemogući i milosrdni Gospodin; i anđeo .vas Rafael pratio 
na putu, da se u miru, zdravi i veseli povratite k sebi.« »Bože 
koji si sinove Izraelove preveo posred mora suhim i trima mu- 
dracima predvodnicom zvijezdom pokazao put, daj im sretan 
put i mirno vrijeme, da u pratnji tvojega anđela sretno dođu 
na mjesto, kamo idu a napokon i u luku vječnoga spasenja. 
Bože, koji si slugu svojega Abrahama izveo iz Ura Haldej- 
skoga i čuvao ga na njegovim putovanjima, molimo, dostoj se 
čuvati ove sluge: budi im pomoćnik na spremanju, utjeha na 
putu, sjena u vrućini, krov od kiše i od zime, kola u umor- 
nosti, zaštita u protivštini, palica na skliskom, kod brodoloma 
luka, da po tvojem vođenju sretno dođu kamo namjeravaju 


i opet se k sebi nepovrijeđeni povrate.« 


Kad se putnici povrate sa svetoga puta, opet dobiju bla- : 
goslov. Svećenik govori Ps. 127: »Blago svima, koji se boje 
Gospoda, koji hode putevima njegovim.« Jedna od molitava 
glasi: »Svemogući vječni Bože, koji razređuješ naša vremena 
i naš život, podaj slugama svojim pomoć neprestanoga pokoja; 
i koje si nepovrijeđene povratio njihovu poslu, učini, da budu 
pod tvoiom zaštitom bez straha.« E 

3. Ako putnik oboli, onda ga svećenik blagosilia dr- 
žeći okrajak stole na glavi njegovoj i čitajući evanđelje (Mat. 
13, 44—52), kako je Isus govorio učenicima priču o sakrivenom 
blagu, o trgovcu, koji traži dobra bisera i o mreži, koja za- 
hvata svake vrste ribe; a onda blagoslovi nemoćnika i pokropi 
blagoslovenom vodom veleći: »Pokropio te Bog rosom milosti 
svoje za život vječni.« sat 

Blagoslovodrasloga bolesnika sličan je bla- 
goslovu, što ga daje svećenik kod posljednje pomasti. 2 

Znatan je blagoslov, kojim se na dan svetoga Blaža 
blagosilja grlo. Najprije se blagosiljaju svijeće molitvom: 
»Svemogući i preblagi Bože, ti si sve različite stvari stvorio 
samom Riječju i htio da se ta Riječ utjelovi i čovieka spasi. 
Za ispovijedanje tvoje vjere nije se slavni mučenik i biskup 
Blaž boiao različitih muka, te je sretno dobio palmu muče- 
ništva. Njemu si među ostalim milostima dao i ovo odličje: 
da iscjeliuje svaku bolest grla. Zato te molimo, da umilostiv- 
ljen njegovim zaslugama blagosloviš i posvetiš ovaj vosak, 
da se svi, kojima se grla po dobroj vjeri dotakne, oslobode 
od svake grlene bolesti, i tebi u Crkvi zdravi i veseli ZA- 
hvaljuju.« Onda svećenik stavi dvije unakrštene svijeće pod 
grlo svakome, koji primaju blagoslov klečeći pred oltarom i 
govori: »Po zagovoru svetoga Blaža biskupa i mučenika oslo- 
bodio te Bog od grlenoga zla i od svakoga drugoga zla. U 
ime Oca, i Sina i Duha Svetoga. Amen.« : 

IV. Tako eto Crkva blagosilja osobito radni narod, put- 
nike i bolesnike, da ih Bog oslobodi i čuva od bolesti duše 
(grijeha) i tijela. 

V. Primajmo rado i pobožno te blagoslove i 
blagoslov grla, i onda se molimo Bogu, da o MAŠE a 
izlaze riječi Bogu na hvalu i bližnjemu za blagoslov, a da se iz 
njega ne čuje nikad psovka i proklinjanje. »Sve, što diše neka 
hvali Gospodina.« »lli jeli ili Pili, sve činite na slavu Božju.« 


XI. BLAGOSLOV MRTVACA. : 
(Cod. c. 1203. 1204. 1213— 1242. R. R. Tit. VI. c. 1—7). | 


I. Crkva ne blagosilja samo živih, nego svojim molitvama 
Ž Jaja prati i umrla tjelesa, koja se nose na grob. Čini 
Jelesima čast, jer su u životu bila hram Duha Svetoga, i jer će 
opet uskrsnuti. ai 


vodu. 
i. nA Evanđelje (Luk: 7, 11—16) pripovijeda, kako je Isus 
išao u grad, koji se zove Naim, a s njim su išli mnogi učenici 
njegovi i mnoštvo naroda. A kad se približavao vratima grad- 
skim, gle, iznošahu mrtvaca, jedinca sina matere njegove i 
ona bijaše udovica, i mnogo je naroda išlo iz grada s njom 
I kad je vidje Gospodin, sažali se nad niom i reče joj: »Ne 
plači !« I pristupi i dotače se mrtvačkog lijesa, a nosioci sta- 
doše, I reče: »Mladiću, tebi govorim, ustani!« I sjede onaj, koji 
je bio mrtav i stade govoriti, i predade ga materi njegovoj 
A strah obuze sve, i hvalili su Boga govoreći: »Velik prorok 
ustao je među nama i Bog pohodi narod svoj.« . 
III. 1. Kako je tu Spasitelj bio kod sprovoda, tako je i 
drugim zgodama pokazao, da se umrlome tijelu pokaže pošto- 
- vanje. On plače za Lazarom i ide na njegov grob. Hvali Mariju 
Magdalenu, što je i njega samoga pomazala i za ukop ugoto- 
vila; dopušta, da i njega ukopaju s mnogim mirisima. Tako su 
oo i Prda ug: Pid je sv. Stjepan umr'o mučeničkom 
. suikopaše sa Modi besebolazm I ginis: danih 
maa i judi bogobojazni i učiniše veliki plač nad 
2. Kako je ona mati pratila mrtva sina svoje X 
tako općenita mati Crkva sprovodi mrtva ijeks lm im 
i želi, da se k tomu činu pridruži »mnoštvo naroda«. Kad sve- 
ćenik kao službenik Crkve vrši propisane svete čine nad mr- 
tvim tijelom, zove se to crkveni pogreb. 

nE Nijedno se tijelo ne smije ukopati, osobito ako je smrt 
bila nagla, prije nego prođe dovoljno vremena, da bude iz- 
van svake sumnje, da je mrtvo. Ne smije se ništa 
učiniti za slučaj, ako tijelo nije mrtvo, da bude mrtvo. Zato 
“jes ne smije »probadati srce«, da izvrši želju pokojnikovu, 
ad e drugim znacima potpuno. uvjeren, da je čovjek 

Sveto nam Pismo spominje i hvali neke čine ji Š 

kod mrtvaca. Tako se umrlomu zatisnu 0 či. << fr bilo 

Cuimo, kako je'i sam Isus bio jednom na spro- 


roka 


pravo najbliže.rodbine. Tako Bog kaže patrijarhu Jakobu, kad 
je išao u Egipat: »Idi u Egipat, ja ću biti s tobom, i sin tvoj 
Josip metnut će ruke,na oči tvoje« (I. Mojs. 46, 4). To se radi 
kod svih naroda, te se čini, da mrtvi spava; a nije ni lijepo 
vidjeti mrtvaca s otvorenim očima, Preveže se glava 
rupcem, kako znamo iz evanđelja, da su učinili Isusu. Tim 
se zatvore usta, da ne budu otvorena; ali se nos ima za svaki 
slučaj ostaviti slobodan. Mrtvo se tijelo okupa, ili se ba- 
rem očisti i otare lice umrljano mrtvačkim znojem. Tako su 
kršćani oprali mrtvu Tabitu (Di. ap.-9, 37). Zatim se čisto 
presvuče u pristojno odijelo svojega staleža. Kako ne treba 
u tom škrtariti, pokazuje Crkva, koja određuje, da se umrli 
svećenik obuče u odijelo, u kojem služi sv. misu (ljubičaste 
boje). Tako obučeno tijelo položi se na odarili u lijes. Ruke 
mu se slože kraj tijela ili prekrste na prsima na molitvu i 
utakne znak vjere: križ, čislo ili što .slično. Židovi zakrenu 
umrlomu palac na sliku slova »i«, jer se tim slovom u hebrei- 
skom jeziku počinje ime Gospodnje. Oko odra postave se svi- 
jeće. Gledajući ih molimo se, da bi pokojniku svijetlila svjetlost 
vječna. Podno nogu postavi se posudica s blagoslovenom vo- 


«dom, kojom ulazeći škrope pokojnika moleći se, da mu Gospo- 


din oprosti grijehe. ' 
Zvono oglasi, da je jedan od braće vjernika otišao 
Bogu na istinu, i opominje ih, da se za dušu njegovu pomole. 
Bogu. Tijelo pokojnikovo ostane u kući; ili se prenese u mr- 
tvačnicu. : . 
4. Sprovod se mrtva tijela drži po obredu rimske 
Crkve ovako. Svećenik. odjeven u bijelu haljinicu (roketu) s 


* crnom stolom (i s pluyialom, plaštem) prije nego što. se iznese 


mrtvo tijelo pokropi ga blagoslovenom: vodom govoreći: »Ako 
budeš na bezakonja gledao Gospode, Gospode tko će odoljeti ? « 
i moli Psalam 129. u kojem se nalaze te riječi: »Iz dubina vapih 
k tebi, Gospodine; Gospodine usliši glas moj. Neka paze uši 
tvoje na glas moljenja mojega. Ako budeš ... odoljeti.. Jer 
je u tebe milosrđe, i radi zakona tvojega. čekam te, Gospode. 
Čeka duša moja riječ njegovu; ufa se duša moja u Gospoda. 
Od straže jutarnje pa do noći neka se uzda Izrael u Gospoda. 
Jer je u Gospoda milosrđe, i obilno je u njega oproštenje. I on 
će spasiti Izraela od svih bezakonja njegovih. Pokoj vječni 
daruj mu, Gospodine. I svjetlost vječna neka mu svijetli.« Onda: 
ide sprovod. Naprijed se nosi raspelo, a ne smiju se nositi zna- 
kovi protivni kršćanskoj vjeri; za njim idu svjetovnjaci mu- 
škarci, štovatelji i prijatelji pokojnikovi. Svećenik ide ispred 
lijesa i pjeva psalme. .Rodbina i žene stupaju iza lijesa, svi 
natiho moleći se Bogu za pokojnika. Do crkve pjeva se psa- 
lam 50: »Pomiluj me, Bože, po velikom milosrđu svojem. I po 
mnoštvu pomilovanja svojih izbriši bezakonje moje. Više me 
operi od bezakonja mojega, i očisti me od mojega grijeha i t. d.« 

zA 5. Došavši u crkvu namjesti se lijes tako, da noge pokoj- 
niku budu okrenute prema oltaru (a umrlomu svećeniku je 
tamo okrenuta glava), Tu se nad pokojnikom može izmoliti 
Noćna služba iz Časoslova i odslužiti sveta misa, ako dopusti 
vrijeme i običaj. Poslije mise dođe svećenik (bez kazule) k 
lijesu, postavi se do nogu mrtvaca i moli molitvu: »Ne uđi na 
sud sa slugom svojim, Gospode, jer se pred tobom ne će nitko 
opravdati, ako mu ti ne podijeliš oproštenje svih grijeha. Neka 
dakle, molimo, ne tišti tvoja osuda onoga, koga ti preporučuje 
prava ponizna molitva kršćanske vjere; nego po tvojoj milosti 
neka zavrijedi izbjeći sudu osvetnomu, koji je za života bio 
znamenovan znakom svetoga Trojstva.« 

Onda pjevači pjevaju ovu tužaljku: »Oslobodi (libera) 
me, Gospode, od vječne smrti na onaj dan strašni, kad će se 
potresti nebo i zemlja: kad dođeš suditi vijek ognjem. Dršćem 
i bojim se, jer dolazi sud i gnjev, Dan je onaj dan srdžbe, ne- 
volje i bijede, dan velik i veoma gorak.« Svećenik metne ta- 

 mjan u kadionicu i zapjeva: »Gospodine pomiluj. Kriste pomi- 
luj. Gospodine pomiluj. Oče naš.« I dok nazočni mole natiho, 
svećenik obiđe lijes te ga poškropi i okadi. Vrativši se na mje- 


sto kaže: »I ne uvedi nas u napast. Nego izbavi nas oda zla. 


Od vrata paklenih. Izbavi, Gospode, dušu njegovu. Neka DO- 
čiva u miru. Amen. Gospode, usliši molitvu moju. I vapaj moj 
neka k tebi dođe. Gospod s vama. I s duhom tvojim. Pomolimo 
se. Bože, kojemu je vlastito smilovati se vazda i oprostiti, po- 
nizno te molimo za dušu sluge svojega, kojoj si danas zapo- 
vjedio, da putuje s ovoga svijeta: ne predaj je u ruke neprija- 
telju, ne zaboravi je do kraja, nego zapovjedi, da je prime sveti 
anđeli i odvedu u rajsku domovinu; jer se u te uzdala i viero- 
vala, neka ne podnosi kazni paklenih, nego primi vječne ra- 
dosti. Po Kristu, Gospodu našem. Amen.« 

Onda se nosi tijelo u grob, 

6. Ne nosi li se mrtvo tijelo u crkvu nego odmah na 
grob lj e, onda se pred vratima groblja izmole gornje molitve: 
»Ne uđi...« i »Bože, kojemu je vlastito«. Kad se nosi tijelo iz 
crkve na grob, kaže se Pripijevka: »U raj neka te odvedu an- 
đeli; kod dolaska nek te prime mučenici i odvedu u sveti grad 
Jeruzalem (nebo). Neka te prihvati zbor anđela i s Lazarom 
nekad siromahom imaj život vječni.« Onda pieva Pjesmu Za- 
harijinu: »Blagosloven Gospod Bog Izraelov...« s dodatkom 
riječi Kristovih: »Ja sam uskrsnuće i Život; koji vjeruje u me, 
ako i umre, živjet će; i svaki koji živi i vjeruje u me, ne će umri- 
jeti do vijeka.« Kad se tijelo položi u grob, svećenik ga poškropi 
i kaže molitvu: »Učini, molimo, Gospode, ovu milost sa svojim 
preminulim slugom, da ne primi kazni za Svoje čine, koji je 
tvoju volju htio držati; i kako ga je ovdje prava vjera dru- 
Žila s mnoštvom vjernih, tako da ga i ondje tvoje milosrđe Dri- 
druži zborovima anđelskim.« Nato blagoslovi rukom lijes go- 


44 


voreći: »Pokoj vječni . .. Duša njegova i duše svih vjernik 
preminulih neka po milosrđu Božjem počivaju u miru.« 

7. Tako se tijelo mrtvo predaie zemlji, od koje je uzeto, , 
da se naravskim načinom opet raspadne u prah. Nenaravno je, 
protivno običaju Crkve, vrijeđa nježno naravno i vjersko osje- 
ćanje spaljivanje mrtvaca; uza nj mogu pristajati 
samo bezvjerci i oni, koji žele sakriti zločin, što se može ot- 
kriti na ukopanom tijelu. ' I 

8. Dieca krštena, koja su umrla, prije nego što su došla 
k razumu i mogla sagriješiti, dobivaju također crkveni pogreb; 


* ali obredi ukopa ne nose obilježja žalosti, jer je njihovo postalo 


kraljevstvo nebesko. »Hvalite, dječaci, Gospoda« veli psalam 
i svršava se »Slava Ocu«. Molitva jedna glasi: »Svemogući i 
premilostivi Bože, koji svoj djeci, koja su preporođena vodom 
krštenja, kad putuju sa svijeta, odmah bez ikakih njihovih za- 
sluga daješ život vječni, kao što vjerujemo, da si danas učinio: 
duši ovoga djeteta, daj da ti po razgovoru blažene Marije 
svagda Djevice i svih svetih tako čistim dušama služimo, da 
se uvijek u raju s blaženom diešicom navijeke združimo.« 

Zvona kod dječjeg sprovoda treba da zvone radosno; na 
glavicu djeteću stavlja se vijenac od cvijeća i mirisava bilja 
za znak nevinosti i čistoće. 

9, Odraslih se pokojnika crkva sjeća osobito trećega, 
sedmoga i tridesetoga dana poslije smrti i obljetnice. Onda se 
mogu za njih naročito služiti sv. mise zadušnice. (u crnoj boji). 

IV. Crkveni pogreb stoji u prenosu mrtva tijela u crkvu, 
službi Božioj i ukopu na mjestu, gdje se sahranjuju pokojni 
viernici, ; : : 

V. »Briga za pogreb, ukapanje, siai kod sprovoda«, veli 
sv. Augustin (De cura pro mortuis gerenda. Brev. Com. Fidel. 
Defunct.) »više služi za utjehu živima nego za pomoć umrlima. 
Ipak zato ne treba zanemariti i odbaciti tjelesa umrlih, naro- 
čito pravednih i vjernih, kojima se kao oruđem služio duh za. 
dobra djela . . . Vjernici se spominju pokojnika i mole za njih. 
Nema sumnje, da te molitve koriste onima, koji su u životu 
zaslužili, da im budu koristile. I koji nemaju roditelja ili sinova 
ili prijatelja, za njih moli zajednička mati Crkva. Ako nema tih 
molitava, ne koristi dušama, što su im tjelesa položena na 
sveta mjesta. Zato mrtvima pomažemo žrtvom oltara, molitvom 
i milostinjom. Budući pak da ne znamo, kojima to treba, to 
onda za sve vjerne činimo, da nikoga ne izostavimo. Bolje je 
da nešto više dobiju, kojima ne škodi niti koristi, nego da ne 
bi dobili, kojima to koristi. Što se tijelu daje da se ukopa, nije 
za spasenje, nego je dužnost milosrđa, kojom nitko svoje tijelo 
ne mrzi. Pa kad se ne može za svoje tijelo brinuti onaj, koji 
je iz njega izišao, to je dužnost naša, da to činimo. Pa kad 
to čine oni, koji ne vjeruju u uskrsnuće tijela, koliko većma 
treba da to čine, koji vjeruju. Zato usluga, što je činimo tijelu 

umrlu, koje će uskrsnuti, jest na neki način i svjedočanstvo 
vjere u uskrsnuće.« 


XI. BLAGOSLOVENA MJESTA: KUĆA, ŠKOLA. 
(RR. Tit. VIII. €. 4—8; App. 2, 20—21. Cod. €. 1372-—1383). 


1. Kao što ima posvećenih mjesta: crkva, groblja, tako 
ima samo blagoslovenih mjesta, u kojima ljudi sta- 
nuju. Ta se mjesta blagosiljaju, da ljudima služe za dobro tijela 
i duše. — ' 

Osobiti su blagoslovi kuća i škola. 

I. Kako je Bog čuvao kuće izraelske u 
Egiptu. Izraelci su dugo vremena robovali Egipćanima. 
Bog je poslao Mojsija, da ih odanle izvede. Ali faraon ih nije 
pustio. Zato je došlo deset zala na Egipat. Deseto je zlo bilo, 
što su jedne noći u Egiptu poumrli svi prvenci egipatski. Po 
zapovijedi Božjoj zapovjedi Mojsije, da Izraelci zakolju jagnje 
i krvlju toga jagnjeta da poškrope oba dovratka i gornji prag 
na kućama, u kojima će ga jesti. Jer-će prolaziti Gospod po 
noći, da bije Egipćane, pa kad vidi krv na kućama izraelskim, 
Proći će mimo vrata kućna i ne će dati krvniku, da uđe u kuće 
izraelske i da ubija. To treba da drže kao zakon do vijeka. 1 
kad im reku sinovi: »Kakav je to zakon?« neka im kažu: »Ovo 
je žrtva prolaska Gospodnjega, kad je prošao kuće sinova 
Izraelovih u Egiptu i pobio Egipćane, a naše je domove saču- 
vao«. Tako učiniše sinovi Izraelovi. I u ponoći pobi Gospodin 
sve prvence u zemlji Egipatskoj; i bi velika vika u Egiptu, jer 
nije bilo kuće, u kojoj ne bi ležao mrtvac. I usta faraon obnoć 
i dozva Mojsija i reče mu: »Ustanite i otidite od naroda mojega, 
pa me odlazeći blagoslovite«. I Egipćani navaljivahu, da što 


brže izađu. I onu noć izađu Izraelci iz Egipta, iz doma svojega: 


robovanja (II. Mojs. 11. 12). 

NI. 1. Krv jagnjeta onoga bila je slika krvi Kristove. 
Pa kad je slika te krvi imala toliku moć, da je sačuvala kuće 
izraelske od smrti, još veću moć ima krv Kristova, pa i bla- 
gosloy, što ga svećenik dijeli kućama kršćanskim u ime Kri- 
stovo i po naredbi Kristovoj. On je šaljući apostole govorio: 
»U koju kuću uđete, nazovite joj: Mir kući ovoj, i ako bude 
ona kuća dostojna, doći će na nju mir vaš.« 

S Isusom dolazi u kuću blagoslov. Zato su ga rado: ljudi 
primali u svoju kuću. Zahej je primio Isusa u svoju kuću ra- 
dujući Se i čuo je riječi Kristove: »Danas je došlo spasenje 
kući ovoj«. Marija i Marta primaju Isusa u svoju kuću. 

2. Zato i Crkva blagosilja kuće, da se u njima 
nastani mir, pobožnost i spasenje. 

Jedan takav blagoslov obavlja se na Veliku subotu. Sve- 
ćenik uzme vode blagoslovene za krštenje prije nego što se 
u nju ulijalo ulje i krizma, i'njom pohodeći kuće“ svoje župe 

škropi ih moleći: »Usliši nas, Gospode sveti, Oče svemogući, 
vječni Bože, i kao što si kod izlaska iz Egipta sačuvao od 
Anđela ubojnika hebrejske kuće, koje su bile pomazane krvlju 


jagnjeta (što je znamenovalo našu pashu, kad je žrtvovan 


Krist): tako dostoj se poslati svetoga anđela svojega s nebesa, 
koji neka čuva, njeguje, štiti, pohodi i brani sve koji stanuju 
u ovom stanu.« Gdje svećenik ne obilazi kuća, mogu si vjer- 
nici sami tom blagoslovenom vodom poškropiti svoje kuće. 
U nas je više običaj, da se taj blagoslov kuća obavlja oko 
Bogojavljenja (svetih Triju kralja) onom vodom, koja se u pred- 
večerje toga blagdana blagosilja. O tom ćemo drugom zgodom 
više govoriti. 

Pa i u drugo vrijeme može svećenik blagosloviti kuću, 
osobito novu. Lijepa je ova molitva, koju onda govori: »Po- 
molimo se. Tebe Boga Oca svemogućega sniženi molimo za 
ovu kuću i njezine stanovnike i stvari, da se dostojiš + blago- 
sloviti je i posvetiti # i svakim dobrom napuniti: podijeli im, 
Gospodine, obilje od rose nebeske i od pretiline_zemaliske 
Živež, i ispuni njihove želje po svojem milosrđu. Kod ulaska 
dakle našega dostoj se blagosloviti i posvetiti ovu kuću, kako 
si se dostojao posvetiti kuću Abrahamovu, Izakovu i Jako“ 
bovu: i među zidovima ovoga doma neka se nastane Anđeli 
tvoje svjetlosti te nju i sve njezine stanovnike čuvaju. Po 
Kristu, Gospodinu našem. Amen.« 

3. Kad bi Isus kamo ušao u kuću, onda je tu kuću 
pretvarao u školu učeći. Kad je ušao u kuću Marte i 
Marije, Marija je sjedjela kod nogu njegovih i slušala njegove 
riječi. Tu kući je Zahejevoj Isus propovijedao, kako je došao 
spasiti _ono, što je izgubljeno. A na početku svojega javnoga 
života došao je po običaju svojem u zbornicu svojega rodnoga 
mjesta Nazareta, tu je čitao knjigu proroka Izaije i tumačio 
njegove riječi: »Duh je Gospodnji na meni, zato ne je pomazao, 
da navješćujem evanđelje siromasima, poslao me, da propo- 
vijedam zarobljenima otkup i slijepima vid, da oslobodim po- 
tlačene.« Svi su u zbornici uprli u nj oči i on im poče govoriti: 
»Danas se ispunilo ovo pismo«. Svi su ga hvalili i divili se 
milosnim riječima, koje su izlazile iz njegovih usta. Ali su 
govorili: »Nije li ovo sin Josipov?« Tada im reče: »Nijedan 
prorok nije mio na domaji svojoj. Zaista vam kažem: Mnogo 
je bilo udovica u vrijeme Ilijino, kad se zatvorilo nebo tri go- 
dine i šest mjeseci, te bi glad po $voj zemlji. I ni k iednoj od 
njih nije poslan Ilija nego k ženi udovici u Sareptu Sidonsku 
(neznabožici). Mnogo je bilo gubavih u Izraelu za proroka 
Elizeja, i ni jedan se od njih nije očistio nego Naman Sirianin. 
I svi u zbornici napuniše se gnjeva i istjeraše ga napolje iz 


- grada i odvedoše na vrh gore, gdje je bio niihov grad sazidan, 


da ga bace strmoglavce. Ali on prođe između njih i otide (Luk. 
4, 16—30). 

4. Crkva je po primjeru Kristovu učila narode i dizala 
škole; a da se u njima postigne bolji napredak, blagosilja 
školsku zgradu osobitim blagoslovom. 


Blagoslov se obavlja nedjeliom ili blagdanom, da sveča- 
nost bude što veća, Svećenik se u župnom dvoru ili u drugoj. 
prikladnoj kući obuče i ide u procesiji u Crkvu. U procesiji 
stupa školska mladež pod svojom zastavom; uz svećenika i 
njegove pomoćnike ide Patron škole i drugi odličnici i narod. 
Zvona zvone i pjevaju se Litanije i pjesme. Došavši u crkvu 
pred velikim žrtvenikom klečeći započne svećenik pjesmu: 
»Dođi duše Stvoritelju«, a pjevači je nastave. Prizvavši moli- 

-tvama. Duha Svetoga uputi se povorka prema školi uz zvo- 
njenje i pjevanje školske djece. Došavši pred vrata školska 
veli svećenik: »Mir ovoj kući«. Onda poškropi blagoslovenom. 
vodom zidove izvana i moli, da bi Bog po zagovoru sv. Igna- 
cija i Aloizija blagoslovio njegov ulazak. Kad uđe u zgrađu,. 
opet veli: »Mir ovoj kući«. Onda pristupi k stolu, gdje se na 
bijelom  stolnjaku između dvije svijeće nalazi raspelo i moli 
molitvu: »GQospode Isuse Kriste, koji si svojim učenicima 
rekao: u kojugod kuću uđete, pozdravite ie govoreći: Mir kući 
ovoj! neka dođe, molimo, onaj mir na ovu kuću, koja je odre- 
đena za poučavanje mladosti, i na sve, koji stanuju, uče i uče 
se u njoj. Dostoj se, Gospodine, izbaviti ih i osloboditi od 
svake nemoći; napuni učitelje u njoj duhom znanja, mudrosti. 
i straha svojega; napuni u nioj učenike svojom milošću, da 
ono, što se spasonosno i korisno uče, pameću shvate, u srcu 
zadrže i djelom izvrše, te se u svemu slavi ime tvoje. Na 
ulazak dakle naš dostoj se blagosloviti + i posvetiti # ovu školu 
i neka među zidovima ove kuće stanuju Anđeli tvoje svjetlosti. 
i neka čuvaju niu i one, koji u njoj stanuju, poučavaju i uče se.« 
Potom blagoslovenom vodom poškropi sobe iznutra i okadi 
tamjanom. : 


Potom svećenik objesi na prikladnom mjestu sveti križ. 
govoreći: »Postavi, Gospodine, znak spasenja na ovu kuću, i 


ne dopusti, da u nju uđe Anđeo ubojnik«. Nato blagoslovi 
rukom u znak križa sobe i nazočne, te se svi opet u redu vra- 
ćaju u crkvu, gdje se služi sv. misa onoga dana. 


IV. Od blagoslovenih mjesta, koja služe za stanovanje, 
blagosiljaju se osobito kuća i škola. 

V. Kako je Isus učio po kućama i po zbornicama i otva- 
rao milostivim riječima »oči slijepima« ne mareći za pogibao 
od zaslijepljenih i nezahvalnih ljudi: tako je Crkva od početka 
učila svagdje i otvarala škole po svim narodima te ih je vodila 
k pravoj prosvjeti a s prosvjetom »oslobađala potlačene«. Dok 


je u poganskom svijetu mogao samo bogataš doći do knjiga i . 


znanja, Crkva se po primjeru Kristovu brinula za siromahe 
podižući »sirotinjske škole«, kojima su se bavili naročiti redov- 

nici zvani »družba pobožnih škola« osnovana od sv. Josipa 
Kalasankcija. 

Crkva je mati današnjih škola: to mora da prizna, tko je 
nešto samo učio prave povijesti u školi. Samo zlobni i zasli- 
jepljeni ljudi kao oni protivnici Kristovi u Nazaretu ne će to 
da vide. Zato Crkvi pristaje pravo, da svoje škole pridrži i 
nove gradi (c. 1375, 1379). Vjerska i ćudoredna obuka imade 
biti osnov svakoj naobrazbi. Zato su dužni roditelji i skrbnici, 
da se pobrinu za kršćanski odgoj djece. U svakoj se nižoj 
(početničkoj) školi ima prema dobi djece podavati obuka u 
vjeri; a ta se obuka ima proširiti u srednjim i višim školama 
(c. 1372—1374). Katolička djeca neka ne polaze nekatoličkih 
škola; a po mogućnosti ni onih, koje mogu polaziti nekatolička 
djeca (c. 1374). Obuku vjersku u svim školama ima da nad- 
gleda crkvena vlast (c. 1381). ' 

To su prava Crkve, koja je ona uvijek imala u školama; 
ta prava Crkva će uvijek braniti, a u tom imade je pomagati 
sav vjerni katolički narod, ako hoće da sačuva vid svojim 
očima i odbrani od tlačitelja svoju slobodu. 


XII. BLAGOSLOV MOSTA, KOLA, LAĐE, ZRAKOPLOVA 
I 


(R. R. Tit. VIII. 9. Ben. 23.—27.) 


I. Liudi ne stoje samo po kućama, ne hođe samo nogama, 
nego se voze kolima po zemlji, plove lađom po vodi, lete zra- 
koplovom po uzduhu. Svuda treba da ih Bog čuva. Zato se 
aj one sprave, koje ljudima služe, da se voze, plove 
i lete. 

H. Anđeonosiproroka Habakukapozraku. 
Babilonci su se klanjali velikom zmaju. Krali Kir reče proroku 
Danijelu: »Ti veliš, da se klanjaš samo Bogu živomu; evo, ne 
možeš reći da ovaj zmaj nije živ; klanjaj mu se dakle.« Danijel 
odreče: »Ja se klanjam Bogu svojemu, a ovo nije bog živ. Daj 
mi vlast, pa ću ubiti zmaja bez mača i toliage.« Krali mu do- 
pusti. Onda Danijel uzme smole, masti i dlaka, svari sve ovo 
skupa i načini grude, i dade ih zmaju u Žžvale, a zmaj prsne. 
I reče Danijel: »Evo, komu ste služili«. Kad Babilonci to čuju, 
pobune se i navale na kralja govoreći: »Židov je postao krali, 
pogubio je zmaja i pobio svećenike«. Buntovnici navale na 
kralja, te im on preda Danijela, a oni ga bace u iamu lavsku, 
gdje je bilo sedam lavova, koji su dobijali svaki dan za hranu 
dva tijela i dvije ovce; samo sada ne dobiju ništa da bi Dani- 
jela proždrli. Danijel bijaše u jami šest dana. 

U to vrijeme bijaše prorok Habakuk u Židovskoj, koji je 
skuhao kašu i udrobio hljeba u zdjelu i pošao je u polje, da 
donese žeteocima. A anđel Gospodnji reče Habakuku: »Odnesi 
ručak, što imaš, u Babilon Danijelu, koji je u jami lavskoj«. 

Habakuk odgovori: »Gospodine! Babilona ne vidjeh, niti znam 
ža jamu«. Tada ga zgrabianđeo za kosu navrh 
glave i ponese gao kosi glave njegove i postavi ga u 
Babilon k jami silom duha svojega. I poviče Habakuk 
govoreći: »Danijele, slugo Božji, uzmi ručak, što ti posla Bog«. 
I reče Danijel: »Opomenuo si se, Bože, mene, i nisi ostavio 
onih, koji te ljube«. I ustavši jede. Anđel pak odmah povrati 
Habakuka na mjesto njegovo. 

Sedmi dan dođe kralj, da plače za Danijelom; kad dođe 
k jami, vidje Danijela, gdje sjedi među lavovima. I kralj po- 
viče: »Velik si, Bože Danijelov«. Potom izvadi ga iz jame, a 
one, koji su mu radili o glavi, baci u jamu; i lavovi ih proždru 
za čas pred njim. Onda kralj zakaže: »Neka se svi stanovnici 
Pe Svoj zemlji boje Boga Danijelova, jer je.on izbavitelj čineći 
znake i čudesa na zemlji, i on je izbavio Danijela iz lavske 
jame« (Dan. 14, 22—42). 

III. 1. Bog je dakle čudesnim načinom načinio brzi put 
Habakuku u Babilon. Ljude pak sve obdario je mudrošću, da 
naravskim načinom urede i olakšaju svoje putovanje na zemlii. 
A na tim putovima ih čuva, ako se uzdaju u njegovu pro- 
vidnost. K. : 

Preko rijeka čine ljudi most, da mogu prolaziti. Bog, 
koji je Izraelce preveo bez lađa preko Crvenoga mora, dao im 
je te su bez mosta prešli preko Jordana. Jer kad su došli 


Izraelci do Jordana, po zapovijedi Božioj prvi svećenici noseći . 


kovčeg zavjetni zađoše u vodu. I čim oni okvasiše noge na 
kraju vode, ustavi se voda gornja na jednome mjestu, a donia 
oteče u Mrtvo more. Svećenici stajahu tako dugo u Jordanu, 
dok sav narod ne prijeđe preko suha korita na drugu stranu. 
Tu moć Božju priziva i Crkva, kad blagosilja most: 
»Pristupi, Gospode, poniznim našim molbama i dostoj se bla- 
gosloviti ovaj most i sve, koji budu njim prolazili, da u sreći 
i nesreći ovoga svijeta budu svagda zaštićeni tvojom pomoći.« 

2. Da ljudi kamo brže i lakše dođu, trebaju kola. Da 
Bog koga brzo s jednoga mjesta postavi na drugo, ne uzima 
odmah ognjenih kola kao za Iliju, nego ga duh njegov odnese 
kao Filipa đakona na put, kojim je prolazio dvoranin kraljice 
etiopske sjedeći na kolima i čitajući sv. Pismo. Tim se kolima 
pridruži Filip i po želji dvoranina uzađe na kola. Na tim se 
kolima tumačila riječ Božja, na tim je kolima Etiopljanin pri- 
mio milost obraćenja i krstio se (Di. ap. 8). Prava blagoslo- 
vena kola! Zato se i Crkva spominje toga događaja, kad 
blagosilja kola. »Milostiv budi, Gospodine Bože, po- 
niznim molbama našim i blagoslovi desnicom svojom ova kola, 
i pridruži k njima svete anđele svoje, da svagda izbavljaju i 
čuvaju od svih pogibli one, koji se budu na njima vozili. I kao 
što si čovjeku Etiopljaninu, koji ie siedio na svojim kolima i 
čitao Sveto Pismo, dao - vjeru i milost preko Levite tvojega 

Filipa, tako pokaži svojim slugama put spasenja, te pomagani 
idvojom milošću i prianjajući za dobra djela zasluže . vječne 
radosti poslije svih promjenljivosti ovoga puta i života.« 

3. Kolima se voze ljudi po zemlji, a lađom putuju po 
moru. U knjizi Mudrosti (14, 1—7) lijepo se govori o lađi. 
Sveti pisac govori o drvu, koje može biti korisno i blagoslo- 
veno, ako se od njega čini lađa, ali postaje nekorisno i pro- 
kleto, ako se od njega načini idol, krivi bog, te mu se ljudi 
klanjaju. »Opet'drugi kad misli ploviti na lađi i krene se na put 
po bijesnim valovima, da ga drvo nosi, priziva krhkije drvo. 
To je drvo (lađu) izmislila želja za dobitkom i vještak ga je 
sagradio svojim umjećem. Ali tvoja, Oče, providnost upravlja; 
jer si ti dao put i po moru i tvrdu stazu između valova (pre- 
vodeći Izraelce preko Crvenoga mora). Tako si pokazao, da 
možeš od svega izbaviti, iako se tko da nevješt na more. Ali 
ti ne ćeš, da budu nedjelatna djela tvoje mudrosti; zato i po- 
vjeravaju ljudi svoi život neznatnom drvu, i putujući preko 
mora na splavu izbave se. Tako i onda kad su na početku 
propadali oholi divovi, nada svijeta (Noa) utekla je na splav 
i ostavila je sjeme narodu, jer ju je ravnala tvoja ruka. Jer je 
blagosloveno drvo, kad se njim izvršuje pravednost.« Te 
mudre riječi znače: Ljudi ne čine ništa zla, ako grade lađe, da 
putuju njima u daleke zemlje i traže dobitak. Oni gledaju da 
što bolje sagrade lađu, da im se ne razbije. Tu imadu pravo, 
što ne traže, da ih Bog čudom spasava; jer je Bog drvo stvorio, 
«da se drži nad vodom. Ali nije opet dosta uzdati se u moć lađe, 
nego u Boga, koji sve ravna. 

Zato i Crkva blagosilja lađu bilo putničku bilo 
ribarsku, da je Bog čuva i ravna. »Budi, Gospodine, milostiv 
našim molitvama i blagoslovi ovu lađu svojom svetom desni- 
com i sve, koji se budu vozili u njoj, kao što si se dostojao 
blagosloviti kovčeg Noin, koji je išao u potopu; pruži im, Go- 
spode, desnicu svoju, kako si pružio blaženomu Petru, kad je 
hodio po moru, i pošlji svojega svetoga Anđela s neba, da je 
izbavlja i čuva svagda od svih pogibli sa svima, koji budu u 
njoj. I odvrativši protivštine štiti sluge svoje, da mirno plove 
i prispiju k željenoj luci, a pošto su svršili sve svoje poslove, 
da se opet s veseljem natrag povrate k svojima . . . . Bože, 
koji si postavio čovjeka, da bude gospodar ribama morskim i 
koji si riječju svojom čudesno napunio mreže apostolima, daj 
slugama svojim, da se izbave svih pogibli i uhvate veliko 
mnoštvo riba, i naposljetku da dođu u luku vječnoga spasenja 
natovareni zaslugama.« , 

4. Kao što nije protiv volie Božie, da ljudi grade lađe i 
putuju morem, jer je i sam poučio Nou, kako će sagraditi lađu: 
tako ljudi čine pravo, ako gledaju, da budu i gospodari uzduhu, 
i da njim plove. Zato Crkva ima blagoslov i za aero- 
plane, zrakoplove, balone, uzdušne lađe, avijone, lijetaljke i 

kako se sve zovu. »Blagosiljaj, dušo moja, Gospoda! Gospode, 
Bože moi, uzvišen si veoma. Koji postavljaš oblake za uzlazak 
svoj, i hodiš na krilima vjetra. Pomolimo se. Bože, koji si sve 
radi sebe stvorio i sve elemente ovoga svijeta odredio za po- 
rabu ljudi, blagoslovi ovu spravu, određenu za zračno puto- 
vanje, da služi za veće raširenje slave i časti tvojega imena i 
da ljudske stvari što brže prenosi .... Bože, koji si kuću 
blažene Djevice Marije utjelovljenjem Sina svojega posvetio i 
čudesno smjestio u krilu svoje Crkve, blagoslovi ovu spravu, 
da oni, koji pod zaštitom blažene Djevice u nju stupe, sretno. 
dođu, kamo žele, i nepovrijeđeni se povrate.« 

IV. Blagosiljaju se mostovi, kola, željeznice, lađe, zrako- 
plovi i t. d., da Bog čuva one, koji njima putuju. 

V. Mnogo se unesrećilo liudi, koji idu na zračno 
putovanje. Zato dolazi čovjeku misao, ne griješe li oni, koji 
se bave tim poslom. Tu treba imati na umu, da je mnogo ljudi: 
palo s kola i ubilo se, dok se nisu kola tako usavršila, da nema 
pogibli od njih. Kad su ljudi iznalazili splave i lađe, zacijelo 
ih se toliko prije potopilo, koliko ih sad pada sa zračne visine. 
Nitko ne će prekoriti onoga, koji sad ide na lađu i plovi po 
moru, premda se događa, da lađa nastrada; tako se ne može 
osuđivati ni onaj, koji se uspinje na balon. Griješi onaj, koji 
zna, da je sprava nevaljala, pa se na nju diže, gotov da se ubije; 
kao što griješi vlasnik broda, koji zna, da mu je brod truo, pa 


uzima na nj putnike. Znajući, da je grešno stavljati svoj život 


bez potrebe u pogibao, oni, koji grade zračne lađe i njima 
putuju, tim se opominju i potiču, da spravu što više usavrše, 
da ne bude pogibelina za život. Tko samo iz oholosti, pohlepe 
za dobitkom i slavom, poduzima nesmotrena i pogibelina lije“ 
tanja, taj dakako griješi, a grijeh mu je veći, ako svojom 
krivnjom izgubi život. 

Ali da se ljudi više dižu duhom k nebu nego tijelom, bio 
bi svakako bolji napredak. 


XIV, BLAGOSLOV HRANE I LIJEKOVA. 


(R R Tit, VIL & 13—19. Benj & 2 4 811 T2 28-204 
35—40. 49—60.) 


1. Za uzdržavanje života i zdravlja treba čovjeku hrana. 
Tako je Bog stvorio bilje i životinje, a onda stvorivši čovjeka 
rekao: to da mu sve služi za hranu, Tako je bilo prije grijeha. 
naređeno od Boga i blagosloveno. Poslije grijeha treba osobito 
tražiti blagoslov Božii. Zato Isus blagosilja hljebove, blago- 
silia ribolov, 

Kako je Elizej iscijelio vodu i umnožio 
hranu. 

II. 1. Poslije uzeća Ilijina na nebo dođe Flizej u Jerihon. 
Tada građani rekoše Elizeju: »Gle, dobro je živjeti u ovom 

gradu, kao što ti sam, gospodaru, vidiš, ali je voda vrlo zla 
i zemlja nerodna«. A on reče: »Donesite mi nov sud i metnite 
u nj soli«. I kad mu donesu, on iziđe na izvor i baci u nj so 


i reče: »Ovo veli Gospodin: Iscijelih ovu vodu, da ne bude 


više u njoj smrti i nerodnosti.« I voda posta zdrava do današ- 
njega dana po riječi Elizejevoi, koju reče (IV. Kralj. 2, 18—22). 

2. A neka žena povika k FElizeju: »Moj je muž umro; a 
sad je došao rukodavalac, da uzme moja dva sina, da mu 
služe.« A Elizej reče: »Što imaš u kući?« A ona reče: »Nemam 
ništa do malo ulja, kojim se mažem.« A on joj reče: »Idi i išti 
u naruč u susjeda svojih praznih sudova ne malo. Pa onda 
se zatvori u kuću sa sinovima i naljevaj odanle u te sudove, 
dok se ne napune.« Žena učini tako. Sinovi joj dodavahu su- 
dove, a ona naljevaše. A kad se sudovi napuniše, reče sinu: 
»Daj mi još jedan sud.« A on joj odgovori: »Nemam«. I stade 
ulje. Žena kaže to čovjeku Božiemu, A on joj reče: »Idi pro- 
daj ulje i plati rukodavaocu, a od onoga, što preteče, živi ti 
i sinovi tvoji«. (IV. Kralj. 4, 1—7). 

3. Jednom, kad je bio glad, reče Elizej jednome od svo- 
jih učenika: »Pristavi lonac i skuhaj zelja«. A jedan otide na 
polje, da nabere zelja poliskoga, i nađe divlju lozu te nabra 
s nje divljih tikvica i vrativši se sasiječe ih u lonac sa zeljem 
ne znajući šta je. Onda usuše drugovima, da jedu. A kad oku- 
šaše varivo, povikaše: »Smrt je u loncu, čovječe Božji.« A 
on reče: »Donesite brašna.« I kad donesoše, sasu u lonac i 
reče: »Uspi ljudima, neka jedu.« I nije bilo nikakve više gor- 
čine u loncu. 

A jedan čovjek donese Elizeju dvadeset hljebova ječme- 
nih i novoga žita u vreći, Elizej reče sluzi: »Daj narodu, da 
jede!« A sluga odgovori: »Kako to da postavim pred sto 
liudi?« Ali mu Elizej reče: »Daj narodu; jer ovo veli Gospo- 
din: Jesti će i preteći će.«-I jedoše, i preteče po riječi Gospod- 
njoj. (IV. Kralj. 4, 38—44). 

NI. 1. Čudesa, što ih je činio Elizej, imala su u ono vri- 
jeme neznaboštva pokazati, da je samo jedan pravi Bog, stvo- 
Titelj svega svijeta, milostiv i dobar svima, koji ga prizivaju. 
Takih čudesa ne smijemo tražiti od Boga, jer bi to značilo ku- 
šati Boga. Ali Bogu se moliti, da zemlja dade rod svoj i da 
izvede hljeb, koji će krijepiti srce (sile) čovječje, pravo je i 
dostojno. To čini i Crkva blagosiljajući hranu. 

Tako se blagosiljaizvor vode, koja služi ljudi- 
ma za napitak, da »koji iz njega vodu hvataju i piju i njom 
se služe za druge potrebe, dobiju krepost i zdravlje te hvale 
Boga posvetitelja i spasitelja.« 

2. Blagosilja se vino na dan sv. Ivana Evanđelista na 
spomen, kako je apostol popio otrov, te mu nije naudio. Ovako 
Crkva moli, da svi, koji piju od toga vina, budu oslobođeni 
od otrova i drugih škodljivih stvari — a najviše od grijeha. 

Na dan sv. Blaža blagosilja se kruh, vinoi voće, 
da koji od toga blaguju, budu po zagovoru sv. Blaža oslobo- 
đeni od grlene bolesti i drugih tjelesnih i duševnih slaboća. 

Na Uskrs blagosilja se jagnje (meso), koje nas sjeća. 
na Spasitelja, koji nas je svojom krvlju i smrću otkupio i sebe 
nam dao za blagovanje. Blagosilja se ikruh kao spomen na 
sv. večeru; a jaja na spomen Kristova uskrsnuća. 

3. Blagosiljajući i drugom zgodom kruh moli Crkva 
»Gospodina Isusa Krista, hljeb anđelski, hlieb živi vječnoga. 
života, da ga blagoslovi, kako je blagoslovio pet hljebova u 
pustinji, da svi, koji ga blaguju, dobiju zdravlje tijela i duše«.. 

S tim su blagoslovom u svezi: blagoslov sjemena, 
koje se sije; usjeva, kad rastu; vinograda, kad se 
grožđe puni; gumna, gdje se sprema požeto žito; peć, u 
kojoj se kruh peče. Pače ima blagoslov za pivo, sir, maslo,, 
mast. DA mI 
4, Bog je stvorio nesamo bilje, koje služi ljudima za hranu 
nego i za lijek. I takvo bilje dobija crkveni blagoslov. Znatan 
jeblagoslov bilja na dan Uznesenja bli Djevice 
Marije (Veliku Gospu). Prije mise blagosilja svećenik bilje,. 
što ga drži narod u rukama govoreći Ps. 64., u kojem se opi- 
suje, kako je Bog zemlju zaodio krasotama, što iz nje rastu. 
A onda veli molitvu: »Svemogući vječni Bože, koji se riječju 
svojom iz ništa stvorio nebo, zemlju, more, vidljivo i nevid- 
ljivo, i koji si zapovjedio, da zemlja rodi biljem i drvećem za 
porabu ljudima i životinjama, i nesamo dao bilie životinjama 
za hranu nego da im koristi kao lijek u bolestima tijela, mo- 
limo te pameću i ustima, da ovo različito bilje blagosloviš i 
preko one naravske moći, što si im dao, uliješ milost novoga 
blagoslova, da budu pomoć od svih bolesti i nevolja, kad se u 
ime tvoje upotrebe za ljude i za stoku . . . Bože, koji si preko: 
Mojsija sluge svojega zapovjedio sinovima Izraelovim, da 
donesu snopove noviu plodova svećenicima na blagoslov, da 
nose plodove najljepšega drveta i vesele se pred tobom Go- 
spodom Bogom svojim, izlij obilje svojega blagoslova na nas 
i na snopove novoga žita, novoga bilja i na skup plodova, što 
tebi sa zahvalnošću prikazujemo i podai, da budu lijek ljudi- 
ma i životinjama protiv bolesti, kuge, čirova, otrova, ujeda 
* otrovnih životinja i protiv zasjeda đavolskih, da sa snopovima. 
dobrih djela po zaslugama bl. Djevice Marije, čiju svetkovinu 
uznesenja slavimo, budemo primljeni onamo, kamo je ona 
uzeta.« ' 

5. Tako se blagosiljaulje zalijek. Poslije otkli- 
njaja, da svaka moć sotonska odstupi od ulja, blagosilja, se: 
ulje molitvom: »Dostoj se, Gospodine Bože, pogledati, blago-. 
sloviti i posvetiti ovo ulje, koje si izveo iz soka maslinova i 
zapovijedio, da se niim mažu nemoćnici, te dobivši zdravlje: 
zahvaljuju tebi Bogu živomu i istinitomu; podaj, molimo, da 

se od svake boli i nemoći i zasieda neprijateljskih oslobode, 
koji se god budu služili ovim uljem, što ga u ime tvoje blago- 
siljamo: da svaka nevolia odstupi od tvojega sazdanja, što si 
ga otkupio dragocjenom krvi Sina svojega, te mu ne naudi 
ujed stare zmije.« 


' Uopće se može blagosloviti i svakilijek, da onomu, 
koji ga uzima, bude na spasenje duše i tijela. 


S tim u svezi stoje i blagoslovi odijela, pojasa, što se 
nose na čast Isusa Krista, blažene Djevice Marije i svetaca. 
Blagosiljaju se plahte iomoti za bolesnike i sveće- 
nik moli: »Gospodine Isuse Kriste, koji si se dostojao izliječiti 
od tečenja krvi ženu, koja se dotakla skuta tvojih haljina, i 
druge mnoge bolesnike, i koji si ctierao bolesti i zle duhove 
od bolesnika ubruscima i pojasima apostola Pavla, podaj zdrav- 
lje duše i tijela onima, koji budu zaogrnuti ovim rubijem.« — 
Blagosilja se inosilika bolesnikova. »Gospode Isuse 
Kriste, koji si boraveći na zemlji prolazio dobročineći i ozdrav- 
ljajući svaku bolest i svaku nemoć, koji si uzetomu ležeći na 
odru vratio zdravlje duše i tijela, pogledaj na samilost slugu 
svojih, koje obuzima duh prave ljubavi, koji si ti svojim pri- 
mjerom pokazao i zapovjedio, te su dali načiniti ovu nosiljku, 
da se na njoj nose ranjeni i nemoćni. Ti, premilostivi Isuse, budi 
utjeha na putu onima, koji budu smješteni na tu nosiljku. Podaj 
da ih anđeli tvoji prate, te dođu u miru na mjesto liječenja i 
ondje dobiju pređašnje zdravlje.« 


6. Budući da i životinje služe ljudima za hranu i pribav- 
ljanje hrane, to se i one blagosiljaju. Životinje se bla- 
gosiljaju, jer ih je i Bog stvarajući ih blagoslovio. Sveto 
Pismo veli, kad je Bog stvorio životinje u vodi i u zraku, da 
ih je »blagoslovio govoreći: Rastite i množite se i napunite 
vodu u moru, i ptice neka se množe na zemlji« (I. Mojs. 1, 22). 


Blagoslovptica glasi: »Bože, stvoritelju cijele na- 
ravi, koji si između drugih različitih vrsta stvorenja za porabu 
ljudskomu rodu dostojao se izvesti iz vode rod ptica, od kojih 
je tebi Noa izišavši iz kovčega prinesao ugodnu žrtvu, koji si 
narodu izvedenom iz Egipta razlučivši čisto od nečista dao za- 
povijed da jedu: molimo te, da ovo čisto meso ptica blago- 
sloviti i posvetiti dostojiš se, da se oni napune blagoslova, koji 
od toga jedu.« 


U blagoslovu pčela veli se: »Bože, koji si zapoviedio, 
da tvoji sluge zapaljuju u hramu voštanice izvedene od rađa 
pčelinjega, kad se obavlja tajna, u kojoj se zgotavlja i prima 
presveto tijelo i krv Isusa Krista: neka sađe tvoj sveti blago- 
slov na ove pčele i košnice, da se množe, plode i čuvaju od 
svega zla, te plod od njih bude na slavu tvoju, tvojega Sina 
i Duha Svetoga i bl. Dievice Marije.« 

li svilci se blagosiljaju »da oltari Božji budu njihovim 
radom urešeni, a vjernici sjajući se slave Boga, darovatelja 
Svih dobara«. 

: Kako goveda i konji pomažu radom čovjeku, do- 
bivaju i oni blagoslov po zagovoru svetoga Antuna, koji je 
iskušan mnogim napastima s ovoga svijeta otišao neozleđen. 

< Inadbolesnimblagom izriče se blagoslov, jer bez 
njih ne može čovjek pravo svršavati svojega rada. Ima i bla- 
goslov za soli zob, koja im se daje, da bude zdravo. B1la- 
goslov staje ima istu svrhu, pa se spominje u molitvi, 
kako je »Bog htio, da se jedinorođeni Sin njegov, naš Spasi- 
teli, rodi u štali i da bude metnut u jaslice među dvije živo- 
tinje.« Tu se spominju riječi Izaije proroka: »Vol poznaje svo- 
jega gospodara i magarac jasle svojega gospodina«; zato 
čovjek, koji je stvoren na sliku Božju i postao malo manji od 
anđela, ne smije zaboraviti svojega Gospodara Boga i živjeti 
kao konj i mazga, koji nemaju razuma, nego treba da pozna 
Boga, početnika svih dobara, i njemu da služi; za primljena 
dobra zahvaljuje. 

IV. Crkva dakle blagosilja sve, što čovieku služi za uz- 
državanje života i zdravlja: pilo, hranu, lijekove, životinje. 

V. Slušajući toliki broj blagoslova možda je kome došla 
na pamet misao, hoće li se spomenutiiblagoslovoruž ja, 
na koji se tolika vika podizala. Za umirenje (ili na žalost) oni- 
ma, koji se za to zanimaju, moramo reći, da toga blagoslova 
u obredniku rimskom nema. Ali stoji tamo: »Od kuge, glada 
i rata oslobodi nas, Gospodine.« Ako je u ratu koji svećenik 
i blagoslovio oružje riječima Pontifikala, taj je blagoslov imao 
znamenovanje, da pobijedi stvar pravedna i da se liudi što 
prije okane boja. Koji uza sve to još ne miruju, nego nepre- 
stano to svećenicima spočituju, te ih žele vrijeđati i ponizivati, 
znak je, da ih na to ne potiče miroljubivost nego mržnja, želja 
za svađom, uvredama, bojem i ratom. Toga blagoslova nije 
svećenicima spoticao nitko od ljudi čestitih i mirnih, nego oni, 
kojima iz očiju sijevaše bjesnoća i krv. To su »zatočnici mira«, 
koji ne daju drugomu mira. 


XV, BLAGOSLOV VODE ZA ŠKROPLJENJE. 
(D. K. 199. R. R. Tit. VIII. c. 1, 2. Ben. r. c, 1). 


I. Kad svećenik što blagosilja, onda“to blagoslovenom 
vodom poškropi. Zato ie potrebno da vidimo, kako se sama 
voda blagosilja, 

A prije toga kazat ćemo nešto oporabivode u Moi- 
sijeva bogosluženiju. 

Il. 1. Gospodin reče Moisiju na gori Sinaju: »Načini 
umivaonicu od mjedi s podnožjem za umivanje; i metni 
je između šatora svjedočanstva i žrtvenika. I ulij u nju 

vode, da peru u njoj Aron i sinovi njegovi sebi ruke i noge, 
kad idu u šator od svjedočanstva i kad pristupaju k žrtveniku, 
da prinesu na njem k4d Gospodu, da ne bi umrli. To neka bude 


uredba vječna njemu i potomstvu njegovu.« — Tako dade Moj- 
sije načiniti umivaonicu od ogledala onih žena, koje su stražile 


na vratima šatora i postavi je na određeno mjesto. (Žene su 
dolazile i radile mnoge stvari za sveti šator od platna, te su 
za umivaonicu dale svoja metalna ogledala). (II. Mojs. 30, 
17—21;,38, 8; 40, 28—30). 

Kad je poslije Salomon sagradio hram, dao je načiniti 
veliku umivaonicu od mjedi nazvanu mjedeno more, koja 


je imala deset lakata od jednoga kraja do drugoga, a unaokolo 


trideset lakata. Stajala je na dvanaest volova, od kojih tri gle- 
dahu na sjever, tri na zapad, tri na jug, a tri na istok; a zad- 
nja im je strana bila sakrivena unutra. Ta je umivaonica slu- 
Žila svećenicima; a za pranje žrtava bilo je načinjeno deset 
manjih umivaonica. (III. Kralj. 7, 23—26. II. Dnev. 4, 2—6). 

2. Kad je taj hram bio razoren, prorok je Ezekiel gledao 
u viđenju novi hram; vidio je, kako iz hrama od žrtvenika 
za žrtve paljenice teku vode u velikom obilju prema istoku 


i izlijevaju se kao rijeka u Mrtvo more. Sve, do čega je došla 


ta voda, postalo je zdravo, pače i Mrtvo more postalo je zdravo 
i živo; i ribari će stojati kraj obala njegovih i bit će riba sva- 
kojakih vrlo mnogo kao u Velikom moru. A bare njegove i 
glibovi ne će biti zdravi, nego će ostati slani. A kraj rijeke 
otud i odovud rasti će drveta svakojaka, koja će rađati svakog 
mjeseca nov rod, jer joj voda teče iz svetinje; zato će rod nji- 
hov biti za jelo i lišće njihovo za lijek (Ezek. 47, 1—12). Tim 
riječima opisuje prorok sjaj kraljevstva Spasiteljeva na zemlji 
i na nebu. Voda silna označuje. obilje milosti, što dolaze od 
Žrtvenika Križa, koje daju život duhovni svima, koji se nalaze 
u Crkvi; toga života nemaju oni izvan Crkve. Ribari su apo- 
stoli; ribe su ljudi, koji u velikom mnoštvu prigrliuju evanđelje. 

3. U potonje vrijeme Židovi su svetkovali praznik sjenica 
ovako. Sedam dana svaki dan zahvatio bi svećenik zlatnom 
posudom vode iz vrela Siloa i donio bi je u unutrašnje dvorište 
hrama. Cim je stupio u dvorište, odmah bi svećenici zatrubili 
u trublje, a vodu mu je uzeo drugi svećenik, koji je sa zborom 
svećenika i naroda pjevao riječi proroka Izaije (12, 3): »Crpsti 
ćete s veseljem vodu iz izvora Spasiteljevih.« Onda je sveće- 
nik donio vodu na oltar, pomiješao je s vinum i izlio kraj oltara. 
Dok se voda izlijevala, svirala su i udarala svake vrsti glasila 
i nastalo je tako veselje, da ga nije bilo takova nadaleko. To 
je izlijevanje sjećalo narod na vodu, što ju je Mojsije izveo iz 
pećine, a ta je pećina znamenovala Krista, kako to govore 
proroci i sv, Pavao. Tako je i sam Spasitelj govorio jednom 
na zadnji dan toga praznika: »Ako je tko žedan, neka dođe k 
meni i pije! Tko vieruje u me, iz njegova će tijela, kako veli 

Pismo, poteći rijeke žive vode.« A to je govorio za Duha, što 
će ga primiti oni, koji vjeruju u njega (Iv. 7, 37 sl). 

HI. 1. Ako 'je tako znamenovanje imala voda u Starom 
Zavjetu, nije čudo, da i Crkva želi blago siljajući vodu, 
da se vjernici sjećaju taina, koje voda označuje. Sto su si sve- 
ćenici prije žrtvovanja prali ruke i noge, imalo ih je to sjećati 


na duševnu čistoću, s kojom su trebali pristupati k svetim Či-, 


nima. Zato i Crkva blagoslovenu vodu stavlja u posude na 
ulazu u hram, da se sjetimo, kako nam valja čista srca dolaziti 
k službi Božjoj, osobito pak k svetoj pričesti. A kako voda 
znači i milosti Spasiteljeve, želi Crkva, da se vjernici blago- 
slovenom vodom služe, vjerujući u pomoć Spasiteljevu, te će 
dobiti tim sakramentićem milosti za dušu i tijelo. 

Dva su osobita blagoslova vode: jedan običan nedjeljom 
i kadgod treba, drugi u predvečerje Bogojavljenja. 

2. U nedjelju i kadgod treba, pripravi se sol i čista voda, 
koja će se blagosloviti u crkvi ili u sakristiji. Svećenik u roketi 
i s ljubičastom stolom veli: »Pomoć naša u ime Gospodnie.« 
O, »Koji je stvorio nebo i zemlju.« 

Onda otklinje sol. »Otklinjem te, stvore soli, Bogom tf 
živim, Bogom + pravim, Bogom T svetim, Bogom, koji je 
zapovjedio Elizeju, da te baci u vodu, da se iscijeli neplodnost 
vode: da postaneš sol otkleta za spas vjernika, da budeš svi- 
ma, koji te uzmu, zdravlje duše i tijela. Neka pobjegne i otide 
iz mjesta, gdje budeš prosuta, svaka nepodobnost i nepravda 
i prevrtljivost đavolske prijevare i svaki nečisti duh, zaklet 
onim, koji će doći suditi žive i mrtve i svijet ognjem.« Zatim 
otklinje vodu i moli molitvu: »Bože, koji si za spasenje ljudi 
ustanovio najveće sakramente vodom, ulij ovom elementu kre- 
post svojega blagoslova, da tvoj stvor služeći tvojim tajnama 
dobije moć božanske milosti, da odgoni bijesove i otjera bo- 
lesti. I štogod ova voda poškropi u kućama ili u mjestima vjer- 
nika, neka bude bez.svake nečistoće, neka se oslobodi od štete ; 
neka tamo ne stanuje duh kužni ni zrak pokvareni; neka se 
uklone sve zasjede sakritoga neprijatelja, i ako ima što, da 
zavidi nepovrijeđenosti stanovnika ili pokoju, neka pobjegne 
pred škropljenjem ove vode; da zdravlje traženo prizivanjem 
tvojega imena bude branjeno od svakoga napadanja. Po Go- 
spodu našem . . .« : 

Onda svećenik metne sol u vodu u znak; križa i veli 
jedamput: »Miješanie soli i vode zajedno neka bude, u ime 
Oca T, i Sina #, i Duha Svetoga £. Amen. Gospodin s vama. 
I s duhom tvojim. Pomolimo se. Bože, kralju nepredobitna 
carstva, koji gnječiš sile protivničkoga gospodstva, koji nad- 
vlađuješ bjesnoću ričućega neprijatelja, tebe molimo, da ovu 
sol i vodu posvetiš, te gdjegod se njome pokropi, prizivanjem 
tvojega svetoga imena da se otiera svako uznemirivanje ne- 
čistoga duha, i neka buđe s nama svagdje Duh Sveti.« 

3. Svećenik nedjeliom došavši k oltaru, da služi sv. misu, 
pokropi oltar, sebe i narod govoreći: »Pokropi me, Gospode, 
isopom, i očistit ću se; operi me, i bit ću bjelii od snijega.« U 
uskrsno vrijeme mjesto toga kaže: »Vidjeh vodu gdje izlazi iz 
hrama s desne strane, aleluja; i svi, do kojih je došla ta voda, 
spaseni su i govorit će: aleluja, aleluja«. Onda kaže molitvu, 
da bi Bog poslao svetoga Anđela s neba, i sve nas čuvao. 


4, U predvečerje Bogojavljenja blagosilja se 
voda osobitim obredom. Pjevaju se Litanije Svetih, neki Psalmi 
(28: »Gospodin je načinio sebi stan nad vodama« ; 25: »Sila 
rijeke razveseljuje grad Božji«; 146: »Gospod pokriva nebo 
oblacima i pripravlia dažd zemlji. Izvodi sijeno na gorama i 
bilje da služi ljudima«). Nato govori Zaklinjanje protiv sotone 
i anđela odmetnika. Onda pjevači pjevaju: »Danas se Crkva 
združila sa zaručnikom, jer je Krist na Jordanu oprao njezine 
zloće; trče s darovima Mudraci na kraljevsku svadbu, i vinu 
načinjenu od vode vesele se gosti. Aleluja.« Na Bogojavljenje 
se naime slave tri događaja: Kako su se došli pokloniti isusu 
mudraci (tri Kralja), kako se Isus krstio na Jordanu, i kako je 
na svadbi u Kani pretvorio vodu u vino. I jer se spominju do- 
gađaji, gdje se ističe voda: zato se i voda blagosilja, 

Pjeva se potom slavna pjesma Zaharijina: Blagosloven . . . 
ili Marijina: Veliča . . . Nato kaže svećenik molitvu e) Bogo- 
javljeniu: »Bože, koji si na današnji dan prehodnicom: Zvijez- 
dom objavio narodima Jedinorođenca svojega; podaj milostivo, 
da mi, koji smo te već vjerom spoznali, budemo dovedeni do 
gledanja tvojega lica.« 

Potom blagosilja sol i vođu kao obično i metne sol u vodu, 
pa blagoslovenom vodom poškropi narod. Naposljetku se sve- 
čano pjeva: »Tebe Boga hvalimo«. had 

Ta se voda daje vjernicima, da se njom služe u kući i 


. kod bolesnika. 


5. U nekim krajevima o Bogojavljenju obilazi svećenik 
domove vjernika i blagosilja kuće (križec == križić, jer obilazi 
s križem). Blagoslovi kre du, da oni, kojima se njom na vra- 
tima kuće napišu imena svetih Gašpara, Melkijora i Baltazara, 
po njihovu zagovoru dobiju zdravlje tijelu i zaštitu duši. 

Došavši u kuću veli svećenik: »Mir ovoj kući. I svima, 
koji stanuju u njoj. Od istoka dođoše Mudraci u Betlehem, da 
se poklone Gospodinu i otvorivši dare svoje darovaše mu 
dragocjene dare: zlato Kralju velikomu, tamjan Bogu pravomu 
i miro za pogreb njegov. Aleluja. Veliča duša moja . . . Bože, 
koji si na današnji dan , . . Rasvijetli se, rasvijetli, Jeruzaleme, 
jer je došla svjetlost tvoja i slava Gospodnja izišla je nad to- 
bom, Isus Krist od Marije Djevice. Blagoslovi, Gospodine Bože, 
ovu kuću, da bude u njoj zdravlje, čistoća, poniznost, dobrota. 
krotkost . .. 

6. Spomenimo još ovdje, da se na Bogojavljenje blago- 
Ssiljaju na spomen darova svetih Kraljeva: zlato, tamjan i mir- 
ha (pomast). 

IV. 199. Kako treba napose služiti se blagoslovenom vo- 
dom? Pobožan kršćanin škropi se blagoslovenom vodom kod 
kuće i u crkvi i moli usto Boga, da bi ga čuvao od sviju po- 
gibli duše i tijela. 

V. Služimo se dakle svetim stvarima a osobito blago- 
slovenom vodom dostojno i pobožno, ali i razborito. Ako 
se i meće sol u vodu, da se voda tako brzo ne pokvari, ipak, 
ako se ostavi što duže, može se pokvariti. Zato ne valja njom 
ispirati oči ili je davati bolesniku piti; no namočiti u nju prst 
i dotaknuti se čela ne će škoditi nego pače koristiti i tijelu i 
duši. Samo se đavo boji svete vode. Čovjek se kršćanin od 
nje neka ne straši,. 


B. Maliisa. 


XVI. ŠTO JE MOLITVA? 
(D, K. 200, 201. R. K. IV. 1, 1.3, I—T: 6, 1—4), 


I. Od načina ili sredstava, koia nam daju milost Božju, 
spominjali smo svete sakramente i sakramentale. Preostaje 
nam, da govorimo još o jednom sredstvu, kojim dobivamo 
blagodati Božje, a to je molitva. Često smo već tu riječ 
spominjali, te se čini, da je svima jasno što znači. No ipak nije 
svima pravo poznato, što je zapravo molitva, te zato i ne 
znadu moliti, kako treba. Do toga pak, da čovjek zna moliti, 
stoji nesamo molitva nego i cijeli Život; jer sveti Augustin 
kaže: »Tko se naučio dobro moliti, taj se naučio i dobro 
Živjeti«. — Zato je potrebno, da budemo dobro poučeni o 
molitvi. 

Primjer dobre molitve daje bl. Djevica 
Marija. 

JI. Kad je bl. Djevica Mariia primila vijest od arhanđela 
Gabrijela, da je izabrana za Maiku Sinu Božjemu, i čula, da će 
i rođakinja njezina Elizabeta roditi sina u starosti svojoj — od 
veselja otišla je k Elizabeti, da ie pozdravi. A kad je i Eliza- 

* beta pozdravila Mariju i nazvala je blaženom, onda je Marija 
uznesena od velike ljubavi i zahvalnosti prema Bogu slavila 
Boga ovom molitvom u piesmi: »Veliča duša moja 
Gospoda. I obradova se duh moi u Bogu, spasu mojemu. 
Što je pogledao na poniženje službenice svoje; jer gle, odsad 
će me zvati blaženom svi naraštaji. Jer mi je učinio velike 
stvari onaj, koji je silan, i sveto je ime njegovo. I milosrđe je 
njegovo od koljena do koljena onima, koji ga se boje. Učini 

silu rukom svojom, rasprši ohole u mislima srca njihova. Zbaci 
mogućnike s prijestola, i podiže ponižene. Gladne napuni do- 
bara, a bogate otpusti prazne. Primio je Izraela, slugu svojega, 
opomenuvši se milosrđa svojega, Kako je obećao ocima našim, 
Abrahamu i potomstvu njegovu do vijeka« (Luk. 1, 46—55). 

NI. 1. U svojoj molitvi veli Marija: obradovao se 
duh moj u Bogu. Molitva nije samo u pameti, ona je većma 
u srcu, u osjećanju. Možemo na Boga misliti i mislimo na pr. 
učeći se nauk vjere; ali to nije molitva. Onda tek naše mi- 
šljenje postaje molitva, kad naše srce osjeća divljenie pred 
Božiim svemogućstvom, pred Onim koji je »silan«; kad našim 
srcem oblada »radost« pred Onim, od koga dolazi spas; kad 
nam srce steže strah pred Onim, koji »raspršuje ohole«; kad 
se srce giblje nadom u »obećanja« Onoga, u koga je milosrđe ; 
kad naše srce gori od ljubavi k Onomu, koji »gladne napunja 
dobara«. Jednom riječju moliti reći će dići pamet 
i srce k Bogu. 

2. Sva osjećanja našega srca kod molitve mogu se svr- 
stati na troje. Kad se Bogu divimo radi njegova svemoguć- 
stva, ljepote, istine, pravednosti i drugih njegovih savršenstva, 
onda s Marijom slavimo sveto ime njegovo. Kad pomi- 
šljamo njegovo milosrđe, dobrotu i dobročinstva, »velike stvari,. 
koje nam je učinio«: onda naše srce obuzima čuvstvo, kojim 
Bogu zahvaljujemo. Kad izjavljujemo srcem i riječima. 
ufanje u njegova obećanja, onda Boga prosim o, ili kako se 
obično veli molimo. Tako imadu tri vrste ili dijela molitve, 
koje već apostol spominje u poslanici učeniku svojemu Timo- 
teju opominjući, da se pobožno i sveto moli. On veli (I. Tim. 
2, 1): »Molim, da se prije svega čine molbe, molitve, prošnje, 
zahvaljivanja za sve ljude«. 

Da ove tri stvari čine molitvu, vidimo odatle, što se tako- 
i ljudima molimo. Najprije ističemo i kao slavimo njihovu 
dobrotu i ljubav: »Vi ste tako dobar i poznat s ljubavi, koju 
imate prema sirotinji«. Zatim prosimo neku stvar: »Zato vas 
molim, učinite mi to«; a napokon dodajemo: »Bit ću vam zato 
svagda zahvalan«. 

Dvije potonje stvari jesu kao glavni dijelovi molitve, to 
jest molba i zahvaljivanje, iz kojih izlazi sve drugo. Jer k Bogu' 
dolazimo, da slaveći ga i poštujući ga ili što od njega 
izmolimo, ili da mu zahvaljujemo za dobročinstva, 
kojima nas njegova dobrota neprestano urešuje i napunja. Jedan 


.i drugi taj najpotrebniji dio molitve izriče sam Bog na usta 


Davidova ovim riječima (Ps. 49, 15): »Prizovi me u dan ne- 
volje; izbavit ću te, te ćeš me slaviti«. A pogledamo li nevolju 
i bijedu ljudsku, tko je te ne bi znao, koliko nam treba Božje 
darežljivosti i dobrote? 

A kako Bog voli ljudski rod, kako je njegova dobrota 
izlivena na nas, razabiru svi, koji imadu oči i pamet, Jer kamo- 

god bacimo pogled, kamogod okrenemo misao, odasvud nam 
dolazi čudesna svjetlost Božje dobrote i milosti. Jer što imadu 
ljudi, da nije došlo od darežljivosti Božje? Pa ako su sve to 
darovi i pokloni njegove dobrote, kako da svi iz svih sila ne 
slave najvećega dobročinca Boga, kako da mu ne zahvaljuju? 

3. No kad što od Boga molimo, ili mu se zahvaljujemo, 
u tom ima više stepena, od kojih je iedan veći i savršeniji od 
drugoga. A i kod molitve dužnost nam je svima, da idemo za 
onim, što je savršenije, da što savršenije molimo. A koji je 
to najbolji način i najviši stepen molitve? 
To je onaj, kojim se služe pobožni i pravedni ljudi. Oni utvr- 
đeni tvrdom vjerom dolaze do toga stepena molitve, te na 
tom stepenu mogu razmišljati neomeđenu Božju moć, neiz- 
mjernu njegovu dobrotu i mudrost. Tu dolaze do izvjesne na d e, 
da će dobiti sve što sad mole i onu silu neizrečenih dobara, 


što ih je Bog obećao onima, koji njegovu pomoć traže pobožno ' 


i od srca. Tima dvama kao krilima nošena na nebo dolazi duša 
gorućom težnjom k Bogu, te ga hvali i slavi, što ju je obdario 
silnim dobročinstvima; a onda mu s osobitom ljubaviipo- 
štovanjem kao jedinorođeni sin svojemu predragomu ocu izlaže 
pouzdano, što mu treba. Taj način moljenja sveto Pismo zove 
riječju »izlijevanje«. Jer Prorok (Ps. 141, 3. I. Krali. 1, 15) 
kaže: »Izlijevam pred očima njegovim molitvu svoju, i iziav- 
ljam pred njim svoju nevolju«. Ta riječ znači: da se ništa ne 
prešućuje, ništa ne taji, nego onai, koji je došao da moli, sve 
izlijeva pribjegavajući u krilo predragoga oca Boga. Jer na to 
nas nuka nebeska nauka onim riječima (Ps. 61, 9): »Izlijte pred 
njim srca svoja«; i (Ps. 54, 23): »Baci na Gospodina brigu 
svoju«. Taj način moljenja označuje sv. Augustin, kad veli u 
knjizi, kojoj ie napis: Priručnik (c. 7): »Što viera vieruje, to 
nada i ljubav moli«. 

4. Na drugom su stepenu oni, koji su pritješnjeni smrtnim 
grijesima, ali se ipak onom vjerom, koja se zove mrtva (Jak. 
2, 17), nastoje podignuti i uzaći k Bogu; ali radi zamrlih sila 
i radi velike slaboće vjere ne mogu se dići više nad zemliom. 
Ali poznavajući svoje grijehe i mučeni saviješću i bolju nad 
njima ponizno i strveno kajući se izdaleka mole oproštenje od 
Boga i mir. Njihovu molitvu Bog prima, njihove molbe sluša, 
pače takve ljude Bog milostivo priziva (Mat. 11, 28): »Dođite 
k meni svi, koji ste umorni i opterećeni, i ia ću vas okrijepiti«. 
Iz broja njihova bio je i onaj publikan (Luk. 18, 10 sl.), koji se 
nije usudio ni očiju podignuti k nebu, a ipak je »izišao iz hrama 
opravdan više nego farizej«. 

5. Na nekom su stepenu i oni, koji još nisu dobili svijetla 
vjere; ali kad Božija dobrota užeže malu luč njihove naravi, 
svom: silom se potiču, da žele i traže istinu i mole se mnogo, 
da budu poučeni. I ako ustraju u svojoj volji, Božia dobrota 
ne odbacuje njihova nastojania. To nam potvrđuje primjer 

stotinika Kornelija (Dj. ap. 10, 2). Jer nikomu nisu zatvorena 
vrata Božje dobrote, tko ih god od srca traži. 

6. Na posliednjem su stepenu oni, koji nesamo što se ne 
kaju za svoje zločine i opačine, nego još skupljaju grijehe na 
grijehe; a ne srame se često od Boga moliti oproštenje grijeha,. 
u kojima žele ostati. U takvom stanju ne bi smjeli usuditi se 
ni u ljudi tražiti oproštenja, Njihovu molitvu Bog ne sluša; 
tako je pisano o Antiohu (II. Mak. 9, 13): »Taj se zlikovac 
molio Gospodinu, od kojega nije imao dobiti oproštenja«. 

IV. 200. Što će reći moliti? Moliti reći će: dići pamet i 
srce k Bogu. — 201. Zašto molimo? Molimo ili da Boga sla- 
vimo, ili da mu zahvalimo, ili da ga za što. prosimo. 

V. Tri su eto razloga, za što se Bogu molimo. Ima ljudi, 
koji se mole samo onda, kad se nalaze u kakvoj nevolji. Ti 
dakle samo Boga prose. Pa kad dobiju, što su molili, zabo- 
ravljaju se zahvaljivati. Takve je Isus prekorio. Kad ga ie 
jednom deset gubavih molilo, da ih očisti, poslao ih je k sve- 
ćeniku, da se prijave, te su se na putu očistili. Ali se samo 
jedan vratio te mu zahvalio. A Isus reče: »Nisu li se očistila 
desetorica? A devetorica gdje su? Nije se nijedan našao da 
Bogu zahvali osim ovaj Samarjanin.« Nezahvalnost je ružna 
opačina, a zahvalnost je najbolji način, da dobijemo nova do- 
bročinstva. Zato i sv. Pavao opominje: »Na svačemu zahva- 
ljujte; jer to hoće Bog od vas u Kristu Isusu« (I. Sol. 5, 18). 
Ali kao što ljubav k Bogu treba da bude što savršenija, tako 
i molitva naša neka dođe do najvišega stepena: da Boga sla- 
vimo što je sam u sebi dobar, a nesamo što je nama dobar. 


XVII. POTREBA MOLITVE. 
(D. K. 202—204. R. K. IV. 1, 2—4). 


I. Već iz onoga, što smo govorili: zašto molimo? vidi se 
da je molitva potrebna. Bog je sve na svijetu stvorio sebi 
na slavu, dakle i čovjeka. Čovjek treba da slavi Boga. To 
čini molitvom. Za dobročinstva treba Bogu zahvaljivati; dakle 
moliti. A da moramo moliti, da od Boga dobijemo, što nam 
treba, to vidimo iz nauke Isusove i njegova primjera. 

Isus uči, da moramo moliti u priči o ne- 
pravednom sucu. 

H. 1. Isus je govorio priču, kako se treba svagda moliti 
i nikad ne smalaksati. U jednom gradu bio je neki sudac, koji 
se nije bojao Boga i nije se stidio liudi. U tom je gradu bila i 
neka udovica, koja je dolazila k njemu govoreći: »Obrani me 
od mojega suparnika«. I nije htio dugo. A najposlije pomisli 
u sebi: »Ako se i Boga ne bojim i ljudi ne stidim, ipak ću obra- 
niti ovu udovicu, kad mi dosađuje, da napokon ne dođe te me 
izgrdi.« Tada reče: Gospodin: »Čujte, što govori nepravedni 
sudac. A kamo li Bog ne će obraniti svojih izabranih, koji va- 

piju k njemu dan i noć, premda za njihovo dobro nešto kasni. 
Kažem vam, da će ih brzo obraniti« (Luk. 18, 1—8). 


2. Što je Isus učio, da treba svagda moliti, to je i sam 
primjerom potvrdio, jer i on se molio, te je čitave noći pro- 
vodio u molitvi Božioi (Luk 6, 12). I učenici njegovi osjećali 
su potrebu molitve; zato kad se jednom Isus molio na nekom 
mjestu i kad je svršio molitvu, reče mu jedan od učenika nje- 
govih: »Gospodine! uči nas moliti, kao što je i Ivan naučio 
svoje učenike«. Tada ih je lsus naučio onu divnu molitvu: 
Očenaš. A potom, da im što jače istakne potrebu molitve, reče 
im priču: »Koji od vas da ima prijatelja, i otide mu u ponoći 
i reče mu: Prijatelju! daj mi tri hljeba u zajam, jer mi ie došao 
prijateli s puta, i nemam mu što postaviti. A on iz nutra da 
odgovori: Ne uznemiruj me; već su vrata zatvorena, i djeca 
su moja sa mnom, ne mogu ustati i dati ti. Ako on ne prestane 
kucati, kažem vam, ako i ne ustane da mu da zato, što mu je 
prijateli, ali radi dosađivanja njegova ustat će i dat će mu, 
kolikogod treba, I ja vam kažem: Ištite, i dat će vam se; tra- 
žite, i naći ćete; kucajte, i otvorit će vam se. Jer svaki, koji 
ište, prima; i koji kuca, otvara mu se« (Luk. 11, 1—10). 


II. 1. Jasno je dakle, da je molitva po nauci Spasi- 
teljevoj potrebna ; nije ona samo tako potrebna, što bi bila 
savjetovana, nego je potrebna, jer je Bog tako zapo- 
vjedio. To izriču riječi Krista Gospodina: »Treba svagda 
moliti«. Tu potrebu molitve pokazuje i Crkva onim uvodom 
u molitvu Gospodnju, kad prije nego što svećenik u svetoj misi 
moli Očenaš, ovako kaže: »Spasonosnim zapovijedima opo- 
menuti i božanskom naredbom poučeni usuđujemo se govoriti: 
Očenaš .. . .« 

2. Potrebu molitve nisu samo osjećali apostoli, nego 
su učili one, koji su pristali uz vjeru Isusa Krista, da im je 
dužnost moliti se. Petar i Ivan brižno opominju po- 
božne vjernike, da se mole. Tako po primjeru Spasiteljevu 
sv. Petar (I. 4, 7) opominje vjerne: »Budite mudri i bdiite u 
molitvama«. A sv. Ivan (I. 5, 14—16) piše: »Ovor'je pouzdanje, 
koje imamo prema Bogu, da ako što molimo po volji njegovoj, 
sluša nas. I kad znamo, da nas sluša štogod molimo, znamo, 
da ćemo dobiti, što ištemo od njega. Ako tko vidi brata svo- 
jega, da griješi, neka moli, i dat će mu život.« A na mnogo 
mjesta sv. Pavao opominje kršćane jednakim načinom, da se 
mole: »Molite se bez prestanka. Na svemu zahvaljujte, jer to 
hoće Bog od vas u Kristu Isusu« (I. Sol. 5, 17. 18). »Prionite 
uz molitvu, bdijte u njoj sa zahvaljivanjem, moleći se i za nas 
ujedno, da Bog otvori vrata našem propovijedanju« (Kol. 4, 
2. 3). »Ne brinite se ni za što, nego u svem molitvom i mo- 
ljenjem sa zahvaljivanjem prošnje vaše neka se javljaju pred 
Bogom« (Filip 4, 6). »U molitvi budite postojani« (Rim. 12, 12). 

3. Nama treba mnogo dobra i mnogo pomoći, da zašti- 
timo svoju dušu i tijelo. Zato nam se treba utjecati molitvi kao 
najboljemu tumaču naših potreba; ona nam pribavlja, što tre- 
bamo. Jer kako Bog nikomu nije ništa dužan, ne 
preostaje drugo, nego da moljenjem tražimo 
od njega, što nam je potrebno. Bog nam je dao molitvu kao 
oruđe, koje nam je nužno, da dobijemo, što želimo. 


4. Molitva je potrebna, jer neke stvari i ne možemo 
dobiti nego samo njezinom pripomoći. Svete molitve imadu 
osobitu onu moć, kojom se najviše izgone bijesovi. Jer ima 
rod đavolji, koji se ne može izagnati, nego samo postom i 
molitvom (Mat. 17, 20). Zato od sebe odbacuju veliki dobitak 
osobitih darova, koji se ne služe običajem i vježbanjem, da 
pobožno i revno mole. Nije potrebna samo: čedna nego i česta 
molitva, da dobiješ, što želiš. »Jer«, kako veli sv. Jeronim 
(u gl. 7. Mat.), »pisano je: Svakomu, koji traži, daje se; ako 
se tebi ne daje, zato se ne daje, jer ne tražiš; ištite dakle, i 
primit ćete.« 

5. A što kaže sv, Jeronim, S tim se slažu i drugi sveti 
oci. Tako piše, na pr. sv: Augustin (Lib. 2. de pecc.): »Ne 
možemo iskazati riječima, kako je pogibelino i protivno na- 
šemu spasenju, pače samoj vjeri, u kojoj smo odgojeni i po- 
božnosti, kojom poštujemo Boga; ako se Gospodinu ne mo- 
limo.« I opet (Lib. 2. de bono persev.) veli: »Stoji, da je Bog 
nešto pripravio onima, koji ne mole, kao početak vjere; drugo 
pak je pripravio samo onima, koji mole, kao na pr, da ustraju 
do svršetka.« Po riječima dakle sv. Augustina bez molitve ne 
bismo dobili milosti, da možemo ustrajati u dobru 
do svršetka. 


6. No odmah iz riječi sv. Augustina razabiremo, da Bog 
daje neke milosti ljudima, a da zato nisu molili. Djeca, koja 
još nisu došla k razumu, spasavaju se i bez molitve. Tako Bog 
daje čovjeku milost za početak vjere, koja je osnov našemu 
spasenju, prije nego što je čovjek to molio. Već od prije znamo, 
da je milost nezasluženi dar Božji: dakle takav dar, koji mo- 
litvom ne možemo zaslužiti. Milošću (posvetnom) tek postaje 
molitva zaslužno dobro djelo, kojim zaslužujemo umnoženje 
milosti i vječno blaženstvo. Molitva je potrebna onomu, koji 
ie došao k razumu; potrebna je, da možemo ostati u milosti, 
Opirati se napastima prema riječima Kristovim: ' 
»Bdijte i molite se, da ne padnete u napast« (Mat, 26, 41). 

7. Veoma je plitak izgovor, kad tko veli: Ne treba mo- 
liti, jer Bog zna, što nam treba. Istina je, da Bog najbolje zna, 
što nam treba. Mi ne molimo zato, da Bogu nešto kažemo, 
što on ne bi znao. To bi bilo neznabožački. Zato od takova 
mišljenja odvraća Isus veleći: »Kad se molite, ne govorite 
mnogo kao neznabošci, koji misle, da će biti uslišeni za mnoge 

svoje riječi. Ne idite dakle za njima; jer zna otac vaš, što vam 
treba, prije negoli ga zamolite« (Mat. 6, 7—8). Da Isus tim 
nije rekao, da ne treba moliti; vidi se potom, jer je i prije i! 
poslije tih riječi učio, kako treba moliti. 

I roditelji znadu, što djeci treba; pa ipak traže, da ih djeca 
mole. Tim se djeca uče, da u roditelja vide i priznaju svoje 

' dobročince. Tako bi Bog i nama mogao obilato udijeliti sve, 
a da ga ne tražimo, pače da i ne mislimo, kao što daje ne- 
razumnim životinjama sve, što im je potrebno za život; ali pre- 
dobrostivi Otac hoće, da ga djeca zovu: hoće, da proseći svaki 
dan sve više posvjedočava i očituje svoju dobrotu k nama 
dajući nam, što tražimo. : 

IV. 202. Je li molitva svakomu za spasenje potrebita? 
Molitva je svakomu, koji je došao k razumu, za spasenje po- 
trebita. — 203. Zašto je molitva svakomu potrebita? Molitva 
je svakomu potrebita: 1) jer je Bog zapovjedio moliti, 2) jer 
mi bez molitve ne bismo dobili milosti, kojih trebamo, da mo- 
žemo ustrajati u dobru do svršetka, — 204. Zar ne zna Bog 
i bez naše molitve, što nam treba? Bog doista zna bez naše 
molitve, što nam treba; no mi ne molimo zato, da Bogu ka- 
žemo, što nam treba, već da Boga priznamo kao darovatelja 
svega dobra, te molitvom posvjedočimo, kako smo u svemu 
o njemu ovisni, pa tako budemo vredniji njegovih darova. 

V. Nema dakle sumnje, da smo dužni moliti. Ta dužnost 
nosi sobom lakoću i veselje; zato i Isus veli: »Ištite i primit: 
ćete, da radost vaša bude potpuna« (Iv. 16, 24). O tom ćemo 
čuti dalje govoreći o koristi molitve. 


: XVIII. KORIST MOLITVE. 
(D, K. 205. 212. R, K. IV. 4.111) 


I. Sve, što nama Bog nalaže, ide na naše dobro: tako je 
dužnost zajedno i korist. Ovako i molitva nije samo naša duž- 
nost, nego je s tom dužnosti spojena i velika korist. To izriču 
riječi Spasiteljeve: »Ištite i primit ćete«, 

Kako je velika moć molitve a potom i korist, učio je Isus 
pričom o nepravednom sucu. Ako kod ljudi može molitva 
mnogo, tako molitva ima veliku moć kod Boga. 

I. 1. Čuli smo govoreći o prizivanju svetih, kako se s 
Jakobom borio Anđeo Gospodnji. Ta borba bila je jaka mo- 
= litva, kojom se dao sam Bog nadvladati. Da je tako, pokazuje 
nam sličan događaj, kad se Moisiie molio Bogu. 

2. Kad je narod izraelski kod Sinaja prekršio zapovijed 
Božju i klanjao zlatnomu teletu, reče Bog Mojsiju na gori: 
»Vidim, da je narod ovaj tvrda vrata; pusti me, da se raspali 
gnjev moj na njih i da ih istrijebim, a od tebe da načinim na- 
rod velik.« Ali se Mojsije pomoli Gospodinu, da oprosti 
opačinu narodu. I umiri se Gospod i ne učini narodu zlo, koje 

bijaše rekao« (II. Mois. 32, 7—14). One riječi: »Pusti me!« 
označuju, kako je Moisijeva molitva kao silila samoga Boga, 
i nadvladala njegovu srdžbu. 

I kad je Mojsije drugi put bio na gori Sinaiskoj i molio 
se Bogu, da i dalje vodi svoj narod, bila je ta molitva mila 
Gospodinu. I kad je silazio s gore noseći nove ploče zakonske, 
sjalo se njegovo lice, jer je Gospodin govorio s njim; zato se 
narod bojao pristupiti k njemu. Kad im je kazao riječi Go- 
spodnje, zastirao je lice; a kad je dolazio pred Gospodina, da 
govori s njim, skidao je pokrivalo (II. Mois. 34, 29—35). 

III. 1. Svi ti događaji pokazuju nam, kolika je sila i korist 
it molitvi. Molitva se, kako veli sv. Jeronim (Comm. in Jer. q. 
1. €. 7. v. 16), opire srdžbi Božioi. Bog je tako rekao Mojsiju: 
»Pusti me!« jer je priječio svojom molitvom izvršenie Božje 
kazne. . 

Ona potreba molitve ima preslatku korist, koja daje iz 
sebe preobilne plodove, što ih kaže Sv. Pismo. Iz obilja pri- 
mjera izabrat ćemo neke. Prvi je plod, koji odatle dobivamo, 
što moleći se dajemo čast Bogu. Molitva je čin, kojim 
poštujemo Boga, te se u Sv. Pismu poređuje tamjanu, »Neka 
se diže«, veli Prorok (Ps. 140, 2), i molitva moja kao tamjan 
pred licem tvojim«. Tim načinom ispovijedamo, da smo pod- 
ložni Bogu, kad ga priznajemo i slavimo kao početnika svih 
dobara, u kojega jedinoga gledamo, jer ga držimo za jedinu 
zaštitu i utočište našega spasenja. Na taj nas plod opominju 
i one riječi (Ps. 49, 15): »Prizovi me u dan nevolje; izbavit 
ću te, i slavit ćeš me.« 

2. Dolazi drugi obilni i slatki plod molitve; jer Bog naše 


. molitve uslišava; jer molitva je, kako veli Sv. Augustin 


(Serm. 47. in App.), ključ neba. Jer veli: »Uzlazi molitva, a si- 
lazi Božja milost.« Jer ako je duboka zemlia, ako je visoko 
nebo: ipak Bog čuje govor čovjeka, ako ima čistu saviest. To- 
lika je moć molitve, tolika korist, da njom dobivamo obilje ne- 
beskih dobara. Jer isprašamo, da nam Duh Sveti bude vođ i 
pomoćnik; dobijamo, da nam se sačuva tvrda i potpuna vjera; 
opraštaju nam se kazne i daje nam se zaštita u napastima i 
pobjeda nad đavolom. Svakako je u molitvi osobit vrhunac 
veselja. Zato je ovako govorio Gospodin (Iv. 16, 24): »Ištite 
i primit ćete, da vaša radost bude potpuna.« ' 

Nema nikakve sumnje, da Božja dobrota prilazi u pomoć 
na našu molbu. To potvrđuju mnoga poznata svjedočanstva 
Svetoga Pisma, pa da samo primjera radi navedemo lijepe 
riječi kod Izaije (58, 9): »Onda ćeš prizvati, i Gospod će usli- 
šiti; povikat ćeš, i reći će: Evo me;« i opet (65, 24. Ps, 80, 8. 
Priče 15, 29): »Prije nego poviču, ja ću čuti; dok još govore, 
ja ću uslišiti.« Nebrojeno ima ljudi, kojima je Bog uslišio mo- 
litve, te ih nije moći i ne treba navoditi, jer smo to često čuli . 
i još ćemo čuti. 

3. Gdjekad se ipak događa, da ne dobijemo, što ođ 
Boga tražimo. Tako je; ali baš onda Bog radi za našu korist. 
jer ili nam daje druga veća i obilnija dobra, ili jer.nam ono nije 
potrebno ni korisno, što ištemo; a možda bi nam to bilo suvišno 
i štetno. »Jer nešto«, veli sv. Augustin (cf. ep. 130. c. 14), 
»odriče Bog umilostivljen, što daje razljućen«. A ponekad biva, 
da tako lijeno i nemarno molimo, te i sami ne pazimo, što 
govorimo. A budući da je molitva dizanje pameti k Bogu, ako 
duh, koji bi se morao uznositi k Bogu, luta amo tamo, te čovjek 
bez truda, bez pobožnosti, nepažljivo izbacuje riječi molitve: 
kako možemo reći, da je takav prazan zvuk kršćanska mo- 
litva? Zato nije čudo, da Bog ne ispunja naše želje; jer mi sami 
svojom nemarnošću i nebrigom pokazujemo, da nam nije stalo 
do onoga, što molimo; ili tražimo ono, što nam je na štetu. 


Naprotiv onima, koji s namjerom i marljivo mole, Bog. 
daje više nego što od njega traže. To potvrđuje i Apostol u 
poslanici Efešanima (3, 20), i razjašnjuje nam priča o izgublje- 
nom sinu (Luk. 15, 11), koji je mislio, da će sjajno proći, ako: 
ga otac primi samo kao najamnika. Tako Bog nama daje više 
svoje milosti nego što mislimo i molimo nesamo, što nam daje 
veća dobra, nego što nam i brže daje. To pokazuje Sveto 
Pismo, kad se služi riječima (Ps. 9, 17. 20, 3. 102, 5): »Bog 
usliši želju siromaha«. Bog pritječe unutrašnjim i tihim želja- 
ma ubogih ne čekajući njihova glasa. : 

4. K tomu dolazi i ovaj plod, što moleći se jačamoi 
umnožavamo duševne kreposti, naročito vjeru. 
Jer kao što pravo ne mole, koji nemaju vjere u Boga, (»jer 
kako će«, veli [Rim. 10, 14. Mat, 21, 21. Mark. 11, 24. Jak. 5. 
151, »prizivati, u koga ne vjerovaše?«), tako vjernici, što ra- 

dije mole, to_ imadu veću i izvjesniju vjeru u Božju brigu, i 
promisao, koji navlastito traži od nas, da sve tražimo preda- 
jući njemu, što nam treba. : 

Raširuje se i ljuba v; jer priznavajući Boga za daro- 
vatelja svih dobara i naših koristi, grlimo ga ljubavlju najve-- 
ćom što možemo. I kao što oni, koji se ljube, razgovaraniem 
i druženjem sve više užižu ljubav među sobom: tako i pobožni 
ljudi moleći se često-i proseći Božju dobrotu s njim se kao. 
razgovaraju, kod svake se prošnje sve više raduju i potiču,. 
da ga žarko ljube i štuju. 

Kraj toga hoće Bog, da se molitvom vježbamo u posto- 
janosti i pouzdanju, kad za onim, što molimo, tvrdo težimo. 
Tako postajemo vrijedni, da dobijemo dobra, koja prije nije 
mogao primiti suh i nepripravan duh. Bog osim toga želi, da. 
poznamo i priznamo, da bez njegove pomoći našim radom ne 
možemo ništa postići; zato treba da svesrdno prionemo uz. 
molitvu, Te stvari (pouzdanje u Boga i ponizno mišljenje o- 

nama) vrijede kao oružje molitve protiv najžešćih neprijatelja. 

naše naravi: jer veli sv. Hilarije (in Ps, 65): »Protiv đavola i 
njegova oružja treba se boriti zvečanjem naših molitava.« 

5. Nadalje nam ie i ova korist od molitve. Mi smo po 
grijehom prirođenoj slaboći skloni na zlo i različite želje po- 
žude. Pa kako se od ljudi ne možemo nadati, da će nas usli- 
šiti, dok smo prema njima zli, tako držimo, da nas i Bog ne, 
će uslišiti, ako smo grešni. Ovako želeći dobiti od Boga nje- 
gove darove, kad molimo, zajedno se privoljujemo, da ćemo 
ići za pravednošću i očistiti se odrezavši svaku ljagu svih 
grijeha. : 
IV. 205. Kako nam koristi molitva? Molitva nam koristi | 
ovako: 1) združuje nas s Bogom, 2) jači nas protiv zla i krijepi 
u dobru, 3) tješi nas u tuzi, pomaže u nevolji i pribavlja nam 
milost, da možemo u dobru ustrajati do smrti. — 212. Zašto 
ne dobivamo uvijek ono što molimo? Ne dobivamo uvijek ono, 
što molimo; jer ili ne molimo pravo, ili nam ono, što molimo, 
nije duši za spasenje. 

* V, Svi smo ljudi »sinovi srdžbe«, vrijedni Božje kazne. 
Zato svi treba da molimo. Jer nema ništa, što bi toliko ublažilo 
gnjev Božji, što bi zaustavilo i odvratilo pripravljene kazne 
grešnicima, nego molitve pobožnih ljudi. Nema dobra, što ga 
ne bismo mogli izmoliti molitvom. Molimo dakle! 


XIX. KAKO TREBA MOLITI? 
(D. K. 206—211. R. K. IV. 7, 1—6; 8, 1—9.) 


I. Govoreći, koliku moć imade molitva, vidjeli smo od- 
mah, kakva molitva ima toliku moć. Jakobova i Mojsijeva mo- 
litva bila je postojana; jedan i drugi nije prestao moliti, 
dok nije bio uslišen, Kad se Jakob molio Bogu, govorio je: 
»Bože, nisam vrijedan svih milosti tvojih, koje si učinio sluzi 
svojemu. Izbavi me iz ruke brata svojega; ti si kazao, da ćeš 
umnožiti potomstvo moje« (I. Mojs. 32, 9—13) .Tako je nje- 
gova molitva bila ponizna, jer je osjećao, da nije vrijedan 
milosti Božjih; bila je pouzdana, jer tvrdo vjeruje u obe- 
ćanja Božja. I Jakob i Mojsije zacijelo su mislili na ono, što 
mole; jer ono, što su molili, sasvim ih je zaokupljalo: molili su 
pobožno imajući pred očima nazočnost Božju, koja im se 
i vidljivo pokazala. Kad je Mojsije molio za narod, rekao je 
Gospodinu: »Oprosti krivicu narodu, ili ako ne ćeš, izbriši me 
iz knjige svoje, koju si napisao« (II. Mojs. 32, 32). Tu kao da 
pušta Bogu na volju, da čini s njim, što mu je drago: moli 
Bogu odano. 

Molitva dakle treba da je pobožna, ponizna, po- 
uzdana, Bogu odanaipostojana. To ćemo ioš vi- 
djeti iz nekih primjera. 

I. 1. Da molitva ima biti pobožna, kazao je Isus u 
besjedi na gori govoreći o djelima pravednosti: »I kad se 

molite, ne budite kaolicemjeri, koji rado stoje pa 
zbornicama i na raskršću ulica i mole se, da ih ljudi vide. Za- 
ista vam kažem: primili su plaću svoju. A ti, kad se moliš, uđi 
u sobu svoju i zatvorivši vrata pomoli se Ocu svojemu u taj- 
nosti, i Otac tvoj, koji vidi u tajnosti, vratit će ti« (Mat. 6, 5. 6). 
Sto se tu govori o sobi, može se prenositi na srce čovječje. 
Nije dosta, da samo čovjek uđe u svoje srce, nego da ga i za- 
tvori, da što izvana ne navali i ne djeluje na dušu, čim bi se 
mogla ozlediti savršena molitva; jer. onda će nebeski Otac, 
koji najbolje vidi duše svih ljudi i njihove misli, dati svakomu 
ono, što tko moli. 

2. Kako Bog sluša samo poniznu molitvu, pokazao je 
Isus u priči ofarizejui cariniku. Nekima, koji su 
se uzdali u sebe, da su pravedni a prezirali su druge, kaza 
Isus ovu priču: »Dva čovjeka uđoše u hram, da se mole, jedan 
iarizej A drugi carinik. Farizej stade i moljaše se u sebi ovako: 
Hvala ti, Bože, što nisam kao ostali ljudi: razbojnici, nepra- 
vednici, preljubočinci ili kao ovaj carinik. Postim dva puta u 
sedmici, dajem desetinu od svega, što imam. A carinik je sta- 
jao iz daleka i nije htio očiju podignuti k nebu, nego se bio u 
prsi svoje i govorio: Bože, milostiv budi meni grešniku, Kažem 
vam: ovaj otide opravdan kući svojoj a ne onaj; jer svaki, 
koji se povisuje, ponizit će se; a koji se ponizuje, povisit će 
se« (Luk, .18, 9—14). 

3. Kako ima molitva biti pouzdana, govorio je Isus 
ovom zgodom. Idući posljednjih dana iz Betanije u Jeruzalem 
opazi Isus jednu smokvu kraj puta i budući gladan dođe k njoj; 
ali ne nađe na njoj do gola lišća, pa joj reče: »Neka ne bude 
nikad više roda na tebi.« I odmah usahnu smokva. Kad su to 
vidjeli učenici, začudiše se govoreći: »Kako odmah usahnu!« 
A Isus im odgovori: »Ako imate vjeru i ne posumnjate, ne ćete 
io činiti samo smokvi, nego i ako rečete ovoj gori: Digni se 
i baci se u more, bit će. I sve što uzištete u molitvi 
vierujući, primit ćete« (Mat. 21, 18—22). 

: 4. Kako treba moliti Bogu odano, pokazao je Isus 
svojim primjerom moleći se na Maslinskoi gori. 

Poslije zadnje večere izide Isus sa svojim učenicima na 
goru Maslinsku u zaselak, koji se zove Getsemani. Ondje reče, 
učenicima svojim: »Sjedite ovdje, dok ja idem onamo, i po- 
molim se.« I uzevši Petra i oba sina Zebedejeva (Ivana i Ja- 
koba) poče se žalostiti i plašiti. Tada im reče: »Žalosna je 
duša moja do smrti; ostanite ovdje i bdijte sa mnom.« I oti- 
šavši malo padne na lice svoje moleći se i govoreći: »Oče moj! 
ako je moguće, neka me mimoiđe kalež ovaj; ali ne kako ja 
hoću, nego kako ti.« I dođe k učenicima svojim i nađe ih gdje 
spavaju i reče Petru: »Zar niste mogli jednu uru probdjeti sa 
mnom ? Bdijte i molite se, da ne padnete u napast. Duh je istina 
spreman, ali je tijelo slabo.« Opet po drugi put otide i pomoli 

se govoreći: »Oče moj! ako me ne može ovaj kalež mimoići, 
da ga ne pijem, neka bude volja tvoja.« I dođe opet i nađe 
ih, gdje spavaju, jer su im oči bile otežale. I ostavivši ih otide 
opet i pomoli se treći put govoreći one iste riječi (Mat. 26, 
36—44). 

Tako je Isus ostavio Bogu na volju, hoće li ga uslišiti 
ili ne će. Bia. 

5, Isus se postojano molio, premda nije bio: uslišen, 
kako se molio. A da i mi treba tako da molimo, kaže nam u 
priči o sucu, koji se nije Boga bojao i ljudi stidio, pa je ipak 
uslišio molbu udovice, koja ga je svladala postojanošću svoje 
molitve. Tako je i sam Isus uslišio postojanu molitvu žene 
Hananejke (Mat. 15, 21—28. Mark. 7, 24—30). Izišavši 
Isus otide u krajeve tirske i sidonske (poganske). I gle, žena 
Hananejka izišavši iz onih krajeva poviče: »Smiluj mi se, 
Gospodine, sine Davidov! Moju kćer vrlo muči đavo.« Ali joj 
on ne odgovori ni riječi. Tada pristupiše k njemu učenici moleći 
ga: »Otpusti je, jer viče za nama«. On odgovori: »Nisam poslan 
nego k izgubljenim ovcama doma Izraelova. A kad je bio u 
kući, dođe žena i duboko mu se klanjaše govoreći: »Gospodine, 
pomozi mi!« Kad joj on odgovori: Nije pravo uzeti kruh od 
djece i baciti pšićima, reče ona: »Da, Gospodine; ali i psići 
jedu mrvice, što padaju sa stola gospodara njihovih.« Tada joj 
odgovori Isus: »Ženo, velika je vjera tvoja, neka se ispuni 
tvoja želja.« I ozdravi njezina kći od one ure. 

IJI. 1. Što nam ti primjeri govore, kakva treba da je mo- 
litva, to nam kažu i druga mjesta Sv. Pisma. Zato veli Crkve- 
nica (18,23): »Prije molitve pripravi dušu svoju, i ne budi kao 
čovjek, koii kuša Boga«. Kuša pak Boga onaj, koji, dok moli, 
zlo radi i dok se razgovara s Bogom, duh mu od molitve luta. 
Zato u prvom redu treba da molimo pobožno misleći 
naono što molimoičuvajući se drugih misli. 

Da treba tako moliti, uči nas sam 1Isus, koji veli, da se 
treba Bogu klanjati potom i moliti »u duhu i u istini« (Iv. 4, 
23). Jer Otac nebeski takve traži, koii mu se klanjaju u duhu 
i istini; a tako moli onai, koji nastoji da ima žar iznutra u 
duhu. Tim se ne isključuje molitva riječima; ali je glavno u 
molitvi, da potječe iz dubine srca. Takvu molitvu Bog, kojemu 
su otvorene misli čovječje, čuje prije nego što dođe na usta. 
Čuo je unutrašnje molbe Ane, matere Samuelove (1. Kralj. 1, 
10—17), koja se molila plačući, i samo su se micale njezine 
usne. Tako ie molio i David govoreći (Ps. 26, 8): »Tebi je reklo 
srce moje, tražilo te lice moje.« Takvih se primjera nađe mnogo 
u Sv. Pismu. ' 

No glasna je molitva osobito korisna i potrebna. 
Ona užiže nastojanje duha i raspaljuje pobožnost onoga, koji 
moli. Tako piše sv. Augustin Probi (ep. 130. c. 9): »Mi se često 
jače potičemo riječima i znakovima, da umnožimo svetu želju.« 

Gdiekad nas jaka želja i pobožnost duše sili, da riječima izja- 
vimo svoju misao; jer kad je duh pun radosti, onda i jezik 
kliče; a pristoji se, da prinosimo savršenu onu žrtvu i duše 
i tijela, kako znamo iz mnogih mjesta Djela apostolskih i Apo- 
stola Pavla, da su običavali moliti apostoli. 

Imadu dvije vrste moljenja: zasebno i javno. Kod zaseb- 
noga moljenja služimo se riječima, da nas pomažu u unutrašnjoj 
pobožnosti. Javno je moljenje određeno, da potiče pobožnost 
vjernoga naroda; zato se ne može u stanovito vrijeme odu- 
stati od dužnosti, da se molitve glasno govore, 

Takvoga načina moliti se u duhu i istini nisu poznavali 
pogani. Zato je Krist govorio (Mat. 6, 7. 8): »Kad se molite, 
nemojte mnogo govoriti kao neznabošci; jer oni drže, da će 
biti uslišeni za mnogo govorenje.« Ako Isus zabranjuje brblja- 
nje, ne odbacuje dugih molitava, koje potječu od jake i posto- 
jane duševne težnje; pače nas sam svojim primjerom potiče na 
takvo moljenje, jer je nesamo čitave noći proveo u molitvi, 
nego je i tri puta govorio iste riječi (Mat. 26, 41—44), Nego 
se ima držati, da se pustim zvukom riječi ne možemo umo- 
liti Bogu. 

Pobožnost kod molitve mora biti dakle prava, unutrašnja, 
a ne licemjerna, s kakvom se mole licemjeri po zbornicama 
i uglovima, da ih ljudi vide. 

2. Drugi je stepen k molitvi ponizan i skroman 
duh i priznavanje grijeha, poradi kojih čovjek mora znati, da 
nesamo nije vrijedan, da što od Boga izmoli, nego da nije vri- 
jedan ni doći pred njegovo lice, Na tu pripravu podsjeća Sv. 
Pismo, kad_veli (Ps. 101, 18): »Gleda (Bog) na molitvu po- 
niznih, i ne prezire prošnia njihovih«; opet (Crkv. 35, 21): 
»Molitva poniznoga prolazi kroz oblake«. Ovamo osim pri- 
mjera poniznoga carinika ide i primjer grešnice (Luk. 7, 38), 
koja je ganuta žalošću oblila noge Kristu Gospodinu. S tim je 
spojena neka tjeskoba, sjećajući se svojih zlih djela ili barem 
neka bol radi toga, što ne možemo osjećati boli. A od tih stvari 
ili oboje ili barem jedno potrebno je pokorniku, da dobije 
oproštenje. 

A budući da imade zlih djela, koja najviše priječe, da nam 
Bog ne daje što molimo, kao što je uboj ili sila: treba da ču- 
vamo ruke od okrutnosti i nasilja. O tom zločinu govori Bog 
na usta Izaije (1, 15): »Kad raširite ruke svoje, odvratit ću oči 
svoje od vas, i kad umnožite molitvu, ne ću uslišiti; jer su 
ruke vaše pune krvi.« Treba bježati od srdžbe i nesloge, koje 
također silno priječe, da Bog ne sluša molitava. O tom veli 
Apostol “I. Tim. 2, 8): »Hoću, da se mole muškarci na svakom 
mjestu podižući čiste ruke bez srdžbe i prepiranja«. Gledajmo 
dalje, da ne budemo nepomirljivi, kad nam se dogodi nepravda; 
jer dok smo takvi, ne možemo molbama predobiti Boga, da 
nam oprosti. »Jer kad stanete da se molite, opraštaite, ako što 

imate na koga«, veli sam (Mark. 11, 25); i opet (Mat. G, 15): 
»Ako ne otpustite ljudima, ni otac vaš ne će vam otpustiti 
grijeha vaših«. Čuvajmo se, da ne budemo tvrdi i neljubavni 
potrebnima. Jer takvim je ljudima kazano (Priče 21, 13): »I ko 
zatiskuje svoje uho od vike siromaha, i on će vikati i ne će 
biti uslišen.« Što da kažemo za oholost? Kako ona vrijeđa 
Boga, svjedoči ona riječ (Jak. 4, 6. I. Pet. 5, 5): »Bog se pro- 
tivi oholima, a poniznima daje milost«. Što o preziranju riječi 
Božjih? Za nju stoji, što piše Salomon (Priče 28, 9): »Tko 
odvraća uši svoje, da ne sluša zakona, molitva će njegova 
biti mrska«. Tim se ne isključuje molitva radi nepravde, boja, 
srdžbe, skuposti, oholosti i preziranje riječi Božje i drugih 
grijeha, ako se traži oproštenje. ; ' 
3. Da molitva bude pouzdana, potrebno se za nju 
pripraviti vjerom. Gdje nema vjere, tu se.ne zna ni za sve- 
mogućnost najvećega Oca ni za njegovo milosrđe; a odatle 
ipak dolazi uzdanje onomu, koji moli. Tako je učio sam Krist 


. Gospodin (Mat. 21, 22): »Sve štogod u molitvi ištete vjerujući, 


primit ćete.« O toj vjeri piše Sv. Augustin (o riječima GQo- 
spodnjim govor 115 g. 1): »Ako ponestane vjere, propade 
molitva«. Glavno je dakle to za pravu molitvu, kako već 
rekosmo, da budemo tvrdi i jaki u vjeri. To pokazuje Apostol 
(Rim. 10, 14) oprečnim putem: »Kako će prizivati u koga ne 
vjerovaše?« Zato treba vjerovati, da možemo moliti; ne smije 
nam ponestati vjere, s kojom molimo spasonosno. Jer je vjera, 
koja lije molitve; a molitve čine, da nam vjera bude bez svake 
sumnje stalna i tvrda. Tako je sv. Ignacije (ep. 10 Hermon.) 
opominjao one, koji idu da se Bogu mole: »Nemoj biti duha 
sumnjiva u molitvi; blago onomu, koji ne posumnja«. Zato 
najviše vjera pridonosi, da izmolimo od Boga, što želimo, i 
tvrda nada, da ćemo izmoliti. Na to opominje sv. Jakob (1, 6): 
»Neka ište s vjerom ništa sumnjajući«, u 

Mnogo ima, u što se treba pouzdati, kad se molimo. To 


. je očita ljubav i dobrota Božja k nama, kad nam zapovijeda, 


da ga zovemo Ocem, i tako upoznajemo, da smo njegova djeca. 
Nebrojeno ima ljudi, koji su umolili Boga. Ima onaj najveći 
moliteli, koji stoji uvijek uz nas, Krist Gospodin, o kojem piše 
sv. Ivan (I. Iv. 2, 1. 2): »Ako tko sagriješi, imamo branitelja 
kod Oca, Isusa Krista, pravednika; i on je pomirenje za grijehe 
naše«. Tako i Pavao apostol (Rim. 8, 34): »Krist Isus, koji 
umrije, pa i uskrsnu, koji je s desne Božije, on nas zagovara«. 
Ovako piše i Timoteju (I. 2, 5): »Jedan je Bog, i jedan po- 
srednik Boga i ljudi, čovjek Krist Isus«, Pa i Hebrejima (2, 17): 
»Zato je trebalo da bude u svemu sličan braći, da bude milo- 
stdan i vjeran svećenik pred Bogom«. Zato ako smo mi i 
nevrijedni, da izmolimo, ipak nam se treba ponajvećma radi 
dostojnosti tumača i molitelia Isusa Krista uzdati, da će nam 
Bog dati sve, što ga pravo zatražimo. 

Napokon je početnik našega moljenja Duh Sveti; zato 
kad nas on vodi, moraju naše molitve biti uslišene. Jer smo 
»primili Duha posinjenja, u kojem vapijemo: »Aba, Oče« (Rim. 
8, 15); taj Duh pomaže našoj slabosti (Rim. 8, 26) i neznanju, 
da molimo kako treba. Pače veli: »On moli za nas neizre- 
čenim uzdisajima«. 

Ako neki kadikad posrću i ne osjećaju se dosta tvrdi u 
vjeri, neka se služe onom riječju apostola (Luk. 17, 5): »Go- 
spodine, umnoži nam vjeru«; i riječi onoga slijepca (Mark. 9, 
23): »Pomozi nevjerju mojemu«. No onda ponajvećma živeći 
u vjeri i nadi postignut ćemo od Boga što želimo, ako udesimo 
svaku našu misao, djela i molitvu prema zakonu i volji Božioj. 
»Ako ostanete u meni«, kaže (Iv. 15, 7), »i moje riječi ostanu 
u vama, štogod hoćete, tražite, i bit će vam«, 

4. Vjera u sveznanje i dobrotu Božju učinit će, da i naša 
molitva bude Bogu odana, da pustimo Bogu na volju, da 
nas usliši, kada i kako je njegova sveta volja. 
Bog najbolje zna, što nam treba; on će kao 'dobar Otac dati 
ono, što je najbolje za nas, Na to nas sjećaju riječi Spasite- 
ljeve: »Iko od vas ako zamoli u oca kruha, zar će mu dati 
kamen ? ili ribu, zar će mu dati zmiju? Ili ako zamoli jaje, zar 
će mu dati štipavca? Kad dakle vi, koji ste zli, znate dobre 
dare davati djeci svojoi, koliko će većma Otac vaš nebeski 
dati duha dobroga onima, koji mole u njega« (Luk. 11, 11—13). 
Kad dijete traži nož ili opasno oružje, koji će mu to roditelj 
dati? I mi smo često takva djeca, te »ne znamo, što tražimo«. 
Pustimo li Bogu na volju, dat će nam bolje nego što ištemo. 

5. Zato ako ne dobijemo ono, što tražimo, ne smijemo 
ipak prestati moliti: molitva treba da bude posto- 
jana kao molitva žene Hananejke i udovice, koja je postoja- 
nim molbama nadvladala suca. Zato treba postojano se Bogu 
moliti i ne ići za onima, koji se jednom i drugom nešto mole, 
pa se odmah uirude u molitvi, ako odmah ne dobiju, što traže. 


.U vršenju dužne molitve ne smijemo malaksati; to nas uči > 


ugled Krista i Apostola. Pa ako nas kod moljenja spopadne 
volja da odustanemo, molimo se od Boga, da nam dade jakost, 
da ustrajemo. 

IV. 206. Kako treba da molimo? Treba da molimo: 1) po- 
božno, 2) ponizno, 3) pouzdano, 4) Bogu odano, 5) postojano. — 
207. Kada molimo pobožno? Pobožno molimo, kad mislimo na 
ono, što molimo, i čuvamo se drugih misli. — 208. Kada mo- 
limo ponizno? Ponizno molimo, kada spoznajemo, da smo sami 
po sebi slabi, i da nismo vrijedni onoga, što od Boga tražimo. — 
209. Kada molimo pouzdano? Pouzdano molimo, kada se tvrdo 
ufamo, da će nas Bog uslišiti, ako je ono, što molimo, njemu na 
slavu, a nama na spasenje. — 210. Kada molimo Bogu odano? 
Bogu odano molimo, kada ostavliamo Bogu na volju, da nas 
usliši, kada i kako je njegova sveta volja. — 211, Kada molimo 

postojano? Postojano molimo, kad ne prestajemo moliti ni 
onda, ako nam se čini, da nas Bog nije uslišio. e Ž S 

V. Kako su žarko i mnogo molili sveti ljudi! Idimo i mi 
za niima, te po primjeru apostola združujmo molbu sa zahva- 
liivanjem, kako su oni običavali i kako se viđi kod Apostola. 

S molitvom spojimo također post i milostinju, Post treba 
da je u svezi s molitvom; jer koji su otežali od jela i pila, njihov 
ie duh tako potišten, da ne mogu gledati na Boga niti misliti, 
čemu je molitva. Zatim ide milostinja, koja ima mnogo sveze 
s molitvom. Kako se usuđuje onaj reći, da ima ljubav, koji ne 
pomaže bližnjemu u nevolji, a može? Ili kako će onaj, koji 
nema ljubavi izmoliti pomoć od Boga? osim ako moli opro- 
štenje grijeha i traži zajedno ponizno liubay od Boga. Zato je 
Bog odredio, da se spasenju ljudi pomaže trostrukim ovim 
lijekom. Jer kad grijehom uvrijedimo Boga ili oštetimo bliž- 
njemu ili naudimo sebi: treba molitvom umilostiviti Boga, 
milostiniom izgladiti nepravde liudima, postom očistiti ljage 
svojega života. I premda svako to djelo koristi za svaku vrstu 
opačina, ipak su naiviše prikladna, da se opru pojedinim onim 
grijesima. 


XX. KADA I GDJE IMAMO MOLITI? 
(D. K. 213. 214). 


I. Spominjali smo riječi Kristove, koji kaže, da treba 
svagda moliti i riječi apostola Pavla, da molimo bez prestanka. 
Te se riječi ne mogu uzeti doslovno tako, da bismo morali 
neprestano držati ruke sklopljene i govoriti ustima molitvu. 
Riječi »svagda« i »neprestano« mogu značiti postojanu 
molitvu: da ne prestajemo moliti, ako i nismo uslišeni. Nadalje 
riječi »svagda« i »neprestano« znače toliko, koliko često. 
Tako i mi kažemo: Ja uvijek na te mislim, a ipak razumije- 
vamo: često mislim. Ovako i evanđelje govori, da proročica 
Ana, koja se je sa starcem Simeonom nalazila u hramu kod 
Isusova prikazanja, »nije odlazila od hrama služeći Bogu po- 
stom i molitvom dan i noć« (Luk. 2, 3). Da se ona riječ »nije 
odlazila od hrama« ima razumjeti, da je često dolazila u hram, 
pokazuje se odmah dalje, kad se veli: da je ona »došla u taj 
čas«“ A može se i za onoga reći, da moli svagda i brez pre- 
stanka, koji posvećuje Bogu svaki svoj posao i 
djelo; tako je cijeli njegov život molitva. 

Treba u neko osobito vrijeme moliti. 


II. To nam kaže molitvaSalomonova u hramu. 
Kad je Salomon sagradio i posvetio hram, molio se ovako: 
»Gospodine Bože! Tebe ne mogu obuhvatiti nebesa, a kamo li 
ovaj dom, Nego je načinjen za to, da gledaš na molitvu, kojom 
će ti se sluga tvoi moliti u njemu. I tko se god _uzmoli na 

ovome mjestu, usliši ga s neba i smiluj se. — Ako tko z Pnig 
ješi bližnjemu svomu, pa on dođe pred žrtvenik tvoj, usliši 
ga i plati mu po pravdi njegovoj. Ako radi svojih grijeha narod 
pobjegne pred neprijateljima i pomole se na 
ovome mjestu, usliši na nebu i oprosti grijeh narodu i dovedi 
ih opet u zemlju njihovu. Ako se zatvori nebo te ne bude 
dažda radi grijeha njihovih, pa ti se zamole, pusti dažd na 
zemlju. Ako bude glad u zemlji ili pomor ili nečist zrak ili 
skakavci ili kakvo drugo zlo i bolest; ako dođe kakva 
kletva i prokletstvo na koga; ako tko pozna muku srca i 
raširi ruke svoje u ovom domu, ti ga usliši i podaj svakome 
kako vidiš srce njegovo« (III. Kralj. 8, 31—53). 


III. 1. Sve ove nevolje i druge, što ih izbraja Salomon, 
često stizavaju ljude. Često dakle treba da se i molimo. Oso- 


bito su pak česte napasti, koje zavode čovjeka na grijeh. 


To su ljuti neprijatelji njegova spasenja. Zato treba da kršćanin 
vazda imade uza se oružje, kojim će se odbraniti od njih, a to 
je oružje molitva: »Bdijte i molite se, da ne padnete u napast« 
(Mat. 26, 41). 

Za svako dobro i spasonosno djelo treba nam 
milosti Božje. Zato se treba za svako takvo djelo pripraviti 
molitvom. Tako se Isus u pustinji postom i molitvom Pri- 
pravljao za svoje javno naučanje; prije nego što je izabrao 
apostole, koji će širiti njegovu nauku, molio se cijelu noć (Luk. 
6, 12); prije svoje muke za spasenje svijeta molio se na Ma- 
slinskoj gori; 


U nevoljama, što nas stignu, treba da se utječemo 
k Bogu. Te nevolje mogu biti javne, koje dođu na cijeli kraj i 
narod, kao što je glad, pomor. Nevolja i tuga snalazi često 
pojedinca čovjeka. Pomoć i utjehu treba da traži u moltivi. 
Tako je velika sramota i tuga navalila na pobožnu Saru, kad 
je đavo pobio njezinih sedam zaručnika, a opaki je Svijet go- 
vorio, da ih je ona ubila. Onda je ona, puna boli i žalosti, otišla 
u gornju sobu doma svojega, i tri dana i tri noći nije jela ni 
Pila, nego se je sa suzama molila _ Bogu, da je izbavi od te 
sramote. A treći dan svršivši molitvu blagoslovi Gospoda i 
reče: »Ili ja nisam bila dostojna njih ili oni može biti nisu bili 
dostojni mene, jer si me možda sačuvao drugomu mužu. Jer 
namisao tvoja nije u čovječioj vlasti. Ali ovo neka drži svaki 
za istinu, da nakon oluje činiš mir i nakon suza i plača uljevaš 
veselje« (Tob. 3, 9 sl.). 

Tako dakle treba da i mi molimo u napasti, u po- 
trebama, u posebnim i općim nevoljama. 

2. U jeruzalemskom hramu prinosila se žrtva jutrom i 
večerom. Tako su pobožni Izraelci po više puta, u određene 
sate molili. Tako se Danijel molio tri puta na dan (Dan. 6, 10). 
I prvi kršćani molili su se u treću, šestu i devetu uru dana. 

Tako čitamo u Djelima apostolskim (3, 1), da su Petar i Ivan 
išli u hram na molitvu u deveti sat (tri sata popodne). I ne- 
samo daniu nego i noću ustajali su na molitvu po primjeru 
Psalmista (118, 61), koji govori o sebi: »U ponoći ustajah, da 
te hvalim, Bože!« 

Napose pak jutarniu molitvu nisu propuštali pra- 
vednici, kako veli Crkvenica (39, 6): »Pravednik predaje srce 
svoje, da na osvitak bude budno ka Gospodinu, stvoritelju 
njegovu, i da se pomoli pred _Naivišim.« A David pjeva u 
Psalmu (62): »Bože, Bože moj! K tebi ranim od svanuća . . 
Kad te se sjećam na postelji svojoj, jutrom rano razmišljam 
o tebi.« ' 
Da treba moliti prije.i poslije blagovanja, uči 
nas primjer Krista, koji je blagoslovio kruh prije nego što je 
nahranio mnoštvo u pustinji, i primjer apostola Pavla, koji je 
blagoslovio kruh na lađi, gdje se nalazilo svakojakoga ljudstva 
i onda jeo. 

Kad su uvedena zvona, opominju u stanovito doba dana 
i osobitim zgodama na molitvu, i slušajući njihov glas treba 
da i svoje misli i glasove složimo na molitvu. 


3, Salomon je molio u hramu, i Gospodin mu se javio i 
rekao mu: »Uslišio sam molitvu tvoju i posvetio sam taj dom, 
i oči će moje i srce _ moje biti tu vazda« (II. Kralj. 9, 1 sl.). 
Premda je najljepša »crkva Božija divno podnebesje«, te je 
moći na svakom mjestu slati svoje molitve k Svevišnjemu; | 
ipak to treba činiti naročito u hramu, građenom ljudskim ru- 
kama. To je očitovao Bog Salomonu. Krist pak Gospodin 
zove crkvu »kućom Božiom« (Luk. 6, 4), »domom Oca svo- 
jega« (Iv. 2, 16), »domom molitve« (Mat. 21, 13). Ako je hram 
Salomonov bio stan Božji, to ie mnogo više stan Božji kršćan- 
ska crkva, u kojoj se Isus, Bog-čovjek, nalazi daniu i noću na 
oltaru pod prilikama kruha, te priziva k sebi sve umorne i 
opterećene, da ih okrijepi i utješi. : 

Crkva zove k sebi, da se u njoj molimo, jer u crkvi 
sve čovjeka diže, da misli o nebeskim Božjim stvarima. Čo- 
vjeka kod kuće mnogo rastresa, te ne može u samoći, odijeljen 
od svijeta, moliti, kako to Isus traži (Mat. 6, 6). A u crkvi sve. 
opominje čovijeka na molitvu: sveti obredi kod bogosluženja ; 
pjesma, koja uznosi srce, skladni glasovi orgulja jednom, a 
opet tišina i muk u zatamnjenom prostoru, Pogotovo pak po- 
božnost vjernika pobuđuje sveta misa, kod koje dolazi na 
oltar Kralj slave, čiju nazočnost označuje i titranje vječnoga 
svijetla pred tabernakulom. Pogled na raspelo, na kipove 
svetaca, ugodnika Božjih; na slike, koje nam predočuju svete: 
tajne naše vjere; pogled na pobožne vjernike, kojima su oči 
uprte na oltar: sve to imade osobiti čar, da srce svakoga, koji 
je dobre volje s ozbiljnošću došao u crkvu, povuče k molitvi. 

IV. 213. Kada osobito treba da molimo? Treba da mo- 
limo osobito ujutru i uvečer, prije i poslije blagovanja, kada 
zvoni na molitvu, kad smo u crkvi, u napasti i nevolji. — 
214. Zašto treba da se osobito molimo u crkvi? U crkvi treba 
da se osobito molimo zato, što je crkva kuća Božija i kuća 
molitve. 

V. Kao što Bog nije daleko ni od jednoga nas, jer u njemu 
Živimo, mičemo se i jesmo: tako i mi možemo uvijek misliti 
na Boga i živjeti u njegovoj nazočnosti. Duh je čovječji obda- 
ren mogućnošću, da gotovo u isti čas može misliti na više 
stvari. Majka misli na ogani, na jelo, što ga zgotavlja, a u isti 
čas pazi, što djeca rade. Glavna misao ne priječi nuzgrednih. 
Zato možemo kraj poslova i misli o zemaljskim stvarima go- 
tovo uvijek zadržati glavnu misao na Boga i njemu se tako 
moliti. Sve, što nas okružuje, može nas podsjećati na Boga: 
visoko nebo nad nama, široko more, tamne gore, vjetrovi i 
munje i tolike druge prirodne sile vjesnice svemogućnosti 
Stvoriteljeve. Na Boga nas sjećaju raznoliki događaji u ljud- 
skom životu: rođenje i smrt, zdravlje i bolest, veselje i tuga, 
pravda i nepravda, rat i mir. Na Boga nas sjeća naša savjest 
ili što nas napunja zadovolistvom ili što nam neprestano pred 
očima drži grijeh i sud, što nas čeka. Sve te misli napunjaju 
srce čovječje udivljenjem, strahom, kajanjem, ljubavlju. Uzalud 
se otresti tih misli. Lakše je i bolje njima se baviti: Bogu se 
moliti svagda i bez prestanka. 

A i usmena nam je molitva u svako vrijeme moguća. To 
biva kratkim rečenicama i uzdasima, koje upotrebljava i 
Crkva: Smiluj mi se, Bože! Bogu hvala! Slava ti, Kriste! 
Pomozi, Bože! Bože moj i sve dobro moje! — Ne propustiš. li 
jutrom sva svoja dobra dijela posvetiti Bogu; ako moliš prije 
i poslije jela; ako se navečer Bogu zahvališ i kaješ za grijehe 
i dušu svoju njemu izručiš: tako će čitav dan, čitava noć i 
cijeli tvoj život biti jedna molitva, neprestano druženje s Bo- 
* gom, koje će te s njim navijeke sjediniti. 


\ 

XXI. ŠTO TREBA MOLITI I ZA KOGA? 
(D. K. 215. R. K. IV. 4, 1—5; 5, 1—7). 


I. Često smo spominjali, da naše molitve ostaju neusli- 
šene, jer ne molimo kako treba, ili molimo za ono, što nam nije 
korisno za spasenje duše. Zato treba da znamo, što smijemo 
i moramo od Boga moliti. 

II. Kad je došlo vrijeme, da Isus trpi i umre, uzeo je na- 
samo dvanaest učenika i reče im: »Evo idemo gore u Jeru- 
zalem, i Sin će čovječji biti bredan glavarima svećeničkim i 
književnicima, i osudit će ga na smrt, i predat će ga nezna- 
bošcima, da mu se narugaju i da ga bičuju i razapnu, a treći će 

dan uskrsnuti.« To nisu mogli razumjeti apostoli, jer su se 
nadali kao drugi Židovi, da će Isus osnovati na zemlji slavno 
kraljevstvo, u kojem će oni imati prva mjesta. Zato pristupi 
k njemu mati sinova Zebedejevih sa svojim sinovima klanja- 
jući se i moleći ga za nešto. On je upita: »Sto hoćeš?« Odgo- 
vori mu? »Kaži, da ova dva moja sina sjednu jedan s desne 
tebi a jedan s lijeve u kraljevstvu tvomu.« Ali Isus odgovori: 
»Ne znate, što tražite. Možete li piti kalež, koji ću ja piti?« 
Rekoše mu: »Možemo«. Reče im: »Kalež ćete moj istina piti, 
ali da sjednete s desne _ meni ili s lijeve, nisam vlastan dati 
vama nego onima, kojima je pripravio Otac moi« (Mat. 20, 
18—23). 

III, 1. Ivan i Jakob tražili su preko svoje matere od Isusa, 
što im nije bilo spasenje: vremenite časti i dostojanstva, za 
koja Isus nije došao na svijet, da ih dijeli. Zato im je rekao: 
»Ne znate, što tražite«. Da i nas ne stigne taj prigovor Isusov, 
treba da znamo, što možemo moliti od Boga. Možemo uopće 
tražiti sve, što možemo željeti pravo i pošteno. To nam kaže 
obećanje Gospodnje: »Štogod hoćete, tražite, i bit će vam« 


.(Iv. 15, 7). Obećava, da će nam sve dati. 


Zato treba da sve naše želje i težnje upravimo k Bogu, 
koji je najveće dobro. Zatim želimo ono, što nas naj- 
više združuje s Bogom, A što nas god od Boga rastavlia ili ie 
razlog, da se od njega rastavimo, to treba da uklonimo od naše 


težnje i želje. Odatle se vidi, kako po onom najvećem i savr- 


šenom dobru treba željeti i od Boga moliti druga dobra. 


2. Tjelesna, kako se zovu, i izvanja dobra, kao što 
je zdravlje, jakost, ljepota, bogatstvo, časti, slava često daju 
priliku i mogućnost za grešenje. Zato se ne mogu svagda tra- 
Žiti pobožno i spasonosno, te se molitvi za ta dobra imadu 
postaviti međe. Ta dobra imamo tražiti samo koliko nam 
trebaju, i koliko nas pomažu, da dobijemo vječno dobro, Boga 
samoga. Možemo ih moliti, kako su ih molili Jakob i Salomon. 
Jakob se molio ovako: »Ako mi Bog dade hljeba da jeđem i 
odijela, da se oblačim, Gospod će mi biti Bog« (I. Mojs. 28, 
20, 21); a Salomon je govorio: »Daj mi samo, što mi za život 
treba« (Priče 30, 8). 

x Pa kad imamo od dobrote Božje, što nam treba za jelo i 
odijelo, dobro je da se sjetimo opomene Apostolove (I. Kor. 7, 
30. 31): »Koji kupuju kao da ne posjeduju, i koji uživaju ovaj 


Svijet kao da ne uživaju; jer prolazi obličje ovoga svijeta.«: 


I opet (Ps. 61, 11): »Ako naraste bogatstvo, nemojte prilijepiti 
STCA«. _Niim se možemo služiti za sebe, ali tako da ga dijelimo 
S drugima, kako nas Bog uči. Ako smo zdravi, ako obilujemo 
drugim izvanjim i tjelesnim dobrima, treba se opominjati, da 


.su nam zato dana, da možemo lakše služiti Bogu i poslužiti 


njima bližnjemu. 

3. Slobodno nam je tražiti i duševna dobra i urese, 
kao što je znanje i vještina, ali samo onda, ako nam koriste 
za slavu Božju i za naše spasenje. A što se može svagda že- 
ljeti, tražiti i moliti, kao što rekosmo, jest slava Božja, i potom 
sve, što nas može združiti s tim najvećim dobrom kao vjera, 
strah“ Božji, ljubav. 

4. Kad znamo, što nam treba iskati, valja nam znati, za 
koga treba moliti. Mati Ivana i Jakoba molila se za 
svoju djecu. Što se za njih molila, učinila je materinska ljubav, 
koju ni Isus ne osuđuje; prekorava učenike, jer su molili ne- 
što, što im nije bilo korisno. 

. Molitva ie ili prošnja ili zahvala. Zato ćemo naiprije go- 
voriti o prošnji, koja se redovito zove molba. Moliti pak treba 
zasve ljude bez izuzetka bili prijatelji ili neprijatelji, koje 
mu drago narodnosti ili vjere. Jer bio domaći ili stranac, ili 
nevjernik, bližnji je, te ga po zapovijedi Božioj moramo lju- 
biti, a potom i moliti se za njega, jer to traži ljubav. Amo ide 
* opomena Apostolova (I. Tim. 2, 1): »Molim da se čine molitve 
za sve ljude«. I u toj molitvi treba tražiti najprije, što služi za 
spasenje duše, a onda što se tiče tijela. 

5. Ima vrsta ljudi, za koje smo osobito dužni 

moliti. To su najprije pastiriduša. Da se za njih treba 
moliti, opominje nas primjer Apostolov, koji piše Kološanima 
(4, 3), da se mole za njega, da mu Bog otvori vrata propovije- 
danju; a to čini i Solunjanima (I. 5, 25). A u Djelima apostol- 
skim (12, 5) stoji, da je Crkva molila bez prestanka za Petra. 
"Na tu nas dužnost opominje sv. Bazilije (Lib. mor. reg. 56. c. 
5), kad veli, da se imamo moliti za one, koji su poglavari u 
riječi istine. Na drugom mjestu treba da molimo za pogla- 
vare po riječima istoga Apostola. Poznato je svakomu, koliko 
vrijede za javno dobro pobožni i pravedni poglavari. Zato 
molimo Boga, da budu takvi, kakvi treba da budu, koji uprav- 
ljaju drugim ljudima. Primjeri svetih ljudi opominju nas, da 
molimo za dobrei pobožne. I niima treba molitava od 
drugih; tako ie Bog načinio, da se ne bi uznosili ohološću, kad 
znadu, da im treba zagovora od nižih. 

6. Gospodin ie kraj toga zapovjedio, da molimo »za one, 
koji nas progone i opadaju« (Mat. 5, 44. Di. ap. 7, 59). Poznato 
je i svjedočanstvo sv. Augustina (ep. 109. c. 2), da je običaj, 
koji dolazi od apostola moliti se za one, koji su izvan Crkve, 
da se nevjernima dade vjera, da se štovaoci idola izbave od 
.bludnje bezboštva, da Židovi raspršivši tminu duše prihvate 
svjetlost istine, da se krivovjerci povrate k zdravlju i nauče: 
zapovijedi katoličke nauke, da se raskolnici opet spoje vezom 
prave ljubavi sa svetom majkom Crkvom, od koje su otpali. 
Koliku moć imadu srdačne molitve, učinjene za te ljude, po- 


kazuju mnogi primjeri ljudi svake vrste, koje Bog svaki dam, 


izbavljene iz vlasti tmina prenosi u kraljevstvo Sina svoje: 

ljubavi (Kol. 1, 13. Rim. 9, 22), i od sudova srdžbe čini sudove 
milosrđa. Da su tomu pomogle ponapose molitve pobožnih 
ljudi, ne može nitko sumnjati, koji zdravo misli. 

7. Molitve, koje se mole za pokojnike, da se izbave 
od čistilišnog ognja, potječu iz nauke apostola; o tom smo 
dosta kazali govoreći o žrtvi sv. mise. 

8. Onima pak, koji griješe na smrt (1. Iv. 5, 16), jedva 
što koriste molitve i prošnje. Ipak kršćanska ljubav moli i za 
njih i lije suze, ne bi li kako i njima umilostivila Boga. 

9. Proklinianja pak svetih liudi, kojima se služe 
protiv bezbožnika, po mišljenju svetih Otaca jesu ili proročan- 
stva, što će im se dogoditi, ili se njima proklinju grijesi, da 
ljudi ostanu, a grijeha da nestane. 

10. A kad molimo, da se Bogu zahvalimo, onda treba da 
mu hvalimo za božanska i besmrtna dobročinstva, 
kojima je vazda obdarivao i svaki dan obdaruje rod ljudski. 
Najvećma pak tu zahvalu izričemo radi svih svetaca za nji- 
hove pobjede i slavlje, koje im je Bog po svojoj dobrostivosti 
dao da iznesu nad svim unutrašnjim i izvanjskim neprijateljima. 

IV. 215. Za koga treba da molimo? Treba da molimo za 
sve ljude: za žive i mrtve, za prijatelje i neprijatelje, osobito 
pak za roditelje, braću, dobročince, za duhovne i svjetovne po- 
glavare, pače i za krivovjerce i nevjernike. 

V. Onako, kako to sv. Augustin za svoje vrijeme kaže, 
tako i danas Crkva moli za sve vrste ljudi, To čini oso- 
bitona Veliki Petak. Pošto se pročitala Muka Isusova, 
koju je on podnio za sve ljuđe, mole se molitve za sve ljude. 
Svećenik kaže za koga će se moliti, a onda moli molitvu. Kod 
prve molitve veli: »Pomolimo se, predragi naši, za svetu Cr- 
k vu Božju, da je Bog i Gospod naš udostoji se upokojiti, uje- 
diniti i čuvati po cijelom svijetu podlažući joj poglavarstva i 
vlasti, i neka nam dade da mirno i tiho provodeći život sla- 
vimo Boga Oca svemogućega. Pomolimo se. Prignimo koljena. 
Dignite.« Tako se prigne koljeno pred svima molitvama osim 
pred molitvom za Židove, jer su se oni taj dan rugajući se 
Isusu klanjali. Onda se moli molitva, da bi Crkva razgranjena 
po svem svijetu ostala postojana u vjeri. — Potom se moli za 
Sv. Papu, da može ravnati sveti narod Božii. Onda se moli 
za biskupa i druge u crkvenim redovima postavljene, da 
mogu svaki na svom stepenu služiti Bogu. Moli se dalie za 
katekumene, da im Bog otvori srca, te dobiju u kupelji pre- 
porođenja oproštenje svih grijeha i prikupe se k posinjenoj 
djeci Božjoj. Zatim se moli, da bi Bog svijet očistio od bludnja, 
uklonio bolesti, otjerao glad, otvorio tamnice, skinuo verige, 
putnicima dao povratak, nemoćnima zdravlje, doveo u luku 
one, koji plove na moru, Ide molitva za krivovjerce i 
raskolnike, da ih Bog izbavi od bludnja i prizove k svetoj 

materi Crkvi katoličkoj i apostolskoj. Moli se za Židove, da 
bi Bog skinuo pokrivalo, koje im zastire srca te bi i oni upo- 
znali Isusa Krista Gospodina našega, Na posljetku moli se i za 
pogane, da bi se od svojih idola obratili k Bogu živomu i 
pravomu i k jednomu Sinu niegovu Isusu Kristu Gospodinu 
našemu. Paki 

Te krasne molitve nije samo prikladno moliti na Veliki 


Petak, nego i drugim prilikama, osobito pak za Crkvu, na koju 


njezini neprijatelji odasvud neprestano navaljuju. 


XXII. RAZLIČITI NAČINI MOLJENJA. 
(D. K..216. R. K. IV. 8, 14). 


I. Rekli smo, da moliti znači dići pamet i srce k Bogu. 
Moliti se dakle možemo samo misleći na Boga. No kako treba 
da i izvanjim načinom štujemo Boga, treba da često i ustima 
molimo. A svoje glasove možemo dići, da pjevaju. 

Tako ima više načina, kako možemo moliti. 

IL. Isus uči Samarjank u. Prolazeći kroz Samariju 
dođe Isus u grad Samarijski, koji se zove Sihar. Ondje bijaše 
izvor, a Isus umoran od puta sjedaše kod izvora. Bilo je oko 
šeste ure (o podne). Dođe žena Samarjanka, da zagrabi vode. 
Reče ioj Isus: »Daj mi piti«. A žena mu reče: »Kako ti Žid 
tražiš od mene, žene Samarjanke, da piješ? jer se Židovi ne 
druže sa Samarianima.« Odgovori ioi Isus: »Da ti znaš dar 
Božji i tko je onai, koji ti govori: daj mi piti, ti bi tražila u 
njega, i dao bi ti vodu živu (obilje milosti)«. Reče mu žena: 
»Gospodine, ne zahvatiti nemaš čim, a studenac je dubok; 
otkuda ćeš uzeti vodu živu? Jesi li ti veći od oca našega Ja- 
koba, koji nam je dao ovaj studenac?« Odgovori ioi Isus: 
»Tko pije od ove vode, opet će ožednjeti; a tko pije od vode, 
koju ću mu ja dati, ne će ožednjeti do vijeka, nego će mu ta 
voda biti za život vječni.« Reče mu žena: »Gospodine, daj mi 
te vode, da ne žednim i ne dolazim ovamo po vodu.« Reče joj 
Isus: »Idi dozovi muža svojega i dođi ovamo.« Reče mu žena: 
»Nemam muža«. Reče joj Isus: »Pravo si kazala: nemam 
muža ; jer si imala pet muževa, i koga sad imaš, nije ti mužŽ.« 
Reče mu žena: »Gospodine, vidim da si prorok. Oci se naši 
klanjali na ovoj gori, a vi kažete, da je u Jeruzalemu mjesto, 
gdje se treba klanjati.« Reče joj Isus: »Ženo, vjeruj mi, dolazi 
vrijeme i već je nastalo, kad se ne ćete klanjati Ocu ni na ovoj 
gori ni u Jeruzalemu, nego će se pravi klanjaoci klanjati Ocu 
u duhu i istini, jer i Otac traži takve klanjaoce. Bog je duh, 
i koji mu se klaniaju, u duhu i istini treba da mu se klanjaju.« 
Kaže mu žena: »Znam, da će doći Mesija, koji se zove Krist: 
on će nam javiti sve.« Reče joj Isus: »Ja sam, koji s tobom 
govorim«. A žena ostavi svoj pehar i otide u grad i reče lju- 
dima: »Dođite, da vidite čovjeka, koji mi je sve kazao, što 

sam učinila, da nije to Krist?« Tada iziđoše iz grada i moliše 
ga, da bi ostao ondie. I osta dva dana. I mnogi vjerovahu u 


njega radi propovijedanja njegova i govorahu: »Ovaj je zaista 


Spasitelj svijeta« (Iv. 4, 4—42). i 
III. 1. Isus je govorio sa Samarjankom i svojim je rije- 


.čima poticao tu ženu, da ra zmišlja o njegovim riječima i 


o svojem životu. Žena, koja u početku nije razumjela njegovih 
riječi ili se gradila kao da ih ne razumije, stala je misliti o Isu- 


sovim riječima, o svom životu, o svojem grešnom stanju; 


vidjela je da se treba obratiti k Bogu. To svjedoče njezine 


riječi, kad je kao prekinula Isusa i stala govoriti o tom, gdje 


bi se trebala Bogu klanjati i moliti. Isus joj odgovara, da se 


ta molitva nalazi već u njezinoj duši, ier se pravi klanjaoci “ 
klanjaju Bogu u duhu i istini; prava se pobožnost nalazi u 


duši, molitva treba da je iskreno očitovanje onoga, što se u 


duši zbiva. Možemo se dakle moliti mišlju. 

Osobiti način mislene molitve jest pobožno raz- 
mišljanje, koje je Isus učinio s tom ženom. Ponajprije joj 
se Isus prikazuje kao nešto više nego što je bio sveti čovjek 
Jakob. On joj otkriva njezine grijehe kao onaj, koji sve zna. 


Dovodi joj pred oči istinu, da je milost Božia potrebna čovieku 


za život vječni kao voda što je potrebna, da se uzdrži život 
zemaljski. Tko nema milosti, tko ostaje u grijehu, čeka ga 
vječna smrt. Ženu obuhvata strah i kajanje ali i ufanje u Boga, 


stvara odluku, da će se odsad dati na službu Božju, u prvom 


redu njemu se moliti. 

Učitelji duhovnoga života (sv. Ignacije Lojolski) uče, da 
se tim načinom ima držati pobožno razmišljanje. Ponajprije 
imamo si živo predočiti nazočnost Božju kao da pred nama 
stoji i nama govori jednu istinu vjere, 0 kojoj razmišljamo. 


«Onda treba da Boga molimo, neka nam prosvijetli um i potiče 


volju, da tu istinu poznamo i po njoj svoj život udesimo, kao 
što se žena molila Isus: »Daj mi te vode«. Onda ogledamo sa 
svih strana tu istinu viere, koliko smo o njoj čuli i čitali: i 
tako viežbamo svoj um. Ali zajedno pobuđujemo u srcu čuv- 
stva straha, kajanja, ljubavi. Potom stvaramo odluku, koju 
kanimo izvesti, i to ne općenito samo, da ćemo poboljšati život, 
nego pojedinačni neki čin: ostaviti se kletve, ići na ispovijed, 
pomiriti se s bližnjim, dati prvomu siromahu milostinju i t. d. 
Napokon se treba pomoliti Bogu, da nam dade jakost ono 
izvesti, što smo odlučili. 

Naiprikladnije je razmišljatio životu i muci 
Spasitelievoj. I žena je Samarjanka mislila i govorila o Mesiji. 
Zatim je dobro razmišljati o Božjim savršenstvima: praved- 
nosti, milosrđu, istinitosti s odlukom, da budemo i mi slični. 
Bogu, »savršeni kao Otac naš nebeski«. Veliku korist imat 


ćemo iz razmišljanja posljednjih stvari: smrti, suda, pakla 


i neba, 

2. Onim riječima, da se Bogu treba klanjati u duhu i 
istini, nije Isus isključio usmene molitve. Ta i on se često molio 
glasno, kao na pr. kad je uskrisivao Lazara; kad je na zadnioi 
večeri molio za svoje učenike, u vrtu Getsemanskom, i prije 
smrti povikao je iza glasa: »Oče u ruke tvoje predajem Dulh 
svoj!« Zato i govori sv. Pavao u poslanici Hebrejima (5, 7): 
»On je u vrijeme smrtnoga svojega života prikazao prošnje i 
ponizne molitve onomu, koji ga je mogao izbaviti od smrti 
s velikom vikom i suzama, te bi uslišen za svoju smjernost.« 
Tako Crkva traži od svećenika, da glasno moli molitve kod 
svete mise, da ustima izriče molitve iz Casoslova; određuje 
oda se i druge molitve vrše glasno. Kod toga je tako uređeno, 

da često narod upada u riječi svećeniku i odgovara. Tako se 
svraća pažljivost na ono, što se misli, i što usta govore, da 
dopre do srca. 


3. Nesamo što je Isus molio glasno, on je molio i pje- 
vajući. Poslije zadnje večere, veli Sv. Pismo: »otpjevavši 
pijesme zahvalne iziđoše na goru Maslinsku«, Zacijelo ie i lsus 
sa učenicima pjevao određene pjesme, koje su Židovi svetku- 
jući pashu pjevali. I kao što su svećenici starozavjetni pjevali 
kod službe Božje, tako su činili i kršćani od početka. Kad je 
sv. Pavao došao sa svojim učenikom Silom u Macedoniju u 
grad Filipe, tu su ih gospodari djevoike, iz koje je Pavao 


izagnao duha vračarskoga, tužili, da bune grad i propovijedaju : 


nauku, »koju mi ne smijemo«, kažu, »primiti ni vršiti, jer smo 
Rimljani«. Narod se digao protiv njih i suci im rastrgaše ha- 
ljine i zapovjediše, da ih šibaju. I pošto su ih teško išibali, 
baciše ih u donju tamnicu (među najgore zlikovce) i staviše im 
noge u klade. A u ponoći stali su Pavao i Sila moliti i slaviti 
pjesmom Boga, a drugi su ih sužnji slušali. Tada se najednoć 
zemlja potrese, vrata se otvoriše i svima spadoše okovi. Kađ 
se tamničar probudio i vidio vrata tamnička otvorena, izvadi 
mač i htjede se ubiti misleći, da su sužnji pobjegli. Ali Pavao 
poviče: »Ne čini sebi nikakva zla, jer smo svi ovdje«. Tam- 
ničar potraži svijeću i uđe unutra padne pred Pavlom i Silom 
i izvede ih napolje i reče im: »Gospodo, što mi treba činiti, da 
se spasem?« A oni rekoše: »Vjeruj u Gospodina Isusa, i spasit 
ćeš se ti i dom tvoi.« I doista krsti se on i sva njegova kuća. 
Drugi dan dođu poglavari i zamole Pavla i Silu za oproštenje 
i moliše ih, da izidu iz grada (Di. ap. 16, 19—39). 

Pavao u svojim poslanicama nagovara kršćane da pie- 
vaju pobožne pjesme: »Nemojte se opijati vinom u kojem je 
bludnost, nego se ispunjavajte Duhom Svetim govoreći među 
sobom u psalmima i pjesmama i popijevkama duhovnim pie- 
vajući i klikujući u srcima svojim Gospodinu zahvaljujući svagda 
za sve u ime Gospodina našega Isukrsta Bogu i Ocu« (Efež. 5, 
18—20). I u naijačim progonima nisu kršćani ostavili duhovnih 

pjesama, nego su »pjevali pjesme Kristu kao Bogu«, kako to 
svjedoče poganski pisci (Plinii), . 

Pjevaju se i sad u Crkvi psalmi i pjesme iz Sv. Pisma, 
pa i popijevke, što su ih sastavili pobožni kršćanski pjesnici. 
Pjeva svećenik kod sv. mise i na sprovodu; pjeva narod, jer 
se i jaka pobožnost izlijeva u pjesmu kao i drugo jako čuvstvo. 

IV. 216. Što će reći pobožno razmišljavati?  Pobožno 
razmišljavati reći će: misliti o življenju, muci i smrti Isusa 
Krista, o kojoj Božioj savršenosti ili o drugoj kojoj istini vjere, 
te si tako u srcu pobuđivali bogoljubnost i dobre odluke. 

V. Za napredak u duhovnom životu mnogo pomaže p o- 
božno razmišljanje. Zato je vrijedno, da to čovjek 
čini po mogućnosti svaki dan, osobito u jutro. U tom će ga 
pomoći prikladni molitvenici, koji su ili za to pisani, ili imadu 
u sebi primjera takovih razmišljanja (kao Kanižlićev, Srca 
Isusova). A možemo svaki dan u tjednu razmišljati nešto o 
evanđelju, što smo ga u nedjelju čuli. Ono četvrt sata, što ga 
na razmšiljanje upotrebiš, ne će biti izgubljeno, nego će ti do- 
nijeti više sreće i zadovoljstva nego da u to vrijeme radiš 
kakav unosan posao. 

Razmislimo odmah, što smo i sad čuli u Katekezi o gla- 
snoj molitvi i pjevanju, te odlučimo, da ćemo u crkvi rado sa 
svećenikom i drugim narodom glasno moliti, a ne stiditi se, i 
pjesmom pozdravljati Boga onako zanosno, kako o tom pjeva 
pjesnik (Jovanović): 

Evo crkve, Božijeg hrama, 
Pun je sveta; 

Verni poju, pesma s' diže 
Kroz kubeta. , 

Gdegod crkve, svud se taki 
Glas razleže, 

To pojanje slabe stvore 

S Bogom veže. 


XXII. MOLITVA GOSPODNJA. PREDGOVOR. 


(D. K. 217-223. R K..IV. 8: 1—20). 

I. Kad čovjek svoje mišljenje izriče, onda traži riječi, 
koiima će to što jasnije ili bolje kazati. I kad moli što koga, 
onda izabira način, kako će predobiti njegovo srce. Nije li sam 
vješt, da složi molbenicu, traži drugoga, da to učini, koji 
bolje zna. 

Tako je jedan od učenika rekao Isusu, neka ih uči 
moliti. . 

II. Kad se Isus molio na nekom mjestu, čim je prestao, 
reče mu jedan od učenika njegovih: »GQospodine, uči nas moliti, 
kao što je Ivan naučio svoje učenike«. I reče im: »Kad se mo- 
lite, govorite: Oče naš, koji jesi na nebesima, sveti se ime 

tvoje. Dođi kraljevstvo tvoje. Budi volja tvoja, kako na nebu 
tako i na zemlji. Kruh naš svagdanji daj nam danas. I otpusti 
nam duge naše, kako i mi otpuštamo dužnicima našim. I ne 
uvedi nas u napast; nego oslobodi nas od zla, Amen« (Mat. 6, 
9 sl. Luk. 11, 1. sl). 

III. 1. Tu je dakle molitvu naučio moliti sam Krist Go- 
spodin; zato se zove molitva Gospodnja. Po prvoj 
pak riječi, kojom se počinje, zove se Očenaš. 

2. Gledamo li njezin vanjski lik, opazit ćemo, da je sa- 
stavljena tako, da ima nagovor i sedam molba ili 
prošnja. Kad koga molimo usmeno ili pismeno, najprije ga 
nazovemo prikladnim imenom: Štovani gospodine, dragi oče, 
mili prijatelju! Ovako nas je i Spasitelj naučio, da najprije 
nagovorimo Gospodina Boga. Taj pak nagovor, naslov ili 
predgovor glasi: »Oče naš, koji si na nebesima«. 

3. Svaka je riječ, koja je izlazila iz usta Kristovih, bila 
puna milosti i istine; a tako je pogotovo svaka riječ u Očenašu 
puna svetih tajna, te je to zaistanajizvrsnija molitva. 
Tako je i predgovor u Očenašu, gledaš li riječi, kratak; 
ali razmotriš li stvari, u njemu se nalazi mnogo dubokih tajna. 
Tako je to već u prvoj riječi, kojom po zapovijedi i naredbi 
Božjoj zovemu Boga »0 č e«. Spasitelj je naš mogao početi tu 
molitvu i drugom riječju, koja imade u sebi više veličanstva, 
na pr. Stvoritelj ili Gospodin: ipak je to izostavio, što bi nam 
moglo zadati strah, pa je upotrebio riječ, koja pribavlja ljubav 
i pouzdanje onima, koji što od Boga traže. Jer što je slađe od 
imena očeva? To ime glasi oproštenje i ljubav. 

4. Iz tri osobita razloga možemo prikladno zvati Boga 
Ocem: što nas je stvorio, šte se za nas skrbi, i što nas je 
spasio. Bog je čovjeka stvorio na svoju sliku; to 
nije dao drugim stvorovima. Po tom osobitom daru, kojim je 
odlikovao čovjeka, zove se u Sv. Pismu (V. Mojs. 32, 6) Otac 
nesamo vjernima nego i nevjernima. 

5. Zove se dalje Otac zato, jer nam pokazuje svoju 
očinsku ljubav tim, što sezanas skrbi i brine. Tu nam 
brigu pokazuje, što nam je i anđele postavio za čuvare. Kao 
što roditelji daju djeci čuvare na teškom i pogibeljnom putu, 
tako i nama nebeski Otac odredio na putu u nebesku domovinu 
anđele za vođe i čuvare. 

Dobrotu i ljubav, koju je Bog pokazao prvomu čovjeku 
(I. Mojs. 3, 6) i brigu nije uskratio čovjeku ni poslije, kad je: 
pao u grijeh i kad Boga vrijeđa mnogim i teškim grijesima. 
I kad bi tko rekao, da ga je Bog zaboravio, bio bi lud i grdno: 
bi uvrijedio Boga. Bog se razgnjevio na Izraelce radi grdnje, 
što su mislili, da ih je Bog ostavio. Stoji u II. Mois. 17, 7: 
»Kušali su Gospodina govoreći: Je li Bog među nama ili nije? «. 
I kod Ezekijela (8, 12) prigovara Bog narodu, što je govorio: 
»Bog nas ne gleda; ostavio je Bog zemlju«. Tako se ne smije: 

govoriti o Bogu. .Čujmo, kako je takvu ludu tužbu naroda 
izraelskoga odbio Bog blagom poredbom kod Izaije (49, 14 sl.): 
»Sion govori: Ostavio me je Gospodin, Gospodin me je zabo- 
ravio«. A Bog će im: »Zar može zaboraviti mati dijete svoje, 
da se ne smiluje porodu utrobe svoje? Pa da i ona zaboravi, 
ja ipak ne ću zaboraviti tebe; gle, zapisah te: sebi na rukama.« 

6. Da Bog nikad ne zaboravlja čovjeka, nego ga uvijek 
kao otac ljubi, pokazao je Bog kod grijeha prvoga čovjeka. 
Kad je prokleo zemlju, od koje će se čovjek mukom hraniti, 
kad ga je istjerao iz raja i ogradio ulaz u raj herubima: mislio 


“bi čovjek, da je Bog ljude odbacio. Ali gle, kakva ih svjetlost 


obasjava u času Božjega gnjeva i osvete!  »Gospodin Bog 
načini Adamu i ženi njegovoj haljine od kože i obuče ih«. To 
je bio znak, da Bog ne će nikad ostaviti čovjeka. 

.7. Da se »Božija ljubav ne da iscrpsti nikakvom neprav- 
dom čovječiom«, to je izrekao David riječima (Ps. T6, 10): 


“»Zar će Bog u svojem gnjevu ustaviti milosrđe svoje?« Tako 


veli Habakuk (3, 2) Bogu: »Kad se razgnjeviš, opomenut ćeš 
se milosrđa«. To očituje Miheia (7, 18) ovako: »Tko je Bog 
kao ti, koji odnosiš bezakonje i uklanjaš grijeh ostatku nasljed- 
stva svojega? ne će više slati srdžbe svoje, jer voli milosrđe.« 
Tako je; što više mislimo, da smo izgubljeni i bez svake po- 
moći, to nas više traži i čuva Bog po svojoj neizmjernoi lju- 
bavi: zaustavlja u svojoj srdžbi mač pravednosti i ne prestaje 
na nas izasipavati neiscžpivo blago milosrđa. 

8. Djelo pak spasenja, koje nadvisuje stvorenje i 
upravljanje, treći je način, kako Bog pokazuje svoju očin- 
sku ljubav k nama. Tim smo naime otkupljenjem postali na 
čudesan način djeca Božja. Jer, kako veli Ivan ev. (1, 12. 
13. Rim. 5, 8. Gal. 4, 5): »dao im je Bog vlast, da budu sinovi 
Božii« i »rođeni su od Boga«. Zato se i krštenje, prvi zalog i 
znak našega spasenja, zove sakramenat preporođenja, jer se 
u njemu rađamo kao dieca Božja, kako smo to čuli. ' 

9. Kad je dakle _ Bog naš preljubazni Otac, treba da g 
liubimo i štujemo kao svojega stvoritelja, skrbnika i spasitelja, 
ida musemolimo sa sinovskom nadom i pouz- 
danjem. , 

Pa i onda, kad nas stižu nevolje, nemojmo misliti, da to 
Bog pušta na nas iz kakve mržnje. On nas udara, da nas izli- 
ieči i njegova je kazna nama za lijek. Jer on pohodi (Ps. 88, 
33 sl.) šibom bezakonja naša, ali milosrđa svojega ne uzima 
od nas. Zato i ovdje treba da poznamo očinsku ljubav Božju 
te imademo na pameti i u ustima riječi trpljivoga Joba (5, 18): 
»On ranjava i liječi; udara, i ruke njegove iscjeljuiu«. Možemo 
kazati što u ime naroda izraelskoga govori Jeremija (31, 18): 
»Kaznio si me i naučio sam se kao neukroćeno june. Obrati 
me, i obratit ću se.« Imaimo na pameti primjer 'Tobije (11, 
17. Mudr. 16, 13), koji je u sliepoti svojoj vidio ruku Božju i 

govorio: »Blagosiljam te, Gospode Bože Izraelov, jer si me ti 
kaznio, i ti si me iscijelio.« 

10. Kad dalje velimo u molitvi Gospodnjoj »Oče naš«, tom 
se riječju »naš« opominjemo, da smo svi ljudi među 
sobom braća, jer imamo zajedničkoga Oca, te se zato 
imamo kao braća ljubiti. »Svi ste vi braća«, veli Spasitelj 
(Mat. 23, 8. 9. Rim. 1, 13. II. Pet. 3, 17. 1. Iv. 3, 13). Jer jedan 
je Otac vaš, koji je na nebesima. Zato apostoli u poslanicama 
zovu vjernike »braća«. I nesamo da su ljudi kao djeca Božja 
među sobom braća, nego smo braća i Sinu Božjemu kao čo- 


vjeku. Jer Apostol govoreći u poslanici Hebrejima o Sinu ' 


Božjemu piše (Hebr. 2, 11. 12): »Ne stidi se zvati ih braćom 
govoreći: Objavit ću ime tvoje braći svojoj«, što je prije David 
(Ps. 21, 23) prorekao o Kristu. Tako i Gospodin Isus veli že- 
nama u evanđelju (Mat. 28, 10): »Idite, javite braći mojoi, da 
idu u Galileju; ondje će me vidjeti.« A to je kazao poslije 
uskrsnuća, kad je već došao u besmrtnost; da ne bi tko mislio, 
e je uzašašćem na nebo ta bratska veza raskinuta.  Pače na 
posljednjem sudu zvat će vjernike »najmanjom svojom bra- 
ćom« (Mat. 25, 40). 

11. Nadalje nas ona riječ »naš« opominje, da se jedan 
za drugoga molimo. To razjašnjuju. riječi Sv. Ivana 
Zlatoustoga (op. imperf. hom. 14), koji veli, da Bog rado sluša 
kršćanina, kad se moli nesamo za sebe nego i za drugoga; za 
sebe moliti se zahtijeva narav; za drugoga se moliti, traži 
milost; moliti se za sebe, sili nužda, za drugoga se moliti, opo- 
minje bratska ljubav. K tomu dodaje: Ugodnija je Bogu mo- 
litva, koju preporučuje ljubav bratska nego ona, koja se izgo- 
vara, kad komu što treba. 

12. Te riječi, koje nam kažu, da smo svi braća, opominju 
nas sve kojegod dobi, roda i staleža bili, da se jedan 
prema drugomu vladamo kao braća. Netko je 
kralj. Ako ie on vjernik, nije li brat svima, koji se nalaze u 
zajednici kršćanske vjere? Svakako, A zašto? Jer nije drugi 
Bog onaj, od koga su se rodili bogati i kraljevi, od onoga, od 
koga su siromasi i podložnici. Po duhovnom rođenju svi imadu 
jednako plemstvo, dostojanstvo i sjaj, jer smo svi rođeni. od 
istoga Duha, u jednom sakramentu vjere svi smo postali djeca 
Božja, nasljednici istoga nasljedstva. Nemaju drugoga Krista 
Gospodina bogati i mogući, a drugoga siromašni i niski; nisu 


posvećeni drugim sakramentima niti čekaju drugo nasljedstvo . 


kraljevstva nebeskoga. Svi smo braća, i kako veli Apostol 
Efežanima (5, 30): »udi smo tijela Kristova, od mesa njegova 


i od kosti njegovili«. To mišljenje ima da diže uboge i po- * 


tištene, a zauzdava ponositost i drzost bogatih i mogućih. 
Zato apostoli toliko ističu bratsku ljubav. 

13. Svatko, tko pravo o Bogu misli, zna, da je Bog sav 
svagdje, jer je on duh, koji nema tijela ni dijela. On sam kaže 

Bu 


“ 


Pi. 


ah Sera 


(Jer. 23, 24): »Ne ispunjam li ja nebo i zemlju?« To se ima “ 


. razumjeti: Bog obuhvata svojom moću i silom nebo i zemlju 


i sve na njima; ali njega ne može obuhvatiti mjesto: on je na 
svakom mjestu. Zašto dakle Sv. Pismo često govori, da je 
Bog »na nebesima«? Nebesa, što ih gledamo, naisjainiji 
su dio svijeta: golema, silna, prekrasna. Zato sv. Pismo kaže, 
da Bog stanuje na nebesima, jer hoće tim riječima potaknuti 
ljude, da gledaju divna djela Božja i po njima dižu pamet 
svoju k Bogu. A to je i glavno kod molitve. Zato i Spa- 
siteli dodaje te riječi u Očenašu opominjući nas, da moleći se 
pobožno Bogu otrgnemo svoje srce od svijeta i podignemo 
k Bogu te od_njega tražimo u prvom redu nebeske stvari. 

IV. 217. Koja je najizvrsnija molitva? Najizvrsnija mo- 
litva jest: Očenaš ili molitva Gospodnja. — 218. Zašto se Oče- 
naš zove molitva Gospodnja? Očenaš zove se zato molitva 
Gospodnja, jer je sam Krist Gospodin naš učio i zapovjedio, 
da tako molimo. — 219. Što ima u sebi Očenaš? Očenaš ima 
u sebi predgovor i sedam molba. — 220. Kako glasi predgovor ? 
Predgovor glasi: Oče naš, koji si na nebesima. — 221. Na što 
nas opominje riječ »Oče«? Riječ »Oče« opominje nas, da nam 
je Bog otac, da mu se dakle treba moliti djetinjom smjernošću, 
ljubavlju i pouzdanjem. — 222. Zašto velimo Oče »naš«, a ne 
Oče »moj«? Velimo Oče »naš«, jer_je Bog otac svih ljudi, pa 
zato treba da se svi kao braća molimo jedan za drugoga. — 
223. Zašto dodajemo: »koji si na nebesima?« Dodajemo zato, 
da se opomenemo, da nam u molitvi valja srce otrgnuti od 
svijeta i dići k nebu. 

V. Kad dakle moliš Očenaš, opomeni se, kršćanine, da 


. pristupaš kao sin k Ocu Bogu. Kad kažeš »Oče naš«, misli, 


kako te visoko Bog podigao, da ne dolaziš k Bogu kao sluga 
sa strahom nego kao sin s ljubavlju. Odmah opet razberi, 
s kakom treba da pobožnošću moliš. Nastoi, da se pokažeš 
vrijedan sin Božiji, da djela tvoja budu dostojna božanskoga 
roda. Čuj Apostola, koji nas opominje (Fi. 5, 1. Di. ap. 17, 8. 
29): »Ugledajte se u Boga kao ljubazna djeca«. Nastojmo, da 
se može ono o nama reći, što je Apostol pisao Solunjanima 
(I. 5, 5): »Svi ste vi sinovi svijetla i sinovi dana«. 


XXIV. PRVA PROŠNJA: SVETI SE IME TVOJE. 
(D. K. 224. R. K. IV. 10, 1—9). 

I. Što treba da molimo i kojim redom treba to činiti, učio 
nas je i zapovjedio nam je sam Učitelj i Gospodin svijeh. 
Molitva je glasnica naših želja: zato onda pravim načinomi 
molimo, kad se red molba drži reda stvari, koje imamo tražiti. 
A prava nas ljubav opominje, da sve naše mišljenje i teženje 
upravljamo k Bogu. On je jedino i u sebi najveće dobro; zato 
ga imamo ljubiti s osobitim pravom i posebnom ljubavi. A 

Boga ne možemo od srca i jedino ljubiti, ako do njegove časti. 


.i slave ne držimo više nego do svih drugih stvari i stvorova. 

Jer sva dobra naša i tuđa, i uopće sve, što se zove dobro, od 
njega potječu i njemu pripadaju. Zato da se molitva drži reda, 
Spasitelj je tu molbu postavio za početak i glavu svima csta- 
lima; uči nas, prije nego što molimo potrebne stvari za sebe 
ili za druge, da moramo najprije moliti ono, što 
pripada slavi Božjoj. Tako ispunjavamo dužnost 
ljubavi, koja nas uči, da više liubimo Boga nego sami sebe,. 
i potom da naiprije molimo što hoćemo Bogu, a onda što že- 
limo sebi. . 

A kako je molitvi jedan razlog, da slavimo Boga, 
to činimo odmah na početku Očenaša govoreći: Sveti se 
ime tvoje. 

IL Sveto je i strašno ime Gospodnje (Ps. 
110, 10). Kad je Mojsije pasao ovce u pustinji i odveo ih du- 
boko.u pustinju, javi. mu se Gospodin u ognju usred kupine. 
Mojsije je gledao, kako kupina gori a ne sagorijeva, pa se pri- 
bliži, da vidi šta je. Ali mu Gospodin reče: »Ne idi ovamo ; izuj 
opanke s nogu; jer je mjesto, na kojem. stojiš, sveta zemlja.« 
Mojsije zakloni lice, jer se ne usudi gledati. prema Bogu. A 
Bog mu reče: »Vidio sam nevolju naroda svojega u Egiptu; i 
sad te šaljem, da izvedeš narod moj iz Egipta.« A Mojsije reče 
Bogu: »Evo, ja ću ići k sinovima Izraelovim i reći ću im: Bog 
otaca vaših posla me k vama. Ako mi reku: kako mu je ime? 
šta ću im kazati?« A Bog reče Mojsiju: »Ja sam, koji jesam. 
Ovako reci sinovima Izraelovim: Koji jest, posla me k vama« 
(IL. Mojs. 3, 13. 14). 


III. 1. Riječi »Koji jest« kažu se u hebrejskom jeziku ' 


Jahve ili Jehova. To ime nisu se usuđivali Židovi izgovarati, 
nego su mjesto toga govorili Bogu: Gospodin. 

Boga zovemo i drugiin imenima: Svevišnji, Svemogući, 

Stvorac i t. d. Najbolje označuje narav Božiu ime »Koji jest«: 
to znači: koji je sam od sebe; koji nema početka ni svršetka, 
nego živi uvijek. 
' Ime Božje označuje narav Božju; zato ime Božje, to ije 
Bog sam. Kad na pr. Bog veli: »Moje će ime biti u njemu« 
znači: Ja ću biti u njemu. I kad velimo: Sveti se ime tvoje, to 
znači: Neka bude Bog hvaljen i slavljen. 


' 2. Ta riječ: »Sveti se« ne označuje samo, da Boga sla- 
vimo, nego je i molba. Molbom izričemo želju za nečim, čega. 
nemamo. Kad molimo, da se Bog slavi, ne mislimo na unu- 
trašnju Božju slavu, jer je Bog u sebi tako potpuno svet i sla- 
van, da se njegovoj slavi ne može ništa dodati i oduzeti. Misli 
se na izvanju njegovu slavu, to jest na slavu, koju mu daju 
ljudi. Mi želimo i molimo, da njegovo ime (to jest Bog sam) 
bude poznato neznabošcima, da se njegovo kraljevstvo raširi, 


90 


da svi slušaju Boga. Te tri stvari: ime, kraljevstvo, poslušnost 
nisu unutrašnja Božia dobra nego izvanja. 

3. Tako nesamo prvom prošnjom nego i trim prvim pro- 
šnjama u Očenašu molimo slavu Božju; te se onaj dodatak u 
trećoj prošnji: »Kako na nebu tako i na zemlji« proteže jednako 
na prve tri prošnje. Kao da govorimo: »Sveti se ime tvoje, 
kako na nebu i na zemlji«; tako i: »Dođi kraljevstvo tvoje, 
Kako na nebu i na zemlji«; a napokon »Budi volja tvoja, kako 
na nebu i na zemlji«. : 

Kad molimo, da se Sveti ime Božije, mislimo, da se širi 
svetost i slava imena Božjega. Ali kad se veli »kako na nebu 
ina zemlji«, ne misli se, da bi se u onoj mjeri slavilo ime Božie 
na zemlji, kako se slavi na nebu; jer je to nemoguće; nego da 
se slavi liubavlju, težnjom i željom, kako to čine sveti na nebu. 

4, Istina jest, da ime Božje ne treba svećenja, jer je sveto 
i strašno, kao što je sam Bog po svojoj naravi svet, te se ne 
može ništa dodati njegovoj svetosti; ali jer ga na zemlji ne 
slave, kako treba, nego ga često psovkama i pogrdama vrije- 
đaju, zato želimo i molimo, da ga svi na zemlji slave 
slavom, čašću i poštovanjem, kako ga slave na ne bu 
sveti i izbrani Božiji. Kao što nebeščani složno slavom i 
hvalom uznose Boga, tako molimo, da bi se događalo na zemlji, 
te bi svi narodi upoznali, štovali i častili Boga. Molimo se, da 
bi svi smrtnici primili vjeru kršćansku, posvetili sebe Bogu i 
držali, da je on izvor svake svetosti, da od njegova imena 
izlazi sve, što je čisto i sveto. 

5. Apostol svjedoči, da je Crkva očišćena »kupelju vode 
u riječi života« (Ef. 5, 26. Mat. 28, 19). A riječ života znači 
ime Oca i Sina i Duha Svetoga, u koje smo ime kršteni i po- 


.svećeni.. Tako ne može se nitko posvetiti, očistiti i usavršiti, 


na koga nije prizvano Božje ime. Zato želimo i molimo Boga, 
da bi sav rod ljudski ostavivši tmine nečistoga nevjerovanja 
i obasjan svijetlom Božjim upoznao moć ovoga imena; te bi 
u tom imenu tražio pravu svetosti primivši sakra- 
menat krštenja u ime svetoga i nerazdijeljenoga Troistva de- 
snicom Božiom postigao potpunu jakost svetosti. 

6. Naša se želja i molitva tiče i onih, koji su grijesima i 
opačinama oskvrnjeni izgubili čisto savršenstvo krštenja i 
odijelo nedužnosti; te se dogodilo, da je u njima opet nečisti 
duh postavio svoju stolicu. Želimo dakle i molimo od Boga, 
da se i u njima sveti njegovo ime, da došavši k sebi i k sve- 
tosti preko sakramenta pokore otkupe predašnje 
zdravlje, i da od sebe načine čist i svet hram i stan Božji. 

7. Na posljetku molimo, da Bog postavi svijetlo svoje 
svima pred dušu, te vide, da »svaki dobar dar i svaki savršen 
poklon dolazi od Oca svjetlosti« (Jak. 1, 17). Zato treba da Bogu 
hvale za umjerenost, pravednost, život, zdravlje, jedmom riječju 
za sva dobra duše i tijela, za život zemaljski i život vječni. 


AI 


Sva ta dobra, kako veli Crkva, od njega izlaze. Ako nas sunce 
grije, ako nam zvijezde sjaju, što dišemo zrak, što se hranimo 
plodovima zemlje, što pod poglavarima sprovodimo miran i 
tih život: sva ta i druga nebrojena dobra daje nam neizmjerna 
dobrota Božja. I kad kažemo riječi: »Sveti se ime tvoje,« onda 
Bogu zahvaljujemo za ta neizmjerna dobra. Tako je 
Očenaš molitva, kojom nesamo Boga prosimo, nego i njega 
slavimo i njemu se zahvaljujemo. 

8. U prošnji, da se sveti ime Božije, sadržaje se i molba, 
“da svi upoznajui slave svetu zaručnicu Isusa Krista i 
majku našu Crkvu, u kojoj se nalazi ono obilno i vječno 
vrelo (Zah. 13, 1. Ezek. 36, 25. 47, 8 sl.) za pranje i čišćenje 
Svih ljaga grijeha. Iz toga vrela crpaju se svi spasonosni i sveti 
sakramenti, kojima Bog izlijeva na nas kao kroz neke cijevi 
rosu i vlagu svetosti. Samo njoj i onima, koje je ona prigrlila na 
svoje krilo, pripada prizivanje imena, koje je »jedino pod ne- 
bom dano ljudima, u kojem nam se treba spasiti« (Di. ap. 4, 12). 

IV. 224. Što prosimo prvom prošnjom: sveti se ime tvoje? 
Prvom prošnjom prosimo, da se ime Božje nikada ne grdi, 
nego da se Bog većma priznaje i slavi. 

V. Dobromu sinu ne pristaje samo, da Boga Oca moli 
samo riječima, nego mu treba nastojati djelom, da u njemu od- 
sijeva svećenje. imena Božjega. Neka ne bude takvih, koji 
ovom molbom neprestano mole, da se sveti ime Božje, a dje- 
lima ga — koliko je do niih — vrijeđaju i oskvrnjuju, te su 
često krivi, da se ime Božje psuje. Za njih je rekao Apostol 
(Rim. 2, 24): »Božje se ime radi vas grdi među neznabošci- 
ma«, i kod Ezekijela (36, 20. Iz. 52, 5) čitamo: »Išli su među 
narode, u koje su došli, i oskvrnuše moje sveto ime, jer su o 
njima govorili: to je narod Gospodnji, iz njegove su zemlje 
izišli.« Kakav je život i kakvo je vladanje u onih, koji ispo- 
vijedaju vjeru, tako o samoj vjeri i njezinu začetniku običava 
suditi neupućeno mnoštvo. Zato koii živu po vjeri kršćanskoj, 
koju su primili, i kad po njezinim pravilima udešuju svoje riječi 
i djela, daju veliku priliku drugima, da hvale ime Oca nebe- 
skoga, da ga s poštovanjem slave. Gospodin nam je stavio na 
srce, da krasnim kreposnim djelima potičemo ljude, neka slave 
i diče ime Božje. Nama govori ovako kod evanđelista (Mat. 
5, 16. Luka 8, 16): »Tako neka svijetli svjetlost vaša pred liu- 
dima, da vide vaša dobra djela i slave Oca vašega, koji je na 
nebesima. « A prvak apostola (I. Pet. 2, 12) opominie: »Vla- 
«dajte se dobro među neznabošcima, da bi gledajući vaša dobra 
djela slavili Boga.« 


XXV. DRUGA MOLBA: DOĐI KRALJEVSTVO TVOJE. 
(D. K. 225. R. K. IV. 11, 1—19.) 


1. Druga je molba u Očenašu nastavak prve, njezina do- 
puna i razjašnjenje. Onda svetimo ime Božie, ako nastojimo, 

da se njegova slava što više raširi; ako ljudi poznaju i štuju 
Boga kao svojega stvoritelja i gospodara i njega slušaju. Tako 
se dragovoljno podlažu njegovoi vlasti: Bog kraljuje nad njima, 
oni se nalaze u kraljevstvu Božjem. 

Ali da vidimo još dalje, štosve znači Božje kra- 
ljestvo, išto sve od Boga molimo, kad kažemo: Dođi kra- 
ljevstvo tvoje. 

II. Kad su Židovi doveli Isusa k Ponciju Pilatu i zahtije- 
vali od njega, da ga osudi na smrt, nisu isprva htjeli reći raz- 
loga, zašto su ga oni već osudili na smrt, to jest zato, što je: 
govorio za sebe, da je sin Božiji; nego su ga počeli tužiti go- 
voreći: »Ovoga nađosmo, gdje buni naš narod i zabranjuje: 
davati porez cesaru i govori, da je on Krist krali« (Luk. 
23, 1—2). Onda Pilat uđe u sudnicu, dozva Isusa i reče mu: 
»Ti si kralj židovski?« Isus odgovori: »Govoriš li to sam od. 
sebe, ili su ti drugi kazali za mene?« Odgovori Pilat: »Tvoi, 
narod i glavari svećenički predadoše te meni. Što si ušinio?« 
Isus odgovori: »Kraljevstvo moje nije od ovoga svijeta. Kad bi 
kraljevstvo moje bilo od ovoga svijeta, onda bi se moje sluge | 
borile, da ne budem predan Židovima; ali kraljevstvo moje 
nije odavle.« Onda mu reče Pilat: »Dakle si ti kralj?« Isus od- 
govori: »Ti govoriš (tako je): ia jesam kralj. Ja sam se zato 
rodio i došao na svijet, da svjedočim istinu; svaki, koji je: od 
istine, sluša glas moj.« Reče mu Pilat: »Što je istina?« I ovo 
rekavši izide opet k Židovima i kaže im: »Ja ne nalazim ni- 
kakve krivice na njemu« (Iv. 18, 33—38). 

HI. 1. Kraljevstvo Božije znači najprije vrhovno -g 0- 
spodstvo Božje nad svim svijetom i njegovu brigu, ko- 
jom sve ravna i upravlja. To kraljevstvo pripada i Kristu kao 
Bogu. Toga se kraljevstva ne odriče Isus pred Pilatom veleći: 
»Kraljevstvo moje nije od ovoga svijeta.« To kraljevstvo nije 
njemu dano od roda i od ljudi, kako ga imaju kraljevi zemaljski. 
To kraljevstvo ne treba ljudske odbrane kao kraljevstva ze- 
maljska. Ne počiva na sili i nepravdi, kao mnoga kraljevstva 
zemaljska. Kraljevstva zemaljska daje Bog; zato i veli Isus 
poslije Pilatu: »Ne bi imao.nikake vlasti nada mnom, da ti nije 
dana odozgo«. Krist pak kao Bog ima kraljevstvo od sebe. To 
je kraljevstvo neomeđeno vremenom i prostorom. 

O tom kraljevstvu Božjem govori Prorok (Ps. 94, 4): »U 
ruci su tvojoj svi krajevi zemaliski«. Tako se Mardokej (Est. 
13, 9. 11) moliaše: »Gospode; Gospodine, kralju svemogući; 
sve je u tvojoj vlasti, i nema nikoga, koji bi mogao odoljeti 
tvojoj volji. — Ti si gospodar svemu, i nema tko bi odolio 
veličanstvu tvojemu.« 

2. Ako je i Bog vladar svima, to pak osobitom krišom 
čuva i brine se za pobožne i svete ljude. Zato veli Isus Pilatu: 
»Tko je od istine, sluša glas moj.« O tom kraljevstvu 
Božjem nad svetima kaže David (Ps. 22, 1): »Gospod 

me ravna, i ništa mi ne će nedostajati«; a Izaija: »Gospod, naš 
kr al, on će nas spasti.« A Krist je Gospodin »postavljen kralji« 
(Ps. 2, 6) od Boga, kako veli prorok; a apostol zove to kra- 
ljevstvo pravednost veleći (Rim. 14, 17): »Kr aljevstvo je Božje 
pravednost, i mir i radost u Duhu Svetom«. 

U nama pak kraljuje Krist krepostima: vjerom, uifanjem i 
ljubavlju. Tim krepostima postajemo dijelovi toga kraljevstva 
i osobitim načinom podložnici Božji, te se posvećujemo njego- 
voj službi i poštovanju. I kao što je apostol rekao (Gal. 2, 20): 
»Ne živim više ja, nego živi u meni Krist«: tako možemo i 
mi govoriti: Kraljujem ja, ali ne ja; nego kraljuje u meni Krist. 
To se kraljevstvo zove pravednost, jer je osnovano praved- 
nošću Krista Gospodina. O tom kraljevstvu veli Gospodin kod 
Luke (17, 21): »Kraljevstvo je Božje u vama«. Jer ako i Krist 
isus kraljuje vjerom nad svima, koji se nalaze u krilu svete 
matere Crkve: ipak osobitim načinom vlada nad onima, koji 
se Bogu predaju puni vjere, ufanja i ljubavi kao čisti i živi udi. 
I to se zove kraljevstvo Božje milosti. 

3. Ali ima i kr alievstvo slave, o kojem čujemo 
Isusa govoreći kod Mateja (25, 34): »Dođite blagosloveni Oca 
mojega, primite kraljevstvo, koje vam je pripravljeno od po- 
stanka svijeta.« To je kraljevstvo tražio razbojnik, koji je pri- 
znao svoje zloće (Luk. 23, 42): »Opomeni me se, Gospodine, 
kad dođeš u kraljevstvo svoje.« To kraljevstvo spominje i sv. 
Ivan (3, 5): »Ako se tko ne preporodi vodom i Duhom Svetim, 
ne može ući u kraljevstvo Božje.« A na nj sjeća i Apostol 
Efežane (5, 5): »Nijedan bludnik ili nečist ili lakomac, a to je 
idclopoklonik, nema nasljedstva u kraljevstvu Krista i Boga.« 
Ovamo idu i priče Isusove o kraljevstvu nebeskom (Mat. 13, 
24.sl'22,'2). 

“Koji hoće da dođu do kraljevstva slave, moraju biti naj- 
priie u kraljevstvu milosti. Iz te milosti često ispadamo u ži- 
votu: ali kad nam zasja kraljevstvo slave, onda ćemo biti tvrdi 
i nepomični: svaki će se grijeh istrijebiti, svaka slabost ojačati; 
onda će vladati Bog u našoj duši i tijelu... 

4, Pošto smo vidieli, što sve znači kraljevstvo Božje, lako 
“ćemo razabrati, što molimo drugom molbom u Oče- 
našu. Molimo od Boga, da bi se Crkva Kristova raši- 
rila; da bi se k vjeri Krista Gospodina, k »istini«, za koju 
je on došao na svijet, obratili pogani i Židovi upoznavši pravoga 
Boga; da bi se raskolnici i krivovjerci povratili u Crkvu, od 
Koje su otpali, te bi se izvršilo, što prorok Izaija (60, 3. 4) go- 
vori: »Hodit će narodi u svijetlu tvojem i kraljevi u sjaju iz- 
laska tvojega, Podigni oči svoje i vidi: svi ti sabraše se, do- 
laze k tebi; sinovi će tvoji doći izdaleka i tvoje kćeri ustat će 
sa strane.« 

5. Ima nažalost u Crkvi, koji riječima priznaju Boga, ali 
ga se djelima odriču (Tit. 1, 16), i tako im je vjera iskvarena, 

te u njima radi grijeha stanuje i vlada đavo kao u svojem domu. 
Zato molimo, da bi k njima došlo kraljevstvo Božje, te bi otre- 
savši se tmine grijeha i obasjani zrakama božanske svjetlosti 
povratili se u pređašnje dostojanstvo sinova Božjih. Tako bi 
onda zavladalo kraljevstvo milosti u srcima 
ljudskim. 

6. Napokon molimo, da poslije ovoga aa ne bude više 
smrt vladala, nego da je proždre pobieda Kristova (1. Kor. 15, 
54), koji će nadvladavši i rasuvši vlast i moć i silu svih ne- 
prijatelja sve podložiti svoioj vlasti: molimo, da bismo se svi 
njegovo kraljevstvo na zemlji i na nebu? — - 

7. Premda je ta molba spojena s drugima, ipak nam je 
Spasiteli naložio, da je i posebice molimo govoreći: »Iražite 
najprije kraljevstvo Božije i pravdu njegovu i sve će vaim se 
ovo dodati« (Mat. 6, 33). U toj molbi sadržano je sve, što nam 
treba u ovom putovanju ili bolje progonstvu, i Bog nam do- 
brostivo obećaje, da će nam to dati, jer odmah dodaje: »I ovo 
će vam se sve dodati.« 

Doista mi se na zemlji nalazimo kao u nekom progonstvu, 
stanujemo na mjestu, gdje stanuju i bijesovi, strašni i neumo- 
ljivi neprijatelji roda ljudskoga. A gdje su domaći i unutrašnji 
bojevi, što ih među sobom dižu tijelo i duša? Bojati nam se, 
da ne popadamo. Zar samo bojati? Pače odmah bismo popa- 
dali, da nas ne brani desnica Božja. Tu je bijedu osjećao Apo- 
stol, te govori (Rim. 7, 25. Gal. 5, 17): »Ja nesrećan čovjek; 
tko će me izbaviti iz ovoga smrtnoga tijela?« A što je razlog 
toj 'bijedi? Preziranje riječi Božjih. Zatvaramo uši pred nje- 
govim zapovijedima, ne ćemo da podignemo očiju onamo, 
odakle nam se nosi božansko sviietlo; ne slušamo, kad. nam 
nebeski Otac zapovijeda, nego kao da prkosno kažemo: »Ne 
ćemo da ovaj vlada nad nama.« 

Pa kad nas radi toga snalaze nevolje, što se uklanjamo 
vlasti Božjoj, zar nas to ne sili, da tražimo i molimo, neka dođe 
njegovo kraljevstvo na zemlji i na nebu. 

IV. 225. Što prosimo drugom prošniom: Dođi kraljevstvo 
tvoje? Drugom prošnjom prosimo: [1) da se Crkva sve više 
širil, 2) da kraljevstvo milosti dođe u naše srce, 3) da svi ljudi 
dođu u kraljevstvo nebesko. 

V. Idimo za kraljevstvom Božjim, držimo se Crkve; jer ie 
ona blago na polju, koje čovjek našavši sakrije, da mu ga tko 
ne otme, i kupi ono polje (Mat. 13, 44). Sve drugo nije prema' 
tomu blagu ništa, te može svatko uskliknuti s Apostolom (Fi- 
lip. 3, 8): »Sve držim za štetu i smatram kao blato, da stečem 
Krista«“ — O sretnih nas, kad bismo mogli vidjeti dragocjeni 
biser (Mat. 13, 46) milosti Božie, da vlada u nama! Prodali 
bismo sve svoje i nas same, da ga kupimo i čuvamo. Onda 
bismo mogli reći: »Tko će nas rastaviti od ljubavi Kristove?« 
(Rim. 8; 35). — Ako pak želimo znati vrijednost kraljevstva 

slave, čuimo onu riječ Prorokovu i Apostolovu (Iz. 64, 4. 1. 


Kor. 2, 9): »Nije oko vidjelo niti uho čulo niti je u srce čovječje 


došlo, što je Bog pripravio onima, koji ga ljube.« 

Molimo pobožno, da dođe kraljevstvo Božje. Ali nije 
dosta samo moliti nego i upotrebiti sredstva, kojima možemo 
doći do njega.:] onih pet ludih djevica molile su: »Gospodine, 
Gospodine, otvori nam« ; ali jer nisu imale čim potkrijepiti mol- 
bu, isključene su sa svim pravom; jer Božija usta rekoše: »Ne 
će svaki, koji mi kaže: Gospodine, Gospodine, ući u kraljev- 
stvo nebesko« (Mat. 7, 21). Samo onai, koji čini volju. Oca ne- 
beskoga, doći će u to kraljevstivo. Zato uprimo svu svoju brigu 
i misao, da radimo što je potrebno, da dođemo u kraljevstvo 
nebesko, a da se uklanjamo svemu, što nam to kraljevstvo 
zatvara. Nije nas Bog pozvao na nerad i lijenost, nego pače 
govori (Mat. 11, 12): »Kraljevstvo se nebesko na silu otima, 
i samo ga silnici grabe;« i (Mat. 19, 17): »Ako hoćeš ući u 
život, drži zapovijedi«. Treba da radimo s milošću; jer Bog 
nikoga ne ostavlja, samo ako mi Boga ne ostavimo. Anđeli ču- 
vari, pomoć svetih sakramenata daju nam moć, da se možemo: 
nesamo čuvati vlasti protivničke, nego i same protivnike raz- 
biti i pogaziti. Zato se molimo Duhu Svetomu, da nam pomogne: 
vršiti volju Božju; da razori kraljevstvo sotone, te ne će imati 
nad nama vlast u posljednji dan; da nadvlada Krist i slavi 
slavlje; da se njegovi zakoni drže po svemu svijetu. Neka u 
tom kraljevstvu ne bude izdajice i bjegunca, nego svi neka 
budu takvi, da svi dođu pred kralja Boga, gdje će primiti kra- 
ljevstvo, pripravljeno od vijeka, te s Kristom uživaju blažen- 
stvo vječno. 

Mir Kristov neka vlada u kraljevstvu Kristovu. 


XXVI. TREĆA PROŠNJA: BUDI VOLJA TVOJA KAKO NA 
NEBU I NA ZEMLJI. 


(D. K. 226. R. K. IV. 12, i—24.) 


I. Treća je molba uklopljena u drugoj; ier ako hoćemo 
doći u kraljevstvo Božje, treba nam izvršivati volju Božju, 
kao što je Krist rekao: »Ne će svaki, koji mi govori: Gospo- 
dine, Gospodine, ući u kraljevstvo nebesko; nego tko čini volju 
Oca mojega, koji je na nebesima, on će ući u kraljevstvo ne- 
besko« (Mat. 7, 11). Zato evanđelje sv. Luke nema te molbe. 
Ipak je zgodno o njoj napose razmišljati, jer nam razjašnjuje. 
onu potrebnu vlastitost molitve: da molitva mora biti Bogu 
odana, i kako naša voljaimabitisvagda podlož- 
na volji Božjoi. 

I. Takose podložio voljiBožjojisv. Pavao. 
Kad je već evanđeljem napunio sve zemlje od Jeruzalema do: 
Ilirika, vraćao se u Jeruzalem, jer ga je silio duh ne znajući, 

šta će muse u Jeruzalemu dogoditi, osim što mu je Duh Sveti 


po svim gradovima svjedočio, da ga u Jeruzalemu čekaju okovi 
i nevolje. Kad je putujući u Jeruzalem došao u Cezareju s pra- 
tiocima, uđe u kuću Filipa evanđelista. Dok su boravili ondje 
više dana, dođe iz Judeje prorok Agab, Taj pristupi k njima, 
uze pojas Pavlov, sveže sebi noge i ruke i reče: »Ovo, govori 


Duh Sveti: čovjeka, čiji ie ovo pojas, ovako će svezati Židovi 
u Jeruzalemu i predat će ga u ruke poganima.« Kad su to čuli, 
stadoše kršćani moliti Pavla, da ne ide u Jeruzalem. Ali Pavao 


odgovori: »Što činite? Zašto plačete i cijepate mi srce? Ja 
sam gotov za ime Gospodina Isusa nesamo svezan biti nego 
ij umrijeti u Jeruzalemu«. A kad ga nisu mogli nagovoriti, umi- 
riše se riječima: »Neka bude volja Gospodnja«. I doista Pavla: 
uhvatiše u Jeruzalemu, te je dvije godine bio poslije zasužnjen 
u tamnici u Cezareji, a potom je odveden u Rim, gdje je opet 
dvije godine živio u svom stanu s vojnikom, koji ga je čuvao. 


Ali to tamnovanje izišlo ie po volji Božjoj za dobro evanđelja, 


koje je Pavao širio među onima, koji su dolazili k njemu, pro- 
povijedajući kraljevstvo Božie (Dj. ap. 20, 22 sl). 

Il. 1. Svazlai nevolje na ovom svijetu dolaze oda- 
tle, što ljudi ne će da vrše volju Božju. Dok se 
drugi nerazumni stvorovi drže onoga reda, koji je Bog posta- 
vio, čovjek je od toga reda svojom voliom odstupio, te nije 
samo izgubio svrhunaravske darove, kojima ga Bog odlikovao, 
nego mu je i prirođena težnja u duši za krepošću potamnjela : 
»Svi su zašli, postali su beskorisni; nema tko bi činio dobro, 
nema ni jednoga« (Ps. 52, 4). Jer je »ćut i misao srca čovječ- 
jega sklona na zlo od malena« (I. Mojs. 8, 21), te “su ljudima 
obvladale zle želje, da su brzi na srdžbu, mržnju, cholcst i na 


.svako drugo zlo. 


2. Kako je čovječji razum potamnio, ne razabire, što je 
za nj dobro i spasonosno, nego teži i trči za onim, što je zlo 


i štetno, a žaca se onoga, što je dobro i pošteno. Taj krivi 
* sud osuđuje Bog riječima (Iz. 5, 20): »Jao vama, koji zlu go- 


vorite dobro, a dobru zlo, koji tamu postavljate za svjetlost a 
svjetlost za tamu, gorko za slatko, a slatko za gorko.« Zato nas 
poređuje Sveto Pismo ljudima, koji su izgubili pravi tek za 


jelo, i mjesto zdrave hrane traže nezdravu. Mi smo kao djeca: 


ne marimo za ozbiline stvari, nego se bavimo nekorisnim 
igračkama. Zato nas Mudrost kori: »Dokle ćete, maleni, ljubiti 
djetinje, i ludi željeti, što je štetno?« (Priče 1, 22). 1 
Apostol nas opominje: »Ne budite djeca umom« (I. Kor. 14, 20). 

3. A gdje ćemo naći lijek protiv pokvarene 
naše volje? Taj nam lijek kaže treća molba u Očenašu. 
Kad smo odbacivši poslušnost i prezrevši volju Božju pali u 
tolike nevolje, jedini je lijek tomu, da sve svoje misli i djela 
podložimo volji Božici. Da to možemo postići, molimo cd Boga 


“veleći: »Budi volja tvoja«. To imadu moliti i eni, koji ne žive 

Po volji Božjoj, ali to treba da mole i oni, koji se rasvijetljeni 


nebeskim svijetlom milosti drže volje Božje; a to zato, da od. 


puta spasenja ne odstupe. Na tu pogibao sjeća Krist: »Bdijte. 


i molite se, da ne padnete u napast; jer je duh spreman, ali je. 


tijelo slabo« (Mat. 26, 41). Jer i u tijelu pravednika vlada pO- 
žuda, o kojoj piše Apostol: »Znam da u meni, to jest u tijelu. 
mojem ne stanuje dobro« (Rim. 7, 18). Zato se moramo moliti. 
Bogu, da njegova volja bude u nama. 

4. A što se razumijeva ovdje pod voljom Bo- 
žjom? U imenu »volja Božja« skupljeno je sve, što nam se: 
nalaže, da pribavimo nebesko blaženstvo, pripadalo to vjeri. 
ili vladanju; sve, što nam je Krist Gospodin sam ili Po svojoj 
Crkvi zapovjedio, da činimo, ili nam zabranio. O toj volji ovako 
piše Apostol (Ef. 5, 17. Rim. 12, 2): »Ne budite nerazumni, nego: 
razumijte što je. volja Božja dobra, ugodna i savršena.« 

Kad dakle molimo: »Budi volja tvoja«, onda ponajprije. 
prosimo, da nam Otac nebeski dade jakost, da možemo s1u- 
šatinjegovezapovijedii služiti mu u svetosti i pra- 
vednosti svega života svojega; da na njegov mig i volju sve 
činimo; da vršimo one dužnosti, na koje nas opominje Sv. Pi- 
smo; da idući za njim sve drugo činimo, što dolikuje onima, 
koji su rođeni ne po volji tijela nego od Boga, po primjeru. 
Krista Gospodina, »koji je (Filip. 2, 8) postao poslušan do smrti, 
a do smrti na križu,« te smo pripravni prije sve pretrpjeti, 
nego i najmanje odstupiti od njegove volje. 


Na to će nas potpaljivati pomisao, koliko je dosto- 


janstvoonih koji slušaju Boga. O njima se može: 
istinito kazati, da služiti Bogu znači kraljevati. O njima je ka- 
zao Gospodin (Mat. 12, 50): »Tkogod čini volju Oca mojega,. 
koji je na nebesima, on je moj brat i sestra i mati«, to i. S 
njima sam najuže združen svezama ljubavi i dobrohotnosti. 
Zato vidimo, kako su sveti mnogo molili, da mogu to činiti,. 
što ova prošnja kaže: »O da bi se upravili putovi moji da. 


čuvaju pravednosti tvoje« (Ps. 118, 5); »Vođi me po stazi za-- 


povijedi svojih« (O. s. 35). 

5. Drugo, kad molimo: »Budi volja tvoja«, odričemo se 
tjelesnih djela, o kojima piše Apostol (Gal. 5, 19): »Očita su: 
djela tjelesna; to su: bludnost, nečistoća, besramnost, razuzda- 
nost, idolopoklonostvo, čaranja, neprijateljstva, svađe, pakosti, 
srdžbe, spletke, razdori, sljedbe, zavist, ubistva, pijanštine, 
proždrljivosti« i t. d.; i: »ako budete živjeli po tijelu, umrijet 
ćete« (Rim. 8, 13). Molimo dakle, danam Bog ne dopusti 
izvršivati, štonam svjetuje ćud, požuda i sla- 
boća naša, nego da našu volju uredi po svojoj volji. Daleko 
su od te volje ljudi, koji su ukopani u brigama i mislima za ze-- 
maljske stvari. Njih vodi požuda, da uživaju, što žele i u taj 
užitak pokvarene požude postavljaju sreću, i vele, da je bla-- 
ženstvo u tom, ako postignu, što žele. A mi naprotiv molimo“ 

od Boga, kako veli Apostol (Rim. 13, 14), »da se ne brinemo 
ijelo po požudama«. * x A 
= Paško je doći do toga, da molimo Boga, neka ne čini po 
volji našoj požudi; jer tim kao da na ono mrzimo, što molimo; 
i to se čini ludo onima, koji su sasvim ugrezli u tijelo. Ali mi 
radije podnesimo, da nas drže za lude radi Krista, koji veli: 
»Tko želi ići za mnom, neka se odreče sebe« (Mat. 16, 14); 
pogotovo kad znamo, da je mnogo bolje ono tražiti, što je pravo: 
i pošteno, nego dobiti ono, što se protivi razumu, kreposti i 
zakonima Božiim. I doista u gorem je položaju onaj, koji je 
došao do onoga, što je nagonjen požudom želio, nego onaj, 
koji nije dobio ono dobro, što je tražio. | 

6. Molimo i ovo, da Bognedaniono, što gdjekad 
po savjetu đavola, koji se pretvara u anđela svjetlosti, 
gdjekad kao dobro tražimo. Tako se prvaku apostolskom 
činilo pravo, što je odvraćao Gospodina, neka ne ide u smrt; 
ali kako ga u tom nije vodila Božia volia nego ljudsko osjeća- 
nje, Gospodin ga je oštro ukorio (Mat. 16, 22 sl). Tako su i 
Jakob i Ivan za ljubav Isusu, koga nisu Samarjani htjeli pri- 
miti na stan, molili od njega, da oganj s neba dođe i proždre. 
te nemilosrdne ljude. Ali ih je Krist Gospodin ukorio veleći 
(Luk. 9, 55): »Ne znate, kojega ste duha. Jer Sin čovječji nije 
došao, da duše pogubi nego da ih spasi.« 

7. Pa i onda, kad nešto tražimo, šta nije zlo, treba da 
ostavimo Bogu na volju. Tako je i ovo, da volja po prvoj na- 
ravskoj sklonosti traži, što treba za uzdržavanje života, a od- 
bacuje što se životu protivi, I onda treba da od srca kažemo: 
»Budi volja tvoja« po primjeru Spasiteljevu, koji se po naravi 
boiao muka, pa je ipak u onoj smrtnoj borbi ostavio svoju 
volju Bogu Ocu govoreći: »Ne moja nego tvoja neka bude 
volia.« 

8. One riječi: »kako na nebu i na zemlji« pokazuju, kakva 
ima biti poslušnost naša. Ona se ima držati pravila, 
kojega se u nebu drže anđeli i druge duše nebeskih blaženika. 
Kao što one rado i s najvećim veseljem slušaju Boga, tako 
da se i mi pokorimo volji Božjoj, kako on najviše želi. 

Pa ako nam je Bog, što mu služimo, obećao nagradu, 
dignimo se visoko ljubavlju k njemu, i izvršujmo njegovu voliu 
ne toliko za plaću nego iz ljubavi i poštovanja prema 
njemu. 

9, Ova molba ima u sebi i slavu i hvalu. Mi slavimo 
Boga svemogućega, koji je po svojoj volji sve dobro učinio, 
te mu zahvaljujemo, što je htio nesamo stvoriti nas nego i ot- 
kupiti; što nas je izbavljene iz vlasti tmine prenio u kraljev- 
stvo Sina svoje ljubavi« (Kol. 1, 13). 

IV. 226. Što prosimo trećom prošnjom: budi volja tvoja 
kako na nebu i na zemlji? Trećom prošnjom prosimo, da svi 

ljudi onako vjerno i radosno izvršuju volju Božju, kako ie iz- 
vršuju anđeli i sveci na nebu. 

V. Oslonimo se i predaimo se sasvim na volju Božju. 
Budimo zadovoljni s onim položajem, kamo nas je volja Božia 
postavila. Dođu li na nas brige, muke, bolesti, progonstva i 
druge nevolje: držimo tvrdo, da se ništa ne može nama do- 
goditi bez volje Božje. Zato neka nas nikakva nesreća ne slomi, 
nego podnesimo strpljivo i imajmo svagda na pameti i ustima 
riječi: »Neka bude volja Gospodnja« (Djel. ap. 21, 14). 


XXVII. ČETVRTA PROŠNJA: KRUH NAŠ SVAGDANJI 
DAJ NAM DANAS. - 


(DK 227. 228. R.K.1V. 14 1-28) 


1. Držeći se reda, što ga je Isus označio veleći: »Ištite | 


najprije kraljevstvo Božje i pravdu njegovu, a sve će vam se 
ostalo dodati«: u prve tri prošnje Očenaša molimo ono, što 
ide na slavu Božju, a u četiri daljnje, što nama treba za tijelo 
i dušu. ' 

A i onda, kad molimo, što nam za život treba, moramo 
pred očima imati glavnu svrhu našega života, a to je slava 
Božja. Jer i Bog tako daje zemaljska dobra, te nas njima sjeća, 
da idemo za dobrima nebeskim. 

IH. Tako je Isus blagoslovio apostolima 
ribolov, ali ih je cedmah i pozvao, da šire kraljevstvo Božje. 
Kad je mnoštvo ljudi naleglo k Isusu, da slušaju riječ Božju, 
stajaše on kod jezera Genezaretskoga. I vidje dvije lađe gdje 
stoje u kraju jezera, a ribari bijahu izišli, te ispirahu mreže. 
A uljezavši u jednu lađu, koja bijaše Simonova, zamoli ga, da 
malo otisne od zemlje. FE sjedeći učaše narod iz lađice. A kad 
presta govoriti, reče Simonu: »Hajde na dubinu, te bacite iire- 
že svoje na lov.« I odgovarajući Simon reče mu: »Učitelju, svu 
noć smo se trudili, i ništa nismo uhvatili; ali na tvoju riječ 
bacit ću mrežu.« I učinivši to uhvatiše veliko mnoštvo riba, te 
im se mreža prodirala. I namignuše na drugare, koji su bili 
na drugoj lađi, da dođu i da im pomognu. I dođoše i napuniše 
obje lađice tako, da se gotovo potope. Kad je to vidio Simon 
Petar, pripade ka koljenima Isusovim govoreći: »Iziđi od mene, 
Gospodine, jer sam čovjek grešnik«. Jer je udivljenje obuzelo 
njega i sve, koji bijahu s njim, od lova riba, koji uloviše; a 
tako i Jakoba i Ivana, sinove Zebedejeve, koji su bili drugari 
Simonovi. I reče Isus Simonu: »Nemoj se bojati: odsada ćeš 

 liude loviti.« I izvukavši lađe na zemlju ostaviše sve i otidoše 
za njim (Luk. 5, 1—11). 

III. 1. »Svu noć smo se trudili«: tuži se Petar. Tako se 
i ljudi tuže na muke i teškoće ovoga života. I doista, ako još 
poredimo ovaj život s onim životom prvih ljudi u raju, mo- 
ramo priznati, da je ovaj život pun muka. 

I prvi je čovjek trebao hrane, da okrijepi sile; ali je ve- 
lika razlika između njegovih potreba i naših. Njemu nije tre- 
balo odijela, da se odjene, ni krova, da se zaštiti, ni oružja za 
obranu, ni lijekova za zdravlje i mnogo drugo, što mi sad tre- 
bamo. Za besmrtni život dosta mu je bio plod s drveta života. 
Iako je obrađivao vrt, rad mu je ugodan i lak, Ali radi grijeha 
stigla je njega i potomstvo njegovo osuda: »Prokleta zemlja 
u djelu tvojem; s mukom ćeš se od nje hraniti svega vijeka 
svojega; trnje i korov će ti rađati« (I. Mojs. 3, 17. 18). Tako 
se ljuđima poslije događa: teška muka i znoj ne donese često 
nikakva roda; korov uguši usjeve; vjetar, tuča, snijet uništi 
rodove cijele godine. Sve se to događa radi naših grijeha. Tru- 
dimo se i znojimo se, ali ako Bog ne da svojega blagoslova, 
uzalud nam sav posao. Jer nije »onaj što sadi ni onaj, koji za- 
ljeva, nego Bog, koji daje rast« (1. Kor. 3, 7) i »ako Gospod ne 
zida kuću, uzalud se trude, koji je ziđu« (Ps. 126, 1). 

2. Kad dakle do blagoslova Božjega stoii sav naš trud 
oko svagdašnjega hljeba, treba po riječi Kristovoj da molimo 
Boga: »Kruh naš svagdašnji daj nam danas«. A on će nam 
dati u obilju sve, što nam treba, kako je učinio i obilan lov 
apostolu Petru. On nas uči moliti, opominje nas da molimo, 
obećava nam dati, a obećanje svoje drži. Samo treba da ga 
znamo moliti. 

3. Zato najprije treba znati, što znači »kruh«, što ga 
molimo. U Svetom Pismu riječ »kruh« znači više stvari (Luk. 
14, 15. Crkv. 15, 3),.ali osobito dvoje: prvo, sve što nam treba 
da hranimo i uzdržavamo tijelo i život; drugo, sve što nam 
Bog daje za duševni život i spasenje. 

Na prvom mjestu molimo pomoć za zemaljski 
život, kako to uče sveti Oci; a ne valja slušati ljudi, koji 
govore, da kršćaninu nije dopušteno od Boga moliti zemaljska 
dosra. Jer ima mnogo primjera u Starom i Novom Zavjetu, 
kako su se sveti ljudi molili za život zemaliski, kao Jakob, 
Salomon. I Spasitelj zapovijeda, da molimo ono, što bez sumnje 
pripada tijelu: »Molite se, da vaš bijeg ne bude u zimi ili u 
subotu« (Mat. 24, 20). Apostol Pavao piše Rimljanima (15, 30); 
»Molim vas, braćo, zaradi Gospodina našega Isusa Krista i za . 
ljubav svetoga Duba, da me pomažete u molitvama za me 
k Bogu, da se izbavim od nevjernika, koji su u Judeji.« 

Molimo dakle nesamo kruh, nego i sve drugo, čim hra- 
nimo, kao meso, ribe, i odijevamo tijelo. Spominje. se samo 
kruh: ier od Boga ne tražimo obilje kojekakih izabranih jela i 
množinu odijela, nego samo najpotrebnije i najjednostavnije. 
Tako piše Apostol (I. Tim. 6, 8): »Kad imamo hranu i odijelo, 
tim smo zadovoljni«; a Salomon se moli (Priče 30, 8): »Dai 
mi samo, što mi za život treba«. 

4. To nam kaže i dalje riječ »naš«. Tim molimo samo, 
što je za našu potrebu a ne za raskošje. Ne velimo pak 


101 


»naš«, što bismo ga mi sebi bez Boga pribavili; jer piše (Ps. 
103, 27): »Sve na tebe čeka, da im dadeš jelo na vrijeme; kad 
otvoraš ruku svoju, sve se napunja dobra«; nego zato, jer je 
nama potreban i jer ga daje nama Bog, koji i sve drugo hrani. 

Ali kruh'“se zove i zato naš, jer ga treba pribavljati 
pravedno a ne krivicom, prevarom ili krađom; jer što 

opakim načinom pribavimo, nije naše nego tuđe, i na tom stoji 
prokletstvo. A što poštenim trudom stečemo, na tom leži mir 
i sreća, kako veli Prorok (Ps. 127, 2): »Jesti ćeš od trudova 
ruku svojih; blago tebi i dobro će ti biti.« Takvom radu Bog 
obećava blagoslov (V. Mojs. 28, 8): »Poslat će Gospodin bla- 
goslov na spremišta tvoja i na sva djela ruku tvojih i blago- 
slovit će te.« Ne molimo Boga, da se samo služimo onim, što 
smo pribavili, nego se molimo, da nam Bog dade dobru pamet, 
da se onim služimo pravo i mudro, što smo pošteno stekli. 

5. I ona riječ »svagdašnji« označuje samo najpo- 
trebnije, kako smo prije kazali. Zato neka se stide oni, koji 
nisu zadovolini običnom hranom i pilom, nego izbiru najvrsnija 
jela i vina. Tom se riječju kore oni, kojima prijeti Izaija (5, 8): 
»Jao vama, koji vežete kuću s kućom i spajate polje s poljem 
do kraja mjesta; zar ćete vi sami stanovati na zemlji?« Neza- 
sitljiva je pohlepa onih, za koje vrijede riječi Apostolove: »Koji 
hoće da se obogate, padaju u napast i mrežu đavolovu« (I. 
Tim. 6, 9). ' 

Zovemo kruh svagdašnii i zato, jer nam svaki dan treba, 
da okrijepimo tjelesne sile; a napokon i zato, jer svaki dan, 
postojano, treba da se Bogu molimo, budući da o njemu svaki 
dan ovisimo. 

6. Pa ione riječi »daj na m« opominju nas, da slavimo 
beskrajnu svemogućnost Božju, jer je sve u njegovoj ruci i on 
sve dijeli, čuva i umnaža.. Zato je grdna i gadna oholost so- 
tone, koji je govorio Isusu: »Meni je sve predano, i komu hoću, 
dajem« (Luk, 4, 6). đ 

Pa i onima, koji obiluju, valja moliti »svagdanji kruh«. 
Kad imaju sve dosta, ne mole se, da im se ioš dade, nego da 
ne izgube, što imadu. Odatle treba da se bogati uče, kako piše 

. Apostol (I. Tim. 6, 17): »da se ne ohole, niti uzdaju u nestalno 

bogatstvo nego u Boga živoga, koji nam sve daje obilato za 
uživanje«. Za razlog ovoj molbi navodi sveti Zlatousti (Op. 
imperf. hom. 14), jer nam ne daje život hrana nego nam ga 
daje ruka Gospodnja, koja daje kruhu zdravu moć i čini, da 
jelo koristi tijelu, a tiielo služi duši. 

Velimo daj »na m« a ne kažemo daj »mi«; jer kršćanska 
ljubav traži, da se ne brinemo samo za sebe nego i za druge. 
Onda i zato, jer Bog svojih dobara ne daje samo. jednomu zato, 
da ih sam uživa, nego da s drugima podijeli, što mu je suvišno. 
Jer vele sv. Bazilije i Ambrozije (hom. in Luc. 12. 18): »Ono 
je kruh gladnih, što ga ti pridržaješ; ono je odijelo golima, što 

ga ti zatvaraš; otkup je bijednih onaj novac, koji ti zakapaš u 


zemlju. Znai, da toliko dobra grabiš, koliko možeš dati pa 
ne ćeš.« 

7. Ona riječ »danas« opominje nas naše slabosti. Ne- 
samo na duže vrijeme nego i na najkraći čas treba nam po- 
moći Božije. I jer svaki dan trebamo kruha, svaki dan moramo 
moliti Očenaš. To je dakle rečeno o kruhu, koji hrani i uzdr- 
žava tijelo. 

8. Ali ima, kako rekosmo, još jedan kruh, koji molimo, a 
to je sve ono, što nam u ovom životu treba za dušu i 


< njezino spasenje. I kao što ima različite hrane, koja hrani 


tijelo, tako je i više vrsta duševne hrane. 1 rije č B 0 ži a 
hrana je duši. Jer mudrost (Priče 9, 5) zove: »Dođite, jedite 
hljeb moj, i piite vino, koje vam smiješah«. I kad Bog, uvri- 
jeđen grijesima, ne.da ljudima riječi svojih, veli se, da gladom 
tišti rod ljudski. Tako veli kod Amosa (8, 11): »Poslat ću glad 
na zemlju, ne glad hljeba niti žeđu vode, nego slušanja riječi 
Božje.« Kao što je znak bolesti i izvjesne smrti, ako ljudi ne 
mogu primati i držati hrane, tako je znak duševne pogibije, 
kad ljudi ne traže ili ne će da čuju riječi Božjih, nego rigaju 
bezbožne riječi na Boga: »Otidi od nas; ne ćemo da znamo 
putova tvojih« (Job. 21, 14). U tom se duševnom. bjesnilu i 
sljepoti nalaze, koji ne slušaju nauka Crkve, nego slušaju nauku 
njezinih protivnika. 

Osobit pak kruh našoj duši jest Krist Gospodin, 
koji o sebi govori: »Ja sam kruh živi, koji sam s rteba sišao« 
(Iv. 6, 41). Taj kruh besprimjernu nasladu i veselje daje po- 
božnim dušama, osobito, ako se nalaze u teškoćama i nevo- 
ljama. Primjer su nam apostoli, koii su »išli veselo iz vijeća, 
što su bili vrijedni za ime Isusovo trpjeti sramotu« (Dj. ap. 5, 
41). Takvih primjera ima mnogo u životima svetih. O njihovu 
unutrašnjem veselju veli Bog ovako (Otkr. 2, 17): »Koji nad- 
vlada, dat ću mu manu sakrivenu.« 


Poglaviti pak naš kruh jest Krist Gospodin, koji se bitno 
nalazi usakramentu euharistije. Ito se zove »naš« 
kruh, jer pripada samo vjernima, koji spojivši ljubav s vjerom 
očiste u sakramentu pokore ljage grijeha, i primaju i časte taj 
sakramenat s najvećim poštovanjem. I taj se nebeski krub 
zove svagdaniji: jedno što se svaki dan prinosi i daje, koji 
ga traže; drugo, što se ima svaki dan uzimati ili barem tako 
Živjeti, da ga možemo svaki dan uzimati. Koji drukčije misle, 
neka čuju svetoga Ambrozija (lib/ 5. de sacr. c. 4): »Ako je to 
svagdašnji kruh, zašto ga tek za godinu dana uzimaš? Uzimaj 
svaki dan, što ti svaki dan koristi; ali tako, da budeš vrijedan 
.svaki dan primati.« 2 

IV. 227. Što prosimo četvrtom prošniom: Kruh naš svag- 
.dašnji daj nam danas? Četvrtom prošniom prosimo, da nam 

Bog dade sve, što nam svaki dan treba za tijelo i dušu. — 
228. Zašto nam Krist zapovijeda, da samo svagdašnji kruh 
ištemo? Krist nam zato zapovijeda, da samo svagdašnji kruh 
ištemo, jer hoće da mi ištemo samo ono, što nam baš treba, 
a ne bogatstvo i izobilje. JA 

. V. Tko želi, da mu ne ponestane svagdašnjega hljeba, 
neka se ne ogluši molbi ubogih, kad a mole hruha. Neka bude 


i on ono, što o sebi veli Job (29, 15. 16): »Oko bijah slijepomu, .. 


i noga hromome, otac bijah siromasima«, Osobito oni, koji 
izobiluju dobrom, neka »dobro čine, te se bogate dobrim dje- 
lima, da budu darežljivi, podatljivi, te sabiraju sebi dobar 
sao) za budućnost, da postignu istiniti život« (1. Tim. 6, 
18. 19). ' 


| | | 
XXVIII. PETA PROŠNJA: I OTPUSTI NAM DUGE NAŠE, 
KAKO I MI OTPUŠTAMO DUŽNICIMA NAŠIM. 


(D. K. 229, R. K. IV. 14, 1—23.) 


I. U pređašnjim molbama molili smo od Boga dobra ne- 
samo vječna i duhovna nego i niska, koja se tiču ovoga života. 
A sad molimo, da Bogodnasukloni zla duše i tijela ovoga 
života i vječnoga. 

Najveće pak zlo jest grijeh; zato u petoj prošnji molimo, 
da binam Otac nebeski oprostio grijehe. A da je to Bog 
pripravan učiniti, pokazao je Isus u priči o milosrdnom 
gospodaru i nemilosrdnom sluzi. 

IH. Kad je Isus dao apostolima vlast vezati i razrešivati, 
zadržati ili oprostiti grijehe, reče im dalje: »Ako dvojica od 
vas na zemlji jednodušno zamole, što mu drago, dat će im Otac 
moj, koji je na nebesima. Jer gdje su dvojica ili trojica sabrani 
u moje ime, ondje sam ja među njima.« Tada pristupi k njemu 
Petar i reče: »Gospodine, koliko puta da oprostim bratu svo- 
jemu, ako mi sagriješi? do sedam puta?« Reče mu Isus: .»Ne 
velim ti do sedam puta, nego do sedamdeset puta sedam puta. 
Zato je kraljevstvo nebesko kao čoviek krali, koji namisli, da. 
uredi račune sa slugama svojim. I kad se počne računati, do- 
vedoše mu jednoga, koji mu je bio dužan deset tisuća talenata. 
A kad nije imao, da vrati, zapovjedi gospodar njegov, da ga 
prodadu i ženu njegovu i djecu, i sve što ima, i da mu se plati. 
No sluga taj pade ničice i moljaše ga govoreći: Ustrpljenje 
imaj sa mnom,.i sve ću ti platiti. A gospodaru se sažali za tim 
slugom, pusti ga i dug mu oprosti.“ Kad li iziđe sluga taj, nađe 
jednoga od svojih drugara, koji mu bijaše dužan sto dinara; i 
uhvativši ga stade ga daviti govoreći: Plati, što si dužan! A 
drugar njegov pade ničice i moliaše ga govoreći: Ustrplienje 
imaj sa mnom, i sve ću ti platiti! Ali on ne htjede, nego ode i 
baci ga u tamnicu, dok ne plati duga. Vidjevši pak drugari 
njegovi, što se dogodi, žao im bi vrlo, i otišavši kazaše gospo- 

daru svojemu sve, što se dogodi. Tada ga dozva gospodar 
njegov i reče mu: Zli slugo, sav sam dug oprostio tebi, jer si 
me molio; nije li trebalo, da se i ti smiluješ na drugara svojega, 
kao što sam se ja na te smilovao? I razgnjevi se gospodar 
njegov i predade ga mučiteljima, dok ne plati sav dug. Tako 
će i Otac moj učiniti vama, ako ne oprostite svaki bratu svo- 
jemu o srdaca svojih« (Mat. 18, 18—35). i 

III. 1. Kako se lako razabire, pod dugovima razumijevaju 
se grijesi, kojima vrijeđamo Boga. 1 Bog kao kralj i go- 
spodar milostivo nam oprašta grijehe, ali traži od nas, dai mi 
opraštamo drugima, ako su nas uvrijedili. A što je tu u priči 
Isus kazao, to nam u petoj molbi Očenaša zapovijeda moliti: 
da nam Bog oprosti naše grijehe i gane srce, da i mi drugima 
opraštamo. ' 

2. Mi se dakle molimo, da nam Bog oprosti grijehe. To 
sutidugovi. Ne molimo se pak, da nas Bog oprosti svega 
onoga, što smo njemu dužni: ljubiti ga iz svega srca, slušati 
ga, klanjati mu se i poštovati ga. Da se pod dugovima imadu 
razumijeti grijesi, kaže evanđelje sv. Luke (11, 4), koji mjesto 
»duge naše« veli: »grijehe naše«. Te dugove ne možemo mi 
isplatiti, nego je trebalo da pravdi Božjoj zadovolji Sin Božji 
Isus Krist. Nama pak treba moliti, da se milost njegove zado- 
voljštine na nas izlije, te nam Bog oprosti grijehe radi Krista. 

3. Ta nam molba odmah i kaže, da će nam Bog rado 
oprostiti grijehe, ako ga molimo; jer da Bog ne oprašta &ri- 
jehe, ne bi nam naložio, da ga molimo za oproštenje. Tim se 
odmah pobuđuje u nama ufanje u milosrđe Božje, bez ko- 


« jega nema oproštenja. Nadalje nam ta molba kaže, da prizna- 


mo svoje grijehe; jer tko moli za oproštenje, tai priznaj e, 
da je sagriješio. A grešnici smo svi po onoj riječi Salomonovoj 
(Prop. 7, 21): »Nema čovjeka pravedna na zemlji, da bi činio 
dobro i ne griješio.« Zato se kaže (Priče 20, 9): »Tko može 
reći: čisto je moje srce, čist sam od grijeha?« I sv. Ivan plaši 
drske ljude pišući (1. Iv. 1, 8): »Ako rečemo, da grijeha ne« 
mamo, sami sebe varamo, i istine nema u nama.« Zato tu 
molbu s pravom mole i najsvetiji ljudi. k : 

i Ta molba u poredbi s pričom kaže nam, da je grijeh naj- 
veće zlo; uvreda Božja, neizmjerni dug, što leži na nama i 

rijeti nam mukama u vječnoj tamnici. Kad se toga čovjek 
sjeća, onda se budi u njemu strah i kajanje, koje je najpo- 
trebnije za oproštenje. 

4. Kažemo »duge naše«. Ta riječ »naše« drukčije se 
razumije, nego kad kažemo kruh »naš«. Kruh je naš; jer nam 
ga Bog daje; a grijesi su »naši«, jer smo ih mi skrivili ; svojom 
smo ih voljom učinili, i ne bi bili grijesi, da nisu s voljom uči- 
njeni. Te grijehe priznajemo iskreno kao naše, a ne kao prvi 
ljudi, koji su svoje. grijehe svaljivali na drugoga. Tako pona-- 

vljamo molitvu Proroka (Ps. 140, 4): »Ne daj srcu mojemu, da 
Zastrani na zle riječi: da traži izgovore radi grijeha.« 

Ali kažemo »nama« u množini, kako smo molili i kruh; 
a to zato, jer potreba i ljubav bratinska traži, da moleči se za 
sebe molimo i za druge. Tako je učio Isus, tako je primila 
(Crkva, tako su radili apostoli. Sjajan primjer takvoga žara u 
molitvi za spasenje bližnjih daje nam Mojsije, koji se ovako 
molio: »Ili im oprosti ovu krivicu, ili ako ne ćeš, izbriši me iz 
knjige svoje, koju si napisao« (II. Mojs. 32, 31. 32). A sv. Pavao 
veli (Rim. 9, 3): »Ja bih želio, da sam budem odbačen od Krista 
za braću svoju.« 

5. Drugi dio te molbe glasi: »Kako i mi otpuštamo dužni- 
Ciina našim.« Ona riječ »kako« može se razumjeti na dva 
načina. Može imati značenje poređivanja ili slike: molimo 
Boga, da nam on oprosti grijehe kako i mi opraštamo drugima 
nepravde i uvrede. A može značiti i uvjet, kao što to sam Krist 
tumači (Mat. 6, 14. 15): »Ako otpustite ljudima pogreške nji- 
hove, otpustit će i vama Otac vaš nebeski grijehe vaše; ako li 
ne otpustite ljudima, ni Otac vaš ne će vama otpustiti grijeha 
vaših.« Jedno i drugo značenje izriče potrebu, da i mi opro- 
stimo uvrediteljima, ako hoćemo da nam Bog dade oproštenje 
grijeha. Bog želi, da zaboravimo nepravde i traži međusobnu 
ljubav tako, da od onih, koji se nisu pomirili, ne će primiti 
darova i žrtava. 

Da drugima oprostimo, traži od nas naravski zakon i 
zapovijed Kristova. Zakon naravni određuje, da mi budemo 
takvi drugima, kako želimo, da budu drugi nama. Zato onaj 
nema stida, koji traži od Boga, da mu otpusti kaznu za grijeh, 
a on neprestano misli na odmazdu. Zato već u knjizi Crkvenici 
(28, 1—5) piše: »Koii se želi osvetiti, naći će osvetu od Gospo- 
dina, i on će čuvati grijehe njegove. Oprosti bližnjemu svo- 
jemu, ako te uvrijedi, pa će se i tebi, kad moliš, oprostiti grijesi 
tvoji. Covjek na čovijeka čuva srdžbu, a od Boga traži lijek? 
K čovjeku jednakom sebi nema milosrđa, a za grijehe se svoje 
moli. On tijelo budući čuva srdžbu, a od Boga traži pomilo- 
vanje. Tko će se namoliti za grijehe njegove?« A Krist Go- 
spodin zapovijeda, da opraštamo uvrede, i ovom molbom i 
riječima kod sv. Luke (17,3. 4): »Ako ti brat tvoj sagriješi, 
Pokaraj ga, pa ako se pokaje, oprosti mu. I ako ti sedam puta 
na dan sagriješi i sedam se puta obrati k tebi veleći: Žao mi 
je; oprosti mu.« A kod sv. Marka (11, 25): »Kad stanete da 
se molite, praštajte, ako imate što na koga, da i Otac vaš, koji 
je na nebesima, oprosti vama grijehe vaše.« | 

6. Tu zapovijed Kristovu treba dobro razumjeti, da ne 
bi čovjek ondje vidio grijeha, gdje ga nema. Ima ih, koji znadu, 
da im valja nepravde zaboraviti i ljubiti one, koji su im naudili: 
oni to žele i koliko mogu čine, ali osjećaju, da ne mogu svaki 

spomen na nepravde iščupati. Jer im ostaju u srcu neki ostaci 


potajne gorčine; zato im je savjest nemirna te se boje, da nisu 


dovoljno sa sebe stresli neprijatelistva i poslušali zapovijed 


Božju. Treba znati, da se u čovjeka tijelo vječno bori oda 
duha; osjećanje čovječie teži na osvetu, ali razum se “i a ja 
na oproštenje. Zato ne valja biti u strahu za > m: E: 
niže požude naravi dižu protiv razuma, MAE. 
svoju dužnost i ima volju oprostiti nepravde i lju MI me 
jatelia. = : 

7. Ali oni, koji misle, da ne. mogu zaboraviti ras i 
ljubiti neprijatelje, neka se ne boje moliti ovu molbu u <: 
da im Bog ne će oprostiti grijehe, jer oni ne opraštaju uvre € 
Jer svaki vjernik moli tu molitvu u ime Crkve, u kojoj se i 
svagda nalazi takih svetih i pobožnih ljudi, koji od . ru 
gima opraštaju. A usto mi molimo Boga, da nam da e, . 
možemo izmoliti ono, što nam treba. Mi se molimo za oprošte- 
nje grijeha, ali i za dar pravoga kajanja; molimo, da se .. 
nemo grijeha bojati i svećeniku ih pravo i pobožno ispovjedi : 
Tako molimo Boga, neka nam dade jakost, da se možemo S 
onima izmiriti, na koje mrzimo. Zato ne valja misliti, da ćemo 
tom molbom ioš više razgnjeviti Boga; pače molimo Oca ne- 
beskoga; da nam okrene srce, te uzmognemo oprostiti onima, 
koji su nas uvrijedili i ljubiti neprijatelje. 

IV. 229. Što prosimo petom prošnjom: I otpusti nam duge 
naše kako i mi otpuštamo dužnicima našim ? Petom prošnjom 
prosimo, da nam Bog oprosti grijehe, kako i mi opraštamo 
onima, koji su nas uvrijedili. 

= V. Veliku korist imat ćemo, ako često molimo Očenaš, i 
mislimo naročito na petu prošnju moleći se Bogu, da nam . 
sti grijehe. Tako ćemo često sebi u pamet dozivati grijehe, <. 
dati njihovu zloću, osjećati mržniu na njih i probuđivati ća 
pokajania. Tako je činio David govoreći (Ps. 50, 5); i 
je moj protiv mene vazda«; i na drugome mjestu (Ps. 6, : 
»Prat ću svaku noć postelju svoju; suzama ću svojim natapati 
odar svoj«. I onome cariniku, kad je došao u hram, da se moli, 
Prvo su mu bili na pameti grijesi njegovi, radi kojih se tukao 
u prsi i govorio: »Bože, milostiv budi meni grešniku.« I otišao 
je opravdan kući svojoj. ' 

Osobito pak često i pobožno moljenje ove pete molbe, 
kojom molimo Boga, da nam otpusti kako imi otpuštamo, opo- 
minjat će nas i dati nam milost, da i mi rado opraštamo i za 
svoje se neprijatelje molimo. Tako ćemo pribaviti sebi pokoj 
duševni i mir izvanjski, i već na zemlji iskusiti, da je blago 
miroljubivima, jer će se sinovi Božji nazvati. 

XXIX. ŠESTA MOLBA: NE UVEDI NAS U NAPAST. 
(D. K. 230—233. R. K. IV. 15, 1—20.) 


I. Moleći se u petoj molbi, da nam Bog oprosti grijehe, 


molimo se, da nam i dade sve ono, što je potrebno, da nam 
se grijesi oproste: milost pravoga kajanja, iskrene ispovijedi 
i zadovoljštine. A kad su nam oprošteni grijesi, valja nam na- 
stojati, da ne padnemo opet u grijehe. Zato nam valja dalje mo- 
liti Boga, da ukloni od nas sve, što bi nas moglo navesti na 
grijeh. Ono pak, što nas zavodi na grijeh, zove se napast. Mo- 
limo dakle u šestoj molbi, da Bogodvratiodnasnapast 
ili nam dade milosti, da je nadvladamo. 

Čujmo, kako je Isus nadvladao napast. 

II. Poslije krštenja odvede Duh Isusa u pustinju, da ga 
đavo kuša. I postivši četrdeset dana i četrdeset noći napokon 
ogladnje. I pristupivši kušač reče: »Ako si Sin Božji, reci, da 
ovo kamenje postanu hljebovi.« On odgovarajući reče: »Pisano 
je: Ne živi čovjek samo o kruhu, nego o svakoj riječi, koja iz- 
lazi iz usta Božjih.« Tada ga uze đavo u sveti grad i postavi 
ga na vrh hrama i reče mu: »Ako si Sin Božii, spusti se dolje; 
jer je pisano: Anđelima svojim zapovjedi za tebe, i na rukama 
će te nositi, da gdje ne zapneš o kamen nogom svojom.« Reče 
mu Isus: »Ali je i pisano: Ne kušaj Gospodina Boga svojega.« 
Opet uze ga davo na goru vrlo visoku i pokaza mu sva kra- 
ljevstva svijeta i slavu njihovu, i reče mu: »Sve ovo dat ću 
tebi, ako padneš te mi se pokloniš.« Tada mu reče Isus: »Idi, 
sotono! jer je pisano: Gospodinu se Bogu svojemu klanjaj i 
njemu jedinom služi.« Tada ga ostavi đavo; i gle, anđeli pri- 
stupiše, te mu služahu« (Mat. 4, 1—11). 

NI. 1. Isus se nije krstio, što bi imao na sebi kaki grijeh, 
nego je i to poniženje uzeo, da zadovolji za grijehe ljudi. Jed- 
nako je Isus kao Bog čovjek bio tako svet i nepogrešiv, da ga 
se nije mogao dotaći i najmanji grijeh niti ga što zavesti na 
grijeh. Dopustio je, da ga đavo kuša zato, da nama pokaže, 
kakosetreba vladati u napasti. 


2. Veli evanđelje, da je đavo Isusa »kušao«, zato se na- 
past zoveiiskušavanje. Tako se i u starom jeziku veli: 
»Ne uvedi nas u iskušavanje«. Da razumijemo tu molbu, treba 
da znamo, što znači »iskušavanje«, a onda i što znači riječi: 
uvesti u napast, Ponajprije znači iskušavati ono, što se drugom 
riječju veli ispitivati: kad od nekoga želimo znati, što misli. 
U tom smislu Bog ne kuša čovjeka, jer cn sve zna i vidi, Dalie 
se može iskušavati na dobro ili na zlo. Na dobro, da se vidi 
čovječja krepost; ako ostane u kreposti, da se nagradi i za 
ugled postavi drugima, te se svi potiču, da slave Boga. Tako 
Bog kuša čovjeka, kao što se veli u V. Mojs. 13, 3: »Kuša vas 
Gospodin Bog vaš, da se vidi, ljubite li njega ili ne.« A veli se,. 

da Bog kuša svoje, kad ih pritisne bolešću ili kakom drugom 


nevoljom, da se vidi njihova strpljivost. Tako je kušao Abra- 


hama (1. Mojs. 22, 1), da žrtvuje sina, pa je tim činom postao 
za sve vijeke ugled poslušnosti i strpljivosti. Ovako se kaže 


“za Tobiju (12, 13): »Jer si bio drag Bogu, trebalo je da te na-. 


past iskuša«. ' kadai eh 
Za zlo se pak kušaju ljudi, kad ih što nagoni na grijeh i 
propast. To pak čini osobito đavo. On zato iskušava ljude, da 
ih. prevari i upropasti. Zato se zove u Sv. Pismu »kušač« 
(Mat. 4, 3). ' KA 
2. Kad smo vidjeli, što je to napast, treba da znamo, što 


znači riječ: »uvesti«_u napast. Veli se, da smo »uvedeni« u 


napast, kad podlegnemo napasti. U napast se vodimo na dva. 
načina: najprije kad maknuti iz mira hrlimo u zlo, u koje nas 
tko napastujući tjera. Tako ne vodi Bog nikoga u napast, jer 
nijedan grijeh nije od Boga, pače on »mrzi na sve, koji čine. 
bezakcnje« (Ps. 5, 7). A i sv. Jakob (1, 13) veli: »Nitko kad 
se kuša, neka ne govori, da ga Bog kuša; jer Bog ne može 
kušati na zlo.« : a 

Nadalje veli se, da nas vodi u napast onaj, koji bi mogao 
zapriječiti, da ne dođe napast ili ne dati da podlegnemo napasti, 
pa ne će. Na taj način dopušta Bog, da budu dobri i pobožni 
napastovani, ali ih ne ostavlja bez pomoći. Tako veli evanđelje, 
da je Duh »odveo« Isusa u pustinju, da ga đavo kuša. Gdjekad 
se događa ipak, da radi grijeha po pravednom i tajnom Božjem 
sudu prepušteni sebi padamo. Osim toga kaže se, da nas Bog 
vodi u napast, kad se njegovim dobročinstvima, koja nam je 
dao za spasenje, zlo služimo, te prcsipamo imutak očev kao 
razmetni sin »živeći razbludno« (Luk. 15, 13). Tomu je pri- 
kladna slika po svjedočanstvu Ezekijelovu (16, 14) Jeruzalem, 
koga je Bog uresio svaki dobrom i ljepotom, a on se tim do- 
brom služio, da se iznevjeri Bogu. Takvi su nezahvalnici ljudi, 
koji se Božjim darovima služe na zlo. — Kad se pak u Sv. 
Pismu kaže, da je Bog to učinio, to znači, da je Bog dopustio 
ili prepustio volji čovječioj, da tako radi. Ovako se n. pr. veli 
(u II. Mojs. 7, 3): »Učinit ću da otvrdne srce faraonovo« ili 
kako piše Apostol Rimljanima (1, 26. 28): »Predade ih Bog 
u sramotne strasti i pokvarenom mišljenju.« 

3. Kako dakle vidimo, Bog sam dopušta napasti. Na 
past dakle sama po sebi nije grijeh. I Krist je 
bio napastovan, pa ipak nije sagriješio. Napast postaje 
grijeh, kad čovjek svojom voljom pristaje uz 
nju, ili se bez potrebe izvrgava napastine mareći za 
ono, što veli Sv. Pismo: »Tko ljubi pogibao, propast će u njoj«. 

Pače od napasti imade čovjek mnogo koristi. U 
napastima upoznajemo sebe, to jest svoje sile, zato se poni- 
zujemo pod svemoguću ruku Božju. U napastima borimo 
se i jačimo se u kreposti, i boreći se muževno očekujemo 

neuvenuti vijenac slave. Jer »koji se bori na rvalištu,. 


ne dobije vijenca, ako se ne bori pravo« (II. Tim. 2, 5). A sv. 
Jakob (1, 12) veli: »Blago čovjeku, koji pretrpi napast, jer 


pošto je iskušan, primit će vijenac života, koji je Bog obećao: ' 
onima, koji ga ljube.« Pa ako nas i gdjekad snađu napasti, 


mnogo nam pomaže misao, da imamo za pomoćnika »sveće- 
nika, koji se može sažaliti na slaboće naše, jer je i sam bio 
kušan u svemu« (Hebr. 4, 15). 

Po svemu, što smo izložili, ne će biti teško znati, što. 
molimo govoreći: »Ne uvedi nas u napast«. Ne molimo uopće, 
da ne bismo bili napastovani; jer je napast život čovječji na 
zemlji . Nego što molimo? Molimo, da ostavljeni bez pomoći 
Božje ne pristanemo zavarani u napast, i da 
nam Bog dade milost, da je nadvladamo. 

4. Da se tko može oprijeti neprijatelju, mora znati, otkuda 
neprijatelj dolazi. Tako i nama mora biti poznato, tko nas 
napastuje na grijeh. To je u prvom redu sotona, 
đavo, koji je i Isusa napastovao. Njegovu mržnju izriče sv. 
Petar (I. 5, 8): »Protivnik vaš đavo kao lav ričući obilazi i 
traži, koga da proždre.« On nas napastuje naiprije iznutra 
raspaljujući naše duševne želje. Tako je htio činiti i Kristu. 
nagovarajući ga na neumjerenost: »Reci, da ovo kamenje po- 
stanu hljebovi«; na lakomost: »Sve ću ti ovo dati«; na oholost: 
»Spusti se dolje!« da te ljudi vide i da ti se dive. Tako nas 
naše tijelo, zla pohota napastuje na grijeh. Đavo se služi i 
izvanjim stvarima, da nas zavede na grijeh: srećom, da se 
uznesemo, nesrećom, da klonemo. .Gdjekad ima svoje posla- 
nike pokvarene ljude, koji svojim primjerom, krivim naukama. 
i načelima zavaravaju ljude. 

5. Tko hoće nadvladati neprijatelje, mora znati i upo- 
trebljavati prikladno oružje, kojim će ih nadvladati. Tako mo- 
ramo znati, čim sć imamo boriti protiv napasti. 
Oružie protiv napasti označio je Isus opominjući apostole: 
»Bdiite i molite se, da ne padnete u napast« (Mat. 26, 41); a. 
u svoju molitvu je postavio molbu: »Ne uvedi nas u napast«. 
Uz molitvu je i post najjača obrana od nečistoga duha: 
»jer se taj rod ne da ničim izagnati nego postom i molitvom«. 
Post je naročito jako sredstvo protiv unutrašnjih navala ne-: 
prijateljevih. 

Moliti se treba svagda, a osobito onda, kad navali poje- 
dinačna napast. Tako je činio David. Protiv laži molio se: »Ne 
odnesi iz usta mojih riječi istine« (Ps. 118, 43); protiv lako- 
mosti: »Prigni srce moje k svjedočanstvima tvojim, a ne k la- 
komosti« (st. 36); protiv oholosti: »Odvrati oči moje, da ne 
gledaju taštinu« (st. 37). 

Nadalje treba imati pred očima nazočnost Božju. Ta je: 
misao izbavila Josipa, sačuvala Suzanu, dala jakost Jobu, da. 
ie nadvladao svijet, tijelo i sotonu. Ugledati se treba u vođu 

Krista, koji je nadvladao đavola (Mat. 4, 10), svijet (Iv. 16, 33). 
On je dao svetim ljudima jakost, da su »vjerom nadvladali: 
carstva, zatisnuli usta lavovima« (Hebr. 11, 33). 

Tu će jakost i nama dati Bog, koji »čini naše ruke kao: 
mjeden luk« (Ps. 17, 35); »uči ruke naše boju, i prste naše ratu«. 
(Ps. 143, 1). Zato treba Bogu hvaliti za pobjedu, kako čini: 
Apostol (I. Kor. 15, 57): »Bogu hvala, koji nam dade pobjedu 
kroz Gospoda našega Isusa Krista.« ' 

IV. 230. Što prosimo šestom prošnjom: I ne uvedi nas u 
napast? Šestom prošnjom prosimo, da Bog ili odvrati od nas. 
napast, ili da nam dade dovoljno milosti, da je svladamo. — 
231. Tko nas napastuje na grijeh? Napastuje nas na grijeh:. 
1) naše tijelo, t. j. zla pohota, 2) svijet, t. i. njegova taština,. 
zli primjeri i zla načela, 3) đavo. — 232. Je li već sama napast. 
grijeh? Sama napast još nije grijeh, ali to je grijeh, kad se tko 
bez potrebe izvrgava napasti, i kad pristaje uz nju. — 233. Što“ 
treba da činimo, da ne padnemo u napast? Da ne padnemo u 
napast, treba da bdijemo (budemo na oprezu) i molimo, kako: 
nas Krist opominje. 

V. Borimo se protiv napasti imajući pred očima vijenac: 
slave i vječnu nagradu, koja je obećana pobjednicima. Te: 
sjajne nagrade opisuje Otkrivenje ovim riječima: »Tko pobi-- 
jedi, ne će mu naškoditi druga smrt« (2, 11); »tko pobijedi, on: 
će se obući u haljine bijele, i ne ću izbrisati imena njegova iz: 
knjige života, i priznat ću ime njegovo pred Ocem svojim i 
pred anđelima njegovim« (3, 5). I sam Bog i Gospod naš ovako: 
govori: »Tko pobijedi, učinit ću ga da bude stup u hramu Boga 
mojega (najuže združen s Bogom), .i više ne će izići napolje« 
(3, 12): I još: »Tko pobijedi, dat ću mu da sjedi sa mnom na. 
prijestolu mojem; kao što sam i ja pobijedio i sjedim s Ocem 
svojim. na prijestolu njegovu« (3, 21). Napokon nabrojivši slavu. 
i dobra, koja uživaju sveti na nebu veli: »Tko pobijedi, to će 
dobiti« (21, 7). 


XXX. SEDMA PROŠNJA: NEGO IZBAVI NAS ODA ZLA. 
AMEN. 


(D. K. 234—235. R. K. IV. 16, 1—12. 17, 1—$6). 


I. U evanđelju sv. Luke nema ove sedme prošnje: »Izbavi 
nas oda zla«; jer je kao uključena u pređašnjim molbama, u 
kojima smo molili, da nas Bog izbavi od najvećih zala, a to je 
grijeh i nečisti duh, koji nas napastuje na grijeh. 

Ipak nije ova molba suvišna; jer u nju kao sabiremo sve, 
što smo dosad molili, a opet nam kaže, da se i u vremenitim 
nevoljama slobodno s pouzdanjem utiečemo k Bogu, da nas 
izbavi, kako su to činili apostoli, kad se digla olu ja ha 
moru. 

Il. Jednom je Isus ušao u lađicu, i za njim pođoše učenici 
njegovi. I gle, velika se oluja podiže na moru, tako da se lađica 
pokri valovima; a on spavaše.. I prikučivši se učenici njegovi 
probudiše ga govoreći: »Gospodine, izbavi nas, izgibosmo.« 
A Isus im reče: »Zašto ste strašljivi, malovjerni?« Tada ustavši 
zapovjedi vjetrovima i moru, i postade tišina velika. A ljudi 
se čudiše govoreći: »Tko je ovai, da ga slušaju vjetrovi i 
more?« (Mat. 8, 23—27). 

II. 1. Čovječji se život poređuje moru, koje nikad ne 
miruje, a često se na njemu porode oluje, koje uništavaju 
blago, lađe i živote ljudske: tako i čovjeka u životu snalaze 
različita zla i nevolje. Da se u tim nevoljama treba utjecati 
Bogu, pokazao je Isus, što je na molbu apostola utišao oluju; 
a učio nas i moliti u svojoj molitvi: »Oslobodi nas od zla«. 

Moleći se Bogu, da nas izbavi od zla, moramo i znati, 
zašto se tako molimo, i kako treba da se molimo Bogu, da nas 
oslobodi od zla. 


2. Ne treba dokazivati, dana svijetu imade sv.a- 
kojakih nevolja i zla. To vidimo na svoje oči, dapače 
većina ljudi to i ćuti. Svi liudi osvjedočeni su o tom, o čem 
bijaše uvjeren i primjer strpljivosti Job, koji je rekao: »Čoviek 
rođen od žene, živeći kratko vrijeme napunjen je mnogili 


nevolia; on kao cvijet poraste, i potnga se, i bježi kao sjena, ' 
i nikad u istom stanju ne ostaje« (Job 14, 1. 2). Da nema dana, * 


. u koji ne bismo morali trpjeti kakovo zlo, svjedoči nam i riječ 
Isusova: »Dosta je dnevu njegovo zlo« (Mat. 6, 34). Da ie to 
dosuđeno haravi ljudskoj, te se tomu ne može nitko oteti, jasno 
je iz opomene Isusove, koji kaže, da treba svakomu nositi križ 
svoj, i ići za Isusom. 

3. Kolika su i kakova zla, koja nam prijete, već iz toga 
znamo, kako se Bogu molimo, da nas od njih oslo- 
bodi: da budemo zaštićeni od vode, od ognja, od strijele; da 
nam tuča ne naškodi usjevima, da ne trpimo od glada, buna i 
rata; molimo Boga da od nas odvrati bolest, kugu, pustoš; da 
odstrani okove, zatvore, progonstvo, izdajstvo, zasjede, i 
ostale sve neprilike, koje zastrašuju i muče život ljudski; da 
zapriječi uzroke opačina i zlih djela. Ali nesamo da molimo, 
neka nas Bog očuva od tih stvari, koje su po mišljenju svih 
ljudi zle, već molimo Boga, da nam i one stvari ne škode, koje 
svi drže za dobro: kao što su bogatstvo, časti, zdravlje, jakost 
i sam ovaj život: prosimo na ime Boga, da nam te stvari ne 
budu za zlo i za propast našoj duši. Molimo Boga, da nas 


očuva od nagle smrti, da ne padnemo u srdžbu njegovu, da nas 


ne stignu muke, što čekaju opake; da nas ne muči oganj čisti- 
lišni, od kojega prosimo pobožno i sveto, da se i drugi oslo- 
bode. Sve ove stvari spominjemo u litanijama, u misi, kad 
molimo Boga da odvrati cd nas sva ,zla prošla, sadašnja i bu- 

duća; a time se ujedno sjećamo, kako su velika i mnogobrojna 
zla, što nas okružuju u svijetu. 

4. Naiveći pak neprijateli, od kojega dolazi najveće zlo 
jest đavol. Zato i misle poglaviti sveti oci, kao Bazilij 
Veliki, Krizostom i Augustin, da se pod onim zlim, od kojega 
u Očenašu molimo, da nas Bog oslobodi, razumije nečisti duh, 
jer on je početnik čovječjega grijeha, koji je prve ljude zaveo 
na otpad, i rinuo ih tako u grijeh i u zlo. A njim se Bog služi, > 
kad. hoće kazniti opake i zle liude, jer im daje zlo, što ga imadu 
trpjeti grijeha radi. U tom smislu govori i sv. Pismo: »Zar ima 
zla u gradu, što ga ne bi učinio Gospodin?« (Amos 3, 61 
drugdje: »Ja sam Gospod, i nema drugoga, koji stvaram svi- 
jetlo, gradim tamu, činim mir i puštam zlo« (Iz. 45, 6. 7. itd.). 
Đavo čini zlo po dopuštenju Božjem, on nas progoni mržnjom 
velikom; pa ako nam i ne može nauditi, kad se oboružamo 
vierom i čistim životom, ipak ne prestaje nas napastovati 
vanjskim zlom i mukama. 

5, Kad imade toliko zla na svijetu, kad sam Bog dopušta 
zlo, kad imamo bijesnoga neprijatelja nečistog duha: mi se 
svojom moću i jakošću ne možemo izbaviti od svih ovih zala, 
već trebamo tražiti od Boga, da nas on zaštiti svemo- 
gućom svojom rukom, da odvrati od nas zlo. 

Da se samo na taj način možemo osloboditi od zla, ako 
pribjegnemo k Bogu, i njexa za pomoć molimo, to nam je sam 
Bog pokazao, kad nas je naputio da njega molimo, neka nas 
oslobodi od zla. Pa i liudi već po svojoj naravi, kad im se što 
zla dogodi, zovu Boga u pomoć, da ih od zla oslobodi. 

Dapače sam Bog nam više put baš zato šalje takova zla 
i neprilike, samo da se k njemu obratimo. U dobru čovjek za- 
boravi lako na Boga, ali u zlu brzo ga se opet sjeti. Na to idu 
riječi Sv. Pisma: »Napuni lice njihovo sramote, i tražit će ime 
tvoje, Gosvode« (Ps. 82, 17.), i onda: »Umnožile su se nevolje 


njihove, i poslije se požuriše« (Ps. 15, 4.) natrag k Bogu. 


Da se od zla možemo osloboditi tako, da Boga molimo, 
neka nas od zla izbavi, pokazuju nam toliki primjeri, gdje 
je Bog izbavio iz neprilika i bolesti one, koji su se k njemu 
utjecali. Tako je Bog pomogao Abrahamu, izbavio Jakoba iz 
ruku bratovih, Lota iz ropstva i ognja Sodomskoga, Josipa 
iz tamnice. A i Novi Zavjet pun je takovih primjera, gdje je 
Bog izbavio ljude iz najvećih neprilika na molitve mnoge: kao. 
Petra iz tamnice, dok je cijela Crkva bez prestanka molila za 
njega. Možemo se ohrabriti i pouzdati mišljenjem, što ga je 


«imao prorok: »Vikaše pravednici, i Gospodin ih usliši, i izbavi 


ih od svih nevolia« (Ps. 33, 18). 

6. Različnim načinima Bog nas izbavlja 
od zla. Jednom zabrani, da nevolje ne dođu na nas, kao što 
je obranio Jakoba od neprijatelja. »Strah Božiji napao je sve 
gradove naokolo, i nisu se usudili da-ih progone.« (Gen. 35, 

5), Drugda Bog smrću spasava ljude od zla, jer ih radije pre- 
nese na nebo, gdje nema više nikakove tuge, boli i zla. Opet 
nas Bog pomaže u nevoljama i tako, što nam daje svoju 
utjehu. Tako se tješio i prorok: »Kolikogod su velike muke u 
moiem srcu, tako je i tiešenje tvoje obveselilo moju dušu« 
(Ps. 93, 19). Dapače i onda kad zlo navali na čovjeka, Bog ga 
znade sačuvati cijela i nepovrijeđena, kao što je činio mla- 
dencima, što su bili bačeni u ražarenu peć, i kao što čitamo, 
da se dogodilo Danijelu, koga se lavovi nisu dotakli, kao ni 
mladenaca oganj. 


7. Ako hoćemo, da nas Bog oslobodi od zla, trebamo se 
u zlu i kako valja ponijeti, pravim načinom moliti. 


U našoj molitvi treba da držimo red, što ga je Bog opre- 
dijelio. On, koji nam je zapovjedio, da se k niemu utečemo. »u 
dan tjeskobe« (Ps. 49, 15), on je hotio, da prije nego molimo, 
da nas Bog oslobodi od zla, prosimo, da se sveti ime Božie, 
da dođe kraljevstvo njegovo, i ostalo, po čem kao po stubama 
dolazimo do zadnje prošnje: oslobodi nas od zla. A neki ljudi, 
ako ih poboli glava, ili rebro, ili noga, ili se dogodi kakova 
šteta u kući, ili im se groze neprijatelji, u gladu, ratu, kugi, 
ispuste sve druge prošnje, pak samo prose, da se od onoga zla 
oslobode. Ali tomu običaju protivi se, što zapovijeda Isus: 
»Tražite najprije kraljevstvo Božie« (Mat. 6, 33). Za to oni, 
koji pravo mole, kad od Boga traže da odvrati od njih nepri- 
like, nevolje i druga zla, ištu to zato, da i to bude na slavu 
Božiu. Tako je radio David. Kad je molio Boga, da »ga u srdžbi 
svojoi ne kara« (Ps. 6, 2. 6), dodao je razlog: »jer: onaj nije 
mrtav, koji se sjeća tebe, a u paklu tko će te priznavati« t. i. 
ako me smrviš, ne ću te više moći slaviti, ako mi oprostiš, 
hvalit ću ime tvoje. A kad je prosio, da mu dade milost, dodaje: 
»Naučit ću bezakonike puteve tvoje, i bezbožnici k tebi će se 
obratiti« (Ps. 50, 15). Dakle, ako tražiš, da ti Bog dade zdrav- 
lje, sreću, imaš to tražiti tako, ako bude na slavu Božju. 

8. Za tone valja da se tražimo osloboditi 
odsvih zala. Jer više puta mi nešto držimo za zlo, a ipak 
to mnogo koristi onomu, koji trpi. U nevolji se čovjek učvrsti, 
da bude kreposniji, što veli i sv. Pavao: »Krepost se u slaboći 
usavršuje« (II. Kor. 12, 7. 9). Pa zato pravo pobožni ljudi ne- 
samo što ne traže, da se od tih zala oslobode, već se dapače 
raduiu, ako imadu što trpjeti. Zato moleći se, da nas Bog oslo- 
bodi od zla, mislimo na ona zla, koja ne mogu donijeti duši 
nikakve koristi. Tako je više puta bolest korisna, što čovjek 
ne može ići u krađu, u tučnjavu, svađu; ili siromaštvo, da 
čovjek ne padne u oholost, pijanstvo, raspuštenost. I potom, 
kad se ne možeš dugo osloboditi-od zla, nemoj biti nestrpljiv, 
što Bog ne sluša tvoje molitve, već misli da je to za tebe ko- 
risno, što Bog određuje. ' ' 

9. Kad se hoćemo osloboditi od zla, imamo prije svega u 
Boga svojunadu postaviti. Stoga je velika razlika 
između molitve nevjernika i vjernika. Tako u bolesti i nevijer- 
nici mole Boga za pomoć, ali svoju najveću nadu polažu u 
lijekove, što ih narav nuđa, ili su ih ljudi priredili; pak zato 
uzimlju lijek od koga mu drago, makar taj bio vračar, gatalac 
ili se služio pomoću vražjom, samo ako ikako malo misle, da 
će ozdraviti. Kršćanin naproti zna, da je jedini! Bog početnik 
svega dobra, od koga i druge stvari imadu moć, da izliječe. 
I zato će tražiti najprije pomoć u Boga. Zato veli Crkvenjak : 
»Svevišnji stvorio je na zemlji lijekove, i čovjek pametan ne 
će ih prezirati« (Ezek. 38, 4). Stoga ako i upotrebljavamo lije- 
kove, upotrebljavajmo ih, kako ih je Bog dao, a što ih babe 
vračarice priređuju praznovjernim običajima, a možda i prizi- 
vanjem vražiim, takvih lijekova ne smijemo primati. 

10. Akokakvozlotrpimoodljudi ne smiie- 
mosenanjihtoga radiljutiti. Već mislimo, da sam 
đavao čovjeka na to tjera, da ti čini zlo, pa ako se imaš na 
koga ljutiti, ljuti se na đavola. I kad moliš Boga, da te oslo- 
bodi od onih zala, što ih protiv tebe snuje tvoj bližnji, moli više 
Boga, da tvojega bližnjega otme iz ruku đavolovih, koji ga 
na ta zla djela navodi. 

11. Pobožni ljudi, dok žive na ovome svijetu, treba da su 
pripravni nesamo strpljivo već i veselo podnositi svaku vrst 
nevolja i teškoća. »Svi koji žele pobožno živjeti u Kristu Isusu, 
bit će progonjeni« (II. Tim. 3, 12). »Preko mnogih tjeskoba 
treba nam unići u kraljevstvo Božie« (Act. 14, 21). »Zar nije 
Krist trebao da trpi, i tako uđe u-slavu svoju?« (Luk. 24, 26). 
Nije pravo da sluga bude veći od svojega gospodara, kao što 
je sramotno po mišljenju sv. Bernarda, da budu razmaženi udi 
pod trnovitom glavom. Lijepi primjer daje nam se u Uriji, koji 
je Davidu, kad ga je nagovarao, da ide kući svojoi, ovako 
rekao: »Škrinja Božja, i Izrael i Juda borave pod šatorima, a 
ja da idem kući?« (II. Krali. 11, 11). Poučeni ovakim razlozima 
i razmišljanjima kad dođemo da se molimo, postići ćemo, da, 
makar nas odasvud opkolile prijetnje i zla, kao što tri mladića 
ostadoše netaknuti od ognja, tako ćemo i mi nepovrijeđeni biti 
sačuvani kao Makabejci (Il. Mak. 2, 16) postojano i hrabro 
podnosit ćemo neprilike. U porugama i mukama slijedit ćemo 
svete apostole, koji šibani radovali se veoma, što su bili vri- 
jedni za Krista Isusa trpjeti sramotu (Act; 5, 40). I tako mi pri- 
pravljeni pjevat ćemo duha radosnoga: »Knezovi progoniše 
me badava, a od tvojih riječi plašilo se moje srce; veselit ću 
meu naredbama kao onaj koji je našao velik plijen« (Ps. 

12. Na koncu te molbe i cijele molitve Gospodnje velimo 


»Amen«. Ta nam riječ kaže, kako treba da završimo molitvu. 
..Kad se moleći s Bogom razgovaramo, Bog nam je bliži. Koji 

se pobožno Bogu mole, ti su kao oni, koji se približavaju ognju: 


ako su hladni, postaje im toplo; ako su topli, postane im vruće. 
Tako se i onima, koji pristupaju k Bogu, prema njihovoj 


pobožnosti raspaljuje srce, rasvjetljuje um. Primjer nam je 


Mojsije, komu se od razgovora s Bogom svijetlilo lice. Što 


je duže čovjek s Bogom u razgovoru, postaje mu Bog slađi i 
miliji; što duže promatra njegova savršenstva, sve više upo- 


znaje njega i sebe po riječima sv. Augustina: »Da poznam tebe, 


da poznam sebe« (Soliloqu. L. 2. c. 1). Tako se posvema pre- 
daje Bogu, njega slaviinjemu se zahvaljuje. Tako 
i ova riječ »Amen« hoće da još jednom ponovi: »Sveti se ime 
tvoje! Budi volja tvoja«. ' 

13. Ima mnogo molitava svetaca, koje se počinju sa stra- 
hom a svršavaju se s nadom i veseljem, Tako se David počeo 


moliti: »Mnogi ustaju na me, mnogi govore duši mojoj: nema. 


mu spasa od Boga«; ali poslije okrijepljen molitvom kliče ve- 
selo: »Ne bojim se tisuće naroda, koji mne opkoljuje« (Ps. 3, 2. 
7). Drugi put počinje: »Gospodine, ne karaj me u gnjevu svo- 


jem, niti me ne kazni po srdžbi svojoj«; a poslije pouzdano 


govori: »Odlazite od mene, koji činite bezakonje, jer je Go- 
spodin uslišio glas plača mojega« (Ps. 6, 2. 9.). Topouzda- 
nje, kojim moramo moliti, izriče na svršetku riječ »Amen«. 
Tom se hebrejskom riječju često služio Spasitelj, te je ostala 


u crkvenoj službi. Kad svećenik moli kod svete mise Očenaš,, 
onda na riječ služiteljevu: »izbavi nas oda zla« on sam odgo- 
vara: »Amen«. Tim svećenik kaže narodu, da je njihova. 


molitva uslišena. 
14. Sve to kaže riječ »A m e n«, ako se i različno tumači, 


što znači. Prevodi se ta riječ: »Neka bude«; »istina«,. 


»vjerno«. Te riječi kažu, da će se ono zbiti, što molimo i jer 


će to Bog dati, koji ie obećao, a u obećanju je svojem istinit. 


i vjeran. To potvrđuje i Apostol u poslanici Korinćanima (II. 
1, 20): »Jer koliko je obećanja Božjih, u njemu su: da (istinita); 


zato i po njemu Amen Bogu na slavu po nama«. Ta riječ dakle. 


potvrđuje sve molbe; pobuđuje pažnju u onih, koji mole, kad 


u pravo vrijeme kažu: Amen; njom izričemo. tvrdu nadu, da. 


ćemo biti uslišeni; pače već osjećamo pomoć Božju, da smo 
uslišeni, te pjevamo s Prorokom (Ps. 53, 6): »Evo, Bog me 
pomaže, Gospodin čuva dušu moju«. ' 


IV. 234. Što prosimo sedmom prošnjom: Nego izbavi nas.. 


od zla? Sedmom prošnjom prosimo, da nas Bog očuva od sva- 
koga zla, osobito od grijeha i vječne propasti. — 235. Zašto 


dodajemo »Amen« to jest: tako neka bude? Amen dodajemo: 


zato, da izjavimo svoju goruću želju, da ćemo biti uslišeni. 
V. »A m e n« riječ je Kristova, kojom .je često potvrđivao 


svoje riječi. I kad molimo njegovu molitvu, nema sumnje, da. 
će Bog u ime njegovo i na riječ njegovu uslišiti našu molitvu,. 

koji je svagda slušao Sina svojega i »uslišio ga radi njegove 
smjernosti« (Hebr. 5, 7), »kojemu kraljevstvo, i iakost i vlast 
u vijeke vijekova« (I. Petr. 4, 11. 5, 11. Jud. 25). 
XXXI. POZDRAV ANĐELOV. HVALA. 
(D. K. 236—242._R. K. IV. 5, 8.) 


I. Kako smo učili u prvoj zapovijedi Božjoi, možemo se 


moliti Bogu i svetima. Ali je velika razlika između jedne i 


druge molitve, kao što je velika razlika između toga, kako se 
klanjamo a kako poštujemo svete. Bogu se klanjamo kao svo- 
jemu najvećemu gospodaru, a svete poštujemo kao sluge i pri- 
jatelje Božje. Bogu se molimo, da nam on sam pomogne, a sve- 
tima se molimo, da nas svojim zagovorom pomažu kod Boga. 
I ono poštovanje, koje pokazujemo svetima i molitva zapravo 
pripada sarmomu Bogu; jer poštujući svete lhivalimo Bogu za 
one velike milosti, koje je dao svetima, da su mogli nadvladati 
unutrašnje i vanjske neprijatelje svojega spasenja. 

Najveću takvu hvalu dajemo Bogu moleći poslije Oče- 
naša pozdrav anđelov ili Zdravo Marijo; a to činimo, 
da naša molitva bude prije primljena. 

H. Kako je anđeo pozdravio bl Djevicu. 
Mariju Kad je Sin Božiji htio postati čovjek, odabrao je sebi 
za majku Prečistu Djevicu. Bog je poslao anđela Gabrijela u 
grad Qalilejski po imenu Nazaret k djevici zaručenoj mužu po 
imenu Josipu iz doma Davidova; i djevici bijaše ime Marija. 
I ušavši anđeo k njoj reče: »Zdravo, milosti puna, Gospodin 
s tobom, blagoslovena ti među ženama.« A ona čuvši ovo 
uplaši se od riječi njegove i pomisli kakav bi to bio pozdrav. 
I reče joj anđeo: »Ne boj se, Marijo, jer si našla milost u Boga. 
Evo imat ćeš sina i nadjeni mu ime Isus. On će biti velik i zvat 
će se Sin Najvišega.« A kad Marija zapita, kako će to biti, kad 
ona ne misli živjeti s mužem, reče joj anđeo: »Duh Sveti saći 
će vrhu tebe i sila će te Svevišnjega osjeniti; zato će se i ono 
sveto, što ćeš ti roditi, zvati Sin Božji. I evo Elizabeta, tvoja 
rođakinja imat će sina u starosti svojoj; jer u Boga nije nijedna 
stvar nemoguća«. A Marija reče: »Evo službenice Gospodnje, 
neka mi bude po riječi tvojoj.« I anđeo otide od nje. A Marija 
ustavši onih dana otide žurno u planine u grad Judin. I uđe u 
kuću i pozdravi Elizabetu. A kad je čula Elizabeta pozdrav 
Marijin, napuni se Duha Svetoga i reče: »Blagoslovena ti među 
ženama i blagosloven plod utrobe tvoje. I otkuda meni ovo, da 
dođe mati mojega Gospodina k meni?« 

III. 1. Prihvaćajući Crkva riječi, kojom su Mariju slavili 
anđeo i rođakinja Elizabeta, sastavila je onu poznatu m o- 
litvu:»Zdravo Marijo, milosti puna, Gospodin s tobom, 
blagoslovena ti među ženama i blagosloven plod utrobe tvoje 
Isus.« K toj slavi dodala je svoju prošnju: »Sveta Ma- 

rijo, maiko Božja, moli za nas grešnike sada i na čas smrti 
naše. Amen.« 

2. Ponajprije dakle Crkva slavi i hvali Boga, što je Pre- 
svetu Dievicu obasuo svim nebeskim darovima. To je dakle 
u prvom redu h vala Bogu. Ali je i slava Mariji, koja se onim 
darovima Božjim služila, služeći Bogu kao naivjernija ali i 
najponiznija službenica. I doista mi možemo slaviti Mariju to 
više, što ju je slavio anđeo; šta više, slavio ju je Bog, jer ie 
on poslao anđela i zapoviedio, kako će pozdraviti i slaviti maj- 
ku Sina njegova; a Duh je Sveti sam napunio usta Elizabeti 
riječi, kojima je blaženom nazvala majku svojega Gospodina. 
Pa kad su te riječi Božje, onda svakako imadu veliko zname- 
novanje i potrebno je, da o njima razmišljamo. 

3. Prva je riječ >»Zdra vo!« U grčkom jeziku stoji riječ. 
»Haire« što znači: »Raduj se!« O toj riječi lijepo govori sv. 
Sofronij biskup (Brev. II. die infr. Oct. Immac.): »Što veli po- 
slani anđeo neoskvrnjenoj Djevici? Kako joj donosi vijest? 
Zdravo milosti puna, Gospodin s tobom. O veselju počinje 
glasnik veselja s njome govoriti; jer je znao, da njegova vijest 
donosi veselje svim ljudima i svim stvorovima: znao ie da 
svanjiva spasenje čovjeku, koji je bio izbačen iz rajskoga ve- 
.selja. Kao da joj veli: Raduj se roditeljice nebeske radosti. 
Raduji se neudata Božja Mati. Raduj se Djevice poslije poroda 
neozleđena. Tko će izreći tvoju slavu? Ti si u sebe primila 
Stvoritelja svih stvari; ti si ga nosila, ti si ga rodila i između 
svih stvorova jedina postala Mati Božia.« 

4. Marija. Recimo (sa sv. Bernardom, Brev. ss. No- 
minis B. M. V.) nešto malo o tom imenu, koje prevedeno: 
znači: »Zvijezda morska«. To ime lijepo označuje Majku Dje- 
vicu. Ona se prekrasno poređuje zvijezdi; jer kao što zvijezda. 
bez kakova kvara svojega ispušta trak, tako je Dievica bez 
ikake ozlede rodila sina. Ona je sjajna zvijezda uzdignuta nad 
morem ovoga svijeta, sjaina zaslugama, svijetla primjerima. 
O tkogod u povodnji ovoga svijeta više se ljujaš olujama nego: 
po zemlji hođiš, ne odvraćaj očiju od ove zvijezde, ako ne ćeš 
da te potope oluje. Ako ustanu vjetrovi napasti, ako nasrneš 
na grebene nevolja: pogledaj na zvijezdu, prizovi Mariju. Ako 
srdžba ili lakomost ili tjelesno mamljenje potrese lađicu duha, 
pogledaj na Mariju. Ako smeten strahotom grijeha i uznemiren 
nečistotom savjesti, zastrašen grozotom suda staneš padati u 
propast žalosti, u bezdan očajanja: misli na Mariju.« 

»Riječ Marija u hebrejskom jeziku znači i Gospođa. 
Zove je dakle anđeo Gospođom, da strah ropski ostavi Rodi- 
teljicu Gospodina, za koju je ugled njezina poroda učinio i za- 
povjedio, da se rodi i nazove Gospođa« (Sv. Petar Krizolog, 
Brev. S. Nominis B. M. V.). 

5. Milosti puna. »Kakva je i kolika je blažena i 
slavna Djevica Marija« (govori sv. Jeronim Brev. Imm. Conc.), 

»to kaže po Božioj zapovijedi anđeo, kad veli: Zdravo, milosti 
puna. Trebalo ie takvim blagodatima obasuti Djevicu, da bude 
puna milosti ona, koja je dala slavu nebesima, zemlji Gospo- 
dina i raširila mir, vjeru narodima, konac opačinama, red ži- 
votu, čistoću vladanju. I zaista puna; jer drugima se daje samo 
na dijelove: a Mariji je ulivena sva punoća milosti najednom. 
Zaista puna; jer ako i držimo, da je u svetih Otaca i Proroka 
bila milost, ipak nije bila tako puna; u Mariju pak došla je 
punina sve milosti, koja je u Kristu, premda drukčije. Zato i 
veli: Blagoslovena ti među ženama, to jest više blagoslovena 
nego sve žene. Zato koliko je god razliveno prokletstva preko 
Eve, toliko je uklonio blagoslov Marije. O njoj govori Salomon 
u Pjesmama kao njoizi u hvalu: Dođi golubice moja, neokaljana 
moja. Jer zima prođe, dažd je minuo i otišao. A po tom kaže: 
Dođi s Libana, dođi, bit ćeš ovjenčana. S pravom se dakle 
zove, da dođe s Libana. Jer Liban znači: bjelina. Ona bijaše 
bijela mnogim krepostima, bjelja od snijega darovima Duha 
Svetoga, predočujući u svemu bezazlenost golubice, jer štogod 
je činila, sve je bila čistoća i bezazlenost, svi bijaše istina i 
milost; sve milosrđe i pravednost, koja prosijeva s neba: zato 
neokaliana, jer nije ni u čemu pokvarena. U njoj se Bog na- 
stanio, te:je sav bio u njoi; tako je iz nje izišao kako je poslije 
uskrsnuća na zatvorena vrata došao k svojim učenicima.« 
Tako je Marija milosti puna, jer je bila uvijek u mi- 
losti, začela, nosila je u sebi i rodila početnika mi- 
losti Isusa Krista (Č. Beda, Brev. In Expect. Part. B. M. V.). 
6. Gospodin stobom. To je pozdrav, kojim je an- 


“deo pozdravio Gedeona, kad mu je došao javiti, da će pomoću 


Božjom nadvladati neprijatelje. Ali mnogo veće značenje ima 
taj pozdrav kod Marije. O tom govori sv. Toma biskup (Brev. 
B. M. V. Matris Gratiarum 9. VI.): »Ušavši anđeo radosno 
pozdravi je smjerno: Zdravo, milosti puna, Gospodin s tobom. 
Gospodin s tobom. A kako s tobom? Svakako ne kao sa mnom, 
nego kao nigdje drugdje: s tobom u tijelu, s tobom u duši, s 
tobom u misli, s tobom u volji, s tobom u utrobi, s tobom u 
pomoći, s tobom na početku, s tobom na svršetku, s tobom 
na kraju, s tobom bez kraja.« Bog je s nama, jer u njemu mi- 
ćemo se i jesmo; on je naročito u duši pravednika svojom mi- 
lošću i pomoću; ali je osobitim načinom s Marijom 
Bog Otac s niom je kao otac s kćerju, Duh Sveti s njom je kao 
sa svojom zaručnicom, Bog Sin s njom je kao svojom majkom: 
u njoj začet, u njoj razvit, od nje rođen, njezinim mlijekom hra- 
njen, s njom na zemlji, s njom na nebu. To je sveza najuža, 
najjača, najduža. 

7. Blagoslovena ti među ženama. »Uistinu 
blagoslovena među ženama« (veli sv. Sofronije biskup, Brev. 


VII. die inf. Oct. Immac.), »jer si prokletstvo Eve promijenila 


u blagoslov ; jer si učinila, da je po tebi blagosloven Adam, koji 

je prije ležao udaren prokletstvom. Zaista blagoslovena ti 
među ženama, jer je po tebi liudima zasjao blagoslov Očev, 
i oslobodio ih stare prokletinie. Zaista blagoslovena ti među 
ženama, jer po tebi i roditelji tvoji nalaze spasenje; jer ćeš ti 
roditi Otkupitelja, koji će im pribaviti spasenje od Boga. Zaista 
blagoslovena ti među ženama, jer si bez sjemena izvela plod, 
koji daje blagoslov svemu svijetu, i izbavlja ga od prokletstva, 
koje rodi trnjem. Zaista blagoslovena ti među ženama, jer ako 
si i po naravi žena, ipak ćeš postati Roditeljica Boga. Jer ako 
je i onai, koji će se roditi od tebe, po istini Bog utjelovljen, i ti 
se s pravom zoveš Bogorodica, jer Boga uistinu rodiš.« Blago- 
slovena među ženama zove se dakle Marija, jer je između svih 
žena upravo ona odabrana za Majku Božju. | 


8. Blagosloven plod utrobetvoje lsus. Pri- 
kladno se pozdrav anđelov svršava tim riječima sv. Elizabete. 
Jer štogod pohvale kažemo materi, ide na slavu sina; kad 
slavimo Mariju slavimo ilsusa. A i ovo je put, 
kojim idemo k Bogu, da naiprije prizivamo Mariju. Ne usuđu- 
jemo se odmah pristupiti k Bogu, nego najprije dolazimo k Ma- 
riji, da nam ona pokaže i utre put k Sinu svojemu Bogu. 


IV. 236. Što molimo obično poslije Očenaša? Poslije Oče- 
naša molimo obično na čast Majci Božioj molitvu, koju zovemo 
pozdrav anđelov ili Zdravo Marijo. — 237. Što ima u sebi po- 
zdrav anđelov? Pozdrav anđelov ima u sebi hvalu i prošnju. 
— 238. Koje su riječi hvala? Hvala su: 1) riječi arhanđela Ga- 
brijela: »Zdravo Marijo, milosti puna, Gospodin s tobom, bla- 
goslovena ti među ženama«; 2) riječi sv. Elizabete: »I blago- 
sloven plod utrobe tvoje« a- tomu dodajemo ime »Isus«. —- 
239. Zašto velimo Mariji: »milosti puna«? Velimo zato, jer je 
ona od Boga primila najviše milosti, i rodila nam početnika 


milosti, Gospodina Isusa Krista. — 240. Zašto velimo Mariji: 
»Gospodin s tobom«? Velimo zato, jer je Bog na osobit način 
s blaženom Djevicom Marijom. — 241. Zašto velimo Mariji: 


»blagoslovena ti među ženama«? Velimo zato, da slavimo tim 
Mariiu, što je od sviju žena upravo ona odabrana za majku 
Božju. — 242. Zašto dodajemo: »blagosloven plod utrobe tvoje 
Isus«? Dodaiemo to zato, jer s Marijom štujemo zajedno Kri- 
sta, sina njezina, i nju poradi Krista. 


V. Marija je puna milosti u sebi, ali je puna milosti i za 
nas. Preko nje nam Bog daje puno milosti. »A milost je sve; 
milost je, koja nas spasava. Što drugo da tražimo, braćo? 
Ištimo milost, i preko Marije ištimo, jer što ona traži, to i na- 
lazi, i ne može biti odbita. Ištimo milost, ali milost u Boga, 
jer je milost ljudska lažljiva. Neka drugi traže zaslužbu; mi 
nastojmo da nađemo milost« (Sv, Bernardo. Brev. B. M. V. 
Auxil. Chr. 24. Maii). 

XXXII. POZDRAV ANĐELOV. PROŠNJA. 
(D. K. 243—244._R. K. IV. 5, 8.) 


I. Istina je vjere, koju smo vidjeli u devetom članku vje- 
rovanja i u prvoj zapovijedi Božioi, da nas sveti svojim zago- 
vorom pomažu kod Boga. Marija svojim dostojanstvom, svojim 
krepostima, svojom ljubavlju k Bogu i k bližnjemu nadvisivala 
je i nadvisuje sve anđele i svete. Zato i njezine molitve i za- 
govor više vrijede nego svih drugih svetaca. Stoga je pravo 
Crkva poslije hvale u pozdravu anđelovu dodala i pro šnju 
i prizivanje Majci Božioi, da se k njoj pobožno i ponizno utje- 
čemo, neka nas grešnike svojim zagovorom pomiri s Bogom 
i izmoli nam svako dobro, koje nam treba za ovaj i za budući 
život. : 

Bog će zaista uslišiti još prije svetu Mariju, majku svoju, 
nego što je uslišio druge svete žene, koje su bile slika njezina, 
od kojih nam za primjer služi Judita. 

IL, Judita izbavlja svoj grad od neprijatelja. 
Holoferno, vojvoda asirskoga kralja, došao je s velikom voj- 
skom, da osvoji svu Židovsku zemlju, te je podsjeo grad Be- 
tuliju i odvratio od njega vodu misleći, da će žeđom prisiliti 
grad na predaju. I doista narod u velikoj nevolii od žeđe naumi, 
da se predadu, ako im za pet dana ne dođe pomoć od Boga. 
Kad je to čula čista i pobožna udovica Judita, reče starješina- 
ma: »Tko ste vi, da kušate Gospodina? Vi. ste postavili rok 
milosrđu Gospodnjemu. Pokajmo se od toga i sa suzama mo- 
limo oproštenje. Čekaimo ponizno i bez mrmljanja vjerujući, 
da su ta karanja manja od grijeha naših, te nam bičevi Gospod- 
nji budu na popravak a ne na propast.« A oni joj rekoše: »Moli 
za nas, jer si sveta i bogobojazna žena.« Nato im reče Judita, 
da je namislila nešto učiniti, da Božiom pomoću izbavi grad, 
a dotle neka se svi Bogu mole. Tako se i Judita najprije molila; 
a onda se uresila i izišla sa sluškinjom iz grada u vojsku asir- 
sku. Vojnici je uhvatiše i odvedoše k vojvodi Holofernu. Njemu 
je Judita kazala, da je zato pobjegla iz grada, jer znade, da su 
ljudi naumili predati grad i da će mu grad pasti u ruke. Holo- 
ferno se tomu poveselio i dopustio Juditi, da izlazi po volji, 
kuda hoće. Četvrti dan načini Holoferno gozbu svojim slugama 
a pozove i Juditu. Holoferno je mnogo pio, te se pijan svalio 


.na krevet, a gosti otidoše. Judita postavi sluškinju ma vrata, 


da pazi; a sama se prikuči k postelji Holofernovoj, skine nje- 
gov mač, koji je visio na stupu, pomoli se Bogu: »Okrijepi me, 
Gospode Bože, u ovaj čas!« i udari dva puta mačem Holoferna 
u vrat, te mu odsiječe glavu; preda glavu sluškinji, da je metne 
u vreću, u kojoj su nosile hranu, i iziđe iz šatora. Potom dođe 
k zidu Betulijskom, javi se straži na zidu, koja ih pusti u grad. 
Judita sazove narod i pokaza im glavu Holofernovu. Svi stanu 
hvaliti Boga i govoriti Juditi: »Blagoslovio te Bog u sili svojoj, 

jer je po tebi uništio neprijatelje naše, Blagoslovena si ti, kćeri, 
od Gospodina Boga najvišega većma nego li sve žene na 
zemlii. Blagosloven Gospod, koji je stvorio nebo i zemlju; jer 
je tako danas uzvisio ime tvoje, da ne će odstupiti slava ivoja 
od usta ljudi, koji se budu opominiali sile Gospodnje do vijeka, 
za koje nisi požalila života svojega zbog tjeskobe i nevolje 
naroda svojega, nego si odvratila propast pred Bogom našim.« 

Kad svane dan, provale Betulijci iz grada. Vojska asirska 
potraži vojvodu, pa kad ga opaze bez glave, razbjegnu se na 
sve strane. Dođe i veliki svećenik iz Jeruzalema i reče Juditi: 
»Ti si slava jeružalemska, ti radost izraelska, ti čast naroda 
našega. Junački si radila i okrijepilo se srce tvoje, zato što si 
ljubila čistoću.« 

HI. 1. Ako su Betulijci s pouzdanjem govorili Juditi: 
»Moli se za nas, jer si sveta žena«; još s većim pouzdanjem 
možemo se mi moliti: »S veta Marijo, moli za nas.« 

Ona je kao milosti puna »svetija od Svetaca, viša od ne- 
besa, slavnija od heruba, časnija od serafa i poštovanija od 
svakoga stvorenja« (S. German). Ako je Bog uslišio molitvu 
Judite i okrijepio joj srce, te je pogubila neprijatelja svojega 
naroda, jer je liubila čistoću, ne će li još više dati jakosti Pre- 
čistoj Djevici Mariji, da satre glavu zmiji, neprijatelju ljudskoga 
roda, đavolu? 


2. Majko Božija. Te riječi daju nam još više pouzda- 
nja u moć Marijine molitve. »Uslišit će svakako Sin Majku, i 
uslišit će Otac Sina. To su, djeco, ljestve grešnicima, to je moje 
najveće pouzdanje, to je razlog moje nade. Jer šta? Može li 
Sin odbiti majku i podnositi odbijenu? Zar može Sin da ne 
sluša ili da ne bude uslišen? Ni jedno ni drugo. Našla si, veli 
anđeo, milost u Boga. Kolike sreće! Uvijek će ona nalaziti 
SE (Sv. Bernardo, Brev. off. B. M. V. Auxil. Christ. 24. 

aii). 


3. Molizanasgrešnike. Judita je opominjala star- | 


ješine, neka se kaju, što su sagriješili određujući Bogu rok; 
neka se s njom mole za oproštenje grijeha, što ih je narod 
izraelski počinio; a onda će ih Bog izbaviti. Tako je ona već 
u Starom Zavjetu u prvom redu molila oproštenje grijeha. 
Zato i Crkva prosi od Majke Božje, da bi se najprije molila za 


nas grešnike, da nam Bog oprosti grijehe; jer kad nam Bog . 
oprosti grijehe, oprostit će nam i mnoge kazne, koje njima za-. 


služujemo, izbaviti od nas mnogih zala, koie smo grijesima 
zaslužili. Da će pak Marija moliti za nas grešnike, da će nam 
izmoliti oproštenje grijeha, to pokazuje ona sveza, koja ju je 
spajala s Isusom, Spasiteljem, koji je izbavio narod od griieha 
njihovih. Ona je Isusa prikazala u hramu, ona je stajala kod 
žrtve na križu kao velika svećenica »ne žaleći života svojega 
zbog tieskobe i nevolje naroda svojega.« Vele sv. Oci, da su 

molitve Mariiine obratile i jednoga od razbojnika, i satnika i 
vojnika, koii je Isusu probo rebro. A da je i drugim nebrojenim 
grešnicima izmolila milost obraćenja i oproštenja grijeha, po- 
kazuje onaj naziv Marijin od davnina: »Utočište grešnika«. 
Kad molimo Mariju: moli za nas »grešnik e«, tim či- 
nimo ono, na što ie Judita opominjala narod: »Ponizimo se. 
pred Bogom i ponizna duha služimo mu i govorimo. Gospodu 
plačući, da učini s nama milosrđe po volji svojoi; pa kao što 
smo sad smeteni chološću neprijatelja, tako da se radujemo, 
što nas je poniznost naša izbavila.« Kao što je Judita izmolila 
izbavljenje, tako će nam Marija biti u pomoći u svakoj potrebi. 
4. Sada. Betulijci su od neprijatelja bili u velikoj tie-- 
skobi nekoliko dana. A mi smo u pogiblima i nevoljama 
svagda. Pa kako su se oni tih dana molili s Juditom, tako i 
nama valja svaki dan prizivati pomoć Marijinu. Kao što smo: 
u Očenašu govorili: Kruh naš svagdašnji daj nam danas, tako: 
i u pozdravu anđelovu zovemo Mariju: moli za nas »sada«; 
jer kao što nam ie svaki dan potreban hljeb, tako nam je 
svagda potrebna pomoć s neba, koju nam donosi Marija. »Po- 
gledajte dakle gore, kakvom pobožnošću hoće Bog da poštu- 
jemo Mariju, kad je u nju postavio puninu svega dobra: pa što 
je god u nama nade, štogod milosti, štogod spasenja, znajimo 
da od nje istieče, koja uzlazi izlijevajući slađosti. Iz sredine 
dakle našega srca, svim čuvstvima naše duše, svom voljom 
častimo Mariju, ier ie tako volia onoga, koji je hotio, da s ve 
imamo preko Marije. To je njegova volja, ali za nas. 
U svemu je ona brižljiva za bijednike; tješi našu strašljivost,, 
potiče vjeru, krijepi nadu, odgoni nepouzdanje, podiže malo- 
dušje.« (Sv. Bernardo, Brev. B. M. V. Auxil. Christ.). Tako 
Marija kao maika naša svagda stoji uz svoju djecu, da je čuva, 
pomaže i od svakoga zla brani. Mi dakle izagnani sini Evini, 
koji stanujemo u ovoj dolini suza, treba da prizivamo majku. 
milosrđa i zagovornicu vjernoga naroda, da moli za nas gre- 
šnike; od nje tom prošnjom treba da molimo jakost i pomoć. 
Nitko osim bezbožnika ne može sumnjati, da ona ima kod Boga. 
najodličnijih zasluga i najveću ljubav, da pomaže rod ljudski. 
5. Ina čas smrti naše. Svagda nam treba pemoći 
Maike Marije, osobito pak u najodlučniiem času na- 
šega života, kad ovaj život zamjenjujemo s drugim. U tom času 
po naravi žele ljudi, da netko bude uza njih: netko koji im je 
naibliži i najdraži, za koga znadu, da ih iskreno ljubi. Tako je: 
Jakob patrijarha želio, da mu kod smrti bude nazočan između 
ostale djece sin Josip, koga je on ljubio i za koga je znao, da. 
mu je od sve djece najvierniji. Jest, u onom času, kad čovjek. 
sve ostavlja na ovome svijetu, drago mu je, ako ga ne ostav- 
ljaju oni, koji su mu bili u životu mili. Ipak se događa, da u 
u onom času ostavlja priiatelj prijatelja, roditelji djecu, djeca: 
roditelje, jer im je teško gledati smrti u oči. Jedna je Majka, 

koja nas ne će ostaviti ni u onom času, ona Maika, koja je bez 
straha pod križem stajala i gledala smrt svoga i Božjega Sina. 

Znademo, da u onaj čas smrti prijeti pogibao čovjeku 
“od mečistoga duha, da ga zastraši, smete, dovede u napast, 
da gubi vjeru i pouzdanje u Boga. Tu mu treba netko da po- 
maže. Kad su ona braća Makabejska umirala za vjeru svojih 
otaca, stajala je kraj njih njihova junačka majka, i svakoga 
tiešila pouzdanjem u Boga i nagovarala na postojanost. 
Ako je tako ta majka tiešila i hrabrila svoju djecu na času 
smrti; to će još više nama učiniti svih nas majka, Majka Isu- 
sova, ako se pobožno njoj u životu molimo za pomoć na času 
smrti, da ustrajemo u dobru do kraja, 

IV. 243. Koje su riječi prošnja? Prošnia su riječi, koje je 
Crkva dodala: »Sveta Marijo, Maiko Božija, moli za nas gre- 
šnike sada i u čas smrti naše. Amen.« — 244. Zašto je Crkva 
dodala ove riječi? Crkva je dodala ove riječi, da blaženu Dije- 
vicu Mariju prizivamo na pomoć u svakoj potrebi, a osobito 
da je molimo za sretnu smrt. 

V. »Vrlo su nam škodili jedan muž i jedna žena; ali Bogu 
hvala: preko jednoga muža i jedne žene opet se sve popravlja 
i još s velikim dobitkom. Doista je bio dosta Krist; jer i sada 
sve je naše dovoljstvo od njega: ali nije bilo dobro, da bude 
čovjek sam. Prikladniie bijaše, da kod našega spasenja bude 
nazočan jedan i drugi spol... Zato nije besposlena sama žena 
blagoslovena među ženama; i ona ima neko mjesto u tom po- 
mirenju. Treba posrednika k Posredniku Kristu; i nijedan 
nije korisniji od Marije. ,Okrutna je posrednica Eva, po koioi 
je stara zmija ulila otrov i mužu; ali je vjerna Marija, koja ie 
pružila spasonosan protulijek i muževima i ženama. Eva je 
služila zavođenju, Marija oproštenju; Eva je nagovorila na 
prestupak, Marija je dovela spasenje. Zašto da se ljudska 
krhkoća plaši pristupiti k Mariji? Ništa nema u nie opora, 
ništa strašna; sva je ljupka, svima donosi mlijeko i vunu. 
Razgledaj dobro svu povijest evanđelja: nigdje ne ćeš naći 
ništa prikora, tvrdoće, nikakoga znaka nesklonosti u Marije. 
Sve je naprotiv puno ljubavi i miline, krotkosti i milosrđa, što 
ćeš u nje naći, pa hvali onome, koji se poskrbio po svojem 
velikom milosrđu za takvu posrednicu, u koje ne može ništa 
biti nepouzdano. Pače ona je svima postala sve: mudrima i 
neukima zadužila se preobilnom ljubavi. Svima je otvorila 
krilo milosrđa, da od punine njezine svi primaju: sužanj izbav- 
ljenje, bolesni zdravlje, žalosni utjehu, grešni oproštenje, pra- 
vedni milost, anđeo radost. Ona ne gleda na prošle zasluge: 
nego se svima dade umoliti, svima je blaga, žali se duboko na 
nevolje svijeh. Ona je obećana žena, koja ima da satire glavu 
stare zmije nogom kreposti. Ona je satrla svaku krivu vjeru. 
Satrti su zasjednici, pogaženi zlikovci, osramoćeni klevetnici: 
i blaženom ie zovu svi naraštaji. ,Poljubimo stope Mariiine i 

pobožnom molitvom pripadnimo k nogama njezinim. Držimo 
se nje ine puštajmo je, dok nas ne blagoslovi; jer je moguća« 
(Sv. Bernardo, Brev. B. M. V. Auxil, Christ.) 

»Pod tvoju se dakle obranu utječemo, sveta Bogorodice; 
naših prošnja ne prezri u potrebama našim, nego od pogibli 
svih oslobodi nas vazda, Djevice slavna i blagoslovena, Go- 
spođo naša, posrednice naša, zagovornice naša! Sa svojim 
Sinom nas pomiri, svojemu Sinu nas preporuči, svojemu Sinu 
nas pokaži.« : i 


XXXIII. ANĐEO GOSPODNJI. 
(D. K. 245—247. R.K. 1.41. 11), 


I. Pozdrav anđelov sadržava samo prve riječi, koje je 
anđeo rekao Mariji, kad je došao, da joj navijesti događaj, koji 
će svemu svijetu donijeti radost i spasenje. Taj je događai, 
kako nas uči treći članak vjere, da je Sin Božji, \sus Krist, naš 
Spasiteli, začet po Duhu Svetom i rođeri od Ma- 
rije Djevice. 

To je naiveće dobročinstvo Božje, na koje treba da često. 
mislimo. To činimo moleći: »Zdravo Marijo!« Ali ima zato još 
posebna molitva, u kojoj tri puta ponavljamo pozdrav anđelov 
dodajući iz evanđelske povijesti riječi, koje nam kazuju, kako 
je Sin Božji s neba radi našega spasenja sišao i utjelovio se po 
Duhu Svetom od Marije Djevice i čovjek postao. Ta se mo- 
litva počinje riječima: »Anđeo Gospodnii navijestio 
Mariji«. 

I. Čuli smo već, što joj je govorio, te ćemo ioš glavne 
riječi ponoviti. Kad je anđeo onim sjajnim riječima pozdravio 
Mariju, uplašila se Marija od riječi njegove i mislila je, kakav 
bi to bio pozdrav. A anđeo joj reče: »Ne boj se, Marijo, jer si 
našla milost u Boga. Evo začet ćeš, i rodit ćeš sina, i nadjeni 
mu ime Isus. On će biti velik i nazvat će se Sin Najvišega, i 
dat će mu Gospodin Bog prijesto oca njegova Davida, i kra- 
ljevat će u domu Jakobovu uvijek, i kraljevstvu njegovu ne će 
biti kraja.« A Marija reče anđelu: »Kako će to biti, kad ja ne 
znam muža?« I odgovarajući anđeo reče joj: »Duh Sveti doći 
će na tebe i sila Najvišega csjenit će te. Zato će se i ono sveto, 
što ćeš ti roditi, nazvati Sin Božji.« .A Marija reče: »Evo služ- 
benice Gospodnje, neka mi bude po riječi tvoioi.« Što se u tai 
čas zbilo, veli evanđelje sv. Ivana: »I Riječ je tijelom postala 
i među nama prebivala.« 

HI. 1. »Čuli ste, eto, kako je anđeo razgovarao sa bla- 
ženom među ženama o spasenju čovieka. Čuli ste dogovaranje 
njihovo, da se čovjek onakim načinom opet vrati u život, kakim 
je pao u smrt. Radi dobri anđeo s Marijom o spasenju, jer je 
zli anđeo radio s Evom o propasti. Čuli ste, kako je anđec od 
gliba našega tijela divnom vještinom, koja se ne da iskazati, 

gradio hram Božjemu veličanstia: Čuli ste, kako se nedoku- 
čivom tajnom Bog nastanio na zemlji, a čovjek na nebu. Čuli 
ste, kako se nečuvenim načinom u tijelu spojio Bog i čovjek. 
Čuli ste, kako je slaba narav čovječja govorom anđelovim 
ojačana, da nosi svu slavu Božanstva« (Sv. Petar Krizolog, 
Brev. Nominis B. M. V.). 

“2. Iz toga razgovora anđela s Marijom uzela je Crkva 
glavne riječi, da sastavi molitvu, u kojoj se spominjemo 
tajne utjelovljenja Sina Božjega. : 

Prve su riječi kao uvod: »An đe o Gospodnji navijestio 
Mariji«. Koji je to anđeo bio, spominje nam samo evanđelje 
veleći: ,»Bog je poslao anđela Gabrijela k djevici, kojoj 
bijaše ime Marija«. To je onaj anđeo, koji se iavio i Zahariji, 
ocu Ivana Krstitelia, i rekao mu, da će imati sina, koji će ići 
pred Spasiteljem, da mu pripravi put. To je onaj anđeo, koji 
se pet stotina godina prije javio proroku Danijelu, i kazao mu 
vrijeme, kad će doći na zemlju Sveti nad svetima, koji će uki- 
nuti grijeh i dovesti pravdu vječnu (Dan. 9). I kad se to vri- 
jeme (»sedamdeset sedmica«) navršilo, dolazi taj anđeo k Dje- 
vici, i naviješta joj, da će se to Sveto od nje roditi. »Bilo je 
prikladno da jedan od viših: anđela dođe i javi tako veliki do- 
gađaj. To se vidi iz njegova imena, što znači »Sila Božja«, a 
veli se, da je poslan »od Boga«, da se ne bi mislilo, da ga šalje 
neki viši anđeo. Zove se Sila Božja, jer je javljao dolazak 
Krista, koga sv. Pavao zove Sila Božia (I. Kor. 1, 24), i jer je 
bojažljivu, čednu i poniznu Djevicu trebao okrijepiti, da se ne 
plaši čuda nad čudesima, I kad ona nije znala, kako će majka 
postati, a odlučila je ostati djevica, anđeo ju umiruje. riječju: 
Sila najvišega osjenit će te. ' 

3. Navijestio je anđeo Mariji, da »će začeti i 
roditi Sina, koji će se zvati sin Najvišega, i dat će mu Bog 
prijesto Davida oca njegova i kraljevat će u domu Jakobovu 
i kraljevstvu njegovu ne će biti kraja.« Tim je riječima anđeo 
navijestio, da će se od Marije roditi Spasiteli svijeta. Izvršit 
će se ono, što je Bog obećao kralju Davidu, da će mu »dati 
sina i utvrditi kraljevstvo njegovo do vijeka« (II. Krali. 7, 13). 
Zato su poslije proroci i narod židovski zvali Spasitelja »sinom 
Davidovim«. Marija bijaše zaručena mužu Josipu iz doma 
Davidova, a i ona sama bila je roda Davidova. Tako je i Isus 
potiecao po krvi od Davida, bio sin Davidov. Njegovo kra- 
ljevstvo, Crkva, ostaje do vijeka, A da je Marija prava majka 
Spasiteljeva, kažu riječi: 

4. I|onazačelapoDuhu Svetom. Spasiteli nije 
svoje tijelo stvorio svojom svemogućom voljom iz ništa niti 
ga sagradio iz zemlje, nego iz prečiste krvi blažene Djevice 
Marije; ne sudjelovaniem volje muževlje, nego svemogućnošću 
Božiom, u koga nije nijedna stvar nemoguća.. 

Iz ovih riječi izlazi više istina. Prva je, da je Sin Božji 
imao pravo čovječje tijelo, kako ga i mi ljudi imamo. Drugo, 
da je blažena Djevica Marija prava mati Sinu Božjemu, te se 
s pravom zove Bogorodica. Treća, da je Marija postala majka; 
ali je bila svagda djevica: prije poroda, za poroda i pram 
poroda: nikad nije poznala muža. 


Udivlieni s tih velikih istina, što ih je Bog Otac učinio, 
pozdravljamo i mi Mariju po prvi put s anđelom: »Zdravo 
Marijo, milosti puna, Gospodin s tobom«. 

.5. Evo službenice Gospodnje, neka mi 
bude po, riječi tvojoj. Govori sv. Toma “biskup 
(Brev. B. M. V. Matris Gratiarum): »Kad je Marija čula ne- 
besko poslanstvo, reče anđelu: Evo službenice Gospodnje, 
neka mi bude po riječi tvojoj. Po velikoj dakle tajni i najvišoj 
odredbi Božanstva imajući začeti Boga, sjetila se svojega 
službeništva, da sina, što će se roditi preda za službu svijeta. 
Budi mi, veli, po riječi tvojoj, i odmah se na riječ njezinu u 
utrobi utjelovila Riječ. O možna riječ »budi«, o »budi!« nad 
svako »budi«, poštovano viečnom čašću. Na tu riječ »budi!« 
postao je svijet.. Tom je riječju Svevišnji stvorio sve nebesko 
i zemaljsko; ali takvo »budi!« nije odieknulo, kakvo je sad 
Blažena izrekla. Jer što se dogodilo? Tko može izreći, što se 
dogodilo? Narav je zapanjena, pamet stoji, osjećaja nestaje, 
jezik je zanijemio, um tamni, razum ne shvaća, što se dogodilo 
u Mariji, kad je izrekla riječ: Budi mi po riječi tvojoi.« 


Kako je silna veličina i čast Marijina, a kako je duboka 
njezina poniznost! Mati Božja, mati Gospodina, Kraljica aiu- 
đela zove sebe sluškinja Gospodnja. Zašto se tako zove? Pita 
sv. Augustin (Serm. 291. in Nat. Joan. Bapt. Brev. B. M. V. 
Matris Gratiarum): »Što je, da ćeš poslije roditi? Čim si za- 
služila? Otkuda si primila? Kako će biti u tebi, koji je stvorio 
tebe? odakle ti toliko dobro? Djevica si, sveta si, imaš zavjet. 
Ali je mnogo, što si zaslužila, pače mnogo više, što si primila. 
Otkuda si zaslužila? U tebi postaje, po kome si postala, po 
kojemu je postalo nebo i zemlja, po kojemu je sve postalo; u 
tebi postaje Riječ Božja tijelo, prima tijelo, ne gubi božanstvo. 
Riječ se spaja s tijelom, i Riječ se združuje s tijelom, a to se 
združenje događa u utrobi tvojoj. Nađe te djevicu, kad se 
zače, ostavlja te djevicu, kad se rodi. Daje plodnost, ne uzima 
cjelovitost. Otkuda tebi to? Tako se čini, da bezočno pitam 
Djevicu, Ali vidim, kako je stidljiva, ali mi ipak odgovara, 
opominje me. Pitaš, otkuda meni to? Čuj pozdrav anđelov i 
u meni gledaj svoje spasenje. Vjerui, kome sam ja vjerovala. 
Pitaš, otkuda meni to? Neka ti odgovori anđeo. Reci mi ari- 
đele, otkuda to Mariji? Već sam rekao, kad sam ie pozdravio: 
Zdravo milosti puna.« Po milosti Božjoj postala je Marija mati 
Božija; ona sve pripisuje milosti Onoga, koji je sebe ponizio 

postavši čovjek u njezinoj utrobi, i po primjeru svojega Sina 
i Stvoritelja ponizuje se i govori: »Evo službenice Gospodnje«. 

I za te riječi pune svete poniznosti vrijedno je, da po 
drugi put kličemo: Zdravo Marijo, milosti puna... .« 

6. I Riječ je tijelom postala i prebivala 
među nama. Na riječi Marijine: »Evo službenice Go- 
spodnje, neka mi bude po riječi tvojoj« zbilo se ono, što je 
anđeo navijestio. U taj čas je Duh Sveti i sila Svevišnjega 
učinila, te je Marija začela sina, Sina Božjega, koji je u taj čas 
primio od Marije tijelo čovječje, te je narav čoviječiu sjedinio 
sa svojom božanskom naravi u jednoj osobi božanskoj. Sin 
Božii, druga božanska osoba, zove se Riječ, kako smo već 
prije spominjali. Zato kad se veli »Riječ je tijelom postala« 
znači: Druga božanska osoba, Sin Božji, postao je čovjek. On 
je devet mjeseci boravio u utrobi bl. Djevice, rodio se, živio 
među ljudima, učio ih, dobro činio, trpio, umro, uskrsnuo i u 
nebo uzišao. On i danas svojim čovječanstvom prebiva među 
nama u presvetom oltarskom sakramentu, gdje se nalazi nje- 
govo pravo tijelo i krv, koju je primio od Marije Djevice. 

Hvaleći Duha Svetoga, po kojemu je Prečista Djevica 
začela i rodila Riječ Božju, pozdravljamo i treći put Mariju: 
»Zdravo, milosti puna, Gospodin stobom . . .« 

7. Pozdravivši tako tri puta Blaženu Djevicu, po kojoj je. 


na svijet došao obećani Spasitelj molimo je ovako: »Moli za 


nassvetaBogorodice, da postanemo vrijedni. 
Kristovih obećanja«. A koja su to Kristova obećanja? 
Obećanja su Kristova, koja nam Bog daje preko Spasitelja. 
Krista ili koja nam sam Krist daje. A to su obećanja, da ćemo. 
dobiti sve, što nam treba za spasenje: to je u prvom redu 
milost, da se obratimo od grijeha. »Bog me kasni s obećanjem. 
. . . jer ne će da neki poginu, nego da se obrate pokajanjem 
(II. Pet. 3, 9); to je dalje oproštenje grijeha, koje Bog obećava. 
svima, koji se pokaju; to je Duh Sveti, što ga Spasitelj obe- 
ćava vjernima (Luk. 24, 49; Ef. 1, 13); to je, štoj smo hram 
Boga živoga i sinovi Božii (II. Kor. 6, 16—17, 1); što su nam 
po Kristu darovana dragocjena i najveća obećanja, da po 
njima budemo dionici božanske naravi (II. Petr. 1, 4); subašti-- 
nici i zajedničari u Kristu Isusu (Ef. 3, 6) života vječnoga (I. 
Tim, 4, 8 HI. Tim. 1, 1) i slavnoga uskrsnuća (Iv. 6, 54). A ta. 
obećanja treba da tražimo vjerom (Hebr. 6, 12), ispunjavanjem 
volje Božje (Hebr. 10, 36) i pobožnošću (I. Tim. 4, 8). U svemu 
tome molimo pomoć Marijinu. : 

8. Sve to skuplja se u ovu molitvu: »Milost svoju,. 
molimo, Gospodine, ulij u duše naše, da koji po anđelovu na-: 
vještenju spoznasmo utielovljenje Krista Sina tvojega, po muci 
njegovoj i križu k slavi uskrsnuća privedeni budemo. Po istom. 
Kristu, Gospodu našem. Amen.« : . 

9. Da kršćani pozdravljaju BI. Djevicu Mariju, od davne 
ih starine sjeća zvono na večer, u koje je doba dana po 
svoj prilici i anđeo Gabrijel donio vijest BI. Dj. Mariii, kako je 
to učinio Danijelu u vrijeme večernje žrtve. Poslije se uvelo 
zvonjenje u jutro, a od velike pobjede na Turcima kod Beo- 
grada g. 1456. iopodne. Koji klečeći (izvan subote, nedjelje 


i uskrsnoga vremena) izvrše tu molitvu, dobijaju oproste. 


Mjesto te molitve mogu u vrijeme uskrsno, koji znadu, 
moliti i molitvu »Kraljice neba, raduj se, Aleluja« 


.s jednakim oprostima. 


IV. 245. Što molimo, kad ujutru, o podne i uvečer zvoni 
na molitvu (pozdravljenje)? Kad ujutru, o podne i uvečer 
zvoni na molitvu, molimo »Anđeo Gospodnji«. — 246. Zašto 
molimo »Anđeo Gospodnji«? Molimo zato: 1) da se Bogu za- 
hvalimo, što je Sin Božji čovjekom postao, 2) da štujemo svetu 
Bogorodicu, te joj se preporučujemo u zaštitu. — 247. Što 
možemo moliti u uskrsno vrijeme mjesto »Anđeo Gospodnji« ? 
Mjesto »Anđec Gospodnji« možemo u uskrsno vrijeme moliti: 
»Kraljice neba«. 

V. Kad poslije silne dnevne žege zahladi večernji zrak, 
sve mi se raduje, odmara se, umiruje, osjeća tielesnu svježinu. 
Tako se pobožna duša veseli večernjemu zvonu, i u svetoj 
tišini i molitvi uživa duševni mir. To je tako nježan čin 
kršćanske pobožnosti, da dira i najtvrđa srca; a mekanija 
srca tako se napune jakih čuvstava, svetih uspomena, te liju 
suze radosnice. Ta su čuvstva zacijelo osvajala pjesnika i 
njegova prevodicca (P, Preradovića), kad ie pjevao: 


Da li jošte spominješ se, majko moja premila, 

Kako si me Boga molit već zarana učila? . 

Sad kad čujem pozdrav Gospi u tuđini zvonit gdie, 
Mah sam diiete, sklopim ruke kao onda uza te, 

) opet se ćutim, bavim u mom vijeku blaženom: 

Tako nosim od djetinjetva nebo sveđ u srcu svom. , 


Kad se piesnik nije stidio tako pjevati, kad se naš najveći 
pjesnik nije stidio tu pjesmu prevesti, nemoj se ni ti kršćanine 
katoliče, tko mu bio, stiditi, da.na glas zvona ctkriješ glavu i 
pozdraviš Božju i svoju premilu Majku. 


XXXIV. ČISLO. 
(D. K. str. 164.) 


1. Vidjeli smo u molitvi Anđeo Gospodnji, kako se više 
puta ponavlja pozdrav anđelov i umeću između mjega riječi, 
koje nas sjećaju na događai, kako je Djevica Marija začela 
Isusa po Duhu Svetom, Ima molitva, gdje se još češće po- 
navlia pozdrav anđelov, pa se između stanovitog broja Zdravo 

Marija umeće Očenaš i kod toga razmišlja na više događaja 
iz života Isusa i Marije. Ta se molitva zove čislo ili bro- 
janice. Da se pak taj broj Zdravo Marija može lakše izvršiti, 
zato služi niz poredanih zrnaca sastavljen u vijenac ili kru- 
nicu. Kod većih zrnaca moli se Očenaš a kod manjih Zdravo 
Marija. 

Čislo ili brojanice vrlo je prikladna molitva. 

I. Iumolitvama (pjesmama) u Sv. Pismu nalazimo 
primjera, gdje se neke riječi više puta ponavljaju. 
Tako Ps. 8. počinje se riječima: »Gospodine, Gospode naš, 
kako je divno ime tvoje po svoj zemlji!« Pa kad se dalje go- 
vori o ljepoti neba i zemlje i dostojanstvu čovjeka na nioi, 
završuje se opet: »Gospodine, Gospode naš, kako je divno ime 
tvoje po svoj zemlji!« U Ps. 106. slavi se Božje milosrđe, koje 
izbavlja narod iz različitih nevolja, te se četiri puta ponavlja: 

. »Neka hvale Gospoda za milost njegovu i za čudesa njegova 
radi sinova ljudskih.« — A tri mladića, koji su bili bačeni u 
zažarenu peć, jer se nisu htjeli pokloniti neznabožačkom liku, 
pievaju pjesmu: »Blagosloven si Gospode, Bože otaca naših, 
i hvaljen i slavan i uzvišen do vijeka. Blagosloven si na pri- 
jestolju svojega kraljevstva, i vrlo slavan i vrlo uzvišen do 
vijeka. Blagosloven si na svodu nebeskom, i hvaljen i slavan 
vijeke . . . Blagosiljaite sva djela Gospodnja Gospoda, hva- 
lite ga i uzvisujte ga do vijeka. Blagosiljajte anđeli Gospodnji 
Gospoda, hvalite ga i uzvisujte ga do vijeka . . . Blagosiljajte 
sve zvijeri i stoka Gospoda; hvalite i uzvisujte ga do vijeka. 
Blagosiljajte sinovi ljudski Gospoda, hvalite i uzvisuite ga do 
vijeka.i t. d. (Dan. 3, 52—90). 

II. 1. To je sasvim po prirodi i osjećanju ljudskom, da 
nešto, što mu je drago, što hoće da slavi, kad koga priziva u 
pomoć, onda imena i rečenice ponavlja. Tako dijete zove po 
više puta: mama! mama! Kad liudi vide vatru, viču po više 
puta: vatra! vatra! Pomoć! pomoć! i t. d. ' 

Ovako u Čislu često ponavljamo pozdrav an- 
đelov, jer nam je milo spominjati ime Marije Djevice i Majke; 
želimo je što više slaviti; molimo po-više puta njezinu pomoć. 
U cijelom običnom Čislu ponavlia se 150 puta Zdravo Marija. 
Taj će broj biti odabran zato, jer imade u Sv. Pismu 150 psa- 
lama ili pjesama na slavu Božju ispjevanih. Zbirka tih pjesama 
zove se psaltir, Čislo je neke vrste psaltir Marijin. 

Međutim se ne ponavlja samo Zdravo Marija, nego se 
poslije svakih deset Zdravo Marija umeće Očenaš. Tako Ci- 
slom ne slavimo samo Mariju, nego u prvom redu slavimo 
Boga samoga u presvetom Trojstvu. Zato i poslije deset Zdra- 
vo Marija kažemo: »Slava Ocu i Sinu i Duhu Svetomu«. 

Osim toga na početku Čisla molimo Vierovanje apo- 
stolsko. Tako se lijepim redom izmjenjuju najljepše molitve, 
koje pobuđuju i jačaju našu pobožnost. 

RA TIE ga 


2. U psalmu 135. spominju se događaji iz povijesti naroda 
izraelskoga, kako je Bog izbavljao i spasavao svoj narod, te 
se za svaki događaj slavi milosrđe njegovo. Tako i u Čislu 
nije dosta samo moliti Očenaš i Zdravo Marija, nego kod mo- 
ljenja treba da mislimo na neke znamenite događaje iz života 
Isusova i Marijina, koji su u osobitoj svezi s našim spasenjem. 
Tih događaja ili tajna ima petnaest: pet je tajna radosnih, 
pet žalosnih a pet slavnih. Pet tajna radosnih izričemo, 
da moleći Zdravo Marija u svakoj Zdravo Mariji poslije imena 
Isus domećemo kod prvih deset: »Koga si, Djevice po Duhu 
Svetom začela«; kod drugih deset: »Koga si, Djevice, poho- 
deći Elizabetu nosila; kod daljih deset: »Koga si, Dievice, ro- 
dila«; kod četvrte desetice: »Koga si u hramu prikazala« i 
kod pete: »Koga si u hramu našla«. ' i 

U tainama žalosnim dozivamo si u pamet glavne 
događaje iz muke Isusove. Kod prve desetice spominjemo: 
»Isus, koji se za nas krvlju znojio«; kod druge: »ISus, koji je 
za nas bio bičovan«; kod treće: »Isus, koji je za nas bio trnjem 
krunjen«; kođ. četvrte: »Isus, koji je za nas križ mosio«; kod 
četvrte: »Isus, koji je za nas bio raspet«. bič, 

Događaje iz proslave Isusove i Marijine predočuju nam 
tajne sla vne, prva: »Isus, koji je uskrsnuo od mrtvili«; dru- 
ga: »Koji je uzašao na nebo«; treća: »Koji je poslao Duha Sve- 
toga«; četvrta: »Isus, koji je tebe, Djevice, u nebo uzeo«; i 
peta: »Isus, koji ie tebe, Djevice, u nebu okrunio«, 

3. Po razmišljaniu ovih tajna izilazi Cislo kao posebna 
mislena molitva. Odabrane su baš one tajne, koje se 
najviše tiču našega Spasenja, kod kojih je sudjelovala Marija. 
Ona je Spasitelja rodila, s njim je trpjela, njegovoj se slavi pri- 
družila. To su taine iz života pRiieči, koja je tijelo postala 
i stanuje već u nama, Stanuje u pameti našoj, stanuje u misli 
našoj, te se razvija pred nama kao u slici. Kako to? pitaš, 
Eto, vidiš ga, gdje leži u jaslima, gdje sjedi u naručaju Dje- 
vice, propovijeda na gori, prenoćuje u molitvi, visi na križu, 
blijedi u smrti; nalazi se u grobu, treći dan uskrsava iz mrtvih, 
pokazuje apostolima mjesta čavala, znakove pobjede, a onda 
pred mjima uzlazi u nebeske tajnosti. Sto je od ovoga, da se 
ne bi moglo iskreno, pobožno i sveto razmišliati? Štogod o 
tom mislim, na Boga mislim, i u svemu je on moj Bog. Ovo 
razmišljati zovem mudrost, i držim za razboritost u sebi pro- 
bavliati te slatke uspomene« (Sv. Bernardo, Brev. SS. 
Rosarii B. M. V.). . Ama 

A, »A kakvim se načinom predočuju ove najznamenitije 
stvari onima, koji mole Čislo? Načinom, koji je zgodani 
zaumneukihliudi. Mi ne razmišljamo pojedine nauke 
i istine vjere, već gledamo čine i događaje, kako su se dogo- 
dili, na kojem miestu, kada, od kojih osoba: a to sve drži i 
giblie duh. Ti su događaji već od mladih nogu poznati svima, 

pak zato, čim se oglasi jedna tajna, svaki koji želi pravo mo- 
liti, ne treba se mnogo mučiti, da si predoči te stvari, već mu 
kao usput dolaze u pamet, raduju ga i napunjaju rosom višnje 
milosti, koju dijeli Marija« (Leo XIII. Papa). 


5. Tako je Čislo i ugodna molitva. Tko pobožno moli. 


lijepe molitve Očenaš i Zdravo Marija a usto razmišlja svete 


tajne, njemu je kao da šeće raiskim vrtom, punom Šarenoga. 
Cvijeća i ruža, koje ga svojim mirisom opajaju. Pače molitve. 
i svete tajne jesu kao ruže, što ih splećemo u vijenac ili krunu, 


Mariji. Zato se i Čislo ili krunica zove također Ružarje. 


6. Čislo je molitva mila Mariji. »Niu očito veseli, kad. 


nas vidi i čuje, gdje dolične prošnje i prelijepe hvale pletemo 
u vijenac, Kad ovako moleći se dajemo i želimo Bogu dužnu 
slavu; kad nastojimo izvršivati jedino njegovu volju; kad uz- 
nosimo njegovu dobrotu i darežljivost zovući ga Ocem i mo- 
leći ga ako i nevrijedni njegove najljepše darove: tomu se. 
veoma raduje Marija i uistinu u našoj pobožnosti veliča Gospo- 
dina. Jer dostojnom molitvom govorimo Bogu, kad mu govo- 
rimo molitvom Gospodniom. Sve prošnje u Očenašu slažu se 
s kršćanskom vjerom, ufanjem i ljubavlju; ali što, čini tu mo- 
litvu još moćnijom, to je preporuka, Djevici tako mila. Jer kad 
molimo Očenaš, onda se čini, kao da uz naš glas čuje i glas 
Sina svojega, koji je tu molitvu sastavio i zapovjedio nama, 
da je molimo veleći: »Ovako ćete vi moliti« (Mat. 6, 9). Kad 
dakle vršimo tu njegovu zapovijed osobito moleći Čislo, ne- 
mojmo se sumnjati, da će ona, s većom voljom i ljubavi vršiti 
svoju službu kod Boga, da će veselim licem primiti ove tajne 
nizove molitava i obilno nas nagraditi 


»Još je jedna slava, koja ove nizove čini ugodnijima Ma- . 


Tiji i vrednijima nagrade, Kad razmišljamo tri vrste tajna, sve 
Se više očituje naša zahvalnost i liudbav k Mariji: mi prizna- 
jemo, da se nikad ne mogu izbrojiti dobročinstva, što ih je ona 
za naš spas učinila, Pa kad te stvari pred licem njezinim sla- 
vimo, jedva možemo dokučiti, koliko veselje obuzima njezinu 
svetu dušu, kakva sveta čuvstva materinske brige i ljubavi 
rađaju se u nioj. Zato sjećajući se tih dobročinstva naša mo- . 
litva dobija jači žar, moć zaklinjanja; jer koliko puta razvi- 
iamo pojedine tajne, toliko puta imamo razloga, da je s uspjo- 
hom prizivamo. Kao da govorimo: Tebe molimo, posrednice 
našega spasenja, jednako moćna i milostiva; slatkoćom ra- 
dosti, primljenih od Isusa; zajednicom njegovih boli; sjajinošću 
njegove slave, koja se na te izlijeva: molimo te, dai nas ako i 
nevrijedne slušaj i usliši« (Leon XIII, Papa). , 

7. Čislo je kao mila molitva Mariji i veoma m očna. 
To se pokazalo često u Povijesti kršćanskoga naroda i Crkve 
katoličke. Kad se stalo širiti krivovjerje albigensko (bogxo- 
milsko), ustao je sv. Dominik, da'.ga iskorijeni. To je činio 
Propevijedanjem svojim i propovjedničkim redom. koji je: 

že činiti što uspješnije, zatražio je po- 
li da to može činiti što uspješnije, u ) Je 
doći DI kojoj ie dano, da uništi sva krivovjerja E 
svijetu. Ona ga je, kako spominju, oi medio a oda 
odu Ružarie kao osobitu pomoć i zaštitu <. 
On pui službu gorljivo i uspješno izvršio. Od toga se vre 
mena tai pobožni način molienja čudesno raširio. K sa 
Među nebrojene plodove te ej ija, Zo k 
i i it j i Papa Pijo Peti i od njeg ev- 
i ona pobjeda, koju je sveti Papa, td a jna 
i ŠĆ i urcima ko D 
jeni vladari kršćanski održao nad, : s 
a g. 1571.), gdje su se njihove. lađe S x e. 
u moru, kao nekad faraon i Kika, + aa A ka 
Da 1 j Ta se pobjeda zbi , kad. 
gonila izabrani narod. : irogian ouok e fi 
šti m svijetu obavlja 1 
bratovštine svete Krunice po sve kt Amo 
i i li i hvaliti. To je posvje 
molitve, te se ima tim molitvama za tada e 
regorij X oji i ložio, da se u zahvalu sv 
Papa Gregorij XIII., koji je na ; zah doan 
kovi arij om Sveto Cislo. er 
svetkovina B. D. šlarije pod imen . S o 
i i odine 1716. nad ,Furcim 
XI. znao je, da se velika pobjeda go > jada 
i i iežne Maike Božije, kad su u 
Ugarskoj dogodila na dan Snježne: 3 m dpranam 
šti i m mnoštvom naroda obav 
ratovštine svete Krunice sa silnim : Pe 
ma svečane molitve zato, da se slomi turska moć nad kršća 
sw: je i Leo XIII. Papa u vrijeme, kad na Vag 
daju različite oluje, čestim dvje dk e es Mika) e ka = 
| ij islo osobito pak mjes - 
svemu svijetu, da mole sv, Čis romeo. 
i ži i lauretanske doda priziv: »&ra- 
pada i naložio, da se u Litanije rade g kra: 
ji i i ke su oproste podij: 
ljice sv. Krunice, moli za nas«. Veli diva cdo) 
onima, koji tu molitvu mole (Brev. B. M. V. S5. i 
iii IV. Čislo je poseban način moljenja, u kojem mos 
desetica Zdravo Marija odjeljujemo Očenašem, i kod am 
desetice pobožno razmišljamo toliko tajna našega spasenja. 
V. Kad je tako lijepa i moćna molitva Sv. Čisla, neka že 
bude među nama, koji ne bi X o mia imi 
i li i iko ti dopusti vrijeme, 
barem mjeseca listopada. Moli, koliko t e, 
ij či ili treći ju Marija: radosno o Božiću, 
cijelo čislo, ili trećinu (sa 50 Zdravo o Boži 
a mada u Korizmi, radosno od Uskrsa do Adventa) ik; Pata 
jednu deseticu s određenom tajnom, Neka sveto Cis o , i 
prvu svoju čast u gradovima i selima, u obiteljima i ra ioni- 
cama, kod uglednih i niskih: ovo je znak pravoga rio ae pl 
Častimo dakle Presvetu Djevicu ovom njoj milom po ani 
'i koja je toliko puta umoljena molitvom Krunice dala, te o; : : 
rastjerani zemaliski neprijatelji, neka nam udijeli, da nađdvla 
damo i paklene neprijatelje. 
XXXV. LITANIJE PRESVETOGA IMENA ISUSOVA. | | 
(D. K. str. 157. Ritual. Rom. Tit. X. c. 1. Dr. Weber, Linz. 
Qutschit. 1902.). 
I. Kad čovjeka snađe kakva nesreća, već po jade pe 
gonu viče: »Bože, smiluj mi se!« I što je u većoj bijedi, to 

više ponavlja te riječi. Tu naviku čovječje naravi uzela je: 


Crkva u bogosluženje, i kad se kršćanski narod nalazi u kakvoj 


Potrebi, čini zajedničke molitve, u kojima se mnogo i često. 


moli, da nam se Bog smiluje i oslobodi nas od zla. Takve. 
zajedničke molitve zovu se litani je. 


II. Kad se Isus putujući zadnji put u Jeruzalem s mno-. - 


štvom približio k Jerihonu, jedan slijepac sjeđaše kraj puta. 
proseći. A kad je čuo, gdje narod prolazi, zapita, šta je to? 
A kazaše mu, da Isus Nazarejin prolazi. I povika govoreći: 
»Isuse, sine Davidov, smiluj mi se!« A oni, što su išli naprijed,. 
stanu ga karati, da šuti. A on još jače vikaše: »Sine Davidov, 
smiluj mi se!« A Isus stade i zapovjedi, da mu ga dovedu. 1 
kad mu se približi, zapita ga govoreći: »Šta hoćeš, da ti uči- 
nim?« A on reče: »Gospodine, da progledam«. A Isus mu reče: 
»Progledaj! Vjera ti je tvoja pomogla.« I odmah progleda i 
pođe za njim slaveći Boga, I sav Puk, koji vitlje, hvaljaše Boga 
(Luk, 18, 35—43). 

NI. 1. Kako je taj slijepac PO više puta vikao: »Isuse, 
smiluj mi se«; tako je Crkva zarana u svoju službu uvela 
riječi: »Gospodine, smiluj se!« kako smo to vidjeli u obredima. 
svete mise: Ali se i izvan svete mise prizivalo milosrđe Božje 
čestim ponavljanjem tih Tiječi. To se činilo naročito u Opho- 
dima (procesijama), koji su se uredili, te su svećenici i narod: 
zamjenitim riječima žarke molitve tražili pomoć Božju. Te: 
molitve zajedno s ophodom nazvale su selitanije. Da mo- 
litva dobije što veću jakost, prizivali su se i sveti; da se za 
nas mole. Napominjala su se zla, od kojih ie narod želio, da 
ga Bog oslobodi. Tako su naiprije nastale litanije Svetih, a 
poslije po primjeru niihovu i druge. Ovako imadu i litanije 
imena Isusova. 

2. Kao što je onaj slijepac zvao Isusa DO imenu, da mu 
se smiluje, tako su činili i drugi. Tako je prije toga činilo deset 

. gubavaca, koji su kad je Isus išao u neko selo, izišli mu u 
susret i stojeći izdaleka podigli glas govoreći: »Isuse, učitelju, 
smiluj nam se« (Luk, 17, 11—13), Pa i žena Hananejka vikaše 
za Isusom: »Smiluj mi se, Gospodine, sine Davidov! Moju 
kćer muči đavo.« 1 opet: »Gospodine, pomozi mi!« 1 svima, 
tima, koji su Isusa prizivali po imenu, dao je pomoć: slijepomu 
vratio vid, gubave očistio, kćer Hananejkinu oslobodio đavola. 

3. I apostoli su prizivajući ime Isusovo čudesno poma- 

gali nevoljnicima. Tako je Petar rekao čovjeku hromu: »U 
ime Isusa Krista Nazarećanina ustani i hodi!« (Di ap. 3, 6). 
I Pavao je izagnao duha vračarskoga iz djevoike u Filipima. 
riječima: »Zapovijedam ti u ime Isusa Krista, iziđi iz nje« (Di. 
ap. 16, 18). I taj apostol, za koga je Isus kod njegova obra- 
ćenja rekao, da će mnogo trpjeti za ime njegovo (Di. ap. 9, 16), 


spominje to presveto ime preko dvjesta puta u svojim posla- 
nicama, ' 

itanši presvetoga imena Isusova spominje a 
ime Kroae m M detina iina zi vima, koji označuju 
ličinu i ć toga imena. , 
I "dio KE) Grnačije Isusa k "> .. E sa 
ivi i ga živoga, % 
E rje. iam Keta oka 16. 16) priznao Isusa za zan 
di i 2) Dalje se veli: »Isuse, siajno sti > : cike | 
Boga. načinjen po riječima sv. Pavla (Hebr. 1,3), * te _ 
o kom da je Isus Sin Božji jedne naravi s Ocem, o s. 
om kao svijetlo od svijetla. 3) Naziv: »Isuse, go . 
air El osti viečne« uzet je iz knjige ama | Šoa 
iti nat kaže, da je Isus nestvorena mudrost. om 2. <a 
ajući u remudri. 4) »Kralj slav e« zove se . p bio 
23. 110 ili kako mu i sv. Pavao (1. Kor. 2, 8) . ko 
lave«; jer je kao Bog gospodar neba i ae Koo 
sla še zove Malakija (4, 2) Spasitelja, koje po 
+1 ol Tim se kaže, da je Isus naičistiji, katikromi e ia 
Bo rednij u sebi; tu pravednost daje od sebe ljudima, iz. 
Boni “E a koji ne će da ih obasja ta pravedonst, nji 
žeći i viečni poslije suda Isusova. , 
ši ron jegir (68) proteže se na e k A la 
vijeka. 6) To je naprije: »Sine Marije Kod ag 
Taj naziv stoji prema onome: »Sine = ip že se S 
da je Isus i pravi čovjek, jer se rodio. fo) ka j < Šo am 
uzeo čovječje tijelo, da može trpjeti x 2 2 Hedo 
označuje i kao veliki svećenik Novoga div: rare rd 
Marije, da se vidi njegovo porijetlo od a poke 
Davida, kojima je Bog obećao, da .. nji sedi mira 
biti obećani Spasiteli, krali svega svije a. W “opao 
ice, jer je Isus čudesnim načinom došao e Kogai 
si ka oca 7) »Isuse ljubežljivi« (mili, dragi stoji | . 
rednih dva naziva: sjajnost. očeva i E enja ea 
vječna, Može RAP azaetoo, Bio nagli odn. slnoaia 
Ro trajno rurjeti t d aga ljudima. 8) I naziv 
ljudskim, kao što je sjaj i svjetlos io side 
»Isuse divni« pokazuje veličanstvo judske doskok 
i nj život od kolijevke do: uzašašća na: ' 
desit role čudesa aa ko evanđelje, gdje su se neki 
i i ozdravljali. roda) 
ana Samova (aim) predočuje nam Isusa i done 
djelovanje kao Boga-čovieka zajedno. krom aa: .> S) 
izveo je iako spasenje (Luk. 1, 69). Zato pa jane: dd 
9) zovemo Isusa: »Bože jaki«. 10) On cao " ek cio 
dućega vijeka« (Iz. 9,6) počinje sijeva ip . 
ET o. e o di ok ako da spasi 
(Iz, 9, 6) ili savietnik izvo: isao: - mou om 
ijeli svij On je kao Bog-čoviek bio »pren L > 
og dt pelin ui Nije to činio mrveći i uništujući svoje ne 

prijatelje, nego načinom blagim, koji nam kazuju dalji naslovi: | 


13) »pres trpljivi«; jer je trpljivo zvao k sebi grešnike, 
trpljivo ih čekao, jer nije htio da tko pogine, nego da se svi 
obrate k pokajanju (II. Pet. 3, 9), 14) Isus je »prepo- 
slušni«, da popravi svojom poslušnošću neposlušnost ljudi ; 
a bio je poslušan do smrti, smrti na križu. ,15) Isusa Zovemo 
»krotki i ponizni srcem«; jer je svojom poniznošću 
podigao, što je ohološću ljudskom palo. Iz poniznosti izvire i 
krotkost. 16) Isus kao »Ijubitelj čistoće« očistio je 
grijehe naše i daje nam milost, da se možemo opirati nečistim 
željama. 17) Tako se u svemu Isus Pokazao kao »Ijubitelj 
na š«, jer što je god činio, činio je iz ljubavi k ljudskomu rodu. 

Poslije toga litanije nam kažu, u koju je svrhu Bog 
spasao ljude. Daljnja svrha jest vječno blaženstvo, što 
je označeno u dalja dva naziva. 18) Isusa zovemo: »B ože 
mira« (Iz. 9, 6: knez mira), jer je došao, da pomiri Boga i 
ljude. Zato je i anđeo naviještajući njegovo rođenje govorio: 
»Mir ljudima na zemlji, koji su dobre volje« (Luk, 2, 14). 1 
sv, Pavao veli: »Opravdani vjerom imamo mir s Bogom po 
Gospodu našem Isusu Kristu« (Rim. 5, 1). Imajući mir s Bos 
gom, uživmo u duši mir (Rim. 14, 17. Kol. 3, 15) i moramo 


“imati i mir s bližnjim (Rim. 12, 18). Poslije toga mira na zemlji 


čeka nas mir na nebu, 19) Krist nam je pribavio prijateljstvo 


s Bogom uklonivši grijeu, ali nam je pribavio i milost, i ako : 


ustrajemo u životu Milosti, dat će nam i život vječni; zato ga 
(pa Di. apost. 3, 15) zovemo: »Početniče žitotarz:— 
Bliža svrha našega spasenja je naše posvećenje. Tu nam 
svrhu prikazuju dva iduća naziva: 20) Velimo Isusu: »U z ore 
kreposti«. To je Krist Po svjedočanstvu sv, Petra (II. 2, 6), 
jer nam je ostavio primjer, da idemo stopama niegovim. Bog 
PO Svojoj naravi previsoko: stoji, da bismo mogli ići za njim ; 
trebalo je da postane čovjek i tako nam se približi, da možemo 
vidjeti njegove kreposti i za njima se povoditi. To je Krist u 
svojoj čovječjoj naravi. 21) Ali na putu kreposnom životu i 
životu u nebu stoje mnoge zapreke i neprijatelji. Krist uklanja 
te zapreke, tjera neprijatelje zauzet za naše spasenje; zato ga 
litanije zovu: »revnit elju duša«. On revnuje za hram 
naš unutrašnji, kako de revnovao za čistoću doma Božjega 
(Iv. 2). 

Potom u litanijama dolaze nazivi, koji nam kažu, kojim 
jesredstvom Isus postigao onu veliku svrhu. To sredstvo 
je veliko kao sama svrha, a to je njegova požrtvovnost 
za grešnike. Kao što se u Starom Zavjetu Bog zove: naš Bog, 
vaš Bog, tvoj Bog, da se istakne, kako je Bog svu Svoju moć, 
mudrost, dobrotu poklonio za dobro naroda izraelskoga, tako 
nam tu Kristovu odanost prema narodu kršćanskomu kaže 
22) naziv: »Bože naš!« Krist je tako naš, da se čak PO 
njemu zovemo kršćani. Dalie nam litanije predočuju nježne 

i i ljubavi Is 23) On je »utočište 
primi odanosti i ljubavi Isusove. 
jes, kako se u Starom Zavjetu često u laia meka i 

k . Š . j fo) i 
'SU s sam pozivao: »Dođite k meni svi, kc M raj ž 
eni i ja ću vas KRST On je i zion desk 
X i arom | zove 
rnik kod Oca (I. Iv. 2, 1). 24) Bog se u St: vjetu zove 
M ad naroda izraelskoga. aa aa Sou ? Pada 
i ji te j ibi /. Mojs. 32, 6). 
on otac tvoi, koji te je zadobio« \ rk ojik 
Č bogi . sam rekao (Luk. 4, KE 
zovemo: »Oče ubogih«. On iP I ' za 
i ij i elje siromasima«. 
da je poslan »propovijedati evan siromasi : 
grdke, koji slušaju njegov glas, on iak: dop bd «M i 
»blago vjernika«. 26) Blago pak vjerni a je os 
bri pastir« (Iv. 10, 11), o kojem veli vjerna ovca * dogadja 
»Gospodin je moj pastir, i ništa gom Z ino c6 : ami 
ni . i m3 &“ ihili ušev Ž : 
raljevstvu Kristovu, u Crkvi, o ilje du | 
a atake 21) Krist je blago vjernika . ss" j . A : k 
istinita« (Iv. 1, 9), na e poke om 
| ječ upravljaj A 
»mudrost vječna« (Crkv. L, 4), skorik ona 
i obr e u kojem je neizmjer 
29) On ie»đobrota beskrajna«, 
dtsk ih strpljivosti i praštanja (Rim. 2, 4). M ze ive a 
i život naš« kako se sam zove (Iv. 14, 6), a p 
će dobro. ao Ve su 
ks e svršetku kazuju nam litanije, S čoek no si B še 
h om okrunjeno djelo spasenja. On 2 a diko 
kooofa tik še ci j 
dost anđela«, jer je popunio njihov a akeijeve ea 
judi i 0, > eselje na nebu kod a 
ljudi. Sam je Isus rekac, da je »v | M Gol Anđel 
j šni ji čini pokoru« (Luk. 15,7). 3 
za jednoga grešnika, koji čini p a. aa ija 
što je | : pasitelj drugi Adam, g 
se vesele, što je Isus postao kao Sp I ba 
otkupljenoga ljudstva, veći od Abrahama kao Ke vao Eine? 
nika: i tako pravi »krali p atrijarh a«. Miš ribe 
raduju, što je Krist sve ajs ija jea e e 
»učitelj apostola« at. 23, . Anes 2 
o ni je s Isusom na sve strane sinulo Va ko ci o. 
su naviještali evanđeliste, i g . Arae ana ; . i . 
: ž 4 oj. 
eli evanđelista«. 35) Ra ost je and 
da ostaju postojani mučenici, koje krijepi Isus be k e : 
mučenika«. 36) Veselje je anđelima, što se ei € ši 
kreposti, koje Isus jača kao »svij etl o. isp ovj oi a de 
37) koji i najtežu krepost čini lakom, jer je x S i. 
djevica«. 38) Radost anđela bit će potpuna, kad Isus na 
svršetku svih stvari primi kraljevstvo podloživši . iii 
vlasti i kao vječni kralj zavlada, sa svojim narodom * . <a 
Zato na koncu litanija kličemo: »Isuse, kruno svih ; 
ih, smiluj nam se«. ka ika 
S Poslije tih naziva molimo Isusa, da nas oslobodi < rd 
koga zla, napose od nemara za njegova nadahnuća. : a : 
njemo ga djetinjstvom, životom, mim ade a 
smiluje. ybi i ete euharisitje, 
se smiluje; osobito pak po naređenju sve : ui 
nam je ostavio dokaz prevelike ljubavi. Za radosti i slavu 

njegovu molimo ga, da i nas dovede u radost i slavu vječnu. 
IV. Te litanije presvetoga imena Isusova dopuštene su u 
javnom bogoslužju. 


V. Uzmimo odmah molitvenik, ako nam je pri ruci, pak. 


pobožno izmolimo te litanije dodajući molitvu: »Daj nam, Go- 
spodine, da se tvojega svetoga imena bojimo i ujedno ga 
uvijek ljubimo, jer nikad ne prestaješ one ravnati, koje u 


svojoj liubavi utvrđuješ. Koji živiš i kraljuješ u vijeke vije-. 


kova. Amen.« 


XXXVI. LITANIJE SVETOGA SRCA ISUSOVA. 
(D. K. str. 160. R. R. X. c. 2. Weber, Linz. Qutschft 1907.) 


I. Litanije presvetoga Imena Isusova sve su okupljene 
oko imena »Isus«, što znači Spasitelj; pa smo vidjeli, kako: 
nam različiti nazivi dozivaju u pamet djelo našega otkupljenja. 
To je djelo' otkupljenja učinio Isus iz prevelike ljubavi k nama, 
koja se nalazila u njegovu božanskom Srcu. Tu nam liubav 
napose predočuju litanije svetoga Srca Isusova. 

HI. Isus nas je sam učio poznavati i poštovati nje- 
govo presveto srce. Isus je iz liubavi učio sam ljude. 
Prolazio je po svim gradovima i selima učeći po zbornicama,. 
propovijedajući evanđelje i liječeći svaku bolest, I vidievši 
silan svijet, ražali mu se, jer su bili kao ovce bez pastira. Tada 
reče učenicima: »Žetva je velika, ali poslenika malo. Molite 
se gospodaru žetve, da pošalje radnike u svoju žetvu.« Nato. 
gate dvanaest učenika, da propovijedaju evanđelje (Mat. 9, 
35 sl.). 

Osim apostola izabra Gospodin i drugih sedamdeset i 
dva i posla ih pred sobom u svaki grad i mjesto, kuda je htio 
sam doći. Vratiše se pak sedamdeset i dvojica s radošću go- 
voreći: »Gospodine; i đavoli nam se pokoravaju u ime tvoje«. 
U taj čas obradova se Isus u Duhu Svetom i reče: »Hvalim ti, 
Oče, Gospodine neba i zemlje, što si ovo sakrio od mudirih i 
razumnih, a objavio malenima. Da, Oče, jer je tako bila volja 
tvoja. Sve je meni predao Otac moj, i nitko ne zna Sina do 
Otac, niti tko zna Oca nego Sin, i komu Sin hoće da objavi. 
Dođite k meni svi, koji ste umorni i opterećeni; i ja ću vas. 
okrijepiti. Uzmite jaram moj na sebe i naučite se od mene, 
jer sam krotak i ponizan Srcem, i naći ćete pokoj dušama 
svojim ; jer je jaram moj sladak, i breme je moje lako« (Mat. 
11, 25-—30). 

II. 1. Tu Isus zove sam svoje Srce, da je krotko i 
ponizno. Što se žalio nad narodom, vidimo, da je njegovo 
srce bilo milostivo. Njegovo se Srce radovalo u Duhu 
Svetom gledajući radost svojih učenika kaodobrote i lju- 
bavi puno. Njegovo je Srce poznavalo Oca kao Srce, u 

kojem je sve blago mudrosti i znanja. Od njegova. 
Srca dolazi mir i pokoj dušama našim. 

2. Ti i drugi prelijepi nazivi nalaze se ulitanijama, 
koje su sastavljene za slavu toga presvetoga Srca. 
Tih naziva ima 33, po svoj prilici na spomen broja godina. što: 
je Srce Isusovo iz ljubavi kucalo za ljudski rod na zemlji. Kao: 
što u životu Isusovu možemo razabrati četiri osobita vremena, 
tako se mogu i nazivi u tim litanijama razvrstati na četiri 
dijela. Prvi (1—3) nam govore opočetku Isusova ž i- 
vota, drugi (t—13) o njegovoj kraljevskoj pastirskoj 
službi, treći (14—21) o njemu kao učitelju, a četvrti (22— 
33) kao svećeniku, A ' 

3. Počinju se litanije 1) nazivom: »Srce Isusovo, Sina 
Oca vječnoga, smiluj nam se!« Bog, izvor dobirote i lju- 
bavi, ima sam u sebi i predmet ljubavi, koji je njemu u svemu 
jednak: Bog Otac, prva ljubav, ljubi Sina, drugu osobu bo- 
žansku. Zato ga i objavljuje ljudima kao svojega »sina liu- 
baznoga, koji mu je omilio« (Mat. 3, 17 i drugdje). Tako lita- 
nije govore o vječnom božanskom rođenju Isusovu. — 2) Po- 
tom prelaze na njegovo vremenito, čovječie rođenje i život: 
»Srce Isusovo, u krilu Dievice Matere od Duha 
Svetoga sazdano«. »Bog je tako ljubio svijet, da je predao 
jedinorođenoga Sina svojega« (Iv. 3, 16). Predao ga, da se 
rodi i kao čovjek otkupi svijet. To je izveo Duh Sveti, Duh 
ljubavi; rodi se od Djevice, koja se svake ljudske ljubavi od- 
rekla i ostala samo u ljubavi Božjoj. — 3) No Krist samo kao 
čovjek nije mogao otkupiti ljude; njegova je čovječja narav 
bila združena s božanskom osobom njegovom i tim je bio po- 
doban dati Bogu potpunu zadovoljštinu. Zato se i kaže: »Srce 
Isusovoj s Riječju Božjom bitno sjedinjeno, 
smiluj nam se«. — U tim je nazivima odmah rečeno, što mi 
razumijevamo pod Srcem Isusovim, koje štu- 
jemo. Ponaiprije to je pravo tjelesno srce, koje je dobio 
od Djevice Marije; i komu radi toga, što je združeno s drugom 
božanskom osobom, pripada klanjanje. A onda poštujemo Srce 
Isusovo kao znak ljubavi njegove. 

4. Dalji nazivi kažu nam ljubav Kristovu kao kralja 


pastira. 4) »Srce je Isusovo veličanstva beskraj- 


noga«. On »krali nad kraljevima i gospodar nad gospoda- 
rima« (Otkr. 19, 6) sakrio ie to svoje veličanstvo pod plašt 
ljubavi, koja ga nagonila, da kao pastir ide i traži izgubljene 
ovce. — 5) On ih sabire oko sebe u hram, gdje će Boga sla- 
viti, a tajje»hram Božji sveeti« on sam, njegovo srce, 
kaocšto piše (Otkr. 21, 22): »Niihov je hram Gospodin, Bog: 
svemogući i Janje.« 6) On kao pastir iz svojega Srca, »š a- 
tora Višnjega« pazi na svoje stado i svojim ga milostima 
obasiplje: »Evo šatora Božjega među ljudima ...i oni će 
biti narod njegov« (Otkr. 21, 3). 7) Isus kao pastir brine se 

za stan i počivalište svojim ovcama, otvaraim»DomBož ji 
i vrata nebeska« (I. Mojs. 28, 17), svoje Srce. 

Dobar pastir mora imati i sredstva, da vrši svoju 
službu. 8) Prvo je sredstvo ljubav k Bogu, kojom je gorjelo 
Srce Isusovo kao »žarka peć liubavi« od revnosti za 
“čast Božju (Iv. 2, 17. Luk. 12, 49). Takovu je liubav tražio i od 
Petra, kad mu je predavao pastirsku službu pitajući ga: »Si- 
mone, sine Ivanov, ljubiš li me većma nego ovi?« (Iv. 21, 15). 
9) Drugo je sredstvo ljubav k bližnjemu, kad smo zauzeti za 
«duhovna dobra njegova. Takvo je bilo »pravdeiljubavi 
Pun o« srce Isusa, pravednika, koji je i sam svagda ispunio 
svaku pravdu (Mat. 3, 15) i volju Božju (Iv. 4, 34), i učio druge, 
kako imadu vršiti pravđu (Mat. 5, 20 sl). 10) Uz nastojanje 
oko duhovnoga dobra treba bližnjega pomagati u tjelesnom 
Životu, kao što je činio Isus, koji je »prolazio dobro čineći« 
(Di. ap. 10, 38), pa se zato veli za njegovo Srce, da je »d o- 
broteiljubavipuno«, 11) Treće je veliko sredstvo za 
pastirsku službu dobar primjer. A taj je primjer za sve i za 
svakoga (II. Pet. 2, 6) Isus Krist; zato se njegovo Srce zove 
»krepostisvijubezdno«. On sam poziva sve, da idu 
za njim: »Učite se od mene, jer sam krotak i ponizan srcem.« 

Tu ljubav Kristovu treba priznati. 12) To odmah činimo 
govoreći: »Srce Isusovo, svake hvale pređostojno.« 
Tim se pridružujemo nebeskim glasovima: »Dostojno je Janje, 
da primi silu i božanstvo, i mudrost i jakosti časti slavu... 
iu vijeke« (Otkr. 5, 11—13). 13) Zato je i dalje dostojno, da Srce 
Isusovo bude »kralji središte sviju srdaca«. Tako 
se tom riječiu »kralj« završuje niz naziva, koji je riječju »veli- 
čanstvo« započeo, ' 


5. Dalje dolaze nazivi, koji nam predočuju djelovanje 


Isusa kaoučitelja i zakonodavca (14—21). A kakva s vo j- 
stva mora imati učitelj? 14) Prvo je svojstvo potrebno zna- 
nje. Ta se sprema pripisuje Srcu Isusovu riječima: »ukojem 
je sve blago mudrosti i znanja« (Kol. 2, 3). — 
15) Dalje je učitelju potreban ugled, koji ima radi svoje ne- 
pogrešivosti. Tu nepogrešivost ima Isus, komu je »Otac sve 
predao, te nitko ne zna Oca do Sin, i komu hoće Sin da obiavi«. 
Zato vele litanije za Srce Isusovo: »u kojem prebiva 
sva punina božanstva« (Kol. 2, 9). 16) Učitelj treba 
imati i vanjski ugled, da bude postavlien i poslan: I to je po- 
slanje imao Krist, kojemu je Bog Otac govorio: »Ovo je Sin 
moi ljubazni, koji je po mojoj volji; njega slušajte« (Mat, 17, 
5). Zato litanije vele: »Srce Isusovo, koje je Ocu omi- 
ljelo« — 17) Treće svojstvo učitelja za uspješno djelovanje 
stoji u tom, da ne pokazuje samo učeniku pravi put, nego ga 
i pomaže, da tim putem ide. Zato se (po Iv. 1, 16) kaže za 
Srce Isusovo: »od kojega punine svi mi primi- 
smo«, i kako dalje veli evanđelje: »milost za milost«. 

18) Učitelj uzvišenom naukom pobuđuje čežnju u učenika. 
Tako je Isus naučao nauku, za kojom teži čovječje srce. Zato 
se veli u litanijama: »Srce Isusovo, željobregova vječ- 
nih« (I Mojs. 49, 26). Ti bregovi vječni iesu istina i milost,. 
koju je donio Spasitelj na svijet, za kojom su težili patrijarsi 
Staroga Zavjeta. Zato je i Isus govorio učenicima: »Blago 
očima, koje vide, što vi vidite; jer vam kažem, da su mnogi 
proroci i kraljevi htjeli vidjeti, što vi vidite, i ne vidješe, i 
čuti, što vi čujete, i ne čuše (Luk. 10, 23. 24). — Četvrto ie. 
napokon svojstvo učitelja, da bude onaki, kao što se kaže Srcu 
Isusovu 19): »strpljivoimnogoga milosrđa« (Ps. 
85, 5); treba da zna podnositi neznanje učenika, pokazati bla- 
gost, kad oprašta i kazni. 20) To svojstvo potiče učenike, 
da u neznanju traže pouku, u pogreškama savjet u svojega 
učitelja. Tako i vjernici treba da prizivaju Spasitelja: »Srce 
Isusovo, bogato za sve, koji te prizivaju« (Rim. 
10, 12). 21) Svi nazivi o Srcu Isusovu, koji pripadaju Isusu 
kao učitelju, završuju se ovim, koji skuplja sve druge: »Srce 
Isusovo, izvore životaisvetosti«. U Isusu je »izvor: 
života« (Ps. 35, 10) za naš razum; zato se veli dalje u Psalmu: 
»I u tvojem svijetlu gledamo svijetlo« t. i. istine, koje nas Isus 
uči a mi ih vierujemo, vode nas u svijetlo nesakrivene istine, 
do gledanja Božjega, kakav jest. Isus.nam daje i život milosti, 
da njima pomagani vršimo njegovu nauku i tako dolazimo do 
svetosti i vječnoga života, t 

6. Na koncu dolaze nazivi, u kojima se vidi služba Spa- 
sitelja kao svećenika. 22) Da se dobije milost, trebalo 
je Bogu zadovoljiti za grijehe i pomiriti ga žrtvom. To je 
učinio Isus kao svećenik iz velike ljubavi svojega Srca, zato 
kažu litanije za to Srce, da je»pomirenje griiehana- 
ših«. Tako sv. Ivan (I. 4, 10) veli: »U tom je ljubav, ne da 
smo mi ljubili Boga, nego jer je on prije ljubio nas i poslao 
svojega Sina kao pomirenje za grijehe naše.« Potom prelaze 
litanije na to, da razmišljaju o načinu, kako je izvedeno pomi- 
renje.. 23) To je najprije bilo tako, što je »Srce Isusovo na- 
sićeno pogrdama«, i tako zadovoljilo za pogrde, što 
ih ljudi nanose Bogu. Život Isusov osobito pak niegova muka 
pokazuje ono, što nam veli za sebe (Ps. 27, 7): »da je pod- 
smijeh ljudima i rug narodu«. 24) Ako su,i grijesi ljudsii 
mnogi i veliki, ali je još veća, precbilna zadovoliština. Isus nije 
samo trpio nešto, nego neizrecivo mnogo duševno i tjelesno, 
kako to opisuje prorok (Iz. 53, 1—12): »prezren i odbačen, 
čovjek boli, koji je iskusio svaku nemoć, On je zaista bolesti 
naše nosio i muke naše na se uzeo; ranjen je za bezakonia 
naša, satrt zbog opačina naših.« I tim posljednjim, 
riječima litanije označuju svu bol Srca Isusova. 25) Ali tom 
satrvenošću satrlo je našu oholost Srce Isusovo, koje je »do 
smrti poslušno postalo« (Filip. 2, 8). 26) Nezahval- 


14] 


nost ljudsku, koja ie udarac u Srce Božje, naknadilo je Srce 
Isusovo »kopljem probodeno« (Iv, 19, 34). iki 
Potom prelaze litanije na plodove muke Isusove, 
koji izviru iz probodenoga Srca. 27) Postalo nam j& Srce 
Isusovo »izvorsveutiehe« (II. Kor. 1, 3). 28) Jer nam 


je ono pribavilo najprije duhovni život i uskrsnuće, a zajedno 


i uskrsnuće na život vječni, te ga zovemo riječima Spasite- 
ljevim (Iv. 11, 25): »živote i uskrsnuće naše«. 
29) Daljnji plod je u tom, što je Srce Isusovo »miripomi- 
renjenaše«. Spasitelj je naš mir (Ef. 2, 14), jer nam je pri- 
bavio mir s Bogom, mir s bližnjim, mir u duši pomirivši nas 
s Bogom žrtvom na križu. 30) Da možemo ostati u tom miru, 
on nam daje milosti ponavljanjem žrtve na križu, svetom mi- 
som, koju je ustanovio liubeći nas do kraja, i tako je njegovo 
Srce »žrtva za grijehe«. 31) S utiehom za prošlošću 
dolazi utjeha za budućnost: kad su nam oprošteni grijesi, na- 
damo se tvrdo u spasenje; zato kličemo: »Srce Isusovo, sp a- 
senjeonima,kojiseuteufaju«. 32) To ufanje treba 
imati osobito na času smrti, a dat će nam ga Srce Isusovo, 
»ufanjeonima, koji unjemuumiru«. 33) Tako se 
završuju litanije ufanjem, u Kojem se stječu sve nade: »Srce 
Isusovo, milino sviju svetih, smiluj nam se.« Koji su 
liubili presveto Srce na zemlji, ti su združeni s tim Srcem do 
vijeka na nebu. ; 

IV. Litanije nam svetoga Srca Isusova pokazuju ljubav, 
kojom je Isus kao Spasitelj vršio u svojem životu službu kralja, 
učitelja i svećenika. ' 

V. Molimo rado litanije Srca Isusova, osobito petkom ili 
.barem prvim petkom u mjesecu sjećajući se njegove muke 


i smrti i zahvaliuiući se Spasitelju za njegovu preveliku ljubav. | 


»Svemogući vječni Bože, pogledaj na Srce preljubljenoga Sina 
svojega i na hvale i zadovoljštine, koje u ime grešnika tebi 
daje, i njima, koji ištu tvoje milosrđe, udijeli umilostivljen opro- 
štenje u ime istoga Sina svojega Isusa Krista. Amen.« 


ad 
\eiek 


XXXVII. LITANIJE LAURETANSKE. 
D. Kosti 165. RK A 68) 


I. U pozdravu anđelskom vidjeli smo mnoge pohvale i 
nazive Marijine: milosti puna, blagoslovena među ženama. 
Elizabeta je zove: Mati Gospodina mojega. Zena iz naroda 
kliče Isusu: Blago utrobi, koja te je nosila i prsima, koje si 
sisao. Marija sama govori u svojoj pjesmi: »Blaženom će me 
zvati svi naraštaji.« A knjige Sv. Pisma Staroga Zavjeta imadu 

siajna imena, kojima zovu i slave Prečistu Djevicu. 
II. U Piesmi nad pjesmama zove se pravedna duša a to 
je Marija: najljepša među ženama, sestra, nevjesta, prijateljica, 
kći kneževska, okrunjena, blažena, draga, ljubezna, mila, slat- 

ka, lijepa, krasna, divna, časna, savršena, izabrana, neoka- 
ljana; grlica, golubica; cvijet poljski, ljiljan u dolu,. ljiljan među 
trnjem; vrt zatvoren, studenac zapečaćen, izvor vrtovima, 
studenac vode žive; miris bolji od svih mirisnih stvari; ona 
je čista kao sunce, lijepa kao mjesec, kao zora kad se javlja; 
ona je kao kula od slonove kosti; ali i kac kula Davidova s 
oružjem svake vrste, zid nepredobiv, strašna kao uređena 


.vojska i t. di 


Na nju se protežu riječi kazane o vječnoj Mudrosti (Crkv. 
24, 16 sl): »Ja sam se ukorijenila u narodu poštovanu, i u 
punini svetaca, postojbina je moja. Kao cedar na Libanu po- 
digoh se, i kao cipresa na gori Sionu; kao palma na Kadesu 
podigoh se, i kao nasad ruža u Jerihu; kao lijepa maslina u 
polju, kao makljen podigoh se kraj vode u ulicama. Kao slatka 


korica i dišući balzam mirisah, kao izabrana smirna mirisah' 


ugodno. Kao brijest raširih grane svoje, i grane su moje časne 
i mile. Ja kao loza rodih slatkim mirisom, i cvijeće moje rodi 
čast i slavu. Ja sam mati lijepe ljubavi i straha, i znanja i sve- 
toga ufanja. U meni je sva milost života i istine; u meni sva 
nada života i kreposti. Dođite amo k meni svi, koji me želite, 
i nasitite se rodova mojih! Jer je duh moj slađi od meda, i 
nasljedstvo moje slađe od medenoga sata. Spomen ie moj u 
vijeke vijekova.« ' 

II. 1. Nije čudo, da i najstariji sveti Oci ne 
smažu dosta riječi, da proslave svetu Bogoro- 
dicu. Ovako slavi sv. German BI. Djevicu: »Zdravo Mariio, 
milosti puna, svetija od svetaca i viša od nebesa, slavnija od 
heruba, časnija od serafa, poštovanija od svakoga stvorenja. 
Zdravo golubice, koja nam nosiš i plod masline i spasitelja od 
duhovnoga potopa ... Zdravo ljupki i duhovni Božji raju, 
koja mirišeš kao ugodni ljiljan, i rodiš neuvelu ružu za lijek 
onima, koji su pili od pogubnoga otrova. Zdravo neoskvrnuta 


i prečista palačo najvišega Kralja, u kojoj se nastanila Riječ, 


da iskupi zalutalo pleme ljudsko. Zdravo goro puna hrane, u 
kojoj se othranilo janje, koje odnosi naše grijehe: Zdravo sveti 
prijestole Božji, kućo slavna, nebo naviještajući slavu Božiu. 
Zdravo škrinja zlatna, koja u sebi držiš Krista, koji je nebeska 
mana. O prečista i hvale dostojna Djevice, lozo cvatuća, sa- 
krito blago nedužnosti i uresu svetosti, svojim moćnim mate- 
rinskim molbama kod Sina svojega ravnaj nasi vodi u luku 
mira« (Brev, Immac. Cone. B. M: V.). 

2. Eto kako iz davne davnine dopiru do nas glasi, što ih 
danas čujemo i čitamo u litanijama lauretanskim. 
Po primjeru svetoga Pisma i svetih Otaca sastavljali su po- 
božni štovatelji Marijini niz krasnih naziva za svetu Bogo- 
rodicu. To su osobito činili u Loretu, mjestu u Italiji, gdje se 
nalazi kućica, u kojoj je stanovala nekad Prečista Djeva Ma- 
rija u Nazaretu. Kad su nevjernici osvojili svetu zemliu i za- 

prijetili mjestima i stvarima, koje su kršćani poštovali kao 
uspomene iz života Isusova, anđeli su najprije kućicu Marijinu 
iz Nazareta odnijeli g. 1291. na Trsat, a poslije tri godine preko 
Jadranskoga mora u Loreto, gdje se i danas nalazi u velikoj 
crkvi. Tu su nastale litanije na čast Majci Božioj, koje se zovu 
lauretanske, a gradilo ih više vijekova i naraštaja natječući se, 
da blaženom zovu Mariju. 

3. U litanijama lauretanskim ima 48 naziva za B. Djevicu. 
Uprvačetiri nalaze se kao u jezgri svi ostali. 1) »Sveta 
Mariio!« Iza prizivanja Gospodina Boga i Gospodina Isusa, 
da nam se smiluje, zovemo Gospu našu, jer to znači ime 
Marije, da se za nas moli. Bog nam pomaže svojom svemo- 


gućnošću, a Marija svojim svemogućim zagovorom; zato ve-- 


limo: »Moli za nas!« Kako je moćno prizivanje samoga im e- 
na Marijina, pokazala je pobjeda nad Turcima kod Beča 
12. ruina 1683., koju je poliski kralj; Ivan Sobieski održao pri- 
zivajući s vojnicima to sveto ime, za koje je Crkva taj dan 
odredila i posebnu proslavu. 2) »SvetaBogoro dice«. To 
je najveći naslov Mariiin, koji pokazuje njezinu čast i dosto- 
ianstvo nad svim stvorovima. Nije ona rodila Boga kao Boga; 
ali kad ie Bog htio primiti čovječje tijelo, onda je ona rodila 
Boga kao čovjeka. Zato joj veli sv. Sofronije: »Jer ako je 
onai, koji se imao od tebe roditi, uistinu utjelovljen Bog, s pu- 
nim pravom zoveš se. Bogorodica, jer u potpunoj istini rodiš 
Boga«. 3) »Sveta Djevo djevica«. Marija je mati svih 
djevica, jer je ona prva u Židova odabralo djevičanstvo kao 
bolje i savršenije od materinstva, a za njom to čini velik broi 


odabranih duša po njezinom primjeru, poticanju i pomoći. Baš 


stoga, što je bila najčistija Djevica, odabrana je, da bude Bo- 
gorodica. »Dolikovalo je, da se Bog rodi samo od Djevice. 
Pa i Djevici pristojao je samo takav porođaj, da rodi Boga. 
Htio je, da bude Djevica, od koje će izaći neokalian, koji je 
imao očistiti sve okaliano« (Sv. Bernardo). 4) »Majko 
Kristova«. Krist ili Pomazanik zove se Sin Božji, jer je 
spasao svijet Kao svećenik, prorok i krali. Marija je mati toga 
Pomazanika, koji je satro glavu zmiji, a satrla je i ona, koja 
je donijela na svijet takav porod. »Eva je nazvana mati živih; 
ali Marija daleko više, jer je rodila život svijetu« (S. Epifanij). 


4. Dalje se u litanijama slavi Marija kao majka. : 


5) »Maiko Božje milosti«. Zove se Marija maika milosti, 
jer je rodila Krista, od koga nam je svaka milost. Zove se 
i majka milosti, jer »od punoće njezinih milosti primaju svi, 
i majka milosti, jer »od punoće njezinih milosti primaju svi, od 
obilja njezina napunja se svijet« (Sv. Toma biskup). 6) »Maiko 
prebistra«. Voda je bistra, ako u njoj nema nikakoga 
smeta; tako je duša čista, ako nema u njoj nikakoga grijeha. 
Tako je bila prebistra Marija, kao »izvor zapečaćen, jer 1i 
njoj nije bilo nikakvoga i najmanjega grijeha. »Gdje je govor 

o grijehu, treba izuzeti Djevicu Mariju radi časti Gospodina ; 


jer znamo, da je njoj bila dana milost, da sasvim nadvlada 


grijeh, jer je bila dostojna da začne i rodi onoga, za koga 
znamo, da nije imao nikakoga grijeha« (Sv. Augustin). 7) 
»Maiko prečista«. Ona je i kao majka sačuvala djevičan- 
sku čistoću. Zato sv. Bernardo slaveći Mariju veli: »Jedno 
je, čega nijedna žena nije imala prije nje niti će imati poslije 
nje: radosti matere sa čašću djevičanstva. To je povlastica 
Marijina, i ne će se dati drugoj: posebno je, ali je ujedno i 
neizrecivo.« 8) »Maikoneoskvrnuta«. Tako zove Mariju 
sv. Epifanii. Ona u porođaju nije ništa stradala: nije imala 


bolova, što ih je Bog navijestio Evi. »Ona je u radosti rodila 


Gospodina. Marijin pjev utišao je plač Evin« (S. Augustin). > 
»Marija bijaše djevica nesamo tijelom nego i mišlju: nikaka 
zla misao nije pomutila njezine pameti« (Sv, Ambrozii). 9) 
»Maikonetaknuta«. »Ona je silom božanskom pomagana, 
te je kao Djevica wačela, Djevica rodila, Djevica ostala« (Sv. 
Leo P.). Tako ioj pripada naziv Svagdadjevica. 10) »Majko 
ljiubezna«. Ona je mila kćerka Bogu Ocu, ljubazna majka 
Sinu, koji se za nju brine na križu, draga je zaručnica Duhu 
Svetomu. Ali je i nama ljubezna, kao mati; »tu je zamjenitu 


ljubav preporučio Isus veleći: »Evo ti majke! Evo ti sina!« 


(Sv. Bern.). 11) »Majko divna«. Divan, čudesan je cijeli 
njezin život: začeta bez grijeha, rodila preko prirode, čudo 
od kreposti; divna sa čudesa, što ih je činila i čini. »Veliko je 
čudo zaista bila blažena svagda Djevica Marija. Sto se može 
ikad naći od nje sjainije? Ona je sama veličinom nadvisila 
nebo i zemlju« (Sv. Iv. Zlatousti). 12) »Maiko dobroga 


savjeta«. Sveto nas Pismo opominje, da tražimo i Ččlivamo 


savjet (Priče 2, 11. 3, 21.). Taj savjet možemo tražiti u svoje 
majke Marije, kojoj se primjenjuju riječi: »Ja mudrost stanu- 
jem u savjetu i nalazim se kod pametnih misli. Moj je savjet 
i pravednost« (Priče 8, 12. 14.). Ona je tražila savjet od an- 
đela, a dala ga slugama na svadbi. Daje ga svima, koji to 
traže pred njezinim slikama, kao što svjedoči spomen Marije 


dobroga Savieta (26. aprila). 13) »Maiko Stvoriteljeva«, 


Sv. Iv, Damaštanin veli: »Milost (to znači ime Ane) rodila je 
Gospu (to znamenuje ime Marije): jet je ona postala Gospa 


svih stvorenih stvari, kad je postala Majka Stvoriteljeva.« Tu 


se pod Stvoriteljem ne razumijeva Bog Otac, nego Sin, po 
»kojemu je sve postalo, i bez kojega nije ništa postalo« (Iv. 
1, 3). .14) »Maiko Spasiteljeva«. Marija je mati Isusa, 
koji nosi to ime, jer nas je spasio, izbavio od grijeha, od rop- 
stva đavoljega, od vječne propasti, otvorio nam nebo, zaslužio 
milosti. To ie sve učinio preko ruku Marijinih. Jer kao što je 


Krist posrednik između Boga i liudi, tako je »Marija postav- 
ljena između Krista i Crkve kao posrednica« (S. Bernardo). 

. 5. Kad smo Mariju proslavili kao Maiku, slave je litanije 
dalje kao Djevicu. 15) »Djevice premudra«. Ona je 
kao mudra djevica imala svjetiljku i ulje u posudi (Mat. 25,, 
1—13), to jest vjeru i dobra djela. »S pravom se Marija pri- 
kazuje kao ogrnuta suncem; jer je više nego se može vjero- 
vati prodrla u najdublje bezdno božanske mudrosti, te je kao. 
utonula u onu nepristupnu svjetlost« (Sv, Bernardo). 16) »Dje- 


ovicečasna«. Djevojaštvo bilo je u časti kod naroda izabra-. 


noga. Djevojka je imala čuvati svoju čistoću do ženidbe. 
Otimanje djevičanske časti kažnjavalo se smrću. I kod Rim- 
ljana djevice Vestalinke uživale su veliko poštovanje. No 
s Marijom tek dobilo je djevičanstvo potpunu čast, jer je ona. 
»nad svaki ljudski stvor čuvala čistoću. K ovoj dakle Djevici 
pribjegnite sve djevice; ona će vam svojim zagovorom saču- 
vati najljepše i najdragocjenije dobro, što ga imate« (Sv, Ivan 
Zlat). 17) »Djevice hvale dostojna«. Nju je hvalio 
Anđeo, hvalila Elizabeta, žena iz naroda slavi je; a i sama je. 
Marija rekla: Odsad će me zvati blaženom svi naraštaji. 
.»Podignimo i mi glas s Crkvom katoličkom, kojoj je žena iz. 
naroda bila slika, podignimo i pamet isred naroda i recimo. 
Spasitelju: Blago utrobi, koja te je nosila« (Č. Beda). 18) »Dje- 
vice moguća«. »Koju drugu ženu označio je Bog govoreći 
zmiji: Neprijateljstvo postavit ću među tobom i ženom i Ona 
će ti satirati glavu? Koju je drugu tražio Salomon veleći: 
Ženu jaku tko će naći? Ako tako naše spasenje stoji; stoji do 
žene i pobjeda nad neprijateljem, trebao je promisao Božji 
svakako da nađe jaku ženu, koja je dorasla tolikome poslu. — 
Držimo se Marije i ne pustimo je, dok nas ne blagoslovi, jer 
je moguća: žena između sunca i mjeseca, Marija između 
Krista i Crkve« (Sv. Bernardo). 19) »Djevice milostiva«. 
»Zašto da se boji ići k Mariji ljudska krhkoća? Ništa nema u 


nje oštra, ništa strašna; sva je slatka. U njoj je sve puno bla- . 


gosti i milosti, dobrote i milosrđa« (Sv. Bernardo). 20) »Die- 
vice vjerna«. Marija je vjerno izvršivala dužnosti zakona, 
pa i ono što nije trebala: na pr. propise čišćenja, pohod hrama. 
Radila je vjerno s milostima Božjim kao vjerni sluga (Mat. 25,. 
14—30). »Takva je bila Marija, da život nje jedine služi svima 
za nauk... Što da kažem o štednoj hrani, obilju dužnosti? 
Nijedno vrijeme nije u nje izgubljeno, Jelo joj služilo tek da 
odvrati smrt. Spavati nije prije bila volia nego potreba; ali 
dok je počivalo tijelo, duh joi bijaše budan« (Sv. Ambrozii). 

6. Poslije naziva, kojima se izriče Marijina čast Majke 
i Djevice, dolaze nazivi, u kojima se crtaju njezine velike 
kreposti. 21) »Ogledalo pravde«. Pod pravdom razu- 
mijevaju se kreposna djela, o kojima je Isus govorio: »Pazite, 
da pravdu svoju ne činite pred ljudima, da vas oni vide« (Mat. 
6, 1). Marija bijaše »ogledalo. bez ljage« (Mudr. 7, 26) svih 
kreposti. »Neka vam bude kao u slici opisano djevičanstvo i' 

život blažene Marije, od koje se kao u ogledalu odsijeva lje- 
pota čistoće i oblik kreposti. Odavle uzmite primjer življenja, 
gdje je kao u predlošku izrezano poučenje za čestitost, što 
imate popraviti, što izbjegavati, što držati. Prvi je žar za 
učenje plemenitost učitelja. Sto je pak plemenitije od matere 
Božje? Što je sjainije od one, koju je siaj izabrao? Što je 
čistije od one, koja je rodila tijelo bez tjelesne skvrne? A što 
da govorim o drugim njezinim krepostima? Ponizna srca, 
ozbiljna riječima, mudra duhom, štedljiva u govoru, marljiva 
u čitanju, ne polažući nadu u nestalno bogatstvo nego u mo- 
litvu siromaha; marljiva u poslu, čedna u razgovoru: za suca 
svojih misli nije tražila čovjeka nego Boga; nikoga nije uvri- 
jedila, svima dobro željela, čuvala se razmetanja, išla za raz- 
borom, ljubila krepost« (Sv. Ambroz.). 22) »Prijestolje 
mudrosti«. Mudrost je naipotrebitija krepost za ljudski 
život, veli sv. Toma Akv., jer ona kaže čovjeku pravu svrhu 
i sredstva, kojima će svrhu postići. Tu ie krepost imala Dje- 
vica premudra od Sina svojega, vječne mudrosti, koji bijaše 
u njoj i s niom, i od Duha Svetoga, Duha mudrosti, kojega 
bijaše puna. Zato je pozdravljaju sveti Oci (Ivan Zlat., German 
i Epifanij): »Zdravo majko, nebo, sveti Božji prijestole, bo- 


. žansko darište, svega svijeta pomirište.« Pomirište bilo je 


mjesto navrh kovčega zavjetnoga, odakle je Bog kao sa svoga 
prijestola davao odgovor na pitanja, kad se narod nalazio u 
nevolji ne znajući, što mu valja činiti. 23) »Uzroče naše 
radosti«. Dobra djela treba činiti s radošću, a ne kao od 
nevolje; jer »vesela darovatelja ljubi Bog« (II. Kor. 9, 7). Tako 
je Marija s radošću činila sve, što je Bog od nje tražio pie- 
vajući: »Obradovao se duh moj u Bogu«. Ona je i oko sebe 
širila radost i veselje, kamo je došla. Tako kad je pohodila 
Elizabetu i pozdravila je, zaigralo je dijete u utrobi sv. Eliza- 
bete od veselja. : Takim veseljem napunja Marija i svoje što- 
vaoce. »Vidim radostan zbor svetih, koji su se spremno sa- 
stali na poziv svete Božie Majke i Vazdadjevice Marije. Hvala 
i slava tebi, sveta Trojice, ali i tebi sveta Božja Majko, hvala! 
Po tebi raduje se nebo, raduju se anđeli i arhanđeli« (Sv. Ciril 
Aleks.) 24) »Posudo duhovna«. U Mariji bijahu sve 
kreposti sabrane kao u nekoj posudi, u koju ih ie sasuo Duh 
sveti, napose pak tri bogoslovske kreposti: vjera, ufanje i 
ljubav. Elizabeta je hvali: »Blago tebi, što si vjerovala«. U 
Kani na svadbi Isus je kao odbijao njezinu molbu, no ona se 
tvrdo ufala, da će je uslišiti i veli slugama: »Sve što god vam 
reče, činite«. A ljubav njezina bila je bez kraja. Prsi velikoga 
svećenika resila je ploča od zlata, urešena sa dvanaest dragih 
kamena. Ljepši je ures nosila Marija, »Posuda od suha zlata, 
urešena svim dragim kamenjem (Crkv. 50, 10): jaspidom vjere, * 
jakintom nade, karbunkulum ljubavi . . . tako o ostalom ka- 
menju, kojim se označuju druge kreposti« (Rich. S. Laur.). 

25) »Posudo poštovana«. Duša je presvete Djevice bila 
čišća od zlata: napunjena svim milostima, milošću posvetnom 
i milostima djelatnim za sebe, i milostima za druge. Tako je 
.sjala kao ogani, kojemu se Mojsije nije usudio približiti; bila 
je kao sveta posuda hramska, koje iz poštovanja nije smio 
nitko dirati, da je ne oskvrne. I njezino je tijelo bila posuda 
poštovana više nego kalež ili patena, jer se nije u njoj nala- 
..zilo samo tijelo Isusovo nego je i od nje postalo. Zaista bijaše 
to »posuda svih božanskih tajna« (Sv. Greg. Čudot.); »posuda 
svijetla, koja obasjava sav svijet« (Sv. Josip Himn.). 26) »P o- 
sudo uzorna pobožnosti«. Pobožnost je volino pre- 
danje svega sebe Bogu. To je učinila Marija molitvom (Ve- 
liča), pohađanjem hrama, u skupu apostola čekajući Duha Sve- 
toga, sabirajući riječi Isusove u srcu. »Kamo je ušao anđeo 
pozdravljajući Mariju? Držim u svetište čednoga stana, gdje 
se možda ona zatvorivši vrata molila Ocu u tajnosti. Jer an- 
đeli običavaju stati kod onih, koji se mole i radovati se s oni- 
ma, koje 'vide, da u molitvi dižu čiste ruke. Raduju se, kad 
mogu prinositi žrtve paljenice svete pobožnosti Bogu za slatki 
miris. A koliko su bile ugodne pred licem Svevišnjega molitve 
Marijine, pokazao je anđeo, kad ju je ušavši k nioi s tolikim 


poštovanjem pozdravio« (Sv. Bernardo). Tako je Marija bila. 


.»posuda najugodnijega mirisa« (S. Damašt.). »Idimo i mi, 
“braćo, za pobožnom Majkom Gospodnjom, da čuvamo u srcu 
riječi i djela Gospodnja; o njima razmišljajmo, da otieramo od 
sebe tašte misli. Želimo li stanovati u domu vječnoga blažen- 
stva, činimo to već na ovom svijetu, da često polazimo crkvu 
i nesamo u njoj pjevamo i Gospodina slavimo, nego i na sva- 
kom mjestu širimo slavu Spasiteljevu riječima i djelima« (Č. 
Beda). 27) »Ružo tajinstvena«. »Bog ije htio da uzme 
tijelo od žene, ali od Djevice, da protivno izliječi protivnim, 
da izvadi otrovni trn. Eva je bila trn, Marija je postala ruža. 
Eva je kao trm ranila, a Marija je kao ruža svima razblažila 
čuvstva. Marija bijaše bijela ruža djevičanstvom, crvena lju- 
bavlju: bijela idući za krepošću, crvena gazeći opačinu. Bijela 
liubeći Boga, crvena sažaljujući bližnjega« (Sv. Bernardo). 

7. Dalji red naziva pokazuje nam Marijinu moćipomoć, 
što je daje kršćanskom svijetu. 28) »Tornju Davidov«. 
Toranj Davidov zvala se visoka i jaka kula na brijegu Sionu 
u Jeruzalemu. Po riječima pjesme nad Piesmama (4, 4) zove 
se Marija toranj Davidov, jer je ona, kako je pozdravlja sv. 
Ivan Zlatousti: »Crkve naše čast, slava i utvrda«; »torani, 
koji prkosi i rasipava nasrtanja neprijatelja kršćanstva«, »u 
koji pribjegavamo, da se oslobodimo napasti« (Sv. Damašt.). 
29) »Tornju bielokosni«. Kost je slonova bijela, jaka 
i tvrda, koja odolijeva svim nepogodama. Toranj od takve 
kosti stajao bi tisuće godina nepokvaren. Tim se označuje u 
Pjesmi (7, 4) Marija, kao naša najsjajnija, nepobjediva i vječna 

pomoćnica. 30) »Kućo zlatna«. Hram je Salomonov bio 
iznutra obložen zlatom, zato se zvao kuća zlatna. U njoj je. 
svaki nalazio pomoć, koji se god ondje molio. To je bilo mjesto 
utočišta. Takvo je utočište Marija; zato joj sv. German kliče: | 
»Zdravo, prečista palačo Boga, najvišega Kralja, urešena nje- 
govom svemogućnošću, koja sve u sebe na stan primaš i 
okrepliuješ tajnim nasladama. Zdravo, kućo slavna!l« 31). 
»Škrinjo zavjetna«. Dvije su škrinje ili kovčega znatna 
u Sv. Pismu. To je bio kovčeg Noin, u koji su se utekle živo- 
tinje čiste i nečiste, da ne propadnu od potopa. Drugi je kovčeg 
bio, što ga je po zapovijedi Božjoj načinio Mojsije od bagre- 
mova drva i obložio zlatom, te se u njemu čuvale ploče za- 
konske, mana i palica Aronova. Taj je kovčeg pomogao Izra- 
elcima, da su prešli preko rijeke Jordana po suhom, i nosili je 
u rat, da nadvladaju neprijatelje. Tim se kovčegom poređuje 
Marija, mati Isusa, zakonodavca, hranitelja i svećenika, koja 
izbavlja narod kršćanski, a neprijatelje njihove napunja stra- 


“bom. Tako je sv. Epifanij zove: »Zdravo milosti puna, koja 


si zlatna škrinja, u kojoj je mana nebeska«. 32) »Vrata 
nebeska«. Tako je nazvao Jakob mjesto, gdje je vidio 
ljestve nebeske. »Ja sam vrata«, veli Isus za sebe (Iv. 10, 9). 
»Ako tko kroz mene uđe, spasit će se«. A i Marija je takva 
vrata, po kojoj je Isus došao na zemlju, a po kojoj mi dolazimo 
u nebo. Tako je pozdravlja sv. Epifanii: »Zdravo milosti puna, 
vrata nebeska«. 33) »Zvijezdo jutarnja«. Tako se 
zove zvijezda Danica, koja ujutro svijetli, kad se već druge 
zvijede sakriju pred Suncem. Ona je navjesnica dana. Njezina 
svjetlost kaže put mornaru, donosi utjehu i pomoć. Zato je 
pozdravlja sv. Tarazije: »Zdravo, sjajnija od sunca; zdravo 
svjetlija od mjeseca, zdravo mnogostruki sjaju zvijezda!« 
34) »Zdravlje bolesnih«. Ako je Isus dao apostolima 
vlast, da iscjeljuju bolesnike, nije manju moć dao i Mariji. To 
svjedoče prizivi iz starine, kojima se Marija naziva »lijek bo- 
lesnima« (sv. Bernardo); to dokazuju u novo vrijeme čudesa 
u Lurdu. 35) »Utočište grešnih«. U Izraelaca bilo 
je šest gradova za utočište, kamo bi utekao onai, koji je dru- 
goga nehotice ubio, da ga ne progone osvetnici, dok ne stane 
na suđ (IV. Mois. 35, 12 sl). Takvo utočište je i Marija grešni- 
cima, jer im ispraša kod Boga milost i oproštenje. Zato se 
sv. Augustin ovako moli: »O blažena Marijo, tko da ti dosta 
zahvali, što si priskočila u pomoć palomu svijetu, koji je samo 
tvojim posredovanjem našao pristup k predobivanju? Primi 
našu slabu i prema tvojim zaslugama neravnu zahvalu, i pri- 
hvativši molbe izgovori molitvom naše krivice. Pusti naše 
molitve u svetište, gdje će biti uslišene, i donesi nam dar po- 
mirenia. Primi, što prinosimo, daruj što molimo, ispričaj čega 
se bojimo, jer si ti jedina nada grešnika.« 36) »Utjeho ža- 
losnih«. Marija je mati Sinu onoga Boga i Oca, o kojem 

veli Apostol (II. Kor. 1, 3—5): »Blagosloven Bog i Otac Gospo- 
dina našega Isusa Krista, Otac milosrđa i Bog svake utjehe, 
koji nas tješi u svakoj našoj nevolji, da bismo i mi mogli tješiti 
one, koji su u svakoj nevolji utjehom, kojom nas same Bog 
tješi. Jer kao što obiluju stradanja Kristova u nama, tako i 
po Kristu obiluje utjeha naša.« Bog po Kristu, a Krist po Mariji 
tješi sve žalosne. A Marija dobro zna, što je žalost; jer tko 
je više žalosti pretrpio, nego Majka žalosna? Ona zato i zna 
i hoće druge tješiti. Zato se nioi moli sv. Augustin: »Okrijepi 
žalosne«; a sv. Bernardo jednako: »Dai milostivo svojim imol- 
bama ishodi tužnima utjehu.« 37) »Pomoćnice kršća- 
na«. U tom se nazivu sabiraju svi dosadašnji, koji govore o 
pomoći Marijinoj.: Tu pomoć Marijinu, koju je Crkva često 
osjetila, slavi posebnim spomendanima: tako pod naslovom 
»Vječne pomoći B. D. M.«, »Zaštite«, »Marija otkupa«, a oso- 
bito »Pomoći kršćana« (24. svibnja). Svima pomaže Marija i 
u svim nevoljama. To kaže molitva sv, Augustina: »Sveta 
Marijo, priteci bijednima, pomozi malodušnima, okrijepi tužne, 
moli za narod, zagovaraj svećenstvo, zaštićuj pobožni ženski 
spol; neka svi osjete tvoju pomoć, koji slave tvoju svetko- 
vinu.« Tako i sv, Bernardo: »Daj milostivo pokaži onu milost 
svijetu, koju si našla kod Boga, te svojim molitvama izmoli 
krivcima oproštenje, bolesnima lijek, jakost onima, koji su 
slaba srca, utjehu žalosnima, pomoć i izbavljenje onima, koji 
su u pogibli.« X 

8. Napokon dolaze nazivi, u kojima se pokazuje stava 
Marijina, kojom na nebu nadvisuje kao kraljica sve an- 
đele i svete. Ako sve, koji se na svijetu pravo bore, čeka na 
nebu vijenac slave, to je osobitim vijencem okrunjena Marija, 
vijencem od dvanaest zvijezda (Otkriv. 12, 1). »Dostoino je 
da bude glava Mariji okrunjena zvjezdama, jer od njezina 
sjaja same zvijezde dobijaju jaču svjetlost. A što zvjezdano 
sja u rodu Marijinu? To, da je i ona roda kraljevskoga, od 
koljena Abrahamova, od plemena Davidova. Ako se to čini 
malo, dodaj, da je radi osobite svetosti s neba ocima obećana, 
tajnosnim čudesima oslikana, proroškim riječima objavljena« 
(Sv. Bernardo). Zato najstariji sv. Oci slave Mariju kao kra- 
ljicu, jer je Mati Kristu Kralju, uzvišena je nad svim svetima. 
»Sto je od nje svetije? Ni proroci ni. apostoli, ni mučenici, ni 
Patrijarhe, ni anđeli, ništa se ne može naći među svim stvo- 
renim stvarima vidljivima i nevidljivima veće i slavnije« (Sv. 
Iv. Zlat.), Sv. Tarazije pozdravlia Mariiu: »Zdravo, plemenito 
proroštvo proroka; zdravo, po svem svijetu čuveni apostolski 
glase; zdravo, uzvišeno priznavanje mučenika; zdravo, pre- 
slavno propovijedanje patrijaraha; zdravo, najviši urese sve- 
taca. Zdravo, uzroče spasenja svih smrtnika; zdravo, kraljice 
mira predobitnice.« Tako se i u litanijama lauretanskim reda 
zvijezda do zvijezde, jedanaest naziva Marije Kraljice, od 

kojih su tri posljednja u novije vrijeme dodana, a dodat će se 
Po svoj prilici još skoro jedan, da ih bude na broj dvanaest 
kao u kruni Otkrivenja. — 38) »Kraljice anđela«. Nad- 
visuje Marija anđele, »jer anđeli su sluge Božje (Hebr. 1, 14), 
a Marija je Mati Božia«. »Tko će izreći tvoj sjaj? Ti si nadvi- 
sila redove Anđela; ti si pomračila bljesak Arhanđela; ti pod 
sobom imaš najviša sjedala Prijestola; ti si ponizila visinu 
'Gospodstva; ti si pretekla vojvodstvo Vlasti; ti si oslabila 
jakost Sila; ti si od samih Moći izišla jača moć ; ti si tjelesnim 
očima nadjačala najoštriji vid Herubina ; ti si natkrilila Serafe 
.s njihovih šest krila« (Sv. Sofronije). 39) »Kraljice pa- 
trijaraha«. Sveto Pismo slavi »muževe slavne i roditelje 
naše« (Crkv. 44, 1), ali je daleko slavnija Marija, koja je rodila 
isvetoga Potomka, obećanoga patrijarsima. 40) »Kraljice 
proroka«. Slavni su proroci Izaija, Ezekijel i dr., koji su 
proricali dolazak prečiste Djevice, Majke Božije, ali ie slavnija 
od njih sama prorečena Djevica, koja je imala još veći proroški 
dar od svih proroka govoreći: »Odsad će me zvati blaženom 
svi naraštaji. 41) »Kraljice apostola«. Širom je svi- 
jeta otišao glas apostola; imena su njihova zapisana na nebe- 
sima, jer su propovijedali kraljevstvo Božje. Veća je slava 
Marije, koja je najtajnije događaje vjere kazivala apostolima, 
te su po »njoj propovijedali spasenje neznabošcima« (Sv. Ciril). 
Ona je »zgazila sve krive vjere«. 42) »Kraljice muče- 
nika«. »Mučeništvo Marijino poznato nam je iz proroštva 
Simeonova i iz povijesti. muke Gospodinove. Tvoju će dušu 
probosti mač, govorio je Simeon Mariji. Okrutna sulica, koja 
je probola prsi umrloga Sina, prošla je dušom žive Majke. 
Tako je ona bila »više nego mučenica«: kraljica mučenika (Sv. 
Bernardo). 43) »Kraljice ispovjednika«. Ispovied- 
nici ili priznavaoci priznavali su vjeru riječju i djelima; zato 
ih Isus priznaje pred Ocem svojim nebeskim. Koliko većma 
Svoju Majku, koja je u tom nadvisila sve svete kao »najveći 
ures Svetaca« svih staleža. 44) >Kraljce Djevica«' 
Marija je ures svih svetaca kao djevica, kao majka, kao udo- 
vica, a najviše kao Djevica nad djevicama prvenstvom, savr- 
šenstvom i slavom. Zato veli sv. Petar zlatorječivi, da je 
Marija »postala kraljica svake čistoće«:. a sv. Bernardo je 
zove »Kraljica djevica«, koja najkrasnijim glasom od svih 
djevica pjeva pjesmu i razveseljuje grad Božji (Otkr. 5, 9). 45) 
»Kraljice svih svetih«. Kao što su na zemlji sveti 
ljudi poštovali Mariju i to im je poštovanje upravo donijelo 
svetost i slavu nebesku, tako to čine i u nebu slaveći Mariju 
kao svoju Kraljicu, koja ih je dovela u kraljevstvo nebesko. 
46) »Kraliice bez istočnoga grijeha začeta«. 
Tim što je Marija bila začeta bez istočnoga grijeha, ona je 
tako nadvladala nečistoga duha, da nije nikad bila njegova 
podložnica: nikad nije izgubila vlasti nad grijehom kao nepo- 

bjediva kraljica. 47) »Kraljice svete krunic e«. Mo- 


litva svete krunice jest kao kruna i vijenac, koju pobožni što- 


vaoci Marijini spleću i krune svoju Majku. 48) »K raljice 
mira« dodao je naziv sv. Otac Papa Pije XI, poslije velikoga. 


rata, koji je vladao među kršćanskim svijetom od g. 1914. do 
1918. Ali su tako i prije zvali Mariju (sv. Tarazii), pačo je i 
spomen svetkovina u nekim krajevima 9. srpnja pod naslovom: 
Cudesa B. D. M. ili Kraljica mira. 

S tim naslovom završujemo prizive Marijine u Litani- 
jama lauretanskim. Drugi se slave junačkim činima i pobje- 


dama: kršćanski narodi treba da teže za mirom, na koji su: 


zvali angeli sve ljude kod rođenja Kralja mira: Mir ljudima 
na zemlji. Taj je mir širila i širi Marija na zemlji pomažući 
progonjenima, izbavljajući zasužnjene, tješeći  ožalošćene. 
Ona pribavlja vječni mir u nebu svima, koji su dobre volje. 


Molimo se Mariji, kraljici mira, da vlada »mir Kristov u kra- 


ljevstvu Kristovu«, kako želi Papa mira Pije XI. 

.IV. Litanije lauretanske nazvane po mijestu Loretu sa- 
državaju pohvale B. D. Marije, kojima uznosimo njezino do- 
stojanstvu i čast kao Majke i Djevice, opominjemo se njezinih 
so: molimo njezinu pomoć i divimo se velikoj slavi u 
nebu. id 

V. Litanije Lauretanske prikladne su, da nas potaknu na 
kreposno življenje, da idemo za Marijom u čistoći, poniznosti, 
dobroti, blagosti, ljubavi, miru i ostalim krepostima. Da ih 
radije molimo, Crkva daje različite oproste. Za svaki put mo- 
žemo dobiti oprost od 300 dana. Tko ih moli svaki dan, može 
dobiti potpuni oprost na ove svetkovine bl. Dj. Marije: Bez- 
grešno začeće, Svijećnicu, Blagovijest, Veliku i Malu Gospu 
uz obične uvjete. Poslije Litanija dodajmo molitvu: »Dopusti 
nama, slugama svojim, Bože, da se vječnim zdravljem pameti 
i tijela radujemo: i po slavnom zagovoru blažene Marije vazda 
Dievice da se od sadašnje žalosti oslobodimo i vječnu radost 
uživamo. Po Kristu Gospodinu našem. 


 XXXVIII. LITANIJE O SV. JOSIPU. 


(D. K. str. 171. R. R. t. X. c. 4. Brev. Patroc, S. Joseph). 


I. Poslije bl. Djevice Marije između svih svetaca po do- 
stojanstvu, časti i slavi prvi dolazi sv, Josip. Marija je Mati 
Isusova, Mati Božja, jer je od svoga tijela dala tijelo Sinu 


Božjemu. Ali sv. Pismo spominje i dostojanstvo sv. Josipa. “ 


On po tijelu nije imao ništa s rođenjem Isusovim; ali je vodio 
očinsku brigu za njega i njegovu Majku, pa ga zato sama 
Marija zove ocem Isusovim veleći Isusu: »Evo otac tvoj i ja 
žalosni smo te tražili«. »Ako je cijela Crkva dužna zahvalu 
Djevici Mariji, što je preko nje zavrijedila primiti Krista, tako: 

io« . Bernardin Sienski), ' 2 
ona de poštovanja pokazuje Crkva i litanijama 
K dek iman sv. Josipu, što dolaze u litanijama, nalaze: 
se u pripovijedanju Sv. Pisma, koje nam kaže glavne stvari 
iz života sv. Josipa. Evanđelje sv. Mateja ido 
rodoslovljem Isusovim počevši od Abrahama, komu je “4 
obećao, da će se u potomstvu njegovu blagosloviti svi jema 
»Abraham rodi Izaka, Izak Jakoba, Jakob rodi Judu i :k 
njegovu. Juda rodi Faresa i Zaru s Tamarom. nm ep i 
Arama ... Salmon rodi Boza s Rutom . .. Jesej rodi Da- 
vida kralja, David kralj rodi Salomona s: Urijnicom, Salomon 
rodi Roboama . . . Jozija rodi Jehoniju i braću obe e u 
seobi babilonskoj. A po seobi babilonskoj Jehonija rodi Sa a 
tiela, Salatiel Zorobabela . . . Matan roda Jakoba. A Jakob: 
rodi Josipa, muža ode od koje se rodi Isus, koji se zove: 

ist.« (Mat. 1, 1—16). . 

IT napade sv. Luka spominje rodoslovlje Isusovo, kad 
govori o njegovu krštenju na Jordanu, gdje se čuo glas veleći 
Isusu s neba: »Ti si sin moj ljubazni, ti si po mojoj volji«. SV. 
Luka veli, da je onda »bilo Isusu oko trideset godina i bio a 
po mišljeniu sin Josipov, koji je bio sin Helijev m I onda 
unatrag vodi rođoslovlie do Davida, Abrahama i Adama, za 
koga veli, da je »bio sin Božii« (Luk. 3, 21—38). I 

Potom je Josip imao dva oca: jednoga naravnoga .. 
a to je bio Jakob, a drugoga po zakonu, a to je bio Heli. jee 
je naime umro ne ostavivši djece; zato je Jakob uzeo po 0j- 
sijevu zakonu (V. 25, 5 sl.) njegovu udovicu i s njom imao . 
Josipa. Sv. Matej spominje. naravnoga oca, da tim jače mo ne, 
da je Josip pravi potomak Davidov ; sv. Luka spominje osi- 
pova zakonskoga, duhovnoga oca, da više istakne, kako smo 
po Isusu, pravom Sinu Božjemu, postali sinovi Božii milošću 
posinjeni, u kojoj je i prvi čovjek Adam bio stvoren 

o duhovni, milosni sin Božji. siL ' , 
I zoi i drugo rodoslovlje zajedno je i rodoslovlje Mari- 
jino, jer se Marija kao jedinica svojih roditelja imala po za- 
konu udati za čovjeka svojega plemena. Josip i Marija bili A 
oboje od roda Davida kralja, komu je Bog obećao, da ša o 
njegova roda doći kralj, čijemu kraljevstvu ne će biti raja. 

2. Dalje nam evanđelje (Luk. 1, 27) spominje Sv. Josipa 
kod navještenja rođenja Isusova. »Bog je poslao 
anđela Gabrijela u grad Galilejski po imenu Nazaret k djevici, 
zaručenoj mužu po imenu Josipu iz doma Davidova, i djevici 
bijaše ime Marija.« Njoj je anđeo rekao, da će po Duhu Sve- 

\ roditi Sina Božjega. 5, 
a 3. »A rođenje Kristovo bijaše ovako: Kad je Marija, 
mati njegova, bila zaručena za Josipa, prije negoli se sasta- 


zacijelo duguje osobito poštovanje i sv. Josipu, koji je Isusa 

'doše, nađe se, da je začela od Duha Svetoga. A Josip, muž 
njezin, budući pravedani nije je htio osramotiti, htjede je 
tajno pustiti. Dok je on tako mislio, gle, anđeo Gospodnji javi 
mu se u snu govoreći: Josipe, sine Davidov, ne boj se uzeti 
Marije žene svoje, jer ono, što se u njoj rodilo, od Duha je 
Svetoga, pa će roditi sina i nadjeni mu ime Isus, jer će on 
izbaviti narod svoj od grijeha njihovih. A ovo se sve dogodi, 
da se ispuni, što je kazao Gospodin preko proroka, koii £O- 
vori: Evo djevica će zatrudnjeti i roditi sina, i nadjenut će mu 
ime Emanuel, to znači: S nama Bog. Kad se Josip probudi 
oda sna, učini, kako mu je zapovjedio anđeo Gospodnji i uze 
Ženu svoju. Ali je ne pozna dok ne rodi sina svoga prvenca, 
i nazva ga imenom Isus.« (Mat. 1, 18—25), 

O rođenju Isusovu u Betlehemu govori evanđelje (sv. 
Luka 2, 1—20): Izišla je zapovijed od cara Augusta da se po- 
piše sav svijet. I išli su svi, da se Popišu, svaki u svoj grad. 
Tada uziđe i Josip iz Nazareta u grad Davidov, Betlehem. Tu 
rodi Marija Isusa i metne ga u jasle, jer nisu imali mjesta u 
gostionici. Kad su anđeli navijestili pastirima rođenje Spasite- 
ljevo, pastiri dođoše žurno i nađoše Mariju i Josipa i dijete gdje 
leži u jaslima. 

Po zakonu Mojsijevu četrdeseti dan poslije rođenja doni- 
ješe Marija i Josip Isusa u Jeruzalem, da ga prikažu Gospodinu 
i da prinesu žrtvu dvije grlice ili dva golubića (Luk. 2.)22-—24). 

4. Kad sudošlimudraciu Betlehem, da se poklone 
Isusu, »došavši u kuću nađoše dijete s Marijom, materom nje- 
govom.« A pošto oni otidoše, anđeo Gospodnji javi se u snu 
Josipu govoreći: Ustani i uzmi dijete i mater njegovu, pa 
bježiuEgipati budi ondje, dok ti ne kažem, jer će Herod 
tražiti dijete, da ga pogubi. I on ustade, uze dijete i mater nje- 
ovu noću i otide u Egipat. Po smrti Herodovoj anđeo se javi 
u snu Josipu u Egiptu i reče mu: Ustani i uzmi dijete i mater 
njegovu i idi u zemlju Izraelsku. Josip učini tako. Ali čuvši da 
Arhelaj vlada u Judeji mjesto Heroda oca svojega, poboja se 
onamo otići, nego opomenut u snu otide u krajeve Galileiske 
i nastani se u Nazaretu (Mat. 2), i 

5. Roditelji Isusovi išli su svake godine u Jeruzalem o 
blagdanu vazma. Kad je bilo Isusu dvanaest godina i oni po 
običaju išli na blagdan, kad dane sprovedoše i oni se vratiše, 
osta dječak Isus u Jeruzalemu. Našavši ga treći dan u hramu 
među učiteljima začudiše se. I mati njegova reče mu: »Sine, 
što učini nama tako? Evo, otac tvoj i ja žalosni smo te tražili.« 
I reče im: »Zašto ste me tražili? Niste li znali, da meni treba 
biti u onome, što je.Oca mojega?« I siđe s njima i dođe u 
Nazaret, i bijaše im poslušan (Luk, 2, 41—51), 

6. Kad je Isus stao javno naučati; veli evanđelje, da su 
ga jednom tražili mati njegova i rođaci, ali se ne spominje sv. 
Josip, to je znak, da je prije toga vremena umro. Svakako nije 

bio ži muke Isusove, jer Isus ne bi trebao svoje majke pre- 
rak učeniku. Židovi su spominjali kadikad njegovo Jime, 
da prigovore Isusu njegovo nisko podrijetlo. 2 je pro- 
povijedao u Nazaretu, govorahu: »Nije li ovo sin E Ag 
(Luk. 4, 22). »Nije li ovo sin tesarov?« (Mat. 13, 55). »Nije li 
ovo tesar, sin Marijin?« (Mark. 6, 3). A u Kafarnaumu su go- 
vorili: »Nije li ovo Isus, sin Josipov, kojemu mi znamo «o i 
mater? Kako dakle govori: Sišao sam s neba?« (Iv. 6, 42). 

Dakako, da ono, što su Židovi pogrdno govorili o Isusu 
i sv. Josipu, služi njima na čast, i Josipov se rad slavi u litani- 
nui 1. Ima 26 pohvala u litanijama za sv. Josipa. Prve 
dvije služe kao uvod: 1) »S veta Ma rij o,moliza na S«. 
Priziva se najprije sv. Bogorodica poradi uske sveze, koja ju 
je spajala sa sv. Josipom. Kako su oni bili zajedno za života, 
tako ni po smrti nisu rastavljeni. Zato ih zajedno slavimo, 
2) »Sveti Josipe!« »Kolik i i kaki je bio čovjek blaženi 
Josip, razaberi već iz imena, koje se tumači: dodatak. Zajedno 
se sjeti onoga velikoga patrijarhe prodanoga u Egivat, i om. 
da je imao niegovo ime« (Sv. Bernardo). Rahela, žena Jako- 
bova, nije imala dugo djece. Bog usliši molitvu njezinu, te 
rodi sina i nadjene mu ime Josip govoreći: »Neka mi doda Go- 
spodin još jednoga sina« (I. Mojs. 30, 24). Na to ime nadove- 
zuje Jakob svoj blagoslov veleći Josipu: »Sin je od prirastanja 


* Josip (jer su od njega dva plemena izraelska), i krasan na 


pogled, Ali ga rascvijeliše streljači. Luk se (uzdanje) njegov 
oslonio na Jakoga (Boga), zato je postao pastir (čuvar) 
Izraelu. Bog oca tvojega bit će ti pomoćnik i svemogući bla- 
goslovit će te blagoslovom s neba i sa zemlje. Blagoslov ovaj 
oca tvojega nadvisit će blagoslov njegovih otaca, dok ne sode 
želja bregova vječnih (Spasitelj), on (blagoslov) neka bude 
nad glavom Josipovom i nad tjemenom nazireja (posvećenoga, 
kneza) među braćom svojom« (I. Mojs. 49, 22—26). Riječi toga 
blagoslova proteže Crkva na sv. Josipa, hranitelja i čuvara 
Isusova, komu je bio slika patrijarha Josip, sin Jakobov. 

2. Poslije uvoda dolaze nazivi, koji nam pokazuju d o- 
stojanstvo i čast sv. Josipa. 3) »Slavni porode 
Davidov«. Evanđelje spominje, da je Josip bio iz »doma 
Davidova«, a anđeo mu govori: »Josipe, sine Davidov«. »Za- 
ista iz doma Davidova. Zaista je od kraljevskoga roda dolazio 
taj muž, plemenit rodom, dušom plemenitiji. Doista sin Davi- 
dov, koji se nije odrodio od oca svojega Davida: sasvim sin 
Davidov nesamo vjerom nego i svetošću, kojega je našao 
Gospodin vjerna kao Davida po srću svom, te mu povjerio 
najsvetiju i najskrovitiju tajnu svojega srca« (Sv. Bernardo). 
Evanđelje donosi rodoslovlie Josipovo, da se vidi, kako je on 
od roda Davidova, To je i rodoslovlje Marije. Ali se. donosi 
rodoslovlje muža radi časti njegova spola. Rodoslovlje se o 

ženama nije vodilo; a bilo bi nezgodno ostaviti rodoslovlje 
muža i tražiti rodoslovlje žene, jer bi to pred neupućenim svi- 
ietom bacalo sjenu na Isusa, kao da je dijete bez oca, (Tako: 


govore _ sv. Ambrozije, Augustin i Ivan Damaštanski), 
4)»Svjetlostipatrijaraha«. Rodoslovlje Josipovo ide 


do Jakoba, Izaka, Abrahama, koji su bili praoci ili patrijarhe: 


naroda izraelskoga. Njima je Bog obećao, da će Spasitelj biti 
od njihova roda. Sveti Josip bio je (kako veli sv. Bernardin 


Sienski) »ključ Staroga Zavjeta, u kojem patrijarško i proročko. 


dostojanstvo dobiva obećani plod. On ie jedini, koji je držao 
ono, što je patrijarsima dobrota Božja obećala. Spravom je 
oslikan onim patrijarhom Josipom, koji je narodima spremio 
hranu. Ali ga u tom nadvisuje, što nije samo Egipćanima dao 
kruh tjelesni, nego je svim izabranima othranio kruh s neba,. 
koji daje život nebeski«. 5) »Zaručniče Bogorodi- 
čin«. Evanđelje spominje, da je Marija bila zaručena Josipu, 
potom je on bio njezin zaručnik. No evanđelje ga zove i »muž. 
Marijin«. Između bl. Djevice Marije bila je prava ženidba. 
Ako i među njima nije bilo tjelesnoga općenja i sveze, bila je 
sveza duša, koju je sam Bog želio i potvrdio. Bog je htio, da 
se Sin njegov rodi od zaručene i žene, a ne ođ slobodne dje- 
vice s više razloga: da zaručnik bude svjedok čistoće zaruč- 
nice, da se pred svijetom čuva njezin glas i Krist dostojno- 
uvede u svijet, da ne bi Mariju Židovi kamenovali kao preljub- 
nicu, i da se pred đavolom sakrije djevičansko rođenje Spasi- 
teljevo, kad je mislio, da je rođen od udate a ne od djevice. 
Đavo ne može doduše spriječiti namjera Božjih, ali je tu po- 
kazao Bog svoju moć i mudrost, da slomi varku onoga, koji 
vara svijet. (Tako sv. Jeronim, sv. Augustin, sv. Bernardo). 
6) »Prečisti čuvaru Djevičin«. S više ge razloga 
zove sv. Josip tako. Ponajprije što se sam nije dotakao pre- 
čiste Djevice, jer je, kako drže, znao za zaviet njezine čistoće,. 
a i sam je odlučio djevičanski živjeti. Dalje, što smo spomi- 
njali, svjedok je njezine čistoće i njezina djevičanskoga začeća. 
po Duhu Svetomu. Njemu kao zaručniku bio je poznat život 
Marijin. On Marije, kad je kao zaručnica zatrudnjela, ne ot- 
pušta; on je prima za ženu, drži je kod sebe, brine se za nju 
i poslije rođenja. A to nebi činio, da nije očito znao, da je onaj 
začetak od Duha Svetoga. I evanđelist, koji govori, da je Ma- 


rija začela po Duhu Svetom, potvrđuje svoje riječi postupa- - 


njem Josipovim. Da mu tko ne kaže: Odakle se to zna? Tko 
je to vidio? Da ne misliš, e je to izmislio učenik iz zahvalnosti 
učitelju, dovodi: Josipa, koji je to doživio, neka on svjedoči. 
Kao da evanđelist hoće da reče: Ako meni ne vjeruješ, vjeruj: 
eto barem mužu. Tako Ivan Zlatousti. A sv. Bernardo kaže 
taj i još jedan razlog, zašto se sv. Josip zove čuvar Djevičin,. 
ovim riječima: »Jer je Djevica znala, da ioj je od Duha Sve- 
toga dan za zaručnika i za vjernoga čuvara njezine čistoće, 

i da zajedno s njom ljubi i brine se za božansko dijete: zato 
držim, da ga je svim srcem najiskrenije ljubila«. 7) »Hra- 
nitelju Sina Božiega«. U Sv. Pismu mjesto hranitelj 
zove se sv. Josip izričito otac Isusov. Ne zovu ga tako samo 
Židovi, koji nisu znali za djevičansko rođenje Kristovo, nego 
ga zove i sama Marija veleći Isusu: »Evo, otac tvoj i ja ža- 
losni smo te tražili.« U Marijinim riječima odmah se i vidi, 
zašto se sv. Josip može zvati i otac Isusov (pače otac Boga). 
To je zato, jer je u njega bilo čuvstvo očinske ljubavi, brige 
i žalosti za Isusom. Ako po zakonu ljudskom može netko DO- 
siniti sasvim strano dijete, te mu postane otac (poočim), S 
većim pravom se zove sv. Josip otac Isusov, jer ga je Isus, 
sin njegove žene, uzeo za oca. To je lijepa misao sv, Augu- 
stina. Crkva ipak po primjeru svetih (Bernarda i Bernardina) 
zove sv. Josipa hraniteljem Isusovim, Isusova tijela, da se tako 
označi pravi i stvarni odnošaj njegov prema Kristu. 8) »Bri- 
žljivibranitelju Kristov«. Očinska se briga sv. Jo- 
sipa krepko ističe u evanđelju. Sto anđeo nalaže Josipu za 
dijete, to Josip vjerno izvršuje i povrh toga se još trudi, da 
od djeteta otkloni svaku pogibao. On po nalogu anđelovu služi 
se pravom oca i daje djetetu ime; on ga nosi u hram; on _ga 
noću uzima i bježi s njim u Egipat, da ga Herod ne ubije. Za- 
klanja se s dietetom u Nazaret, da ga n& stigne ruka okrut- 
noga Arhelaja, sina Herodova; on ga brižljivo traži i nalazi 
u jeruzalemskom hramu; on ga uči svoj rad tesarski; on pred 
svijetom skriva tajnu Božju o Isusovu začeću, dok ne dode 
vrijeme, da se objavi. 9) »Glavaru slavne obitelji«. 
Tom ljubavlju, brigom, samilošću, radom, pobožnošću, skrom- 
nošću odlikovao se Josip kao glavar najslavnije obitelji na 
zemlji. . # 
3. Te pak i druge njegove kreposti spominju se dalje 
u litanijama. Sv. Bernardin Sienski ovako govori o krepostima 
Josipovim: »Između Marije i Josipa bila je prava ženidba, uči- 
njena nadahnućem Božjim, a u ženidbi je takvo ujedinjenje, da 
se zaručnik i zaručnica zovu jedna osoba, te se može reći, da . 
je to najuže jedinstvo. Kako bi dakle mogla prava pamet po- 
misliti, da bi Duh Sveti ujedinio s dušom Djevice kakvu drugu 
dušu, koja joj ne bi dijelima kreposti bila najsličnija ? Zato dr- 
Žim, da je taj sveti muž Josip bio najčistiji djevičanstvom, naj- 
pokorniji poniznošću, najjači u ljubavi Božjoj, najmudriji u raz- 
mišlianju.« U litanijama se zove: 10) »Josipe prep ra- 
vedni«. Pravedan zove se ovdje savršen u svakoj kreposti. 
Da ije bio obdaren pravednošću živeći po zakonu, to se vidi, 
što je uzeo i ženu svojega plemena. Njegovu pravednost ističe 
evanđelje, kad veli: »Kad je Marija bila zaručena, Josipu, nada 
se, da je začela po Duhu Svetom. A Josip, muž njezin, budući 
pravedan i nije je htio sramotiti, htjede je tajno pustiti.« Josip 


je bio uvieren o čistoći Marije, i pravednost njegova nije mu 

dopuštala, da o njoj sumnja. Vidio je, da je Bog učinio s njom 
čudesne stvari. Zato se plašio uz nju stanovati kao nedosto- 
jan, te je htio tajno pustiti s razloga, s kojega je i Petar gonio 
Gospodina od sebe govoreći: »Iziđi od mene, Gospodine, jer 


e 


sam grešnik čovjek«, Da je Mariju javno pustio, bio bi je sra- 


motio: njega bi grdili, nju bi kamenovali. Da pravednik ili ne 


laže ili da je ne sramoti, mislio je, da je najbolje tajno je pu- 


stiti. Ali mu u to dođe anđeo, koji ga od toga odvratio od 


namisli, koja je dolazila od velike poniznosti (Sv. Bernardo). 


11)»Josipeprečisti«. Dolikovalo je, da se samo čistomu 
dade na čuvanje prečista, kao što je i djevičanski Isus na križu 
Majku svoju Djevicu predao djevičanskomu Ivanu na zaštitu. 
(Sv. Jeron., Sv. Bernardin). 12) »Josipe premudri«. 
Mudrost uređuje sve kreposti. Takvu je mudrost pokazao Jo- 
sip, kad se nije dao smesti i baciti u sumnju videći Mariju 
noseću. Tu je mudrost pokazao dižući se umom nad zakon Moi- 
sijev, kad je htio tajno pustiti i ne činiti neugodnosti Djevici 
(Iv. Zlat.). Njega je Bog umudrio, te mu dao, da prvi od ljudi 
sazna tajnu utjelovljenja Sina Božjega, koju nije poznao nije- 
dan od knezova ovoga svijeta. Njemu je dano, da ono, što su 
mnogi kraljevi i proroci htjeli vidjeti i ne vidješe, čuti i ne čuše, 
nesamo vidi i čuje, nego nosi, vodi, grli cjeluje, hrani i čuva 
(Sv. Bernardo). 13) »Josipe prejaki«. Osim spomenu- 
tih stožernih kreposti pravednosti, umjerenosti (čistoće), i mu- 
drosti imao je Josip i četvrtu stožernu krepost: jakost. Bio 
je jak, te se nije dao prevladati sumnji ni drugoj kakoj strasti. 
Bio je jak, jer ga nije nadvladala nikaka napast, koja napada 
i naipravednije duše. 14) »Josipe prepokorni«. Po- 
niznost je glavna krepost, na kojoi se osnivaju sve druge. Ta 
se krepost ogleda u potpunom sjaju u životu sv. Josipa, koji 
ne oklijevajući u svemu se pokorava Bogu i izvršuje njegovu 
volju ne pitajući kako? zašto? 15) >Josipepre vjerni«. 
Nema sumnje, da je bio dobar i vjeran čovjek taj Josip, za 
koga bijaše zaručena Mati Spasiteljeva, jedini na zemlji naj- 
vjerniji pomagač velike namisli Božje, komu je Bog povjerio 
najsvetiju i najdublju tajnu svojega srca. Bio je doista sluga 
dobri, vjerni i mudri, koga je Gospodin postavio za utjehu 
svojoj materi (Sv. Bernardo), Kako je vjerno izvršio sve na- 
loge Božje! 16) »Ogledalo strpljivosti«. Kolike je 
muke i nevolje imao sv. Josip da pretrpi! U Betlehemu ne 
nalazi stana, daleko u Egipat ima da bježi noću, ne zna, koliko 
će vremena tamo ostati. Prijeti mu smrt od neprijatelja Isu- 
sovih. Sve to podnosi trpljivo ne žaleći se ni jednom riječju. 
Pače i kad s brigom i tugom traži Isusa. 17) »Ljubiteliju 
osiromaštva«. Nije Josip samo trpljivo podnosio bijedu, 
nego je ljubio siromaštvo. Kao siromah nema mjesta u gostio- 
nici u Betlehemu, nego se zaklahja u staju. Kao siromah pri- 
nosi žrtvu za siromahe dvije grlice. Zlato, što su ga donijeli 

mudraci, ako nije potrošio bježeći u Egipat, razdao je siroma- 
sima; jer kasnije živi siromašan u Nazaretu od rada svojih 
ruku. 18) »Uzoreradnicima«, Sveti je Josip ljubio rad. 
Nije se žacao ni stidio teškoga tesarskoga posla, koji nije nosio 


velikoga dobitka. »Što je Isus odabrao za hranitelja graditelja, 


tim je označio, da ima Oca, koji je sagradio svijet. Jer ako se 
i ne mogu ljudske stvari poređivati Božjim, ipak tu imamo: 
potpunu sliku. Otac Kristov Bog radi ognjem i duhom, i kao 
dobar tesar naše duše teše naše opačine, brzo polaže sjekiru 
na nerodna drveta, zna sjeći sitno, za visinu čuvati visoko, 
duševnu ukočenost otopiti ognjem duha i razrediti ljudski rod 
za razne poslove prema različnosti službe« (Sv. Ambrozii, i 
sv. Augustin). 19) >Ukrage domašnjega života«. 
Tako se u Josipa vide sve kreposti pravoga domaćine: pra-: 
vednost, mudrost, strpljivost, radljivost. ' 

4. Tako je sv. Josip svima dao ugled života. U čemu su. 
pak sveti bili jaki u životu, u tomu pomažu i na nebu svojim 
zagovorom. Nema sumnje, da Krist sv. Josipu ne uskraćuje 
onu ljubav, poštovanje i čast na nebu, koju mu je pokazivao. 
u Životu, Pa kao što mu je na zemlji bio poslušan, tako zaci- 
jelo sluša i njegove molitve na nebu. Zato se pouzdano utje-: 
čemo u njegovu zaštitu. Napose u nekim staležima i pri- 
likama u životu. 20) »Čuvaru djevica«. U sv. Josipu 
mogu izmoliti osobito pomoć oni, koji žele očuvati svoju či- 
stoću, da je u pogiblima ne izgube. 21) »Potporo obi- 
telii«. Kršćanske porodice nesamo treba da imadu ugled u 
sv. Josipa, nego valja da se u njegovu zaštitu preporuče, da. 


“u njima vlada čistoća, ljubav, sloga, mir, strpljivost, radljivost' 


i zadovoljstvo. 22) »Utjeho bijednih«. Sveti Josip bio: 
je utjeha Blaženoj Djevici, kako veli sv. Ivan Zlatousti: »Kao 
što je poslije Isus preporučio Mariju učeniku, tako ju je prije 
anđeo preporučio zaručniku, da imade utjehu od njega.« K nje- 
mu se mogu pouzdano utjecati u zaštitu svi osamljeni i bijedni.. 
23) »Nadobolesnih«. O bolesti sv, Josipa ne znamo ništa. 
Bit će da je umr'o od starosti, za koju se veli, da je bolest. 
Da ga je Marija njegovala i Isus mu olakšavao tjelesne slaboće, 
razumije se od sebe. Bolesnicima se preporučuje, da ga pri-: 
zivaju u pomoć. 24) »Zaštitničeumirućih«. Kod smrti 
Josipove bili su nazočni Isus i blažena Djevica Marija. U nji- 
hovu je naručju predao Bogu dušu. I kršćaninu uz ime Isusa 
i Marije najbolja je zaštita izgovaranje imena sv. Josipa. 
25) »Strahoto đavlima«. Đavo, koji kod smrti čovjeka 
napastuje, nije se usudio približiti sv. Josipu, uz kojega su bili 
Isus i Marija. Tko želi, da i kod njegove smrti đavo daleko 
bude od njega, neka priziva sv. Josipa.. 26) »Zaštitniče 
svete Crkve«, Kao što je sv. Josip hranio i branio tijelo 
Isusovo, tako i sad brani njegovo tajnosno tiielo sv. Crkvu. 
I kao što je štitio u životu svetu porodicu, tako sad štiti s neba 

kršćanski katolički narod. Zato i Crkva slavi Zaštitu sv. Josipa 
u srijedu poslije druge nedjelje uskrsne kroz osam dana. Već 
sv. Bernardin Sienski ovako se moli sv. Josipu: »Spomeni se 
nas, blaženi Josipe, i zagovaraj nas svojom molitvom kod Sina 
svoga, koga su držali za takoga, pa i Djevicu zaručnicu učini 
,nam milostivu, koja je majka onoga, koji živi i kraljuje s Ocem 
i Duhom Svetim u beskrajne vijekove.« 
IV. U javnom bogosluženju mogu se moliti i litanije sv. 
Josipa, u kojima se predočuje njegova čast, njegove kreposti 
i pomoć, koju daje kršćanskomu narodu kao zaštitnik crkve. 
V. Sveti Otac Papa Pijo X., koji je prije imao ime Josip, 
dao je 300 dana oprosta na dan svima, koji izmole litanije o 
sv. Josipu (18. III. 1909.). Taj se oprost može namijeniti du- 
šama u čistilištu. I to neka nas među ostalim potakne, da rado 
i pobožno izmolimo te litanije (osobito srijedom, koji je dan 
posvećen štovanju sv. Josipa). A dodajmo i ovu molitvu: 
»Bože, koji si neiskazanom providnosti blaženoga Josipa do- 
stojao se izabrati za zaručnika presvetoj Majci svojoj: daj 
molimo, da koga zaštitnika častimo na zemlji, zagovornika 
zavrijedimo imati na nebu. Koji živiš i kraljuješ u vijeke vi- 
jekova-. . . O brižni čuvaru božanske obitelji. Kao što si ne- 
kad dijete Isusa iz najveće pogibli života izbavio, tako i sada 
brani Crkvu Božju od svih zasjeda neprijateljskih, te nas sva- 
koga pojedinoga trajno uzmi pod svoje okrilje, da uzmognemo 
po tvojem izgledu i po tvojoj pomoći sveto živjeti, blaženo 
preminuti i u nebu vječno blaženstvo zadobiti. Amen.« 


XXXIX. LITANIJE SVIH SVETIH. 
(D. K. str. 173. RR. t. V. c. 3.) 


1. Od svih litaniia najstarije su litanije Svih svetih. Po 
njima su i druge građene. 

II. Čuli smo, kako se u nekim psalmima i molitvama neke 
Tiječi ili nizovi riječi više puta ponavljaju. Tako n. pr. Psalam 
135 glasi: »Hvalite Gospodina, jer je dobar, jer je do vijeka 
milosrđe njegovo. On je načinio nebesa razumom, jer je do 


vijeka milosrđe njegovo. Utvrdio je zemlju nad vođama; jer 


je do vijeka milosrđe njegovo. Načinio je svjetlila velika sunce 
i mjesec: jer je do vijeka milosrđe njegovo. iPobio je Egipat 
sa prvorođencima niegovim, jer je do vijeka milosrđe njegovo. 
Izveo je Izraela iz sredine njihove, jer je do vijeka milosrđe 
njegovo. Razbio je faraona i vojsku njegovu u Crvenom moru, 
jer je do vijeka milosrđe.njegovo. Vodio je narod svoj po pu- 
stinji, jer je do vijeka milosrđe njegovo. Pobio je kraljeve sil- 
“ne, jer je do vijeka milosrđe njegovo. Dade im zemlju njihovu 
u nasljedstvo, jer je do vijeka milosrđe njegovo. Izbavio nas 


je od neprijatelja naših, jer je do vijeka milosrđe njegovo. On ' 


daje hranu svakome tijelu, ier je do vijeka milosrđe njegovo.« 

Po primjeru Psalma 135., u kojem se po više puta pri- 
ziva milosrđe Božje riječima: »Jer je do vijeka milosrđe nje- 
govo«, kršćani su već rano kcd bogoskiženja ponavljali u 
zboru riječ »Kirie eleison«, »Gospodine pomiluj«. Navlastito su 
to činili, kad bi u posebnim nevoljama u ophodnji prolazili iz 
crkve u crkvu. K tomu prizivu dodali su brzo i priziv »Kriste 
pomiluj«. Idući u crkve, posvećene svetim mučenicima, stajali 
bi ondje i vršili službu Božju i prizivali zagovor svetaca. Tako 
su se i ti prizivi zajedno s ophodnjama i molitvama nazvale 
litanije. 

III. 1. Litanije Svih svetih imadu više dijelova. U pr- 
vom dijelu prizivamo Gospodina Boga, Oca, Sina i Duha 
Svetoga, da nam se smiluje: »Gospodine smiluj se, Kriste smi- 
luj se, Gospodine smiluj se.« Napose pak prizivamo Krista Spa- 
sitelja, koji nam je rekao, da ćemo dobiti sve što tražimo u 
ime njegovo, pa zato govorimo: »Kriste čuj nas; Kriste, usliši 
nas!« I opet po drugi put molimo svaku božansku osobu na- 
pose i presvetu Trojicu zajedno, da nam se smiluje: »Oče ne- 
beski Bože, smiluj nam se; Sine, otkupitelju svijeta, Bože, 
smiluj nam se; Duše Sveti, Bože, smiluj nam se; Sveto Troj- 
stvo, jedan Bože, smiluj nam Se6.« 

2. Pomolivši se Bogu, da nam se smiluje svojom svemo- 
gućnošću, prizivamo svete, da nas svojim molitvama pomažu 
kod Boga. U prvom redu, kako i valja, zovemo u pomoć 
Majku Božju s tri glavna priziva: »Sveta Marijo, sveta 


. Bogorodice, sveta Djevo djevica« moli za nas. 


Potom se preporučujemo svetim anđelima, poimence 
sv. Mihaelu, arhanđelu, vođi nebeskomu i branitelju Crkve, 
koji je nadvladao sotonu s pristalicama njegovim. Sv. Gabri- 
jela, arhanđela, znamenita i mnogo spominjana u djelu našega 
otkupljenja. Sv. Rafaela, koji je pratio na putu mladoga Tobiju, 
svezao bijesa, staromu Tobiji vratio vid i mnogim darovima 
obasuo porodicu. A onda prizivamo sve svete anđele i arh- 
anđele, da se mole za nas, i sve svete redove blaženih duhova. 

Onda se spominju sveti staroga zavjeta. Ali se 
ne spominju poimence oni, koji su umrli prije smrti Kristove 
na Križu, nego samo dvojica, koji su bili na međi Staroga i 
Novoga Zavjeta. To je sv. Ivan Krstitelj, najveći od rođeni 
od 'žene, proroka, koji je prstom pokazao Jaganjca Božjega, 
koji odnosi grijeh svijeta, dok su ga proroci Staroga Zavjeta 
tek izdaleka naviještali. A poslije njega dolazi sv. Josip hra- 
niteli toga Jaganjca, koji je žrtvovan za spasenje svijeta. Sveti 
patrijarsi i proroci spominju se općenito. 

Za hvaljenim brojem proroka dolazi sjajni zbor svetih 
apostola Kristovih: Petar, Pavao, Andrija brat Petrov, Ja- 
kob stariji i brat njegov Ivan, najmiliji Isusov učenik i četvrti 
od evanđelista, sveti Toma, poznat sa sumnje ali i nebeske 
vjere; sveti Jakob mlađi, poslije biskup jeruzalemski, ubijen 

radi vjer; sveti Filip i njegov prijatelj Bartolomej (Natanael), 
među prvima od učenika Isusoviu; sveti Matei, prije carinik, 
a onda apostol i prvi evanđelist; sveti Simon, koji se zove u 
evanđelju revniteli, jer je revnovao za zakon, za vjeru Kri- 


stovu i slavu Božju; Tadej ili Lebej zove se jedan od apostola, 


koji je imao ime Juda kao i izdajnik Isusov; ali se za razliku 
od kukavice izdajnika zove Tadej ili Lebej to će reći srčani, 
jer je hrabro priznavao Krista i propovijedao sa Simonom 
vjeru Kristovu u Perziji položivši za nju i život. Matija, što 


se potom spominje jest onaj, koga su apostoli izabrali mjesto. 


Jude izdajnika, da ih bude dvanaest. K tomu se dodaje i Bar- 
naba, drug sv. Pavla, kojemu se daje također častan naslov 
apostola, Sveti Luka i Marko, prvi učenik i pratilac sv. Pavla, 
a drugi učenik sv. Petra, napisali su svaki evanđelje, život i 
nauku Isusovu, te se zovu evanđelisti. Tako priziva Crkva 
sve svete apostole i evanđeliste, a spominje se i one sedam- 
desetdvojice učenika Isusovih moleći: »Svi sveti učenici Go- 
spodnji, molite za nas.« 

Iza, apostola dolazi crvena, četa svetih mučenika. Tu 
su najprije »sveti mladenci«, nevina ona dječica, koju je dao 
pogubiti Herod tražeći među njima Isusa: cvijeće, koje je usred 
nevjerničke zime kao prve pupoljke Crkve mraz progonstva 
ofurio, Poslije njih eto Svetoga Stjepana, prvoga mučenika, 
koji je pod kamenjem židovskim izdahnuo. Za njim se ređaju: 
Sveti Lovro, kojim se Rim ponosi kao Jeruzalem sa Stjepanom. 
Sveti Vinko, Španjolac slavna roda ali još slavnijega života i 
smrti podnesene za vjeru u vrijeme cara Dioklecijana. Sveti 
Fabijan i Sebastijan: onaj prvi papa rimski, pogubljen radi 
vjere za cara Decija; ovaj drugi hbrabar voinik Dioklecijanov 
a još hrabriji branitelj vjere Kristove. Sveti Ivan i Pavao dva 
brata mučenika kao i Kuzma i Damjan spominju se u litani- 
jama kao i u kanonu mise. Gervazija i Protazija spominje se 
Crkva 19. lipnja. Bili su također braća, sinovi roditelja muče- 
nika, sav svoj imutak razdali su među uboge i robovima dali 
slobodu. Radi toga zamrziše na njih poganski svećenici i 
rekoše vojvodi Astaziju, da ne će biti sretan u ratu ako tu 
dvojicu kršćana ne pogubi. Tako Astazije i učini s plemenitom 
braćom. Završuje se taj red svetih općenim prizivom: »Svi 
sveti mučenici, molite za nas!« 

Poslije crvene čete mučenika dolazi bijela voiska bi 
skupa i ispovjednika. Sveti Silvestar, papa, doživio 
je u vrijeme cara Konstantina slobodu Crkve. Sveti Gregorij, 
prvi toga imena papa, visokoga roda i svetoga života, za ko- 
jega se Crkva katolička raširila po Španjolskoj, Francuskoj i 
Engleskoj. Iza ove dvojice papa spominju se dva biskupa: 
Sveti Ambrozije, biskup u Milanu i sveti Augustin, biskup 
hiponski u Africi. Spominju se zajedno kao otac i sin, jer je 
Ambrozije za katoličku vjeru predobio i krstio Augustina, 

najveći um, što ga pozna starina. Kraj njih odmah se nalazi 


sveti Jeronim, koji bijaše samo svećenik, ali na glasu sa svo- 


jega velikoga poznavanja svetoga Pisma. Dalje opet idu dva 


biskupa: Sveti Martin, prije vojnik, koji je kao katekumen 
zaodjeo svojom kabanicom siromaha; pa sveti Nikola, koji je 
darivao tri djevojke, da su se udale i tako im spasio čestit 


život. Poslije imena tako znatnih svetaca najstarije Crkve 


moli Crkva općenito: »Svi sveti biskupi i ispovjednici, molite 


. za nasl« Među tima svetim biskupima i ispovjednicima ima 


takih, koji su učili, tumačili i branili nauku crkvenu, pa i njili 
i druge prizivamo: »Svi sveti učitelji, molite. za nas!« 
Među svetma osobito se ističu oni, koji su vjerno držali 
tri evanđeoska savjeta, i uredili družbe, u kojima se ti savjeti: 
naročito vrše. To su sveti redovnici i pustinjaci. 
Prvi je među njima sveti Antonii, pustinjak (17. siječnja), koji 
je ostavio svoja polja sto pedeset rali općini i otišao u pustinju, 


gdje ga đavo napastovao, ali ga samo u svetosti utvrdio. Oko 


njega skupilo se mnogo drugih ljudi, i tako se osnovao redov- 
nički stalež u Egiptu. Što je na istoku bio sveti Antoniji, to je 
na zapadu postao sveti Benedikto, utemeljitelji reda benedik-. 
tinskoga, iz kojega su nikli sveti i učeni ljudi, mnogi znameniti 
pape. Stroži red od benediktinskoga bio je red cistercita, 
kojemu je ures i ponos sveti Bernardo, poznat s prekrasnih i 
milih govora u slavu prečiste Djevice Marije. Red benedik- 
tinski mogao je posjedovati imutak, te je skoro obogatio i zato 
je nestajalo prve sirogosti redovničke u tim samostanima. 
Dvojica su vršnjaka utemeljili zato dva prosjačka reda. Sveti 
Dominik osnova red propovjednika, koji se po njemu zovu 
dominikanci; a sveti Franjo Asiški otac je redu male braće 
(fratrima), iranciskanima. Kad su se tako u litahijama spome- 
nuli osnivači glavnih redova, od kojih neki i nisu bili sveće- 
nici, kažu dalje litanije općenito: »Svi sveti svećenici i leviti, 
molite za nas! Svi sveti redovnici i pustinjaci, molite za nas!« 

Dosad su se spominjali sveti muškoga roda. Poslije njih 
Crkva spominje iz velikoga mnoštva svetica samo neke 
po imenu: tako sveta Marija Magdalena poznata iz evanđelia 
kao velika grešnica ali i velika pokornica; onda sv. Agata, 
Lucija, Agneta, Cecilija, koje se spominju u kanonu sv. mise 
poslije podizanja. Spominje se sveta Katarina, učena djevica 
i mučenica aleksandrijska, pogubljena za Maksencija, sina 
Maksimilijana i druga Dioklecijanova. Na koncu dolazi i sveta 
Anastazija spominjana u sv. misi. Potom se opet sabiru u 
jednoj mojbi: »Sve svete djevice i udovice, molite za nas!« I 
završuju se prizivanja svetih molbom: »Svi sveci i svetice 
Božje, molite za nas!« 

Tako se u litanijama spominjemo mnogih svetaca, da. 
nam broj njihov uspiri želju i utvrdi nadu, da i mi možemo 
postati šveti gledajući, kako mnogi iz svih vremena i staleža 

postadoše Sveti; i opet da nam Bog željenu obilnost svojila 
pomilovanja PO mnoštvu zagovornika podijeli. Zato poslije 
toga vapijemo: »Milostiv budi; oprosti nam, Gospodine. Mi- 
lostiv budi, usliši nas Gospodine.« 


3 Potom nabrajamo z1 a, od kojih želimo biti oslob o- 
deni. Ne kazujemo ih, što Bogu ne bi bila poznata, nego da. 
se opomenemo, kako odasvuda opkoljeni nevoljama treba 
da pribjegavamo k Bogu, koji nas jedini može osloboditi ođ 
svakoga zla. : ' 

. Ponajprije molimo Boga, da nas oslobodi od duše v- 
noga zla: od svakoga grijeha; pa onda od srdžbe svoje, 
koju grijehom zaslužujemo. Od nagle i nepripravne smrti, da. 
ne umremo u grijehu i u nemilosti Božioj; od zasjeda vražiih, 
njegovih napasti u životu, osobito pak na času smrti. Spomi- 
njemo neke osobite grijehe, da ih se oslobodimo, jer oni spre- 
čavaju milosrđe Božje: od srditosti, mržnje i svake zle volje; 
od duha bludnosti, koji: potamnjuje čovječji um, da u grijehu 
ostaje, : 

Onda tražimo pomoć u tjelesnim nevoljama 
moleći se Bogu, da nas oslobodi: od groma i zla vremena; 
od biča potresa; od kuge, glada i rata, koji donosi uvijek zlo 


a ne dobro. Ne molimo Boga, da nas izbavi od smrti tjelesne, ' 


jer je suđeno čovjeku jednom umrijeti; ali se molimo za oslo- 
bođenje od smrti vječne, druge gore smrti, vječnili muka u 
paklu. ' 

: 4. Kad hoćemo, da svoju molbu pojačamo, onda kažemo. 
ljudima i razloge, zašto da nas milostivije usliše, te ih za- 
klinjemo ljubavlju, prijateljstvom, dobrotom njihovom, da. 
nas usliše. Tako činimo i Gospodinu govoreći: »Po_otajstvu 
Svetoga utjelovljenja svoga, oslobodi nas, Gospodine!« kao 
da hoćemo reći: »Ti si bio tako dobar, da postaneš čovjek za 
nas, usliši nas i podaj nam dakle ono, zašto si s neba sišao.« 
Tako dalje spominjemo događaje, kojima nas je Isus osloba- 
dao: »po došašću svojem, po rođenju svojem, po .krštenju i 
svetom postu svojem, po križu i muci svojoj, po smrti i po- 
kopu svojem, po svetom uskrsnuću svojem, po divnom uza- 
šašću svojem, po dolasku tješitelja Duha Svetoga.« Onaj, koji 
nas je na zemlji spasao, bit će nam i sudac, i molimo ga, da 
nam i onda bude blag i milostiv: »Na dan sudnji oslobodi nas, 
Gospodine!« 


: 5. Potom po opomeni sv. Pavla molimo za sve 
ljude: za sebe, za Crkvu, crkvene i svjetovne poglavare, 
sav kršćanski narod, dobročinitelje, za žive i mrtve. Molimo 
za sebe: »Mi grešnici molimo te, usliši nas. Da nam oprostiš 
(grijehe), da nam otpustiš (kazne), da se dostojiš na pravu nas 
pokoru ganuti, molimo te, usliši ras.« 

* Molimo za Crkvu i njezine poglavare: »da se dostojiš 
svoju svetu Crkvu ravnati i uzdržati; da se dostojiš vrhov- 
noga apostolskoga poglavicu (papu) i sve crkvene redove 
(upravu, hierarhiju) u svetoj vjeri uzdržati: da se dostojiš 
neprijatelje svete Crkve poniziti, da joj ne mogu škoditi: mo- 
limo te, usliši nas.« 

Molimo za nevjernike i krivovjernike, i raskolnike, da 
se k pravoj vjeri i Crkvi obrate i povrate: »da sve one, koji 
su u bludnji, u jedinstvo Crkve pozvati, i svekolike nevjer- 
nike ka svijetlu evanđelja privesti dostojiš se, molimo te 


ousliši nas.« 


Zatim molimo za svjetovne poglavare, da nam pri- 
bave i uzdrže mir: »da se dostojiš kraljima i vladarima krš- 
ćanskim mir i pravu slogu darovati; da se dostojiš svemu 
puku kršćanskomu mir i jedinstvo udijeliti.« 

Da se pak to može postići, treba nam svima kreposno 
Živjeti. Zato molimo: »da se dostojiš u svetoj nas službi svo- 
joj potkrijepiti i uzdržati; da pameti naše k nebeskim željama 
uzdigneš.« zA 

Dalje molimo za dobročinitelje i rođake: »da sve naše 
dobročinitelje vječnim dobrima naplatiš; da duše naše braće, 
prijatelja i dobročinitelja naših od vječnoga prokletstva izba- 
viš, molimo te, usliši nas!« 

Zatraživši dakle najprije i mnogim molbama slavu Božiu 
i dobra vjekovita, spominjemo se samo jednom molbom ono- 
ga, što će nam se dodati: »da se dostojiš plodove zemlji dati 
i uzdržati; molimo te usliši nas!« Pa i to molimo Boga zato, 
da obdareni možemo slaviti njegovu dobrotu. 

Sjećamo se i molimo se za pokojnike: »Da se do- 
stojiš svim vjernim mrtvima pokoj viečni darovati.« I za- 
vršujemo taj red molba: »Da se destojiš uslišiti nas, Sine 
Božii, molimo te usliši nas.« 

6. Litanije se završuju trostrukim ponavljanjem: »Ja- 
ganiče Božji, koji uzimaš grijehe svijeta« te se prvi put 
kaže: »oprosti nam, Gospodine!«; drugi put: »usliši nas, Go- 
spodine!« a treći put: »smiluj nam se«. Jaganjac Božji, Isus 
Sin Božji, koji je na sebe uzeo grijehe naše i za njih trpio, dat 
će nam oproštenje i uslišiti naše molitve. 

Posljednji prizivi povraćaju litanije prikladnim načinom 
na njihov početak: »Kriste čuj nas, Kriste usliši nas! Gospo- 
dine smiluj se! Kriste smiluj se! Gospodine smiluj se!« I s tim 
prizivima, koji se dižu sa zemlje, odjekuju na nebu, i vraćaju 
se smireni k nama, umiruje se naše srce u nadi, da smo 
uslišeni. 

7. K litanijama dodaje se Ps. 69. kojim molimo, da nam 
Bog priteče u pomoć u nevoljama i pripadne molitve za sebe, 
za crkvene i svjetovne poglavare, dobročinitelie, žive i mrtve. 

IV. Od litanija najstarije su litanije svih svetih, u kojima: 
molimo pomilovanje Božje i zagovor svetaca, da se izbavimo 
od različitih nevolja. 

V. Litanije se svih svetih mole kod procesija, osobito na 
" i prosne dane. Prikladno se mole i na blagdan Svih 
svetili. 


C. Obredi i pobožnosti. 


XL. CRKVENI OBREDI. 
(D. K. 248—249) 


I. Kako znamo, može se moliti samo mišlju, a može se 
moliti mišlju i riječima. Riječi su neka vrsta znakova, kojima. 
očitujemo svoje misli. Ali to može biti i drugim znakovima: 
glavom, okom, rukom, prstima i t. d. Prosjak gluhi i nijemi. 
pruža samo ruku k nama, pa odmah znamo, da moli milo- 
stinju. Tako se gluhonijemi mogu i moliti. Međutim nesamo: 
oni, nego i koji čuju, mogu osim riječi služiti se i znakovima, 
kad mole: sklapanjem ruku, klečanjem i t. d. Kod prve zapo- 
vijedi Božje čuli smo, da moramo Boga poštovati i izvanjim 
načinom: znakovima i činima. Oni znakovi i čini, koje je 
Crkva naredila za svečano vršenje službe Božije, zovu se 
obredi (ceremonije). 

Takve je obrede činio i sam 1sus. Svojim je učenicima 
prao noge, prije nego ih je pričestio. Kad je pretvarao kruh i 
vino u svoje tijelo, dao je hvalu Bogu, blagoslovio, prelomio. 
I kad je činio čudesa, služio se nekim znakovima, da utvrdi 
vjeru i pobožnost u ljudi. 

HI. Evo kako je Isus iscijelio gluha i ni- 
iema. Izišavši Isus iz krajeva tirskiu dođe kroz Sidon: 
k moru Galilejskom posred krajeva Desetogradskih. I do- 
vedu k njemu gluha i nijema i zamole ga, da metne na ni ruku. 
I uzevši ga iz naroda nasamo stavi prste svoje u uši njegove, 
i pljunuvši dotače se jezika njegova. I pogledavši na nebo: 
uzdahnu i reče mu: »Efeta, to jest: otvori se!« I odmah mu se 
otvoriše uši, i razriješi se sveza njegova jezika i govoraše 
dobro. I zabrani im, da nikomu ne kazuju. Ali što im je on 
više zabranjivao, oni su joć većma razglašivali i većma se 
divili govoreći: »Sve je dobro učinio: i gluhe učini da čuju, i 
nijeme da govore« (Mark. 7, 31—37). 

Isus je izveo gluhonijema nasamo, da ga pogled na mno- 
ge ljude ne rastresa, i da može paziti na ono, što će mu Isus 
činiti. Metnuo mu je prste u uši, da mu tim naznači, da će: 
pročuti preko božanske moći, koja se nalazila u tijelu Isusovu. 
Dotakao- se slinom njegova jezika za znak, da će progovoriti. 

Pogledao je na nebo, da nijemoga potakne na pobožnost i 


pouzdanje u Boga. Uzdahnuo je, da izjavi milosrđe nad ne- 
voljom ljudskom, koja dolazi od grijeha. 

III. 1. Tako je Isus činio znake, da potakne nijema, neka 
digne pameti srcek Bogu;ali je Isus i sam tako molio 
vršeći neke vanjske čine. Tako moleći se dizao je oči 
k nebu, kleknuo na koljena (Luk, 22, 41), padao na zemlju 
(Mark. 14, 33) licem. 

O Moijsiiu pripovijeda Sv. Pismo: Kad su Amalečani 
navalili na Izraelce, Mojsije reče Jozui, neka skupi vojsku i 
izide protiv njih. On pak i Aron, brat niegov, uzađu navrh 
brda, da se mole. I dokle je Mojsije držao ruke uvis, nadbi- 
jahu Izraelci; a kako bi ih malo spustio, bili su jači Amale- 
čani. Ali su ruke Mojsiju otežale; zato uzeše kamen i metnuše 
poda ni, da sjedne, a Aron i jedan od starješina držahu mu 
ruke s jedne i druge strane. I ne klonuše mu ruke do zahoda 
sunčanoga. I Jozua razbi Amalečane. Tada načini Mojsije 
žrtvenik i nazva ga: Gospod uzvišenje. moje (1. Mojs. 17, 
8—15). Tako je Bog uslišio pobožnu molitvu Mojsijevu poma- 
ganu dizanjem ruku. 

2. Kad je poslije Mojsije uredio službu Božju, vršila se 
osobitim načinom i obredima, koji su se morali držati. 1 kad 
se jednom dva sina Aronova nisu držali propisana načina, 
izađe oganj od Gospoda i udari ih te pogiboše (III. Mojs. 10, 
i—2). . 
A službu Božiu bilo je određeno posebno mijesto, 
najprije sveti šator, a poslije hram. Sveti šator svojim ure- 
đenjem imao je svoje osobito značenje. Značio je u glavnom 
zavjet Božji s narodom izraelskim i stanovanje Božie imeđu 
njima. Svetinja nad svetinjama bila je okrenuta k zapadu a 
ne k istoku, da se ne bi narod klanjao suncu kao pogani. U 
nioi bijaše mrak, jer je Bog nevidljiv. U svetinji nad sveti- 
niama bile su stvari, koje su sjećale na Boga: dvije ploče za- 
konske u kovčegu zavjetnom dozivale su u pamet deset zapo- 
vijedi; mana je opominjala na dobročinstva Božija u pustinji: 
štap Aronov na njegovu svećeničku vlast. Dva heruba na 
kovčegu okrenuti jedan k drugomu pokazivali su poštovanje 
Bogu, koji je u sredini između njih javljao svoju volju. — U 
svetinji se palio tamjan na oltaru kadionom i njegov je 
dim opominjao narod, da svoje molitve diže k Bogu. 
Dvanaest hliebova na stolu sjećalo je dvanaest plemena izra- | 
eskih na zahvalnost Bogu za njegova dobročinstva, i na to, 
kako treba da se sav narod prikazuje Bogu. Svijećnjak sa 
sedam grana, na kojima je gorjelo ulje, znamenovao je Duha 
Božjega sa sedam darova milosti. — Dvorište, u koje su imali 
svi pristup, opominialo je na čišćenje od grijeha. To je značio 
napose oltar za žrtve palienice, koje su se Bogu prinosile za 
oproštenie grijeha. I umivaonica imala je znamenovanje, da 

se samo čista srca imamo približavati k Bogu. — Osim toga 
imao je sveti šator proročko znamenovanje uredaba novo- 
zavjetnih: Crkve i svetih sakramenata, 
Služba Božija vršila se osobitim činima. To su bile u 
prvom redu žrtve, koje su se po tom, što se žrtvovalo, dije- 
lile na krvne i nekrvne; po načinu žrtvovanja na paljenice, 


Žrtve za grijeh i žrtve pomirne, kako smo već spominjali. 


rtve su opominjale narod, da se Bogu klanja; sjećale su ga 
na njegove grijehe i potrebu, da se od njih očisti. Oproštenje 
grijeha nisu mogle te žrtve dati; ali su ipak narod imale po- 
miriti s Bogom, a to zato, jer su bile slika savršene žrtve 
Kristove i vjerom u tu Žrtvu i sjedinjenjem s tom žrtvom 
mogle su dijeliti milost, koiu je Krist poslije zaslužio. — I 
obredi, kojima su se žrtve prinosile, imale su svoje slikovito 
značenje. Tko je donio žrtvu (ovcu), okrenuo joj glavu prema 
svetinji tražeći od Boga milost. Položio je ruku na nju, da je 
preda mjesto sebe. Klanje i prolijevanje krvi značilo ie, da se 
Život životinje i čovjeka, mjesto kojega je zaklana, predaje 
Bogu: 

Da suisvetavremena bila ustanovljena imajući svoje 
značenje, vidi se iz naređenja njihova. Pasha (vazam) sjećala 
je Izraelce na izbavljenje iz Egipta; pedesetnica na zakon 
Sinajski; blagdan sjenica na putovanje po pustinji. A imala 
su i proročko znamenovanje blagdana kršćanskih, Božića, 
Uskrsa, Duhova i dr. 

Svećenike je njihovo odijelo opominjalo, da živu 
čisto i sveto, da čuvaju i šire znanje zakona Božjega, 

3, Ako su bili poštovanja vrijedni obredi Staroga Za- 
vjeta, koji su bili samo slika, mnogo većma su vrijedni 
časti obredi, što ih je Crkva po primjeru Kristovu nare- 
dila za vršenje službe Božie. ' 

Krist se pobrinuo za gostinjsku sobu, u kojoj je s učeni- 
cima blagovao pashu i koja je ostala poslije mjesto molitve 
njegovim apostolima. Tako i Crkva gradi i posvećuje hra- 
move; te gotovo svaka stvar u njoi ima osobito značenje, 
kako smo to čuli govoreći o posveti crkve. — I sveti čini, 
sveti sakramenti, obavljaju se osobitim obredima, kako smo 
to vidjeli. — I sveta vremena, blagdani, koji su ustanov- 
ljeni, sjećaju nas na događaje iz života Isusova i pomažu nam, 
da razmatramo Božija otajstva, istine vjere. Tako 
sabor tridentinski govoreći o ceremonijama i obredima sv. 
mise veli (Sess. XXII. cap. 5.): »Budući da je čovječja narav 
takova, da se ne može lako bez izvanjskih pomagala dići do 
razmatranja božanskih stvari . . . zato je Crkva uvela cere- 
monije, kao blagoslove, svijeće, tamjan, odijelo i druge mnoge 
stvari po apostolskoj naredbi i predanju, da se tim prikaže 
veličina tolike žrtve, te se duše vjernika ovim znakovima 
vjere i pobožnosti potaknu na razmatranje najviših stvari, 

je iju toj žrtvi.« Zato osuđuje one, koji preziru 
ar mia. kojima se služi Crkva katolička (6; 7. 9.). 
Crkva izdaje i posebnu knjigu, u kojoj se nalaze . 
i propisi, kako se imadu obredi obavljati, i zove se Obr La 
nik (Ritual), i traži od svojih službenika, da svete obrede 
znaju i njih se drže. ' ' nA ' 
m a smo dakle obrede dužni poštovati, ali i znati 
njihovo značenje. S tumačenjem tih obreda bavi sei posebna 
nauka, koja se zove liturgika ili obredi katoličke Crkve. 
5. Budući da se drugim zgodama tumače sveti čini, 
ovdje ćemo spomenuti neke svete znak e. Najljepši je znak 
križanje, stari običaj kršćana, kojim ispovijedamo vieru, 
te se o njem govori u I. dijelu Katekeza o Vjeri. Ima još dru- 
gih svetih znakova. Tako klečanje znači poniznost pred 
veličanstvom Božjim. Prigibljemo kol jeno, da poka- 
žemo duboko klanjanje i poniženje. Padani e ničice još 
većma označuje poštovanje, kajanje, stid i priznanje, da nismo 
vrijedni u Boga gledati. Stojeći molimo o Uskrsu opomi- 
njući se ustajanja Isusova iz groba. Kod evanđelja stojimo, 
da pokažemo poštovanje riječi Kristovoj i spremnost izvrši- 
vati je. Naklanjanje glavom kaže strah i kaja 
pred Bogom i svetinjama. Otkrite smo gla ve u crkvi 
i kod vršenja svetih čina izvan crkve, da očitujemo, kako 
smo Bogu sasvim podložni. Apostol Pavao je određivao (I. 
Kor. 11.), da muški budu u crkvi otkrito: glave, a žene pokri- 
vene. »Svaki muž, koji se moli pokrivene glave, sramoti 
svoju glavu« t. i. Krista ne priznaje za poglavara. »A mie 
žena, koja se moli gologlava, sramoti glavu svoju«, to jest, 
tim se diže nad muža. Dizanje ruku po primjeru Mojsi- 
jevu znači, da nam u molitvi treba dići pamet i srce k Bogu, 
moliti pobožno. Sklapanje r uku znači molitvu sabranu, 
užganu, koja dolazi od srca. Šireni eru ku znak je prošnje 
i uzdanja, da ćemo dobiti ono što tražimo i već kao 'prihva- 
tamo. Kad svećenik širi ruke kod oltara, sjeća nas, kako se 
Isus razapetih ruku molio za ljude. Udaranje u prsi 
znak je priznavanja svoje krivice i velikoga skrušenja i ka- 
janja za grijehe. ' 
si Dai m. blagoslovene i posvećene imadu svoje zna- 
.čenje, imali smo već priliku spominjati, i još ćemo redom čuti 
kao na pr. u idućoj Katekezi, što znače svijeće. j 
IV. 248. Što su crkveni obredi (ceremonije)? Crkveni 
obredi jesu znakovi i čini, koje je Crkva naredila za svečano 
vršenje službe Božje. — 249. Zašto je Crkva naredila obrede 
za službu Božju? Crkva je naredila obrede za službu Božju 
zato, da lakše dižemo pamet i srce k Bogu, i razmatramo 
Božija otajstva. I 
sl v. jade od je prema prirodi ljudskoj i dostojanstvu Naj- 
višega kralja Crkva naredila obrede. Kad idu ljudi pred ze- 

maljskoga gospodina i vladara, drže se nekog propisanog 
reda u odijelu, držanju, govoru. Tomu ne može prigovarati 
onaj, koji se nešto bolje obuče, kad pohodi svojega prijatelia 
i znanca, i služi se riječima i kretnjama, u kojima se nalazi 
s pozdravom i poštovanje. Razborito se dakle ne može pri- 
govarati obredima katoličke Crkve, koje je uvela, kad tra- 
žimo pristup (audienciju) u Boga. Neka budu ti obredi koliko 
mu drago sjajni, nikad nisu onaki, kako pripada Bogu. Kad 
dakle kod službe Božje katolička Crkva razvija što može veći 
sjaj, ne može se pokuditi, nego pohvaliti. Ti lijepi obredi ne 
služe ine smiju služiti samo za zabavu, nego za oplemenjenje. 
i pobožnost srca i čuvstva, A to su svagda činili i čine. 

ru Samo neupućenim, neodgojenim i zlu sklonim ljudima 
činit će se obredi katoličke Crkve smiješni, da im se naru- 
gaju. Ako se gdjekad tako ti obredi čine, nisu obredi krivi, 
nego ljudi, koji ih ne, vrše po propisima Crkve ili se Kod tih 
obreda ne vladaju tako, kako ih obredi opominju. Zato je 
potrebno, da se naučimo poznavati značenje obreda i kod njih 
se tako vladati, kako oni to uče i traže: da se vidljivim zna- 
kovima dižemo k nevidljivim, nebeskim stvarima. 


XLI. CRKVENE OPHODNJE. PROCESIJA NA SVIJEĆNICU. 
(Cod. e. 1290. Rimski Misal. Ri. Ro. £, IX. c, 1. 2.) 


hm Onim znakovima pobožnosti: prigibanju koljena, kle- 
ćanju, stajanju, možemo pribrojiti i hodanje. Kako se god 
može razuzdano hoditi, tako se može hoditi krotko i pobožno. 
Idu ljudi ususret kakomu gospodinu, da mu pokažu čast. Oko 
kralja idu njegovi dvorani i vojnici. Kad gost ide iz kuće. 
gospodar ga i domaći isprate. Kad se vojska iz rata vraća, 
izilaze pred nju slaveći pobjedu, : 
ZV Tako je prirodno, da poštujući Boga izvanjim načinom 
činimo to i hodom, ophodnjama ili procesijama, da javno 
priznamo svoju vjeru. ža. 
da Takva je ophodnja i na Svijećnicu, te nas 
sjeća ophodnje Marije i Josipa s djetetom Isusom u hramu. 
: lI Kad se izvršiše dani očišćavanju Marijinu po zakonu 
Mojsijevu, doniješe Isusa u Jeruzalem, da ga prikažu GQGospo- 
dinu, kao što je napisano u zakonu Gospodnjem: sve muško 
što se prvo rodi, neka se posveti Gospodinu; i da prinesu 
Žrtvu, kao što je rečeno u zakonu Gospodnjem, dvije grlice ili 
dva golubića. — I gle, bijaše u Jeruzalemu čovjek po imenu 
Simeon, i taj je čovjek bio pravedan i bogobojazan, koji je 
čekao utjehu Izraelovu, i Duh je Sveti bio u njemu. Ki njemu 
bijaše Duh Sveti javio, da ne će vidjeti smrti, dok ne vidi 
Krista Gospodnjega. I dođe po Duhu u hram. I kad donesoše 
roditelji dijete Isusa, da učine za nj po običaju zakona, on ga 
uze na ruke svoje, i hvali Boga i reče: »Sad otpuštaš i mirom 

slugu svojega, Gospodine, po riječi svojoj; jer su oči moje: 
vidjele spasenje tvoje, koje si pripravio pred licem svih na- 
roda: sviietlo, da rasvijetli neznabošce, i slavu naroda tvo- 
jega izraelskoga.« (Luk. 2, 22—32). I $ i 
II. 1. Simeon je nazvao Spasitelja Isusa: »svijetlo,. 
da rasvijetli neznabošce«. Tako se i sam Isus poslije zvao 
govoreći: »Ja sam svijetlo svijeta. Tko ide za mnom, ne će 
hoditi u tmini, nego će imati svijetlo života« (Iv. 8, 12). Ne- 
znabošci su hodili u tmini ne poznavajući pravoga Boga i či-- 
neći zla djela. Isus ije učio poznavati Boga i njemu služiti. 
I taj dan, kad je Simeon Isusa nazvao svijetlom, pri- 
kladno zovemo Svijećnica, jer se onaj«dan blagosiliaju 
svijeće, te se sa zapaljenim svijećama ide u ophodnji. 


2. Blagoslov svijeća vrši se ovako. Svećenik obučen 
u plašt ljubičaste boje ili bez kazule sa služiteljima jednako 
obučenim ide da blagoslovi svijeće postavljene u sredini pred 
oltarom ili na strani poslanice, i ondje stojeći prema oltaru 
veli pjevajući: »Gospod s vama. I s duhom tvojim. Pomolimo 
se. Gospode sveti, Oče svemogući, vječni Bože, koji si sve. 
iz ništa stvorio, i koji si po zapovijesti svojoj pčelinjim radom 
učinio, da iz ove tekućine iziđe svijeća: i koji si danas ispu- 
nio molitvu pravednoga Simeona: ponizno te molimo, da ove. 
svijeće za porabu ljudi, za zdravlje tjelesa i duša, ili na kopnu 
ili na vodi, po prizivaniu presvetoga imena tvojega i po za- 
govoru preblažene Marije svagda Djevice, koje se svetko- 
vine danas pobožno slave, i molitvama sviju svetih tvojih > 
blagosloviti i posvetiti dostojiš, i glas svega puka tvojega,. 
koji ih s poštovanjem želi u rukama nositi i tebe pjevajući 
slaviti, uslišiš s neba svetoga svojega; i budi milostiv svima, 
koji k tebi vapiju, koje si otkupio dragocjenom krvi Sina. 
SVoga.« ' 
U toj se molitvi ističe osobito starac Simeon, koji ie 
izišao u susret Spasiteliu, uzeo ga na ruke i hvalio Boga. Zato 
se ta svetkovina u početku zvala sretenje, kako se još 
danas zove u istočnoj crkvi. Kad je jednom buknula pošast. 
za cara Justinijana, odredi car, da se na dan sretenia uredi 
ophodnja, ne bili Bog predusreo tome zlu. Kad 
sa svijećama idemo u ophodnji, mislimo kao da ih nosimo 
ususret Isusu moleći ga, da nam iziđe ususret svojim pomi- 
lovanjem. 


3. Druga molitva glasi ovako: »Pomolimo se.“ Svemo- 
gući vječni (Bože, koji si dao danas svetomu Simeonu, da 
primi u naručaj Jedinorođenca tvoga u svetom hramu tvojem, 
ponizno molimo milost tvoju, da se ove svijeće, što ih mi 
sluge tvoje hoćemo nositi zapaljene na slavu imena tvojega, 
blagosloviti i posvetiti i svijetlom višnjega blagoslova zapa- 
liti dostojiš: da prikazujući ih tebi, Gospodinu Bogu svojemu, 

dostojno i svetim ognjem slatke ljubavi zapaljeni u hramu 
tvojem prikazani biti zaslužimo.« 

Ta molitva sjeća nas na drugo ime, što ga nosi Svijeć- 

nica, a to je Prikazanje Isusovo u hramu. Njega je 
podigao Simeon na ruke znamenujući, da će Isus biti ijednom 
podignut na križ, te će se prinešti Bogu kao krvna žrtva. 
Prikazanje ili žrtvu lijepo označuju svijeće, jer se one troše 
izgarajući, kao što su se nekad spaljivale žrtve, I to svijeće 
još ljepše označuju, jer od njih ne preostaje ništa, kao što se 
i kod žrtvovanja ima dar uništiti. Svijeće sjećaju svojim 
bijelim voskom na prečisto tijelo Isusovo, za nas žrtvovano. 
Gledajući njihovo izgaranje opominjemo se, kako i našega 
Života nestaje, i kako treba da se i mi prikažemo Bogu. 
4. Treća molitva govori o Isusu kao svijetlu, i pristaje 
k imenu Svijećnica. »Gospodine Isuse Kriste, svjetlosti 
prava, koja rasvjetljuješ svakoga čovjeka, što dolazi na ovaj 
svijet, izlij blagoslov svoj na ove voštanice i posveti ih mi- 
lošću svjetlosti svoje i Podaj milostivo, da kako ova svjetila 
vidljivim ognjem zapaljena noćne tjeraju tmine, tako i srca 
naša nevidljivim ognjem to jest sjajem Svetoga Duha rasvi- 
jetljena budu bez sljepote grijeha: da očišćenim okom duše 
ono vidjeti možemo, što je tebi ugodno i našem spasenju ko- 
risno: te bismo poslije tamnih nezgoda ovoga vijeka zaslužili 
doći k neugašljivom svijetlu, po tebi Kriste Isuse, Spasitelju 
svijeta, koji u savršenom Trojstvu živiš i kraljuješ Bog po 
sve vijeke vijekova.« 

U toj se molitvi proširuju riječi svetoga Simeona, ko- 
jima je Krista nazvao svijetlom. Sa svijećom u ruci običavala 
je slaviti sretenje pobožna žena Icelija. I kad je papa Gelazije 
uvodio ovu svetkovinu, naredio je, da se taj dan blagosiljaju 
svijeće i da se sa svijećama u ruci čine ophodi. 

5. Četvrta molitva glasi: »Bože, koji si po Mojsiju, sluzi 
svojemu, zapovjedio, da se od najčistije tekućine ulja pri- 
Prave svjetila, da budu pred licem tvojim za svagda, ulij 
blago milost svojega blagoslova na ove voštanice: da kako 
nam daju svjetlost izvana, tako da nam PO tvojem darovanju 
ne ponestane ni u dušama iznutra svjetlosti tvojega Duha.« 

Svijeće se prave od čistoga voska, koji pčele pokupe 
s najčistijega cvijeća, pa nas zato voštane svijeće sjećaju na 
čistotu BI. Djevice i Majke i na njezino »očišćavanje« u 
hramu, a onda i na svetkovinu Svijećnice, koja se zove i 
očišćavanje BI, Djevice Marije. Kao što Isusu nije tre- 
balo krštenja, jer je bio bez grijeha, pa se ipak dao krstiti, 
tako i prečistoj Djevici nije trebalo očišćavanja, jer je vazda 
bila čista i nepovrijeđena, ipak se pokorila zakonu Moisijevu. 

Svijeće od čistoga voska treba da nas opominju, kako treba 
da i mi idemo za čistoćom duše, da nam nikad ne ponestane 
svjetlosti i milosti Duha Svetoga u duši. 

6. Svećenik moli i petu molitvu na svršetku blagoslova: 
»Pomolimo se. Gospodine Isuse Kriste, koji si javivši se među 
ljudima u naravi našega tijela danas u hramu prikazan; koga 
je časni starac Simeon, svijetlom Duha tvojega prosvijetljen 
primio i blagoslovio: podaj milostivo, da milošću toga Sve- 
toga Duha prosvijetljeni i poučeni tebe istinski spoznamo i 
vjerno ljubimo. Koji s Bogom Ocem u jedinstvu istoga Duha 
Svetoga živiš i kraljuješ Bog po sve vijeke vijeka. Amen.« 

7. Svršivši molitve metne svećenik tamjan u kadionicu, 
tri puta oškropi blagoslovenom vodom voštanice i tri puta 
okadi kadom. Potom razdijeli svijeće služiteliima (i narodu), 
koji klečeći primaju svijeće i poljube ruku svećeniku. Pjevači 
pjevaju pjesmu Simeonovu: »Sad otpuštaš slugu svojega, 
Gospodine, po riječi svojoj u miru«, ponavljajući one glavne 
Simeonove riječi: »Svijetlo, da rasvijetli pogane i slavu na- 
roda svojega Izraela.«  Razdijelivši svijeće kaže svećenik 
molitvu: »Pomolimo se. Usliši, molimo Gospodine, svoj narod, 
i podaj, da iznutra svjetlošću tvoje milosti postignu, što im 
daješ da izvana godišnjom pobožnošću poštuju. Po Kristu 
Gospodu našem. Amen.« 

8. Potom iide ophodnja. Svećenik prema narodu okrenut. 
veli: »Pođimo u miru. U ime Kristovo. Amen.« Nosi se. 
napred kadionica s kadom, križ i uza ni svijeće, a potom 
narod i svećenik idu s gorućim svijećama u rukama pjevajući 
prikladnu pjesmu: »Pripravite kuću čistu za dolazak Kralju 
Kristu. Mariji nek bude hvala, koja nam je nebo dala: Ona 
nosi Kralja slavi, koji novo svijetlo javi. Svoga sina ona. 
vodi, koj se prije Sunca rodi. Simeon u ruke prima gospo- 
dara narodima.« ka 

9. Kad se svrši ophodnja služi se sveta misa. Skupna. 
molitva opominje nas, da se i mi Bogu prikažemo. »Svemo- 
gući vječni Bože, veličanstvo tvoje sniženi. molimo, da kao 
što je jedinorođeni Sin tvoj danas u naravi našega tijeha u 
hramu prikazan, tako učini, da i svi mi očišćene duše budemo 
tebi prikazani.« Poslanica (iz proroka Malahije 3.) govori, 
kako će u hram doći Gospodar, koga je narod židovski tražio. 
i anđeo zavjeta, kdga su željeli t. i. Spasitelj. Na evanđelje,. 
koje smo prije spomenuli, drže se u rukama zapaljene svijeće, 
a isto tako kod podizania do pričesti (osim ako se služi ne- 
djelina misa poslije Sedamdesetnice). a 

IV. 250. Zašto se drže ophodi ili procesije? Ophodi ili 
procesije drže se zato: 1) da pred cijelim svijetom prizna- 
vamo vjeru katoličku, 2) da molimo od Boga blagoslov za 
svu zemlju, 3) da slavimo pobjedu kršćanstva, pa se zato 
nose križ i zastave. ' 

V. Blagoslovene svijeće na Svijećnicu trebaju u crkva- 
ma, na dan svetoga Blaža kod blagoslova grla, daju se kršte- 
niku poslije krštenja, drži ih rodilja primajući blagoslov, 

stavljaju se u ruke umirućima, zapaliuju se kod oluje s moli- 
tvom, da se izbave oni, koji plovć na moru ili putuju po zemlii. 
Zato kršćaninu katoliku neka bude mila ta svijeća, da ie ima 
i kod kuće. X 

.. | Gledajući tu svijeću imamo se opominjati, kako i naš 
život dogorijeva i dogorjet će. Ta će nam se svijeća staviti 
u ruke, kad nam bude nestajalo svijetlo života. S tom Mari- 
.jinom svijećom izići ćemo pred Isusa. Kakovo će onda biti 
»sretenje« naše? Hoćemo li Isusa sresti kao Spasitelja, da 
nas povede u rajsku svjetlost, ili ćemo naći stroga Suca, koji 
će nas baciti u tamu vječnu? To stoji do toga. činimo li u 
Životu djela svjetlosti, djela dobra, ili činimo djela tame, djela 
zla. Zato kao što svijeće jače svijetle, što ih više nestaje, tako 
neka sve većom jakošću svijetle naša dobra djela pred Bo- 
.gom i ljudima, da nam poslije tame ovoga života sine svjetlost 
vječnoga. i 


XLII. PROCESIJA NA CVJETNICU. 
(Rim. Misal, Rim. Ritual t. IX. cap. 3.) 


I. Kao što se na Svijećnicu blagosiljaju svijeće i nose u 
<ophodnji, tako se na nedjelju Cvjetnicu, šestu u korizmi, ne- 
«djelju pred Uskrsom blagosiljaju grančice i s njima se ide u 
-ophodnji. 

To se čini na spomen posljednjega ulaska lsusova 
u Jeruzalem. ' 

II. O ulasku Isusovu u Jeruzalem pripovijeda evandelje 
(Mat. 21, 1—9) ovako: Kad se Isus s učenicima i silnim svi- 
.jetom približio k Jeruzalemu i došao u Betfagu ka gori Ma- 
slinskoj, tada posla dva učenika govoreći im: »Idite u selo, 
što: je prema vama, i odmah ćete naći magaricu privezanu i 
magare s njom; odriješite i dovedite mi. I ako vam tko reče 
.što, kažite, da ih Gospodin treba, i odmah će ih pustiti.« A sve 
se ovo dogodi, da se izvrši, što je kazao prorok govoreći: 
»Kažite kćeri Sionskoj: evo krali tvoj ide k tebi krotak sje- 
deći .na magarici i na magaretu mladetu magaričinu.« 1 oti- 
Ššavši učenici učiniše, kako im zapovjedi Isus. I dovedoše ma- 
garicu i magare i metnuše na njih haljine svoje i posadiše ga 
na njih. A ljudi mnogi prostriješe haljine svoje DO putu, a 
drugi rezahu granje od drveta i prostirahu po putu. A svijet, 
koji iđaše pred njim i za njim, vikaše govoreći: »Iosana sinu 
Davidovu; blagosloven koji dolazi u ime Gospodnje. Hosana 
na visini!« 

Tako su Isusa kao kralja pratili i pozdravljali: »Blago- 
.sloveno kraljevstvo oca našega Davida, koje dolazi« (Mark. 
ll, 20). Mnoštvo pak učenika Isusovih poče hvaliti Boga iza 
glasa: »Blagosloven krali, koji dolazi u ime Gospodnje; mir 
na nebu i slava na visini.« Kad su to čuli neki farizeji iz na- 

roda rekoše Isusu: »Učitelju, zabrani svojim učenicima«. Ali « 
im on odgovori: »Kad bi oni šutjeli, kamenje bi vikalo« (Luk. 
19, 37—40). Narod je mislio, da će se sad Isus u Jeruzalemu 
proglasiti kraljem i stresti jafam rimski s naroda. Učenici su 
pak imali nešto: bolje mišljenje o; Isusu, te ga više pozdravljali 
kao duhovnoga kralja, kralja mira. — Kad je Isus došao u 
Jeruzalem, uđe u hram i iscijeli ondje slijepe i hrome. Djeca 
pak u hramu (dvorištu hramskom) stanu vikati: »Hosana 
sinu Davidovu!« Kad su to čuli svećenici i književnici, Taz- 
ljutiše se i rekoše Isusu: »Čuješ li što ovi govore?« A Isus 
im reče: »Niste li čitali: Iz usta djece i nejačadi što sisaju, 
načinio si sebi hvalu?« 

HI. 1. Svečani taj ulazak Isusov u Jeruzalem slavi Crkva 
blagosivanjem grančica i ophodnjom. Svećenik odjeven kao 
na Svijećnicu dođe da blagoslovi grane palama, ma- 
slina ili drugih drveta postavljenih u sredini pred žrtvenikom 
ili na strani poslanice (a narod ih može držati i u rukama). 
Najprije se pjeva pripjev: »Hosana sinu Davidovu, blagoslo- 
ven, koji dolazi u ime Gospodnje. O kralju izraelski! Hosana 
na visini!« ' 

Onda svećenik stojeći na strani poslanice ne okrećući 


i se k narodu pjeva: »Gospod s vama. I s duhom tvojim. Po- 


molimo se. Bože, koga je pravo ljubiti i rado imati, umnoži 
u nama darove neizrecive milosti svoje, i koji si načinio, da 
se u smrti Sina tvojega nadamo onomu, što vjerujemo: daj da 
po niegovu uskrsnuću dođemo, kamo težimo.« 

Onda se čita iz II. Mojs. (15, 27—16, 1—7) kako su Izra- 
elci putujući iz Egipta došli na mjesto Elim, gdje je bilo dva- 
naest izvora i sedamdeset palama, te su se ondje odmorili 
kod vode. Potom su se digli i pošli u pustinju Sin, dje im je 
ponestalo hrane, a Bog im je s neba slao manu. — Zatim se 
pjeva evanđelje, kako smo ga čuli u početku. 

Potom se blagosiljaju grane. Svećenik stojeći na strani 
poslanice moli: »Gospodin s vama. I s duhom tvojim. Pomolimo 
se. Umnoži, Bože, vjeru onima, koji se ufaju u te, i blago usliši 
molitve poniznima. Neka dođe na nas mnogostruko milosrđe 
tvoje. Neka budu blagoslovene i ove grančice palama ili ma- 
slina, i kao što si u slici Crkve umnožio Nou, kad je izišao 
iz kovčega i Mojsija, kad je izlazio sa sinovima Izraelovim 
iz Egipta, tako i nas, koji nosimo paome i grane maslinske, da 
idemo ususret Kristu s dobrim djelima, i po njemu da uđemo 
u vječno veselje.« Potom na način predslavlja (prefacije) 
pieva: »Zaista dostojno i pravedno je, pravo i spasonosno, da 
tebi svagda i svagdje hvalu uzdajemo, Gospode sveti, Oče 
svemogući, vječni Bože. Tebe slavi zbor svetaca tvojih. Jer 
tebi služe tvoja stvorenja, kad tebe poznaju jedinoga počet- 
nika i Boga i svaki te tvoj stvor hvali i blagosiljaju te sveti 
tvoji. Jer ono veliko ime Jedinorođenca tvojega slobodnim 

“ glasom priznavaju pred kraljevima i vlastima ovoga svijeta. 
- Kod tebe stoje anđeli i arhanđeli, prijestoli i gospodstva i sa 


svom nebeskom voiskom pjesmu ti slave pjevaju bez kraja 
govoreći: Svet, svet, svet Gospod Bog nad vojskama. Puna 
su nebesa i zemlja slave tvoje. Hosana na visini. Blagosloven 
koji dolazi u ime Gospodnje. Hosana na visini.« 

Opet dolaze molitve. »Prosimo, Gospode sveti, Oče sve- 
mogući, vječni Bože, da se dostojiš blagosloviti i posvetiti ovo 
stvorenje masline, koju si zapovjedio da se izvede iz drvene 
tvari i koju je golub donio u svojem kljunu vraćajući se u kov- 
čeg: da koji je god prihvate, prime zaštitu svoje duše i tijela; 
i tajna tvoje milosti neka bude lijek našemu spasenju. — Po- 
molimo se. Bože, koji sabiraš rasuto i sabrano čuvaš, koji si 
blagoslovio narode noseći grane ususret Isusu: blagoslovi ove 
grane paome i masline, koje vjerno prihvataju tvoje sluge na 
čast imena tvojega; i u kojegod se mjesto donesu, neka sta- 
novnici onoga mjesta postignu tvoj blagoslov; i otjeravši 
svaku protivštinu neka tvoja ruka štiti one, koje je otkupio 
Isus Krist, Sin tvoj. — Pomolimo se. Bože, koji si čudesnim 
uređenjem htio i bešćutnim stvarima pokazati podavanje na- 
šega spasenja, dai molimo, da pobožna srca tvojih vjernih 
spasonosno razumiju, što tajinstveno označuje čin, da je da- 
nas mnoštvo nadahnuto nebeskim svijetlom idući ususret Spa- 
sitelju prostiralo pred nogama njegovim grane palama i ma- 
slina. Grane naime palama očekuju slavlje nad knezom smrti, 
a izdanci maslina na neki način viču, da je došlo duhovno po- 
mazanje. Jer je već onda ono blaženo mnoštvo ljudi razum- 
jelo, da.se tim slika, kako će se Spasitelj naš iz smilovanja 
nad ljudskom bijedom pobiti s knezom smrti i umirući slaviti 
pobjedu. Zato mu je tim poslužilo, čim se označuje slava nje- 
gove pobjede i obilje njegova milosrđa. Tako i mi punom vje- 
rom držeći, da se zbio taj čin i to znamenovanje, tebe Gospode 
sveti, Oče svemogući, vječni Bože, po istom Gospodu našem 
Isusu Kristu sniženi molimo, da i mi u njemu i po njemu, čiji 
smo udi, slaveći pobjedu nad carstvom smrti zaslužimo biti 
dionici njegova slavnoga uskrsnuća. — Pomolimo se. Bože, 
koji si zapovjedio, da golub granom imasline javi mir zemlii, 
podaj molimo, te posveti nebeskim blagoslovom ove grane ma- 
sline i drugih drveta, da svemu narodu tvojemiu koriste za 
spasenje. — Pomolimo se. Blagoslovi, molimo Gospode, ove 
grane palama ili maslina, i podaj, što tvoj narod iz poštovania 
tvojega danas tjelesno radi, da to i naivećom pobožnošću iz- 
vrši, te dođe do pobjede nad neprijateljem i ljubi od svega srca 
djelo milosrđa (spasenje po Kristu)«, — Nato svećenik tri puta 
poškropi blagoslovenom vodom grančice i tri puta okadi. 
Potom moli još ovu molitvu: »Pomolimo se. Bože, koji si za 
naše spasenje poslao na ovaj svijet Sina svojega Isusa Krista, 
Gospodina našega, da se ponizi do nas i pozove nas natrag 

k tebi: komu je idući u Jeruzalem, da ispuni Pisma, mnoštvo 
vjernoga naroda s povjerljivom pobožnošću prostiralo po putu 
svoje haljine s grančicama palama, podaj molimo; da mu pri- 
pravimo put vjere, od koje neka odbacivši kamen spoticanja 
i stijenu sablazni, listaju kod tebe djela naša grančicama pra- 
vednosti, da zavrijedimo ići stopama onoga, koji s tobom živi 
i kraljuje u jedinstvu Duha Svetoga Bog po sve vijeke 
vijekova.« 

2. Kad se svrši blagoslov, svećenik razdjeljuje grančice 
kao svijeće na Svijećnicu, i tko je prima, poljubi granu pa 
ruku svećeniku. Dotle pjevači pjevaju: »Dječaci hebrejski 
prostirahu haljine po putu i vikahu govoreći: Hosana sinu Da- 
vidovu. Blagosloven koji dolazi u ime Gospodnje.« Onda veli 
svećenik molitvu: »Pomolimo se. Svemogući vječni Bože, 
koji si učinio, da Gospod naš Isus Krist sjedi na mladetu ma- 
garičinu, i naučio si mnoštvo puka, da prostire po putu ha- 
liine ili grančice drveta i pjeva Hosana u slavu njegovu: daj 
molimo, da uzmognemo ići za njihovom Birazlenošću i dobiti 
njihovu zaslužbu.« 

Tada ide ophodnja po običaju i svi diše grančice u ruci. 
Putem pjevaju se pjesme: Hosana, Blagosloven. 

Kad se procesija vrati, nekoliko pjevača uđe u crkvu 
i zatvore se vrata. Svećenik pak stojeći izvana pred vratima 
na njihovo pjevanje odgovara. Pjeva se ovako: »Slava, hvala 
i čast tebi budi kralju Kriste Spase, komu cvijet dječaka iz- 
nese pobožno Hosana (to se ponavlja poslije svake kitice). Ti 
si Kralj Izraelov, i slavni Davidov porod, koji u ime Gospoda 
blagosloveni dolaziš kralju. Slava, čast i t. d. Zbor na visini 
hvali te nebeski čitav, a i smrtni čovijek i svako stvorenje 
s njime. Slava, čast. Narod hebrejski tebi s palmama ususret 
ide; s molitvom, prošnjom, pjesmom evo i nas pred tebe. 
Slava, čast. Oni su tebi pred mukom dužnu davali hvalu; mi 
pak ti sada ko kralju slatke pjevamo pjesme. Slava, čast. Oni 
ugodiše tebi, nek godi ti pobožnost naša, Kralju dobri i blagi, 
dobro. ti svako se mili. Slava, čast.« 

Potom svećenik udari drškom križa u vrata i procesija 
ide u.crkvu pjevajući riječi: »Kad je Gospod ulazio u grad 
sveti, dječaci hebrejski javljajući uskrsnuće života s granama 
palama vikahu: Hosana na visini. Kad je čuo narod, da Isus 
dolazi u Jeruzalem, izađoše mu ususret, s granama palama 
vikahu Hosana na visini.« 

3. Potom se služi sv. misa i grane se drže, kad se čita 
Muka Isusova, te nedjelje po sv. Mateju. Čita se Muka Isu- 
sova već taj dan, jer je taj dan Isus išao u Jeruzalem, da 
tamo trpi, i svojom mukom nadvlada nečistoga duha. 

IV. Procesija na Cvjetnicu drži se dakle na spomen 
ulaska Isusova u Jeruzalem, te se obavlja nošenjem blagoslo- 
venih grančica. Te grančice nose vjernici kućama, da se za- 

štite Božiom pomoći od zla, osobito od groma. Blagoslovene 
grančice, koje se čuvaju u crkvi, spaljuje se do godine na 
Čistu srijedu i pepelom se njihovim blagoslovenim posipaju 
glave vjernicima. 

Zatvorena vrata crkvena za ophoda znače, da je prije 
smrti Kristove bilo zatvoreno nebo, te ga je Isus križem t. i. 
smrću svojom otvorio. 

V. Eto, kako su lijepi obredi na Cvjetnicu. Zato će dobar 
kršćanin katolik paziti na te obrede i ići s blagoslovenom 
grančicom u ophodnji. Ta grančica i onda i kod kuće neka 
ga sjeća na mir, koji ima da vlada među njegovim domašniji- 
ma i susjedima. Neka ga opominje, da kao dobra maslina u 
domu Gospodnjem rodi rodom dobrih diela, koja će ga po- 
magati, da poslije borbe dođe do pobjede i steče na nebu 
palmu priznanja i zasluženoga mira. 


XLII. PROCESIJA NA MARKOVO, NA PROSNE DANE 1 
U POSEBNIM NEVOLJAMA. 


(D. K. str. 181— 191. R. R. t. IX. cap. 4. 6—14) 


1. Spominjali smo, da su litanije i ophodnje uvedene, da 
se u nevoljama utječemo Bogu za pomoć. Tako je već od 
davnina uvedena za tu svrhu procesija na svijećnicu. Kasnije 
su uvedene procesije osobito na Markovo i na prosne dane 
pa i druge, da se potiče pobožnost u narodu, spominju Božja 
dobročinstva, daje Bogu hvala. ' 


Da ne će kod pobožnih ophodnja izostati pomoć Božja, ' 
može nam kao u slici pokazati obilaženje lzraclaca. 


oko Jerihona. 

II. Kako su Izraelci zauzeli Jerihon, pripovijeda nam 
Sveto Pismo ovako. Kad je Jozua došao s vojskom pred grad 
Jerihon, našao je grad opkolisn zidovima i zatvoren. A Go- 
spodin reče Jozui: »Evo ti dajem u ruke Jerihon. Obilazite 
oko grada svi vojnici jedan put na dan; tako činite šest dana. 
A sedmi dan neka uzmu svećenici sedam truba, u koje se trubi 
u godini oprosnoj, i neka idu pred kovčegom zavjetnim. Taj 
dan obiđite oko grada sedam puta, i svećenici neka trube u 
trube. I kad zaori glas trubni, neka poviče sav narod, i po- 
padat će zidovi gradski, i svaki neka uđe u grad na mjestu, 
prema kojemu bude stajao.« Jozua sve tako iskaže vojsci. 
Šest dana obilazila je vojska oko grada mučke, samo sveće- 
nici trubliahu u trube. A kad su sedmi dan obilazili sedmi put 
oko grada, zatrubiše svećenici u trube, a Jozua reče narodu: 
»Vičite, jer vam je Gospod predao grad.« Tada povika sav 
narod i zatrube trube, te popadaše zidovi odmah, i svatko je 
dai grad na mjestu, gdje je stajao i uzeše grad (Joz. 6, 
1—20). 

1. 1. Tako je Gospodin Bog svoju pomoć spojio s op- 
kodnjama naroda oko grada. Ovako i Crkva naređuje ophode 
u nevoljama, da kao navaljujemo svojim molitvama i kao ju- 
rišamo na milosrđe Božje. To dakako treba činiti pobožno 
po primjeru vojske, koja je obilazila oko grada, te se nije čuo 
glas osim svećeničkih trubalja, dok nije dan znak, da se viče. 

Zato i Crkva traži od svih, osobito pak od onih, koji 
vode procesije, da to čine s onom čednošću i poštovanjem, 
kakva dolikuje pobožnim i svetim takvim činima. Svećenici 
odjeveni u svete odjeće treba da idu čedno i pobožno po dvo- 
dica moleći se i ozbiljno, ne razgovarajući i ne obazirući se 
naokolo, a po primjeru njihovu neka čini tako i narod. Vjer- 
nici treba da idu odijeljeni od svećenika, žene napose od muš- 
kih, svi moleći se neka idu jedni za drugima. Naprijed treba 
da se nosi križ, znak spasenja, kao što su svećenici nosili kod 


Jerihona kovčeg zavjetni; mogu se nositi i zastave sa svetim 


slikama, ali zastave ne smiju biti načinjene kao vojničke i na 
tri ugla. Kod procesije ne valja jesti ili se svrtati u kuće i u 
polie bez potrebe. Procesija ima se redovito obaviti prije sv. 
mise, osim ako je kakav važan razlog, da se sv. misa prije 
svrši, 

2. Procesija ima redovitih, koje se vrše na stalne dane 
u godini, kao što su one na Svijećnicu, Cvjetnicu; takve su 
procesije na Markovo i prosne dane, o kojima ćemo sad go- 
voriti. A od svih procesija najsvečanija je procesija na Tije- 
lovo, o kojoj ćemo govoriti u idućoj Katekezi. A mogu se 
uvesti i na druge dane po običaju crkve, Druge su procesije 
izvanredne, koje se određuju s drugih javnih razloga, pa ćemo 
i o njima nešto reći. 

3. Ophod na dan sv. Marka (samo 25. travnja) čini se 
ovako. Svećenici i narod u određeno vrijeme saberu se ju- 
trom u crkvi i tu raskajani i ponizna srca klečeći mole se 
neko vrijeme Bogu. Svećenik odjeven u naglavnik, albu s 
pojasom, ljubičastom stolom (i plaštem) sa služiteliima i pje- 
vačima zapjeva stojeći: »Ustani, Gospodine, pomozi nam, i 
izbavi nas radi imena tvojega. Bože, ušima našim čusmo, oci 
naši nam javiša. Slava Ocu. Ustani, Gospodine (do... 
tvojega).« 

Potom svi kleknu i počnu se pjevati Litanije svih Sve- 
tih. Kad se zapjeva: »Sveta Marijo, moli za nas,« ustanu svi 
i izlaze po redu nastavljajući litanije. Naprijed ide Križ (za 
njim muškarci), onda kler i svećenik sa služiteliima (za njima 
ženske). Ako je ophodnja dulja, ponavljaju se litanije do mo- 
litava, ili se govore psalmi pokornički i stepenički. Vesele 
se pjesme ne pjevaju na Markovo ni kod drugih ophodnja, 
koje su naređene kao pokorničke. 

Svrne li se u jednu ili drugu crkvu na putu, ostave se 
litanije, te se izmoli molitva na čast svecu zaštitniku one 
crkve; a nastave se opet, kad se iz crkve izađe. 

Ako se svetkovina sv. Marka prenese na koji drugi dan, 
ne prenosi se procesija, nego se obavlja 25. travnja. Samo: 
ako na taj dan padne Uskrs, onda se procesija prenese na 
utorak poslije Uskrsa. 


4. Procesija na Markovo uvedena je već u 6. vijeku za 


pape Gregorija Velikoga, da Bog odvrati strahovitu kugu, 
koja je bjesnila u Rimu. 

U nas je još običaj, da se na taj dan blagosiljaju usjevi 
i vinogradi s molbom, da ih Bog čuva od zla vremena. Čitaju 
se evanđelja prema četiri strane svijeta, kud se širi blagoslov, 
a otkuda mogu doći zla, koja uništavaju plodove: mraz, vri- 
ćina, led (tuča) i vjetrovi. 

5. Tri dana prije Spasova ili Uzašašća Isusova na nebo 
drže se također procesije. To se zovu molitveni (prosni) 


dani. Prikladno je, da baš prije Spasova što više molimo, 


jer se spominjemo Isusa, našega posrednika, koji je taj dan 
uzašao na nebo, te mu svoje molitve preporučujemo, neka ih 
sobom uzme i donese pred Boga. Ti se ophodi vrše.kao i na 
Markovo; pa zato što se nosi križ tri dana unaokolo, nazvali. 
su se ti dani Križevi (križevski tjedan), a i sam je blagdan 
Spasova dobio ime Križevo. 

Te je ophode uveo sv. Mamerto biskup u francuskom 
gradu Vieni (g. 460), kad su grad i okolicu snalazile različite 
nevolje od nerodice, od štetnih životinja, divljih zvijeri, po- 
žara. Poslije tih ophoda nevolja je nestajalo. Zato su i drugi. 
biskupi po Francuskoj uveli te ophode, a poslije ih je rimski 
papa odredio za svu Crkvu. 

6. Od procesija u izvanrednim zgodama spomenut ćemo: 
procesiju da se izmoli kiša, Mole se litanije Svih 
svetih kao drugda i prije riječi: Da se dostojiš vjernim mrtvi- 
ma i t. d. kaže se: »Da se dostojiš svojim vjernima prikladnu 
kišu darovati, molimo te usliši nas.« Na koncu litanija moli 
se Oče naš, psalam 146., u kojem dolaze riječi: »On zastire 
nebo oblacima i daje zemlji kišu. On izvodi na gorama sijeno 
i bilje za službu ljudima. On daje stoci hranu njihovu, i mla- 
dim gavranima, koji pište k niemu.« Onda se moli u molitvi, 
da nam Bog »udijeli prikladnu kišu, da sadašniim pomoćima 
dovoljno pomagani pouzdanije tražimo vječne.« n 

Ima i procesija, da se moli vedrina. Sve se čini, 
kao na Markovo; a prije: Da se dostojiš svim vjernim mrtvi- 
ma, kaže se: »Da se dostojiš svojim vjernima vedrinu zraka. 
darovati, molimo te usliši nas.« Poslije očenaša kaže se Ps. 
66. s riječima: »Neka te hvale narodi, Bože, neka te hvale 
svi narodi; da bi zemlja dala rod svoj. Neka nas blagoslovi 
Bog, Bog naš, neka nas blagoslovi Bog i neka ga se boje svi 
krajevi zemaliski.« Treća od molitava glasi: »Molimo tvoju 
blagost, svemogući Bože, da zaustaviš povodnju kiša i do-- 
stojiš se pokazati nam vedrinu svojega lica.« 

Da se otjera oluja, udari se u zvona te se skupi 
narod u crkvu, mole se Litanije, u kojima se dva puta kaže: 
»Od groma i zla vreinena, oslobodi nas, Gospodine.« U Ps. 
117. kaže se: »Hvali, Jeruzaleme, Gospoda, jer te on nasićuje 
pretilinom žita. On spušta led svoj kao kriške: pred mrazom 
njegovim tko će ostati? Šalje riječ svoju, i topi se; dahne 
duh njegov i teku vode.« Moli se između ostaloga: »Qospo- 
dine Isuse, koji si zapovjedio vjetrovima i moru te je nastala 
tišina velika, usliši molbe porodice svoje i podaj, da po ovom 
znaku svetoga križa prestane svaka bjesnoća: oluja.« 

U vrijeme oskudice i glada sve se čini kao 
prije, a u litanijama veli se dva puta: »Da se dostojiš plodove 
zemlji dati i uzdržati, molimo te, usliši nasl« Ps. 22. počinje 
se: »Gospodin me vodi, i ništa imi ne će nedostajati; na mjesto 
paše, ondje me namješta.« Moli se na koncu: »Obrati k sebi 
milostivo, Gospodine, puk tebi podložan, koji trpi glad zbog 
svojih grijeha, ti, koji si rekao, da će se onima, koji ištu tvoje 
kraljevstvo, svekoliko dodati.« 

Kad jepomor i kuga u litanijama se dva puta kaže: 
»Od kuge glada i rata, oslobodi nas Gospodine.« A poslije: 
Da se svim vjernim mrtvima, dodaje se dva put: »Da se do- 
stoiiš od biča kuge osloboditi nas, molimo te usliši nas.« U 
Ps. 6. vapije se: »Smiluj mi se, Gospodine, jer sam nemoćan; 
ozdravi me, ier su smućene kosti moje.« Prva molitva glasi: 
»Usliši nas, Bože, spasitelju naš, i po zagovoru blažene i 
slavne Bogorodice Marije svagda Djevice i blaženoga Seba- 
stijana, mučenika svojega i svih svetih oslobodi puk svoj od 
strahota i obiljem milosrđa svojega učini ga bezbjedna.« 

U vrijeme rata poslije Litanija i Očenaša moli se 
Psalam 45., u kojem se veli: »Dođite i vidite djela Gospodnja: 
on prenosi ratove do na kraj zemlje. Luk prebija, lomi oružje 
i štitove sažiže ognjem.« Tako on prvi radi o razoružanju. 
Molimo se: »Bože, koji razbijaš ratove i mogućom obranom 
svojom  pridobivaš napadače na one, koji se ufaju u tebe, 
pomozi slugama svojim i satrvši divliaštvo neprijatelja dai da 
te neprestanim zahvaljivanjem slavimo.« 

Procesija zahvalna počinje se s pjesmom: Tebe 
Boga hvalimo. Dodati se mogu Psalmi 65., 80., 95., 99., 102., 
116., 148—150. Pjesma triju mladića: Blagosiljajte sva djela 
Gospodnja Gospoda i Zaharijina: Blagosloven Gospod Bog 
Izraelov. Pieva se sve ili dio, koliko traži duljina puta. Kad 
se dođe u određenu crkvu, onda se pred oltarom govori: »Bla- 
gosloven si, Gospode Bože otaca naših. I hvaljen i slavljen 
u vijeke. Blagoslovimo Oca i Sina s Duhom Svetim. Hvalimo 
i uzvisuimo ga do vijeka. Blagosloven si, Gospode Bože, na 
svodu nebeskom. Hvaljen i slavljen i uzvišen u vijeke. Bla- 
gosiljaj dušo moja Gospoda. Ine zaboravljaj sve što ti ie 
dao. Gospode usliši molitvu moju. I vapaj moi neka k tebi 

dode. . Gospod s vama. 1 s duhom tvojim.  Pomolimo se 
Bože čijemu milosrđu nema broja i t. d. (kao u molitveniku). 


Bože, koji si srca vjernih rasvietljenjem Duha Svetoga poučio, . 


daj nam u istom Duhu pravo misliti i njegovim se utješava- 


njem vazda radovati. Bože, koji nikoga ne puštaš, da se pre-- 


više muči, koji se u te uzda, nego mu molitve blago .slušaš: 


zahvaljujemo ti, što si naše prošnje i molbe primio, i pobožno: 


te molimo, da budemo vazda zaštićeni od svih protivština. 

IV. V. Dolazimo rado, koliko nam je više moguče na. 
ophode i budimo kod njih čedni i pobožni, i nema sumnje, da 
ćemo se izbaviti tim od mnogih nevolja tjelesnih i duševnih. 
Neka nas ophodnje sjećaju, da smo putnici na zemlji, pa tako. 
putujmo, da dođemo k željenom kraju mira i blaženstva. 


XLIV. PROCESIJA NA TIJELOVO. 
(Rit, Rom, t. IX. cap. 5. Cod. c. 1291.) 


I. Čuli smo, kako je mnoštvo naroda židovskoga išlo za 
Isusom, i u nekoj vrsti procesije s njim ulazilo u Jeruzalem. 
Sto su oni s velikim veseljem činili, to je i nama moguće: ići: 
s Isusom u ophodnji. To se svečanim načinom čini na Tije- 
lovo, kad seuophodđu nosi presveti oltarski sakrtamenat.. 
sveto tijelo Isusovo. 

Da: vidimo, s kakvom se pobožnošću ima vršiti ophod: 


na Tijelovo, spomenut ćemo događaj o prenošeniukov- 


čega zavjetnoga. 

II. Noseći u ophodnji kovčeg zavjetni po zapovijedi Bo-- 
žjoj oko Jerihona dobili su Izraelci pomoć od Boga, da su 
zauzeli grad. Tako su jednom na svoju ruku u vrijeme suca 
Helija i njegovih nevaljalih sinova uzeli kovčeg zavjetni, da 
steku pobjedu nad Filistejima. Ali su im Filisteji zbog njihova: 
nevaljalstva oteli kovčeg, Ali Filisteje snalaziše različite ne- 
sreće, kamogod bi u svojoj zemlji odnijeli kovčeg. Zato su ga. 
poslali natrag u zemlju Izraelsku. 

Krave, koje su vozile kovčeg, krenule su same u zemlju: 
Izraelsku i stale su kod grada Betsamesa. Ljudi iz grada: 
protiv zabrane Božje došli su gledati iz radoznalosti kovčeg. 
zavjetni, te ih je radi toga mnogo umrlo. Zato su javili sta-. 
novnicima u Karjatjarimu, da su Filisteji donijeli kovčeg, pa. 
neka ga odnesu k sebi. Tu je u Karjatiarimu ostao kovčeg 
do kralja Davida (I. Kralj. 4, 1—7, 2). 

“> Kad je kralj David zauzeo Jeruzalem i načinio ga svo- 
iom prijestolnicom, namisli prenijeti kovčeg zavjetni onamo.. 
Zato s mnogim narodom pođe, da se «prenese kovčeg Božiji.. 
No nisu kovčeg nosili leviti, kako je bilo određeno zakonom, 
nego su ga vozili na kolima. Zato ih ie putem Bog kaznio.. 
Kad su došli u Jeruzalem do nekoga gumna, volovi nagnuše 
kovčeg na kolima. Kad je to vidio Oza, prihvati kovčeg, da: 

ga podrži, ali ga Gospodin udari za njegovu lakoumnost, te 
umrije kod kovčega. David se uplaši, i ne htjede kovčega 
uzeti k sebi u svoj grad, nego ga ostavi u kući nekoga Obe- 
dedona. ' 

Poslije tri mjeseca javiše Davidu, da je Bog blagoslovio 
kuću Obededomovu radi kovčega. Tada otide David i pre- 
nese kovčeg Božji iz kuće Obededomove u grad Davidov na 
Sionu s veseljem. Na svakih šest koraka dade prinesti Da- 
vid za žrtvu vola i ovna. A sam David igraše iz sve snage 
pred Gospodom ogrnut oplećkom lanenim, svečanom halji- 
nom. A svećenici i narod pjevahu veselo i trubljahu u trube. 
A kad je kovčeg Gospodnji ulazio u grad Davidov, Mihola, 
žena Davidova, gledajući s prozora Davida, kako skače i igra 
pred Gospodom, podrugnu mu se. A kad donesoše kovčeg, 
metnuše ga u šator, koji mu je bio David razapeo. David pri- 
nese žrtve paljenice i žrtve mirotvorne i razdade narodu od 
žrtava hljeba i mesa. Potom otide svaki svojoj kući. I David 
se vrati, da donese blagoslov svojemu domu. A Mihola mu 
izide ususret i reče mu: »Kako te nije bilo stid skidati kra- 
ljevsko odijelo, pa onako igrati pred narodom, kao da si kaki 
lakrdijaš?« A David reče Miholi: »Pred Gospodinom, koji 
me je odabrao od stada mojega oca i načinio me knezom svo- 
jemu narodu, igrat ću još više i većma ću se poniziti.« Bog 
kazni Miholu, te nije imala poroda (II. Kralj. 6, 1—23). 

III. 1. U kovčegu, kako znamo, čuvala se mana, nebeski 
hljeb, što ga je Bog daždio narodu izraelskomu u pustinji. 
Mana pak bijaše slika tijelu Isusovu, kruhu, koji je sišao s 
neba. Taj nebeski kruh, tijelo Isusovo pod prilikom kuha meće 
se u posudu, koja imade u sredini otvor s vratašcima od 
stakla, te se može vidieti. Ta se posuda zove pokaznica; 
ili zajedno s hostijom sakramenat. Tako je kovčeg s manom 
bio slika pokaznici s tijelom Isusovim. U toj pokaznici nosi se 
tijelo Isusovo u ophodnji na blagdan, koji se zata zove 
Tijelovo. 

2, Blagdan je Tijelova uveden zato, da sveča- 
nim načinom proslavimo naređenje presvetoga sakramenta. 
»Slaže se s pobožnošću vjernika«, govori sv. Toma Akvinski, 
»da svečano slavi naređenje tako spasonosnoga i tako čude- 
snoga Sakramenta: da poštujemo neiskazani način Božje na- 
zočnosti u vidljivu Sakramentu, da slavimo Božiu moć, koja 
u tom sakramentu čini tolika čudesa, i da zahvaljujemo Bogu 
za tako spasonosno i tako slatko dobročinstvo. Premda se 
na Veliki četvrtak, kad je, kako znamo, naređen taj sakra- 
menat, čini posebni spomen na njegovo naređenje kod sve- 
čane mise, ipak ostali dio službe toga dana tiče se muke Kri- 
stove, kojom se u ono vrijeme Crkva bavi i štuje. Ali da 
vierni narod može cijelom svečanom službom slaviti ustanovu 
tolikoga sakramenta, odredio je rimski biskup Papa Urban 

IV., pobožni štovalac toga sakramenta, da spomen njegova 


naređenja svi vjernici slave u četvrtak Poslije osmine Du- 
hovske (poslije nedjelje sv. Trojstva). Učinio je pak to zato, 
da mi, koji se preko cijele godine služimo za spasenje tim Sa- 
kramentom, njegovu ustanovu posebice štujemo u ono vri- 
jeme, kad je Duh Sveti poučio srca učenika, da potpuno upo- 
znaju taine toga Sakramenta. A da se taj četvrtak i cijelih 
osam dana potom što slavnije čini spomen na tu spasonosnu 
ustanovu i da se njegova svetkovina što svečanije obavlja, 
odredio je rečeni biskup rimski apostolskom darežljivošću 
duhovne nagrade (oproste) onima, koji budu nazošni kod vr- 
šenja službe na tu svetkovinu (mjesto tvarnih nagrada, koje 
dobivaju svećenici moleći časoslov u crkvama katedralnim). 
Tako je htio, da što više privuče vjernika, neka se radije skup- 
liaju na proslavu te svetkovine« (Brev. Fer. VI, infr. Oct. 
Corp. Chr.). 


Da je to Papa Urban IV. naredio, bio je razlog objava, 
dana sv. Julijani, redovnici u belgijskom gradu Liittichu, ko- 
jom je sam Gospodin htio, da se na spomen Sakramenta, u 
kojem nam je Isus pokazao najveća dobročinstva, drži po- 
sebna svetkovina. Službu za tu svetkovinu sastavio je sam 
sv, Toma Akvinski po nalogu pape Urbana prikupivši najljepše 
psalme i pohvale svetih otaca tomu Sakramentu, a ispjevavši 
i sam lijepih pjesma njemu na slavu, koje se i danas radosno 


pjevaju, kao »Hvali Sion Spasitelja . . .« 


3. Taj se blagdan zove Tije lo vo, jer se slavi tijelo 
Isusovo, koje se nalazi pod prilikama kruha i vina; a zove 
se unasiBrašančevo, jer:se kruh onaj, koji se pretvara 
u tijelo Kristovo, pravi od brašna, muke (melje). To ime ozna- 
čuje više izvaniske prilike svetoga Sakramenta, a Tijelovo 
označuje unutrašnje bistvo, koje se pod tim prilikama krije: 
samo pravo tijelo Isusovo. 


4 Sveta misa na Tijelovo služi se u što SVe- 
čanijem i bogatijem ruhu bijele boje; crkva se iskiti zelenilom 
i Cvijećem i rasvijetli što sjajnije. Ulaz u misi opominje nas 
na radost toga dana: »Nahranio ih je pretilinom žita, aleluja; 
i sa stijene nasitio ih je meda, aleluja, aleluja, aleluja. Poklik- 
nite Bogu, pomoćniku našemu; podvikuite Bogu Jakobovu.« 
— Cita se poslanica sv. Pavla, u kojoj spominje, kako je Isus 
na zadnjoj večeri dao učenicima svoje tijelo i krv, i opominje, 
da se kod primanja nebeskoga kruha i pila vladamo pobožno. 
— U lijepoj pjesmi: »Hvali Sion« slavi i tumači sv. Toma tajne 
toga sakramenta. — Evanđelje pripovijeda, kako je Isus go- 
vorio Židovima: Tijelo je moje zaista jelo i krv je moja zaista 
Pilo . . . Tko jede mene, živjet će radi mene . . . Ne kao što 
su vaši oci jeli manu, pa su umrli. Tko jede ovaj hljeb, živjet 
će uvijek. — Tiha molitva glasi: »Crkvi svojoi, molnno Qo- 

spodine, udijeli milostivo me jedinstva i mira, koji se 
ji čuju ž im i ma.« 

tajinstveno cznačuju Žrtvovanim arovima p de 

Kod sv. mise svećenik posveti dvije hostije. Kad se 


jednom pričesti, drugu metne u pokaznicu, u kojoj će se nositi 


cesiji, “ e vidi. 
. doe aa sise ide ophodnja. Zidovi kuća po putu, 
kuda treba prolaziti, urešeni su sagovima i zastorima i svetim 
slikama, a ne svjetskim i prostim slikama ili nedostojnim 
ga TA ide kao obično S križem na čelu i redom pro- 
pisanim. Svećenik obučen u plašt bijele boje tri puta klečeći | 
okadi sakramenat. Služiteli mu metne na ramena: odulji po- 
vitak (velum). Svećenik donjim okrajcima povitka, što be visi 
na prsima, omota ruke i primi pokaznicu i držeći o i, 
Sakramenat okrene se k a oo pod krov (nebo), a pre 
ji ose dvije kadionice kadeći. ' š 
a Sulu isao idu otkrite glave i nose zapaljene n 
nice, i putem pobožno pjevaju pjesmie na čast svetnine Tijelu. 
Kad svećenik silazi od oltara, pjeva se pjesma: »Poj, jeziče, 
svetu tajnu Tijela preslavnoga.« Dalje u ophodnji mogu se 
pjevati pjesme: »Veselo svetkujmo svečani ovaj čas, Iz sia 
dižimo radosne piesme glas: staro sve svucimo, novo obu- 
cimo: srca, riječi i djela sva.« Onda: »Riješ višnja se pojavila 
he ostavivši Očev sjaj, i kad je dielo svršila, života joj je 
došo krai.« I opet: »O Spase roda ljudskoga, miline Puni Isu- 
se, Ti Stvorče svijeta novoga, i svijetlo ' svih što liube dea 
Pa i ova pjesma: »O kralju, vječni, previšnii, o Spase svoji 
ETIL šo. aš : > 
o Običaj je u našim krajevima, da se ophodnja zaustavi 
na četiri mjesta, gdje se urede kao žrtvenici. Na ta četiri mje- 
sta daje se o Kad se ophodnja vrati 
cr jeva se: Tebe Boga hvalimo. 
s sE Avet došavši natrag k oltaru položi Sakramenat na 
oltar. A svećenici što ih ima (pa i vjernici) u dva reda kle- ' 
čeći klanjaju se Sakramentu i dok svećenik po običaju kadi, 
pjevaju ovaj dio pjesme: »O tolikoj dakle tajni Sniženi se 
klanjajmo, Novi naš Pa hića h ka prestigo . .. 
itelj ođenomu, Neka bude slava, aka . 
ša a pjeva: »Kruh s neba dao si njima. Aleluja. Koji 
svaku slast u sebi ima. Aleluja.« I orasi o kaže molitva: 
ože koji si nam pod čudesnim sakramentom . . .« 
ori een poklonivši se blagoslovi Sakramentom 
jedan put narod u znak križa ništa ne govoreći. A onda ga 
Č ohrani. ' | 
kaj se čini svagda, kad se čini ophodnja sa svetim 
ramentom. 
sui Blagdan Tijelova s ophodnjom načinjen je dakle, da 
se što svečanije proslavi spomen na ustanovu Presvetoga 

oltarskoga sakramenta, da ispovjedimo javno vjeru u nazoč- 


nost Kristovu u tom sakramentu, da zahvaljujemo Bogu za 


nose obešćašćivanjem toga sakramenta. ' 
V. Kad su to sve razlozi s kojih se čini ophodi na Tije- 
lovo, treba da rado idemo na ophodnju tjelovsku i kod nje 


se pobožno vladamo prema tijelovskoj pjesmi: »Tako nas po-- 


hodi, kako te štujemo«. 


XLV. HODOČAŠĆENJA. 
(D. K. 251—252. Ri. Rom. VIII, cap. 11. 12.) 


I. Ophodi se obično vrše u jednome mjestu. Međutim. 


mogu ljudi u procesiji ići i dalje u drugo koje mjesto, u uda- 


ljenu koju crkvu. Idu li ili u procesiji ili sami putuju na koje. 


sveto mjesto, kakvoj crkvi, gdje je Bog udijelio pobožnim 
dušama milosti, onda se veli, da idu na proštenje ili da ho-. 
dočaste. Zove se to prošteni e, jer obično, koji onamo 


idu, mogu dobiti oproste, kao n. pr. koji (o jubilejskoj godini). 


idu u Rim (romari). Od starine ljudi putuju u Jeruzalem da 
pohode mjesta, gdje je Isus živio i umro. A ' 
Već Je u Starom Zavjetu bio običaj, da su ljudi pohodili 
Sveta mjesta ili hodočastili. Tako je Salomon, kad je stupio 
na prijesto, išao u Gabau, gdje je nekad bio šator zavjetni. 
I. Evo, kakojellijaišaonagoruHoreb (Si- 
naj), gdje je Bog s narodom izraelskim načinio zavjet. Kad je 
Ilija dao pogubiti svećenike. Balove, jer su narod izraelski 
zavodili na neznaboštvo, kraljica Jezabela htjede ga pogubiti. 
Ilija se poboja i otide u pustinju sam. I došavši sjedne pod 
smreku i zaželi, da umre ođ tuge, što se narod odmeće od: 
Boga. Potom legne i zaspi. Anđeo pak Gospodnji taknu ga 
i reče: »Ustani i sjedi!« “lija pogleda i vidje kod glave svoje 
.pečen hljeb i krčag vode. I jede i napije se, i opet zaspi. A 
anđeo Gospodnji taknu ga drugom i reče mu: »Ustani jedi 
jer ti je put dalek.« A on ustavši jede i napije se; i okrijepivši 
se onim jelom iđaše četrdeset dana i četrdeset noći do gore 
Božje Horeba. I kad dođe onamo, osta u pećini. I gle, riječ 
Gospodnja dođe mu i reče: »Šta radiš ovdje, Ilija?« A on reče: 
»Revnovao sam veoma za Gospodina Boga, jer su sinovi Iz- 
raelovi ostavili zavjet tvoj, žrtvenike su tvoje razvalili Pro- 
roke tvoje pobili; a ja ostah sam, pa traže dušu moju da je 
uzmu.« A glas mu reče: »Izidi i stani na gori pred Gospodi- 
nom.« I gle, Gospod je prolazio. Pred Gospođom išao je vie- 
tar, koji je brda razvaljivao i stijene lamao; ali Gospoda nije 
bilo u vjetru, A iza vjetra dođe potres, ali Gospod nije bio 
u potresu. Iza potresa dođe oganj, ali Gospod nije bio u ognju. 
A iza ognja dođe zujanje tiha vjetrića. Kad je to čuo Ilija, Za- 

kloni lice svoje plaštem, jer je znao, da sad prolazi Gospodin. 
Tako ga je Gospod poučio, da on nije Bog nemilosrdni, koji 
bi odmah grešnika uništio, nego Bog blagi, koji čeka grešnika, 
dok se pokaje (III. Kralj. 19, 1—13). ' 

III. 1. Kao što je Ilija pohodio sveto mjesto, gdje je Bog. 
načinio zavjet s narodom Izraelskim, tako su kršćanski sveti 
ljudipohađali Jeruzalem i druga mjesta u Svetoj Zemlji, 
kuda je Isus hodio i naučao. Tako su činili sveti Jeronim, Sil- 
vin, Peregrin, Franjo Asiški, svete Brigita i kći joj Katarina . 
Švetkinja, sv. Anđela, Poljak Ivan Kentski, koji je jednom 
pošao kao poklonik u Jeruzalem, a četiri puta u Rim, kamo 
su jednako i drugi sveti ljudi išli, da pohode grobove prvaka 
apostolskih i ondje se pomole. I druga su neka mjesta postala 
znamenita svetišta i prošteništa. U Španjolskoj Kompostela, 
kamo je odneseno tijelo sv. Jakoba apostola. Znatna su mjesta, 
gdje je blažena Djevica Marija udijelila osobite pomoći krš- 
ćanskom svijetu. Tako je Poljacima sveta Majka Božja Cen- 
stohovska; svima je poznato mjesto u Francuskoj Lurd, gdje 
se danas zbivaju mnoga čudesna ozdravljenja. Blažena Dje- 
vica usrećila je i naše hrvatske krajeve. Na daleko poznato: 
je malo mjesto Bistrica; na Trsatu, mjestu, gdje je nekad sta- 
jala kućica Marijina, u crkvi nalaze se mnogi spomen-darovi 
na milosti i pomoći Marijine. Ka Gospi Sinjskoj hrli narod iz: 
bliza i daleka. ' 

2. Ilija nije išao u pustinju i dalje na Horeb, da se ukloni 
poslu. Revnovao je za zakon Gospodnji, koliko je god mogao. 
A kad ga je Jezabela spriječila u poslu, otišao je na Božii put, 
da traži savjete u Boga. Tko ima kod kuće poslova, kojih ne. 


. može bez veće štete ostaviti, neka ne ide na proštenje na 


duže vrijeme, kao žena imajući nejake djece, muž dužan bri- 
nuti se za kućnu čeljad, činovnik zaposlen hitnim dužnostima 
it. d Zbog hodočašćenja ne smijemo zanemariti 
drugih svojih dužnosti. . 

2. Ilija nije išao u pustinju, da se samo odmori, nego da 
ondje skupi duh na pobožne misli. Na to kao da ga je sjećao 
anđeo ne dajući mu, da spava. Tako onaj, koji hodočasti, mora 
imati dobru nakanu; ne da se ukloni radu, nego da se bavi 
duševnim poslovima. Nije dobra nakana, kad tko ide samo: 
zato na sveta mjesta, da gleda krajeve i ljude. Ako i to čini, 
ne smiie mu to biti glavna svrha. Pogotovo je grešno, ako 
kakvo čeljade ide na sveto mjesto, da se tamo zabavi u dru- 
štvu pogibelinih osoba i tako »idući na proštenje izgubi po- 
štenje«. 

3. Ilija je u pustinji dobio od anđela tajinstvenu hranu, 
kojom je okrijepljen išao dalje. TaKo i oni, koji hodočaste, imadu 
se na putovanje okrepljivati ne toliko jelom i pilom nego mo- 
litvom, pjevanjem crkvenih pjesama (a ne svjetskih i to još 
kojekakvih), razgovorom o svetim stvarima, a još više raz- 

mišljanjem ili (ako se voze kolima ili željeznicom) po moguć- 
nosti pobožnim čitanjem. Na putovanju valja se svraćati više 
u crkve, kraj kojih put vodi, nego li u krčme. Vodu je pio 
Ilija a ne vino, kojega se i hodočasnici neka na putu okane, 
jer više slabi nego jača. Vrijeme na putu treba pobož- 
noprovoditi. 

4. Došavši na Horeb Ilija se zaklonio u pećinu i tu mu 
se Gospodin javio i govorio u tihu povjetarcu. Tako i hodo- 
časnici na svetom mjestu neka budu što više u crkvi, ondje 
neka otkriju svoje misli i želje Bogu u pobožnoj molitvi i neka 
ako je moguće, otkriju svoje grijehe svećeniku, i kao \lija 
okrijepe se nebeskom hranom, svetom pričešću, Tako dakle 
treba da se na mjestu hodočašćenja što više molim O, 
slušamo svete mise, ispovijedamo sei pri- 
češćujemo. 

Na prošteništu možemo se lakše ispovjediti, jer ondje 
imade stranih svećenika, koji nas nigda nisu vidjeli i vidjeti 
ne će. Osim toga na prošteništima imadu svećenici i veću 
vlast odrešivati od grijeha pridržanih. — Na prošteništu gleda 
se, da pripovijedaju vrsni propovjednici, pa nas zato mogu 
njihove riječi jače potaknuti na kršćansko življenje. 

5. Crkva preporučuje hodočašćenja kao dobra djela, ali 
ih ne zapovijeda. Da pak Crkva želi, neka se hodočašća vrše, 
pokazuje, što hodočasnicima na polasku i na povratku 
daje blagoslov. Putuju li.daleko.na sveta mjesta, prepo- 
ručuje im se, da prije polaska dobiju od biskupa ili župnika 
PO staroj crkvenoj ustanovi preporučna pisma, Dobivši pisma 
i uredivši sve svoje stvari kod kuće neka ispovjede svoje gri- 
jehe, slušaju svetu misu, u kojoj se nalazi molitva za putnike 
i pod misom prime svetu pričest. Poslije mise kleknu i sveće- 
nik im daje blagoslov, kako smo spomenuli kod X. Katekeze. 

IV. 251. Što treba držati o hodočašćenju? Hodočašćenja 
(proštenja) su spasonosna, ako ih izvršujemo, kako.to Crkva 
ište, jer su ih i sveci vršili. — 252, Što želi Crkva, kako da se 
vrše hodočašćenja? Crkva želi: 1) da zbog hodočašćenja ne 
zanemarujemo drugih svojih dužnosti; 2) da hodočašćenja iz-. 
vršujemo s dobrom nakanom; 3) da vrijeme na putu pobožno 
provodimo; 4) da na svetom mjestu molimo, budemo kod sv. 
misa, i po mogućnosti se ispoviedimo i pričestimo. 

V. Naš narod gdjegdje ne treba nagovarati, da ide na 
. proštenje, jer to rado čini. No to hodočašćenije ne vrši uvijek 
:s onom nakanom i načinom, kako to Crkva želi. Ipak je ne- 
razložna vika, što je kadikad dižu neka »prosvijetljena go- 
:spoda« na proštenja kao na legla zla. Svagdje se mogu doga- 
đati nepodopštine, gdje se skuplja mnogo naroda: na zboro- 
vima, sajmovima, skupštinama i t. d. Neka onda ta gospoda ' 
ukinu sajmove, spriječe zborove, ne drže skupština! Pa da 
.i proštenja budu samo odmor i zabava, šetnja ili izleti: zar 

je to samo gospodi dopušteno a ne i seljaku? Koliko koriste 
hodočašćenja duhovnom životu naroda, to zna dobro Crkva, 
koja ih preporučuje; a da su korisna i za proširenje naobrazbe 
narodne, širi pogled, narodnu svijest i jačanje međusobnoga DO- 
znavanja i jedinstva, to mora priznati svatko, tko je na pro- 
štenju bio, a nije ga zloba i mržnja na Crkvu zaslijepila. Neka. 
se sjete ta gospoda grčkih amfiktionija, koje su podržavale s. 
vierskim običajima i narodnu svehelensku misao. 


XLVI. POBOŽNOSTI. BLAGOSLOV, KLANJANJE PRESV.. 
SAKRAMENTU. 


(D. K. str. 208. Ri. Rom. Append.) 


1. Govoreći o hodočašćenju kazali smo, da Crkva ni- 
komu ne zapovijeda hodočastiti, nego to kao dobro i spaso- 
nosno djelo preporučuje. Tako ima i drugih različitih pob oŽ- 
nosti, koje su u Crkvi uvedene, Crkva ih rukovodi, vjerni- 
cima preporučuje. . ' 

Da ima svaki kršćanin (katolik), koji je došao k razumu, 
slušati svetu misu u nedjelju i zapovijedane blagdane, to je 
crkvena zapovijed, koja se mora vršiti. No Crkva je uvela po 
nedjeliama i blagdanima i popodnevnu službu, koja se zove 
Večernjica. Kod Večernje je običaj, da se daje blagoslov 
Presvetim Sakramentom, zato se ta pobožnost zove i Bla- 
goslov. Ići na Večernju i Blagoslov nije po crkvenoj zapo- 
vijedi dužan ići nitko osim ocnih, koji su posebnom kakvom 
službom na to vezani, kao svećenici kod katedralnih i zbornih 
crkava. Ali čine vrlo korisno i bogumilo djelo oni vjernici, 
koji od svoje volje rado dolaze popodne u crkvu na molitvu. 

Tako su činili i apostoli. Petar i Ivan išli su u hram u 
deveti sat (tri sata popodne), da se mole. To je činio po pri- 
mjeru svećenika i narod u Starom Zavjetu. i 

IL. U zakonu Mojsijevu (II. 29, 38—42. IV. 28, 1—8) bilo 
je određeno, da se svako jutro i veče prinese na žrtveniku za 
žrtve paljenice jednogodišnje jagnje. Jagnje prineseno, u jutro 
gorjelo je do večera, a jagnje večerašnje gorjelo je do jutra. 
To se zvala vječna ili neprestana žrtva. 

Ta je žrtva bila rječita slika neokaljanoga jaganjca, Isu- 
sa Krista, koji se popodne na križu kao večernja žrtva 
prinesao, koji se danas ujutru žrtvuje kao jutarnja žrtva kod 
sv. mise, i koji vječno stanujući u tabernakulu, u oltaru, 
izgara ođ ljubavi k nama. , 

II. 1. Kad ie dakle tako, to je sasvim prikladno, da krš- 
ćanin katolik, koliko mu prilike dopuste, ide i poslije podne 
u crkvu, da tamo pred Jagnjetom Božiim obavi svoje večer- 
nje molitve, pogotovo pak nedjeljom i blagdanima, kad 
se Jagnje Božije postavlja na oltar, da mu se poklonimo i od 
njega blagoslov primimo. 

2. U zakonu je Mojsijevu (II. 30, 1—10) bilo određeno, 
da se na ulazu pred svetinjom nad svetinjama, u kojoj se na- 
lazio kovčeg zavjetni, postavi žrtvenik kadioni, i da se na 
njemu svaki dan pali mirisni kad jutrom i večerom. Narod je 
naročito na večer stajao kod svetoga šatora sve vrijeme, 
dok je to svećenik vršio, a onda je primio od njega bla g o- 
slov. Tako nam pripovijeda evanđelje (Luk. 1, 9), da je Za- 
harija otac sv. Ivana Krstitelja vršeći službu svećeničku ušao 
u hram, da metne kAd, a sve mnoštvo naroda bilo je napolju 
i molilo se u vrijeme kađenja. Tu mu se s desne strane oltara 
kadionoga javio anđeo Gabrijel, koji mu je rekao, da će po- 
stati otac preteči Isusovu Ivanu. Kad je izišao napolje, htio je 
blagosloviti narod po običaju, ali nije mogao, jer je postao 
nijem ne. vjerujući odmah riječima anđelovim. Tako ie samo 
namigivao narodu. 

Ako je židovski narod tako dolazio u velikom mnoštvu 
na večer, da se moli u hramu, gdje se nekad nalazio kovčeg 
zavjetni, koji je bio samo slika Svetom Sakramentu: kako 
većma ne bi dolazio kršćanski narod u crkvu, gdje se nalazi 
. Pod vidljivim prilikama Bog-čovjek. Ako su liudi Staroga Za- 
vjeta željno čekali blagoslov svećenika, koliko više ima na- 
rod kršćanski da dolazi k blagoslovu, koji im daje nesamo 
svećenik čovjek, nego vrhovni Svećenik, sam Sin Božji! 

3. Psalam 133. u malo riječi prekrasno nam opisuje ve- 
Ččernjuinoćnu službulevita, koji su stražili kod hra- 
ma. Prrolaznici, koji su dolazili k hramu, navode se, kao da 
im govore: »De sad blagosiljajte Gospoda, sve sluge Gospod- 
nie, koji stojite u domu Gospodnjem, u trijemovima doma Boga 
našega. Noću dižite ruke svoje k svetinii, il blagosiliajte Go- 
spoda.« A oni, sluge Božje, odgovaraju im iz hrama: »Blago- 
.slovio te Gospod sa Siona, koji je stvorio nebo i zemliju.« 

U takvoj lijepoj zajednici stoje kršćanski svećenici s 
narodom kod večernje službe B ožje. Da bude zajed- 
nica još uža, obavlja se svuda Večernja poglavito u narodnom 
jeziku. Zamjenito s narodom moli ili pjeva svećenik litanije 
i molitve, obično pred izloženim Svetotajstvom na oltaru, koje 
se prije okadi, kao što se mirisavi kad dizao pred kovčegom 
Božjim. Mole se litanije prema vremenu i običaju: litanije 
Svih Svetih, lauretanske, imena Isusova, Srca Isusova, sve- 
toga Josipa s pripadnim molitvama. Može se dodati i koja 
Pjesma slaveći Majku Božiu ili kojega od svetih ili koju Božiu 
“tajnu. 

Zatim se pjevaju posljednje dvije kitice piesme: »Poj 
jeziče«. Prva se počinje latinski: »Tantum ergo Sacraimen- 
tum«; a u prijevodu (M. Pavelića): >O tolika taina to je, Po- 
nizno je poštujmo. Stari Zavjet prestao je, Novo Janje blaguj- 
mo. Sto od oka sakrito je, Tvrdom vjerom vjerujmo.« Tomu 
najvećemu sakramentu treba da se sniženi poklonimo: stari 


. > 

je zakon iščeznuo pred novim redom, kao sjena pred zbiljom. 
Ono su bile slike, a ovo je istina: pravo tijelo Isusovo. Osie- 
tila ne mogu to da dokuče, ali ih viera naknađuje. 

Druga kitica počinje se latinski: »Genitori Genitogue.. .« 
A u prijevodu glasi: »Bogu Ocu, Bogu Sinu, Čast i dika od 
Svih nas; Boga Duha veličinu uzdižimo u sav glas: Veličan- 
stvu trojedinu Neka svijet se klania vas. Amen.« Prema la- 
tinskome: »Roditelju (Bogu Ocu) i Rođenomu (Bogu Sinu) 


neka bude hvala i slava, pozdrav, čast, moć i blagoslov; jed- 


naka hvala neka bude i onomu, koji od obojice izlazi (Duhu. 
Svetomu).« 

Potom svećenik kaže: »Kruh s neba dao si njima« (u 
uskrsno vrijeme dodaje se: aleluja); a pjevači (narod) odgo- 
varaju: »Koji svaku slast u sebi ima (aleluja).« Te se riječi u 
knjizi Mudrosti (16, 20) kažu o mani, slici svetoga tijela Isu- 
sova, ali se još prikladnije mogu reći o svetoj: pričesti, koja 
ima u sebi svaku slast, Svaku milost. 

Zatim svećenik kaže molitvu: »Bože, koji si nam pod 
čudesnim sakramentom ostavio uspomenu muke svoje, daj 
nam molimo, tako štovati svete tajne tijela i krvi tvoje, da 
plod otkupljenja tvojega vazda u sebi osjećamo. Koii živiš i 
kraljuješ u vijeke vijekova.« 

Onda svećenik ogrnut povitkom primi sveti Sakramenat 
i njim načini znak križa nad narodom: daje blagoslov. 

Na koncu je običaj, da se kažu blagoslovi: Bogu, Isusu, 

Mariji i svetima, da tako naknadimo uvrede, koje svojim 
psovkama ljudi nanose Bogu. A onda se Svetotajstvo pohrani 
u oltaru, | ' 
' 4. Čuli smo, kako su leviti stražili noću kod 
hrama. Nije to bilo samo zato, da čuvaju hram i paze na 
svjetilike i vatru, nego da tako pokažu poštovanje Bogu, koji 
si je u hramu načinio osobiti stan. Pred stanom vladara ili 
odličnoga poglavice postavlja se straža. Tako je prikladno, 
da i pred svetohraništem bude počasna straža pred vladarom 
neba i zemlje. To se čini posebnom pobožnošću: klanja- 
njem ili klečanjem. : 

Ta je pobožnost nastala prije 400 godina u Milanu, a 
odmah je uvedena u Rim. Klanjanje se u Rimu vrši u jednoj 
crkvi 40 sati, i kad se u jednoj crkvi svršuje, započinje se u 
drugoj. Tako cijele godine traje neprestano klanjanje, te se 
zove vječna molitva. Koji klanjaju jedan sat ili ako to ne mogu, 
barem neko vrijeme, pa se u to vrijeme ispovjede i pričeste, 
dobivaju potpuni oprost, koji se može namijeniti i dušama u 
čistilištu. To se klanjanje uvelo, da se od Crkve odvrate teške 
nevolje, u ono vrijeme pogibao od Turaka. Apostolska je sto- 
lica dopustila, da se i u drugim crkvama, gdje se uvijek danju 
i noću čuva presveti sakramenat, drži klečanje u svakoj većoj 
duhovnoj potrebi. 

Gdje se ne može vršiti 40 satno klanjanje podjednako, 
mogu se dobiti oprosti, ako se izloži presveti Sakramenat,u 
jutro. i ostane do večera na oltaru i tako čini tri dana. To se 
po nekim mjestima čini tri posljednja pokladna dana, da se 


vjernici zabave u crkvi i odvrate od razuzdanih zabava, na. 


koje onih dana nerazumni svijet ide, i da se dade Bogu zado- 
voliština za uvrede, koje mu se onih dana nanose. 

U zagrebačkoj biskupiji držalo se redom svaki dan. kle- 
čanje u kojoj drugoj crkvi. S vremenom je to prestalo, te se 
zadržalo samo u gdjekojoj crkvi. Godine 1918. obnovlieno je 
klečanje, te je određen svakoi crkvi u nadbiskupiji dan, kad 
će se u njoj klečanje obavljati. To se klečanje ima vršiti ovako. 
U jutro oko šest sati izloži se presveto otajstvo na oltaru, 
iskićenom i barem sa 6 svijeća rasvijetljenom. Tako ostane 
do po prilici šest sati uvečer, a onda se mole litanije i daje 
blagoslov po običaju, te se Sakramenat spremi u oltar. 

Dok je Sakramenat na oltaru, treba uvijek da netko pred 
njim kleči. Zato imadu svećenici, pobožna društva i vjernici 
sastaviti neki red, kad će se klanjati. Bliža mjesta crkvi neka 
dolaze ranije i prema koncu, a dalja mjesta po velikom danu. 
Svaki sat klanjanja oglasi se zvonom, da se mogu klanjaoci 
izmijeniti. Za procesije (na svijećnicu, Markovo, prosne dane 
i t. d.) imade u crkvi uvijek ostati nešto ljudi u crkvi, da kleče. 
Na veliki četvrtak kleči se pred mjestom, gdje se čuva pre- 
sveto lijelo; a na veliki petak i subotu kod groba Spasite- 
ljeva, gdje ie postavljen Sakramenat; ali na Veliki Četvrtak 
i Petak ne služi se večernja s blagoslovom. 

IV. Od pobožnosti izvan sv. mise i sakramenata znatne 
su Blagoslov i Klanjanje Presv. Sakramentu. 

V. Ako i te pobožnosti nisu zapovijedane, ipak onaj, komu 
je stalo do duhovnoga dobra, obavljat će ih koliko mu je god 
moguće više. Pogotovo pak nastojat će, da dođu k popoldaš- 
njoj službi Božioci, koji su bili spriječeni ujutru biti kod svete 
mise. 

A kad je u župnoj crkvi izložen Presveti Sakramenat na 

* klanjanje, onda je prilika gotovo svakomu, da ga pohodi. Zato 
neka se redaju sela, u selu članovi porodica, da dolaze i kla- 
njaju se Spasitelju. Kad kamo u grad dođe vladar ili kaki 
znatni čovijek, ljudi se drže sretni, da ga vide i ne žale troška 
i truda, da to postignu. Ne žalimo ni mi vremena ni posla, 
nego onda, kad je klečanje, dođimo da vidimo i poklonimo se 
Gospodinu. Kako je ono Zahei želio, da vidi Isusa! Popeo se 
na divlju smokvu da ga vidi. Tu je želju i ljubav niegovu na- 
gradio Isus što se k njemu svratio i donio spasenje njegovoj 
kući. Kad je Isus posljedniih dana bio u Jeruzalemu, došli su 
neki Grci da ga vide. To je Isusu bilo drago, te im je stao go- 
voriti o svojoi smrti, koja će i njih spasti, i reče: »Tko meni 
služi, neka ide za mnom, i gdje sam ja, ondje će biti i sluga 

moj.« I u taj čas čuje se glas s neba. A Isus reče: »Taj je glas 
došao radi vas, Ja kad budem podignut sa zemlje, sve ću DTI- 
vući k sebi.« Dolazimo dakle k Isusu, klanjaimo se njemu, 
služimo mu, da se u nas nastani, spasi nas i sve nas k sebi 
privuče, da budemo ondje, gdije je i on. 


XLVII. POBOŽNOST SRCU ISUSOVU. 
(Off. SS. Cordis). 


1. Klanjanjem ili klečanjem pokazujemo poštovanje Ti- 
jelu Isusovu, kako se nalazi pod prilikama kruha i vina, jer je 
ondje kao Bog i čovjek nazočan, a njemu kao Bogu i čovjeku 
pripada božansko klanjanje. To je klanjanje Isus primao u 
svojem životu. Tako mu se klanjaju kod rođenja anđeli i pa-- 
stiri, dolaze mudraci, da mu se. poklone; klanjaše mu se knez 
zbornički moleći ga, da mu izbavi kćer na umoru; slijepac od 
rođenja, kad je progledao, poklonio mu se kao Sinu Božjemu. 
Dakle i čovječjem tijelu Isusovu, njegovoj čovječjoj naravi 
pripada božansko poštovanje, a to zato, jer je njegova čo- 
vječija narav združena s božanskom osobom, kojoj se ima- 
demo klanjati. 

U ljudi je običaj, da svoje poštovanje pokažu kojoj dsobi 
ljubeći je u ruke. To poštovanje ne pokazuje se ruci nego 
onomu, čija je ruka, Marija Magdalena cjelivala je Isusu noge. 
Tim je pokazivala, da se ponizuje pred samim isusom i du- 
boko mu se klanja. 

Ako ie tako Marija Magdalena pokazala poštovanje no- 
gama Isusovim, nije čudo, da se već od najstarijih 
vremena poštuje Srce Isusovo. Ruka se cjeliva, 
da se tim očituje zahvalnost za dobročinstva, koja nam je 
dala. Pravo ipak dobročinstvo izlazi iz ljubavi, iz srca. Takva 
nam je neizmjerna dobročinstva udijelilo 
Srce Isusovo. ' 

I. Kad je Isus umro na križu, budući da je bila priprava 
(petak), pa da ne bi tijela razapetih ostala na križu u subotu, 
jer bijaše velik onaj dan subotni (vazam), Židovi zamoliše 
Pilata, da im prebiju golijeni i da ih skinu. Onda dođoše voj- 
nici, i prvome dakle prebiše golijeni i drugomu raspetome 
s njim. A došavši k Isusu, kad su vidjeli, da ic već umro, ne 
prebiše mu golijeni, nego jedan od vojnika otvori mu rebra 
kopljem; i odmah izide krv i voda. I onaj, koji vidje (evan- 
đelist Ivan), svjedoči, i svjedočanstvo je njegovo istinito. I 
on znade, da istinu govori, da i vi vjerujete. Jer se ovo do- 
godi, da se ispuni Pismo: Kosti na njemu da ne prelomite.«. 
(Iv. 19, 31—36). 

Sveti Augustin k tomu govori: »Budnom se riječju po- 
služio evanđelist, te nije rekao: Udario ga u rebro, ili ranio, 
ili što drugo, nego otvorio: da se na neki način ondje otvore 

vrata, otkuda su potekli sakramenti Crkve, bez kojih se ne 
može doći u život, pravi život. Ta krv, što je prolivena, za 
oproštenje je prolivena grijeha. Ta voda puni spasonosnu 
čašu: ona je za pranje i pilo. To je unaprijed kazivalo ono, 
što je Noa po zapovijedi načinio, vrata na kovčegu, na koja 
će ući životinje, da ne poginu od potopa; tim se označivala 
Crkva.« I sv. Ivan Zlatousti veli: »Nisu pukim slučajem po- 
tekla ova vrela, nego jer je od oba sagrađena Crkva.« I sv. 
Bonaventura kaže: »Po Božioj je odredbi dano, da se Crkva 
sagradi od rebra Krista usnuloga, da se krvlju i vodom. izli- 
venom izlije cijena našega otkupljenja, koja je potekla iz taj- 
noga vrela to jest Srca, te je dala moć sakramentima Crkve, 
da donesu život milosti, i da budu onima, koji već žive u 
. Kristu čaša živoga izvora, koji teče u život vječni. Ustani 
dakle, dušo prijateljica Kristova, onamo prisloni usta, da crpeš 
vode iz izvora Spasiteljevih.« 
Hi. 1. Tako su se dakle već najstariji i najznatniji sveti 
Oci ezominjali Srca Isusova, iz kojega su potekla najveća 
dotročinstva  ljudskomu rodu: oproštenje grijeha, milosti 
Božje i život vječni. Zato sui poštovali presveto Srce i sla- 
vili kao na pr. sv. Bernardo, koji govoreći o muci Spasite- 
ljevoj (Sermo 3.) ovako veli: »Kad smo već jednom došli 
k slatkom Srcu Isusovu, i dobro nam je ovdie biti, ne dajmo 
se lako odijeliti od onoga, o kojemu je pisano: Koji odstupaju 
od tebe, neka se napišu po zemlji (gdje će im imena brzo ne- 
stati). A što će se pak dogoditi onima, koji pristupaju? Ti nas 
sam učiš. Ti si rekao onima, koji dolaze k tebi: Radujte se, 
jer su imena vaša napisana na nebu. Pristupajmo dakle k tebi, 
i radovat ćemo se i veseliti u tebi sjećajući se tvojega Srca. 
O kako je dobro i kako je slatko stanovati u ovom Srcu. Pače 
ja ću predati sve, sve ću misli i čuvstva izmijeniti i sve svoje 
* mišljenje upraviti k Srcu Gospodina Isusa, i ono će me pravo 
okrijepiti. U tom hramu, u toj Svetinji nad svetinjama, kod 
toga kovčega zavjetnoga, klanjat ću se i slavit ću ime Go- 
spodnje govoreći s Davidom: Našao sam svoje srce, da se 
molim Bogu svojemu. I ja nađoh Srce kralja, brata i prija- 
telja blagoga Isusa. Pa da mu se ne klaniam? Našavši dakle 
tvoje Srce i svoje, preslatki Isuse, molit ću se Bogu svojemu: 
pusti k sebi u svetište molitve moje, da ih čuješ, pače svega 
me privuci k svojemu Srcu. O najljepši od svih ljepota Isuse ; 
operi me više od bezakonja mojega, i od grijeha mojega očisti 
me, da tobom očišćen mogu pristupiti k tebi najčistijemu, i da 
zavrijedim stanovati u tvojem Srcu sve dane života svojega, 
i da mogu vidjeti zajedno i činiti tvoju volju. Zato je otvo- 
reno tvoje rebro, da nam bude otvoren ulaz. Zato je ranjeno 
tvoje Srce, da u njemu i u tebi uzmognemo stanovati riješeni 
vanjskih smetnja. Uzato je ranjeno, da preko vidljive rane 
vidimo nevidljivu ranu ljubavi. Kako se može bolje pokazati 

taj žar, nego tim što je dopustio, da mu se nesamo tijelo nego 
i Srce rani kopljem? Tjelesna je rana pokazala duhovnu ranu. 
Tko da to Srce tako ranjeno ne ljubi? Tko tomu Srcu ne bi 
vratio ljubav? Tko to čisto Srce ne bi zagrlio? Mi dakle 


ostajući još u tijelu ljubimo, koliko možemo, vraćaimo liubav, 
grlimo našega ranjenika, komu su bezbožni vinogradari pro- 


boli ruke i noge, rebro i Srce; stojimo, da se dostoji naše još 
tvrdo i nepokajano srce svezati svezom i raniti strelicom 
svoje liubavi.« 

2. Kad je ona ljubav i pobožnost, koju su u starije vri- 
jeme kršćani pokazivali Spasitelju i njegovu Srcu, stala hlad- 
njeti, očitovao je sam Isus, da se imade obnoviti i raširiti. To 
je objavio pobožnoj redovnici sv. Margareti Alacoqu e, 
koja se mnogo klanjala Presvetom oltarskom sakramentu. 
Njoj se ukazao Isus s presvetim svojim Srcem u prsima. Sveto 
Srce bilo je okruženo ognjem bacajući trakove plamena na 
$ve strane; na Srcu se vidjela rana; oko Srca bio savit trnov 
vijenac, a odozgo uboden križ. Otkrivši svoje Srce reče Isus: 
»Gle ovo Srce, koje je ljude toliko ljubilo«. U svojim obja- 
vama Isus je poučio Margaretu, kako će i ona štovati Srce 
Njegovo i kako će nastojati, da i drugi to čine, To je svetica 
poslije i činila kraj svih neprilika, koje je imala na putu, te se 
pobožnost Srcu Isusovu brzo raširila na sve krajeve; a Papa 
Pije IX. ustanovio svetkovinu Srca Isusova za svu Crkvu. 

3. Isus je poučio sv, Margaretu o tom, što se razumijeva 
pod Srcem Isusovim, koje poštujemo. To je pravo 
tjelesno Srce Isusovo koliko je znak neiz- 


o mjerne ljubavi Isusove. Glavna svrha pobožnosti 


jest, da se i mi potaknemo na ljubav k Isusu. Kraj toga 
se tom pobožnošću čini zadovoliština Isusu za nezahvalnosti 
i uvrede, koje mu ljudi nanose u sakramentu ljubavi, svetoj 
pričesti. Ta nas pobožnost ima potaknuti, da se od Srca Isu- 
sova naučimo krepostima: poniznosti, krotkosti, trpljivosti, 
čistoći i t. d. 

4. Dalje je sam Isus poučio Margaretu, kako se ima 
vršiti pobožnost k Srcu Njegovu. Ova je pobožnost usko 
vezana s presvetim oltarskim sakramentom. Zato onaj naj- 
bolje štuje Srce Isusovo, koji to čini molitvom, čestom svetom 
pričešću, pohodom  presvetoga sakramenta. Napose pak 


obavlja se pobožnost: štovanjem slike Srca Isusova, svetko- 


vanjem Srca Isusova u petak poslije osmine tijelovske, po- 
božnošću (slušanjem sv. mise, pričešću) prvoga petka u mje- 
secu. Na svakoj se pobožnosti prikladno čini »otprošnja«, da 
se Srcu Isusovu povrati čast, koju liudi vrijeđaju. S otpro- 
šnjom lijepo se i korisno združuje »Posveta Srcu Isusovu«, 
kojom se Isusu kao kralju svojemu predajemo. Ta se posveta 
obavlja osobito na svetkovinu Srca Isusova onako, kako je 
to odredio za g. 1900. Papa Ledi XIII., da se Isusovu Srcu 

kod izmjene stoljeća sav rod ljudski posveti. A DO odredbi 
sv. Oca Pape Pija XI. ima se to obaviti i na svetkovinu Krista 
Kralia posljednje nedjelje listopada. 

Da se «pobožnost Srcu Isusovu što više raširi i ojača, 
zato je osnovana i brato vština Srca Isusova, te se čla- 
novi bratovštine obvežu (bez grijeha), da će zajednički dola- 
ziti na te pobožnosti. ' 

Osim toga u novije vrijeme osnivaju se i »Djevojačka 
društva Srca Isusova«, kojima je svrha štovati na poseban 
način Srce Isusovo i širiti pobožnost k njemu u svojem mjestu. 

IV. Od pučkih pobožnosti najviše je raširena pobožnost 
Srcu Isusovu, koju rukovodi osobito Družba Isusova. ' 

V. Ako je »pobožnost za sve korisna«, to se osobito 
može kazati za pobožnost Srcu Isusovu. Sam je Spasitelj 
obećao velike pomoći nima, koji poštuju njegovo sveto Srce, 
kako se razabire iz spisa sv. Margarete: Spasitelj obećava 
štovaocima pomoć potrebitu u staležu, krijepiti ih u radu, tje- 
Šiti u nevoljama, biti na Pomoć u času smrti, povratiti slogu u 
obitelji, dati im milost da ne umru bez sv, sakramenata, te se 
ne izgube. 

Te milosti, pa i mnogi oprosti, koji se vršenjem tih po- 
božnosti dobivaju, neka potaknu svakoga, da kolikogod više 
može i sam vrši te pobožnosti i druge na to potiče. Zaista ne 
će mu propasti plaća. ' 

Zagrebačka sinoda (1925) preporučuje, da se o svetko- 
vini Srca Isusova drži trodnevna pobožnost: u Četvrtak, petak 
i subotu svetom misom ili večernjom, kod koje se mole litanije 
Srca Isusova pred izloženim Svetim Sakramentom. U nedjelju 
potom da se pjeva svečana sv. misa, a popcdne drži klanjanje 
jedan sat, Svake prve nedjelje u mjesecu drži se pod misom 
klanjanje, i poslije izmole litanije. 

Neka nitko ne misli, da je to previše. Ako nas je Spasi- 
teljevo Srce neizmjerno ljubilo, nikad ne možemo ni mi njega 
dosta ljubiti. Pravoj ljubavi ništa nije previše. 


XLVIII. KRIŽNI PUT. 
(RixRo. App. Molit, diec.) 


I. Veći dio javnoga zapovijedanoga bogosluženja kao i 
pučkih pobožnosti, koje su preporučene, dozivaju nam u pa- 
met najveći čin našega spasenja: muku i smrt Isusovu. Na to 
nas sjeća sv. misa sa svim svojim obredima; to nam kaže 
klanjanje svetom Sakramentu, koji je Isus načinio na svoj spo- 
men; opominje nas na to pobožnost Srcu, Isusovu, 

Ima još jedna pobožnost, kod koje pratimo Isusa na 
Putu, kojim je nosio svoj križ od sudnice Pilatove do časa, 
kad je skinut s križa položen u grob. To se zove križni 
put. uo 

IL Kako jelsusnosio svoj križ, pripovijedaju 
nam evanđelja ovako: Kad su se vojnici Pilatovi Isusu naru- 
gali, svukoše mu skerletnu haljinu i obukoše ga u njegove 
haljine, i izvedoše ga, da ga razapnu. I noseći Isus križ svoj 
iziđe na mjesto, koje se zove Lubanja (Kalvarija), a hebrejski 
Golgota. Vođahu pak s njim i drugu dvojicu, dva zločinca, 
da ih pogube. — I izlazeći nađoše čovieka Cirenca po imenu 
Simona, oca Aleksandrova i Ruiova, koji iđaše iz polja. Ovoga 
natjeraše, da mu ponese križ i metnuše na nj križ, da nosi za 
Isusom. — Za Isusom pak iđaše mnoštvo naroda i žena, koje 
su plakale i naricale za njim. A Isus obazrevši se na njih reče: 
»Kćeri jeruzalemske! ne plačite za mnom, nego plačite za so- 
bom i za djecom svojom. Jer gle, idu dani, u koje će se reći: 
blago nerotkinjama! Tada će početi govoriti gorama: padnite 
na nas! i bregovima: pokrijte nas! Jer kad ovako rade od 
zelena drveta, šta će biti od suha?« — Došavši na mjesto, koje 
se zove Golgota, to jest Lubanja, dadoše vojnici Isusu da pije 
ocat pomiješan sa žuči, vino sa smirnom; i okusivši ne htjede 
da pije. — Ondje razapeše njega, a.s njim i dva razbojnika, 
jednoga s desne, a drugoga s lijeve strane njemu, a Isusa u 
srijedi. I izvrši se Pismo, koje govori: I brojiše ga među zlo- 
čince. — Kad su vojnici razapeli Isusa, uzeše haljine njegove 
i razdijeliše ih bacajući kocke za njih, što će tko uzeti, I na- 
činiše četiri dijela, svakomu vojniku po dio, i košulju. A ko- 
šulja nije bila šivana nego izatkana sva od vrha do dna. Onda 
rekoše među sobom: »Ne derimo je, nego bacimo kocke na 
nju, komu će dopasti.« Da se zbude Pismo koje govori: Raz- 
dijeliše haljine moje među sobom i za košulju moju baciše 
kocke. Vojnici dakle tako učiniše, — Kad su Isusa pribijali na 
križ, on govoraše: »Oče! oprosti im, jer ne znaju, što čine.« — 
Oko šeste ure (o podne) potamnje sunce i bi tama po svoj 
zemlji do ure devete. A oko devete ure povika Isus iza glasa 
i reče: »Oče u ruke tvoje predajem duh svoj«. I rekavši ovo 
prekloni glavu i predade duh. — Kad bi uvečer, jer bijaše 
Priprava prije subote, dođe Josip iz Arimateje, bogat i ugledan 
vijećnik, čovjek dobar i pravedan, koji je i sam čekao kra- 
ljevstvo Božje i bio učenik Isusov ali tajno od straha židov- 
skoga; i on ne bijaše pristao na savjet i posao njihov. Ovaj 
Pristupi pouzdano k Pilatu i zamoli ga za tijelo Isusovo, da ga 
uzme. Pilat dozvavši satnika, zapita ga, je li Isus već umro. 
I doznavši od satnika zapovjedi, da dadu tijelo Josipu. A_ Josip 
kupivši čisto platno dođe te skine tijelo Isusovo s križa. — 
A dođe i Nikodem, koji je prije dolazio k Isusu noću, i donese 
smirne i aloja, i uzeše tijelo Isusovo i obaviše ga u platno 
s mirisima. — Blizu pak onoga mjesta, gdje je bio Isus raza- 
Pet, bijaše vrt, a u vrtu grob nov, koji bijaše Josip za sebe 
isjekao u kamenu, a u koji još nitko nije bio metnut. Ondje 
dakle metnuše tijelo Isusovo, jer je osvitala subota, a grob 

bio blizu. Na vrata od groba navališe veliki kamen i otidoše.. 

Zene pak, koje su bile došle s Isusom iz Galileje, iđahu za. 

mrtvim tijelom i vidješe grob i kako se tijelo položilo. 

(II. 1. Taj put Isusov s križem od sudnice do groba bio: 
je kršćanima uvijek svet. Pa od najstarijih vremena išli bi 
pobožni ljudi po tom putu razmišljajući muku Isusovu. Pamtili 
su mjesta, gdje se'što dogodilo, kako pripovijedaju evanđelja, 
i druga mjesta i događaje, koji se razabiru iz evanđelja ili su 
poznati ostali po predaji. Na tim mjestima postajali bi i molili. 
Tako je nastalo 14 Postaja križnoga puta. 

I. postaja, gdje Pilat osuđuje Isusa na smrt nalazila se 

u dvoru Pilatovu, (i danas dvorište vojarne). II. postaja, gdje 
Isus uzima križ na sebe nalazila se nekoliko koračaja podalje 
(danas zazidana vrata vojarne). III. postaja, gdje je Isus pao 
Prvi put pod križem, nalazi se nešto podalje oko 400 koraka 
prema jugu, gdje se put spuštao u dolinu. Da je Isus padao: 
pod križem, razabire se odatle, što su prisilili Simona, da mu 
ponese križ. IV. postaja, gdje je Isus po predaji susreo svoju 
majku, nalazi se 60 koraka južnije, gdje je nekad bila podi- 
gnuta crkva, spomen na to tužno sretenje. V. postaja, gdje Simon 
Cirenac pomaže Isusu nositi križ, nalazi se na mjestu, gdje se 
Put savija prema brijegu Golgoti, 40 koraka daleko od 4. po- 
staje. VI. postaja, gdje je Veronika dala Isusu rubac, udaljena. 
je.od pete 160 koraka, gdje ie PO pripovijedanju stajala kuća. 
njezina. VII. postaja, dje je Isus pao drugi put pod križem, 
nalazi se 100 koraka dalje, na mjestu, gdje su se nalazila. 
vrata, kroz koja su vodili osuđene na Kalvariju. VIII. postaja, 
gdje je Isus tješio žene, koje su plakale i naricale za njim, 
nalazila se 60 koraka dalje na otvorenom polju izvan grada. 
Jeruzalema. IX. postaja, gdie Isus pada treći put pod križem, 
nalazila se blizu mjesta razapinjanja, danas blizu crkve sve-. 
toga groba Isusova, Ostalih pet postaja nalazi se u crkvi 
svetoga Groba: X. postaja, gdje Isusa svlače i žuču napajaju, 
u kapeli Razapinjanja, XI, postaja, gdje Isusa pribijaju na križ, 
tri koraka dalje i XII. postaja, gdje Isusa dižu s križem, na. 
kojem umire, udaljena je 7 koraka od iedanaeste. Nedaleko 
je mjesto XIII. postaje, gdje Isusa skidaju s križa i polažu u 
krilo njegovoj majci. XIV, Postaja je sam Isusov grob, gdje 
su ga položili, 70 koraka dalje od trinaeste postaje. 

Tim su dakle putem išli pobožni kršćani dolazeći u Je- 
ruzalem. A da im se sami događaji što življe predoče, posta- 
vili su na mjesta postaja i slike onoga događaja. Išli su na 
križni put to radije, jer su zato dobivali obilne oproste. 

. 2. No kako mnogima nije bilo moguće putovati u Jeru- 
zalem, navlastito radi pogibli od Turaka, to su Franjevci,, 
čuvari svetih mjesta, po drugim crkvama u pokrajinama svo- 
jega reda uredili takve. postaje i dobili od sv, Oca Pape onake: 
oproste, kakvi su se davali onima, koji su polazili križni put: 

u Jeruzalemu. Iz njihovih se crkva brzo ta pobožnost raširila 
dalje u druge crkve, te : dižu križni putovi (Kalvarije) po 
i pod vedrim nebom. mex m 
siki Te . mogu dobiti oprosti spojeni S pobožnošću križ- 
noga puta, treba da se križni put zakonito podigne i pobožnost 
* propisima vrši. ' ' 2, 
ši P ikoniio podići ili blagosloviti križni Put mogu samo 
svećenici reda sv. Franciska, a samo s ore king i Nia 
Pape (koji na to ovlašćuje biskupe) drugi koji uk = 
Pod križnim putem razumijeva se 14 drvenih križeva, aiu 
blagosiljaju i postavljaju. Križevi su dakle glavno, a ne slike, 
je događaje predočuju. ' naja 
di =. od dobije oproste, mora tako obavljati +križni 
put, da ide od postaje do postaje. Ako se zbog mnoštva a 
roda ne može ići od jedne postaje do druge, dosta je, da jedan 
(svećenik) ide od postaje do postaje, a drugi ostajući na dg 
jim mjestima nekim kretnjama pokažu gibanje (poklekavši : i 
okrenuvši se licem k postaji). Osim toga obilaženja tre a 
misliti na muku Isusovu: Slike služe, da nas potaknu na raz- 
išljanje i olakšaju ga. : i. na 
si aje gia koji blagosilja križni put, odjeven 
u roketu i stolu liubičastu drži najprije od oltara kratku DPI0- 
povijed o uzvišenosti i koristi te pobožnosti. ud dnu 
Duha Svetoga pjesmom: »Dođi Duše Stvoritelju!« S mol i- 
tvama. Potom blagosilja slike, ako ih križni put ima, na način, 
kako se obično slike blagosiljaju. Onda blagosilja 14 križeva, 
koji moraju biti od drva. Blagosiljajući ih moli, da bi bili spa- 
sonosni lijekovi za utvrđenje vjere, napredak u dobrim dje- 
lima, spasenje duša; da budu uticha, zaštita i obrana protiv 
neprijatelja. Onda se ide u ophodnji pjevajući »Zastave ka 
Kralja viju, Otajstvo se Križa sia« i »Stajala je tužna mati«. 
Na koncu se veli: »Klanjamo ti se, Kriste, i blagosiljamo e 
jer si svetim križem svojim otkupio svijet.« Onda se moli: 
»Bože, koji si nas naučio slavnom mukom Sina svojega po 
putu križa doći u viečnu slavu, podaj milostivo, da za aa 
kojemu se pobožnim daa go pao pridružujemo do mjesta Kal- 
ije, idemo i u njegovoj slavi.« Soo! : 
a =) prišavši k prvoj Postaji poljubi križ i sliku i 
namjesti je on ili tko drugi na određeno mjesto; onda čita 
razmišljanje i molitvu. Tako čini kod svih Postaja. Na koncu 
se pjeva »Tebe Boga hvalimo« s molitvom zahvalnicom. 
IV. Pobožnost križnoga puta čini se dakle na spomen, 
kako je Isus nosio križ i na njemu umro, tako da se obide 14 
postaja, označenih drvenim križevima, koje je blagoslovio 
šteni svećenik. u 2 
čini 3 Tata za niim! Idimo za Kristom misleći na križ 
njegov i noseći križ svoi. Kad je Isus govorio učenicima, da 
će trpieti mnogo u Jeruzalemu, odvraćao ga Petar od toga. 

A Isus ga prekorio i rekao je učenicima: »Ako tko hoće za 
mnom da ide, neka se odreče samoga sebe, neka uzme križ 
svojineka'". 4 = at. 16, 24). ć 

Oba. «uno rado osobito u vrijeme korizmeno pobož- 
nost križnoga puta, Ta će nam pobožnost donijeti, kako bla- 
goslovna molitva veli: utjehu u podnošenju svojih križeva 
zaštitu u nevoljama i obranu od nečistoga duha. Idući za 
Isusom u mukama naći ćemo se s niim u slavi. 


XLIX. SVIBANJSKA POBOŽNOST. 
(Brev, 24. Maii.) 


L Osim pobožnosti, koje se vrše na slavu Spasitelju 
ima pobožnosti i na čast B. D. Marije. Neke smo već spomi- 
njali kao pobožnost sv. čisla u mjesecu listopadu. Crkva 
s pravom poslije Boga najviše slavi svetu Bogorodicu, te je 
njoj na čast ustanovila mnogo Svetkovina, tako da se gotovo 
svaki mjesec Slavi koja u cijeloj Crkvi ili u kojem “kraju. 
Mjeseca je siječnja spomen na zaruke Marijine (21.), u veljači 
(2.) Svijećnica, u ožujku (25.) Blagovijest, u travnju dolazi 
obično sedam žalosti, u svibnju (24.) Marija pomoćnica kršća- 
na, u lipnju slavi se poslije Srca Isusova i njezino Srce, u 
srpnju (2.) je svetkovina Pohod Marijin i (16.) spomen Kar- 
melske Gospe. U kolovozu (15.) je Uznesenje Marijino, u 
ruinu (8.) rođenje i ime (12.), u listopadu (7.) svetkovina Čisla 
Marijina, u studenomu (21.) prikazanje njezino u hramu u 
prosincu (8.) Bezgrešni Začetak. A ima još i drugih spomen- 
dana Marijinih, osobito u pojedinim krajevima svijeta. 

. No nesamo što je Crkva ustanovila mnogo dana u £O- 
dini za poštovanje Marijino, njoj su i dva mjeseca posvećena: 
mjesec listopad i svibanj. U mjesecu listopadu, kad u našim 
krajevima ponestaje zelenila, cvijeća i ruža, ioš posljednje 
Cvijeće darujemo Mariji, a umiruće cvijeće osvježujemo živim 
ružama svetoga Cisla. A kad se u nas priroda opet probudi 
i okiti se. zelenilom i cvijećem, onda najkrasnijim cvijećem 
resimo njezine oltare, kitimo slike, molimo molitve. To je 
Svibanjska pobožnost. ' 

..  Svibanjsko cvijeće opominje nas kreposti Mari- 
jinih i potiče, da i mi kreposno živimo. 

E U stvorenom svijetu vidi se moć, mudrost i dobrota 
Stvoritelja. Zato nas sav svijet i svaka stvar u njemu ODO- 
minje savršenstva Božiih. Zato sveto Pismo slaveći savršen- 
stva Božija uzima slike iz prirode. Tako govoreći 
knjiga Crkvenica (24, 14 sl) o vječnoj Mudrosti govori: »Od 
početka i prije svih vijekova stvorih se, i ne ću prestati u 
sve vijeke, i u svetom stanu pred njim služih. I tako se na 
Sionu učvrstih, i u svetom gradu također počivah, i u Jeru- 
salemu bi vlast moja. I ukorijenih se u narodu štovanu, i u 

dijelu Boga mojega, koji je nasljedstvo < “se0vo: | u punini 


svetaca postojbina je. moja. Kao ceaar na Libanu podigoh se, 


i kao cipresa na gori Sionu; kao palma u Kadesu podigoh se, 
“i kao nasad ruža u Jerihonu i kao lijepa maslina u polju, kao 


makljen podigoh se kraj vode na ulicama. Kao slatka korica 


i dišući balzam mirisah, kao izabrana smirna mirisah ugodno, 


i kao mirisna smola i galban i kopitnjak i kaplia i tamjan sa- 
motok zadahnuh svoje prebivalište, i moj je miris kao nepo- 
miješani balzam. Ja kao brijest raširih svoje grane, i moje 
su grane krasne i mile. Ja kao trs rodih slatki miris, i cvijeće 
moje plod je slavan i častan. Ja sam majka lijepe ljubavi i 
straha i poznanja i svete nade. U meni je sva milost života 
i istine, u meni sva nada života i kreposti. Dođite amo 
k meni svi, koji me želite i nasitite se rodova mojih! Jer je 
duh moj slađi od meda, i nasljedstvo moje slađe od medenoga 
sata. Spomen moj u vijeke vijekova. Koji me jedu, još će 
gladovati, i koji me piju, još će žeđati. Koji me sluša, ne će 
se srauotiti, i koji rade po meni, ne će griješiti. Koji me raz- 


.iašnjuju, imat će život vječni.« 


Tim riječima i slikama slavi se druga božanska osoba, 
Sin Božji, te je jednu od tih slika i Isus o sebi rekao: Ja sam 
trs (Iv. 15, 1). Različita ta drveta i mirisi označuju vrline i 
kreposti, što se nalaze u Bogu-čovjeku Kristu, i za kojima 
treba da i mi težimo, kako nas on, vječna Mudrost zove (Crkv. 
.39, 17—19): »Slušajte me vi, Božji porode, i rodite kao ruža 
zasađena kraj vode na potoku. Dajte slatki miris kao tamjan. 
Cvjetajte cvijetovi kao ljiljan i dajte miris, i zelenite se milo 
i pjevajte pjesmu slavnu i blagosiljajte Boga u djelima nje- 
.ZOVIM.« 

II. 1. Riječi ove i poredbe, koje sv. Pismo govori 0 
Božjoj Mudrosti, prenosi Crkva na BI. Djevicu Mariju, jer je 
ona svojim Životom i krepostima najsličnija svojemu Sinu. 
Cedar je kao kralj nad svim drvetima svojom veličinom; 
tako je Marija kraljica nad svima svetima. Cipres se vi- 
soko diže pod nebo, tako ie Marija najuzvišenija svojom sla- 
vom nad ljudima. Palma raste csamljena u pustinji; tako 
je Marija izuzeta od svih ljudi rođena bez grijeha. Ruža 
jerihonska svojom ljepotom nadvisuje sve druge vrste ruža 
u Palestini — tako Marija svojim krepostima sve druge svete 
na zemlji. Maslina na polju zeleni se i zimi, i rodi obilato 
plodom, od kojega se dobija dragocjeno ulje: tako je Marija 
mati Pomazaniku Kristu. Makljen daje liiep hlad od žege, 
tako od Marije dolazi zaštita u napasti. Slatka korica, balzam, 
.smirna, smola i tamjan i druge mirisne stšari nesamo 
što daju lijep miris nego čuvaju od egnjiloće i« pokvarenosti: 
tako je Marija nepovrijeđena Majka i prečista Djevica. Bri- 
iest se odlikuje jakošću svojega drveta, tako je Marija jaka 
obrana kršćanskomu narodu, i ona se može porediti »trsu, 

jer je dala život Onomu, koji je bio »pravi trs«, od koga svi 
vjernici kao loze dobivaju život milosti. 


Za Marijom treba da idemo, za majkom lijepe ljubavi, . 
slušajući poziv: »Dođite k meni svi... koji rade po meni, 


ne, će griješiti«.  Razmišljajmo njezine kreposti, jer se veli: 


»Koji me razjašniuju, imat će život vječni«. Tako ćemo i mi 


Cvjetati kao cvijeće milim krepostima. 
2. To razmišljanje o: krepostima i pomoćima Marijinim 


čini se prikladno kod svibanjske pobožnosti, kad nas i sama. 
Priroda na to podsjeća. Ali nas na to sjećaju i neki događaji, 


koji su se u mjesecu svibnju dogodili, u kojima se vidi očita 


pomoć Marijina: te su ti događaji i bili povod, dajenastala 


svibaniska pobožnosti brzo se raširila. Bilo je to 
početkom devetnaestoga vijeka, kad se cijelom Evropom širio 
strah od Napoleona i zemlje su stradale od ratova, što ih je 
taj slavični čovjek vodio. Ljudi su pribjegavali molitvama 
k Bogu i bl. Djevici Mariji, koju su u gornjoj Italiji poštovali 
kiteći njezine slike cvijećem i moleći se Kraljici mira, da budu 
pošteđeni od bojeva, koji su u tom dijelu Italije najoštrije 
bjesnili. 

Napoleonova ruka nije poštedila ni Crkve i njezina 
vrhovnoga poglavara Papu Pija sedmoga. Napoleon ie i u 
Crkvi htio biti vrhovni poglavar, te je sam htio postavljati i 
skidati biskupe, Kad Papa nije htio zadovoljiti njegovim že- 
liama, nego ga je radi njegovih nepravda izopćio iz Crkve,. 
Napoleon dade Papu uhvatiti i odvesti iz Rima u zatvor u 
Savonu. Još je rekao tom zgodom riječi: »Zar misli Papa, da 
će radi njegova prokletstva mojim vojnicima ispasti puške iz 
ruku?« To se ipak dogodilo tri godine poslije u Rusiji, gdje 
je od strašne zime izginula velika Napoleonova vojska. Ta 
nesreća nije opametila Napoleona, nego je i dalje od Pape 
nasilnim načinom tražio, da se odreče prava Crkve. Ali se. 
stvari nenadano okrenuše. Napoleona su nadvladale savezne 
vojske, i Papa se poslije pet godina vratio u Rim, gdje ga je 
narod 24. svibnja 1814. s oduševljenjem dočekao. Napoleona 
pak otpraviše kasnije na pusti otok sv. Helenu, gdje je živio 
u stradanju pet godina. 

Svoje izbavljenje zahvaljivao je Papa Pijo VII. pomoći 
bl. Djevice Marije, kojoj se bio molitvama i zavjetima prepo- 
ručivao, kad su ga vodili u zatvor (zatočenie). Zato je poslije 
išao iz Rima u Savonu, i ondje svojim rukama ovjenčao zlat- 
nim vijencem sliku Majke Božje pod imenom Majke Milosrđa. 
Pred tom se slikom prije bio molio za njezinu pomoć. Osim 
toga odredio je, da se 24, svibnja kao na dan njegova povratka: 
u Rim, slavi svetkovina Marijina pod imenom: Marija, p o- 
moćnica kršćana. 

Osim toga slavi se u gornjoj Italiji i po drugim mjestima 
prve nedjelje u svibnju Marija kao Ma ikabožanskoga 


202 


Pastira, koju je Papa Pijo VII. dopustio. U njezinom se 
služenju nalazi molitva: »Primi, blažena Djevice Marijo,. 
službu svojih slugu, koji borave u ovom kraju. Mi smo dobili 
tvoju pomoć u mnogim i velikim pogiblima. Iz zahvalnosti i 
na spomen tih đobročinstva, obrane i zaštite, svetkujemo na 
čast tvoju svetkovinu pod imenom Majke dobroga Pastira, 
koju nam je dopustio Papa Pijo Sedmi, da te svi vjerni DO- 
znaju, prizivaju i poštuju kao budnu čuvaricu i djeliteijicu ne- 
beske paše (hrane).« MBO , 
Nastavši tako u Italiji brzo se raširila svibanjska pobož- 
nost po Njemačkoj i drugim zemljama, pa i u nas, te je veoma 
omiljela kršćanskom narodu. Fam X 
IV. Svibanjska pobožnost u ujesecu svibnju vrši se raz- 
mišlianjem kreposti Marijinih i njezinih pomoći S molitvama, 
da isprosimo njezin zagovor za krepostan život i zaštitu u 
vremenitim nevoljama. 5 . 
V. Sveti Otac Papa Pijo VIL, u čije se doba počela svi- 
baniska pobožnost, podijelio je god. 1815. oproste onima, koji 
je obavljaju. Njegov primjer i primjer pobožnoga kršćanskoga 
naroda po različitim krajevima i mjestima, neka bude svima 
živo poticalo, da rado dolaze na svibanjsku pobožnost, koja 
se po odredbi dijecezanske sinode zagrebačke (1925) ima u 
zagrebačkoj nadbiskupiji vršiti u svim župama barem svake 
subote, nedjelje i blagdana — a gdje je moguće i svaki dan. 
Za pobožnosti mole se litanije lauretanske i daje blagoslov S. 
Presvetim Sakramentom. A da se umnoži poznavanje Majke 
Božje, njezinih odličja i vrlina, da se utvrdi liubav k našoj 
posrednici i utočištu grešnika, neka se do zgode, a naročito 
subotom, nedjeljom i blagdanom kaže i koja prikladna riječ 
ili čita što o njezinim krepostima. PARISA 
Tko ne može u crkvu dolaziti, neka kod kuće što čita. 
o Mariji. U ovim Katekezama ima već više stvari o Mariji: 
O poštovanju njezinu (kod I. zapovijedi Božje), o molitvi Po- 
zdravu anđelskom, o Čislu, o litanijama lauretanskim, koje se 
razmišljati i tumačiti. > : 
Kua (s i ok oltare i slike Majke Božje cvijećem, ali 
ne propustimo još više u cvjetnjaku našega srca gojiti cvijeće 
svake ruke, kreposti njoj mile i drage. Sadimo ljubice ponizno- 
sti, zaljevajmo ljiliane čistoće, cijepimo ruže ljubavi Bogu i 
bližnjemu. To će biti najliepši poklon našoj nebeskoj Majci., 


L. BRATOVŠTINE. ZBOROVI. MISIJE. DRUŠTVA. 
KATOLIČKA AKCIJA. ' 
(D. K. 253—254.) 


I. Kad liudi hoće da neki posao što lakše i ljepše urade, 
onda ih se po više složi, i to se zove društvo. Tako ima ple 
vačko društvo, vatrogasno društvo, književno društvo i t. d. 

U društvu jedan drugoga pomaže, i što jedan čini, to ide u 
korist svima. Tako mogu ljudi sastaviti i društ vo Dobo- 
Žžno, gdje zajedno mole, dolaze k svetoj misi i pričesti, drže 
> kr ed: milostinju za siromahe ili za nakit 
11. a. lakva druš | šti rovi 
seobi Sora štva zovu: se bratovštine, zborovi, po- 

Na Cijelu je Crkvu Isus uredio kao društvo, zajednicu svetih 
koji treba da imadu jednoga poglavara, drže se jedne vjere 
i zakona, vrše zajedničku službu Božju, primaju iste sakra- 
mente, mole se jedan za drugoga. Ali u tom velikom društvu 
BI kojem su svi dužni vršiti zajedničke zapovijedi, koje sve 
vežu, mogu članovi sastavljati druga društva, da drže i vrše 
i ono, što nije svima zapovijedano nego je samo savjetovano 
Za savršeniji život. Tako je i država društvo, ali u pravoj 
slobodnoj državi imade i drugih društava, koja držeći se 
općenitih državnih zakona rade VO Svojim pravilima za dobro 
svojih članova i tim pomažu samoj državi Voditi brigu za 
blagostanje državljana. Takvu slobodu daje i Crkva svojim 
vjernicima, da se udružuju na osnovu pravila, koja ona potvr- 
duje, da ne budu u opreci s općenitim zakonima. Tako su na- 
stali redovi, koji drže evanđeoske savjete. Ali ne trebaju i ne 
mogu SVI vjernici otići u redovnike, Oni živeći u svijetu mogu 
se složiti u društva, koja će raditi oko duhovnoga napretka 
svojih članova, širiti pobožnost u Crkvi, brinuti se za rašire- 
nje vjere. Tako ta društva pomažu Crkvu u njezinu radu. 

M LL Isus opominje na molitvu u društvu. Po- 
učivši učenike, kako će oprašati jedan drugomu reče im: »Opet 
vam kažem: Ako se dvojica od vas slože na zemlji za koju- 
god stvar, štogod zamole, dat će im Otac moj, koji je na ne- 
besima, Jer gdje su dvojica ili trojica sabrani u moje ime 
ondje sam ja među niima« (Mat. 18, 19——20). ' 

2. Ap ostoli nisu sami širili vjeru Kristovu, nego su 
u tom imalisvoje pomagače. Tako se oko sv. Pavla 
sabralo mnogo učenika, koji su mu pomagali u poslu evan- 
đelia. Na Prvo svoje putovanje išao je s Barnabom povedavši 
sa sobom i Marka. Na drugom svojem putovanju uzme Pavao 
sa sobom Silu; a došavši u Listru, gdje ie na prvom putova- 
nju bio obratio mnogo ljudi, nađe ondje učenika Timoteja sina 
žene Zidovke i oca poganina. Za njega su dobro svjedočili 
kršćani u Listri, i Pavao ga uze na put, jer je dobro POzna- 
vao sveto Pismo, koje ga je naučila mati i baba. Došavši u 
Korint nađe Pavao Akvilu i ženu njegovu Priscilu, koji su kao 
židovski kršćani morali pobjeći iz Rima. Oni su postali su- 
radnici Pavlovi kod širenja vjere u Korintu, a poslije mu se 
Pridružili na putu u Efez, Ondje su primili k sebi Žida po imenu 
Apola, rodom iz Aleksandrije, muža rječita i vrsna pozna- 
vaoca Sv. Pisma. Taj je bio poučen u vjeri Kristovoj i odu- 
ševljeno je i pomno učio o Isusu, ali je poznavao samo kršte- 

nje Ivanovo. Akvila i Priscila izložiše mu točnije nauku Božju. 
A kad je htio putovati u Grčku, opomenuše braća u pismu 
učenike, da ga prime. Kad on dođe, pomože mnogo onima, 
koji su milošću postali vjernici, jer je silno pobijao Židove 
jasno dokazujući iz Pisma, da je Isus Krist. Osim ovih poma- 
gača evanđelja spominju se drugovi Pavlovi: Sopater, Ari- 
starh, Sekundo, Gaj, Tihik, Trofim (Di. ap. 20, 4), a bijaše s. 
njim i Luka, liječnik, Tit, Dema i dr. 

Mnogih pomagača svojih opominje se Pavao u listu 
Rimljanima (16, 1—21). Preporučuje im Febu, službenicu' 
crkve u Kenbreji (korintskoj luci). Pozdravlia neku Mariju, 
koja se mnogo trudila za njih; Andronika i Juniju, svoje dru- 
gove, koji su bili znameniti među apostolima; Urbana, po- 
moćnika svojega; Trijemu i Trifozu, koje se trude za vjeru 
i dr. U listu Korinćanima (I. 16, 15—16) piše: »Molim vas, 
braćo, znate dom Stefanin, da je prvi dom (kršteni) u Grčkoj, 
i da su se stavili na službu svetima. I vi pokoravajte se takvi-. 
ma i svakomu, koji surađuje i trudi se.« 

A kad je među tim suradnicima (ženama) nastalo kakvo 
razilaženje, opominje ih na slogu: »Evodiju molim i Sintihu 
opominjem, da jedno misle u Gospodinu. Molim i tebe, pravi: 
Druže, zauzmi se za njih, koje se u evanđelju boriše sa mnom 
i s Klementom i ostalim suradnicima mojim, kojima su imena 
u knjizi života« (Filip. 4, 2—3). 

II. 1. Da su kršćani zaista poslušali riječ Isusovu i za- 
jedno se sastajali na molitvu i izvan zapovijedanoga zajed- 
ničkoga bogosluženja, nema nikake sumnje. To njihovo udru- 
živanje na zajedničku molitvu nazvala se bratovština, 
te se može reći, da su bratovštine stare kao i Crkva sama. 
Te su se bratovštine okupljale na grobovima svetih mučenika, , 
da se mole, mučenike i svoje članove dostojno ukopaju. To 
im nisu mogli braniti rimski zakoni, koji su takve bratovštine 
poznavali. 

S vremenom su nastale i druge bratovštine: Od velikoga. 
njibova broja spomenut ćemo neke najznatnije. Tako smo 
spomenuli već bratovštinu SrcasIsusova. Njoj je dužnost 
gojiti i širiti pobožnost k Srcu Isusovu. To čine članovi skup- 
ljajući se prvoga petka u mjesecu u crkvi, gdje slušaju sv.. 
misu, propovijed, mole litanije Presv. Srca, otprošnju i pri- 
maju blagoslov. Članovi osim toga pristupaju k zajedničkoj“ 
svetoj pričesti, osobito pak na svetkovinu Presvetoga Srca. 
Toj je bratovštini slična bratovština Srca Marijina. 

Dalje je znamenita bratovština presvetoga oltarsko- 
ga Sakramenta, kojoj je dužnost jačati pobožnost k 
tomu Sakramentu. Članovi se obvežu, da će stanovitu uru 
držati klanjanje u crkvi; češće dostojno primati svetu pričest. 
S tim je onda u svezi društvo za sveudiljno klanjanje, koje 

kraj toga od skupljanih milodara opskrbljuje siromašne crkve 
imisnim ruhom i posuđem. 
Bratovština dijeti nistva Isusova moli se za 


raširenje Crkve među neznabošcima, te po mogućnosti daje . 


i priloge za misije, poslanstva, koja šire vjeru među nezna- 
bošcima. ' 

mE Bratovština svet oga skapulara s molitvoin i 
čestim primanjem svetih sakramenata spaja nošenje svete 
slike na prsima, Od skapulara najstariji i najznatniji je ska- 
.Pular Majke Božje Karmelske, uveden kod redov- 
nika Karmelićana, prozvanih po mjestu Karmelu u Svetoj Zem- 
lji (gdje je Ilija izmolio od Boga kišu). Nošenje skapulara po- 
božne štovaoce Marijine čuva od vječnoga ognja, a koji usto 


mole Malu službu B. D.,M, ili ako to ne mogu, mjesto toga | 


ne mrse srijedom, petkom i subotom (osim na božićni dan), 
bit će oslobođeni Čistilišnih muka prve subote poslije smrti. 
Osim toga ima skapulara Srca Isusova, presv. Trojstva, sv. 
Josipa i t, d. ' j 
= Ap os to Istvo molitve pripada također: bratov- 
štinama, i dužnost mu je širiti molitvu za svagdašnje potrebe 
Crkve po nakani sv. Oca Pape. 

Da bude tko član bratovštine, ima se u nju upisati. Onda 


dobiva sve koristi i oproste, koji se bratovštini daju. Razu- 


mije se, da ne griješi onaj, koji s kakova god razloga ne ispu- 
nja dužnosti bratovštine, jer ga one ne vežu pod grijeh. 

2. Bratovštinama nalik su Zboro vi (Kongregacije). 
Zborovi su pravilno uređena (organizirana) društva, koja 
imadu svoju upravu i svoje poglavarstvo. Njihova dužnost nije 
samo usavršiti sebe nego nastojati. primjerom, poukom, opo- 
menom usavršivati: i svoje drugove, Naiznatniji je Zbor 
Marijin, koji su među učenicima uveli Isusovci (Ivan Leunis 
1563.) u Rimu: da učenici napreduju u pobožnosti i nauku. 
Imadu osobito gojiti pobožnost prema B. D. Mariji (Marijina 
kongregacija), često primaju svete sakramente, po mogućnosti 
slušaju svaki dan svetu misu, dolaze na razgovore o vjerskim 
i ćudorednim stvarima, i nastoje marljivo o nauku. Te. su se 
kongregacije brzo raširile po svem svijetu, te ih danas može 
biti oko 40.000 sa 2—3 milijuna članova. U Zagrebu su Isusovci 
u svojem kolegiju, podignutom 1606. uveli Marijinu kongrega- 
ciju. Obnovljena je €. 1898. u gornjogradskoj gimnaziji. Ai 
po drugim školama brzo se raširiše (negdie kao ustuk liberal- 
nim đačkim društvima). 

Po primjeru muških uvedene su i ženske kongregacije 
za učenice, a onda i za druge staleže, te ima kongregacija 
Svećenika, činovnika, obrtnika, radnika, služavka i t, a 

Kongregacije imađu svoga upravitelja, svećenika, a onda 
nadstojnika, dva doglavnika, tajnika, više savjetnika, blagaj- 
nika, ispitivača (poučavatelja), Svu upravu osim upravitelja 

biraju si članovi sami. Takvu slobodno biranu upravu i radije 


slušaju. 


3. Osobito je koristan Zbor svećenika, koji se udružuju 


za poučavanje i ćuđoredno podizanje naroda, misionara, što 
ga je osnovao sv. Vinko Paulski (Lazaristi). Oni drže propo- 


vijedi i duhovne vježbe za narod, i to se zovu misije. 
4. Sva društva, što smo ih dosad spominjali, nastoje samo 
oko duhovnoga dobra. Ali ima i društava, koje se bave i tje- 


-lesnim, materijalnim dobrom svojih članova po primjeru prvih 


kršćana, koji su se brinuli za svoje siromahe i udovice. To se 
zovu karitativna ili društva ljubavi. Ako su ta 
društva utemeljena, preporučena, vođena ili nadzirana od 
crkvenih ljudi, zovu sekatoličkadruštva. Takvih dru- 
štava imade bez broja po katoličkom svijetu. Kod nas djeluje 
blagoslovno društvo sv, Vinka Paulskoga za siromahe, die- 
tićko društvo i t. d. Pijevo društvo diže i pomaže katoličku . 
štampu. : ' 

5. Pače i za tjelesni uzgoj, koji treba da je u skladu s 
duhovnim životom, postoje od Crkve preporučena društva. 


Takvo je društvo »Orao«. Crkva je već tim načinila mnogo 


za uzgoj tijela, što je učila i tražila od vjernika umjerenost, 
čistoću i rad. Njezini su sinovi pogibali od gladiatora, ali se 
nisu vježbali za gladiatore. Askeza s postom, bdienjem, trap- 
ljenjem nije škodila životu, jer su pustinjaci doživjeli starost 
od preko sto godina. Nije trebala Crkva učiti gimnastike nove 
ratoborne narode, koji su osvajali gladiatorsko rimsko carstvo 
i u strah gonili grčke gimnastičare. Ni poslije nije ioi bila na 
pameti, da propovijeda tjelovježbu, kad su vitezovi, inače po- 
božni štovatelji Mariiini, držali viteške turnire, prema kojima 
su današnji sokolski sletovi dječje igre. Kad su se nastojanjem 
Crkve uvele pučke, srednje i više škole, prvi su Isusovci uveli 
gimnastiku kao školski predmet. Ali i tu im je bila svrha, da 
tijelo ojačaju i izvježbaju, da služi duhu. 

Naprotiv se počelo u novije vrijeme gojiti samo tijelo na 
štetu duha. Neka gimnastička društva (pa i »Sokol«), koja 
vele, da osim tijela vježbaju i duh, čine to često tako, da du- 
kove bune protiv Crkve, Nije preostalo drugo, nego da oni, 
koji hoće zajedno s duhom da spase i tijelo, osnuju svoja gim- 
nastička društva. Dali su im ime »Orao«. Pa neka čuju Orlovi, 
što o tome imenu govori sv. Maksim biskup (Brev. Fer. III. 
inir, Oct, Ascens.): »Sjećate se, što sam govorio o riječima 
Psalma 102, 5: Obnovit će se kao u orla mladost tvoja. Ondje 
sam Spasitelja poredio orlu. Poredba nije malena. Jer kao što 
crao ostavlja nizinu, teži u visinu, uzlazi u blizinu neba: tako 
ie i Spasitelj ostavio nizinu pretpakla, uznesao se u visinu 
raja, prošao do vrhunca neba. I kao što orao ostavlja zemali- 
sku prašinu, leti visoko i uživa zdrav čist zrak: tako je i Go- 
spodin ostavio blato zemaljskih grijeha, odletio sa svetima 

svojima i raduje se u slobodi čistijega života. U svemu je 
dakle prikladna poredba Spasitelja s orlom, Ali što ćemo reći 
na to, da orao često razdire plijen, često otima tuđe? I u tom 
je Spasitelj sličan orlu. On je nosio plijen, kad je čovjeka oteo 
raljama pakla i izbavio ga od tuđinske đavolje vlasti, kao što 
piše Prorok: Uzašav na visinu odvede zarobljeno roblje, dade 
dare ljudima.« Neka i »Orlovi« budu slični orlu Spasitelju. 

6. Tako vidimo u Crkvi mnogo društava. To je i pravo. 
Gdje se ljudi udružuju, znak je života i rada. Neprijatelji se 
Crkve udružuju: »knezovi se ujedinjuju protiv Boga i nje- 
gova Pomazanika« (Ps. 2): zar će onda sinovi kraljevstva sta- 
jati prekrštenih ruku? Ne valja samo posao obrane ostaviti 
svećenicima, nego i vjernici sa svećenicima ruku o ruku u 
katoličkim društvima imadu stajati na braniku najsvetijih za- 
loga. To jeKatoličkaAkcija, oko koje treba da se kupe 
Svi vjernici svakoga staleža, društva, partije, da »budu jedno«, 
kad se radi o obrani katoličke vjere i Crkve. 

IV. 253. Što treba držati o bratovštinama? Bratovštine 
su bogomila, ponajviše od svetoga Oca Pape potvrđena dru- 
štva, u kojima treba da iedan moli za drugoga, vrši dobra 
djela i prima svete sakramente. — 254. Što su pučke misije? 
Pučke misije jesu propovijedi i druge pobožne vježbe, koje 
drže vrsni svećenici, da probude i obnove kršćansko katoličko 
življenje u narodu, 

V. »Ja sam put, istina i život« govorio je Spasiteli. On 
je to bio, sada je i bit će do svršetka svijeta u svojoj Crkvi. 
Tu je istina vjere, tu je put zapovijedi, tu je život milosti i kre- 
posti. Svuda vidimo u katoličkoj Crkvi taj život, kako buji, 
kako se širi. Taj je život pun borbe, ali »borba je Život«, čo- 
vjek je kršćanin na zemlji kao na vojsci (Job.). Ne valja tu 
borbu samo gledati kao gledaoci u kazalištu, nego u tu borbu 
treba da svaki kršćanin katolik sam zađe. Neka ne gleda samo, 
da rasuđuje (kritizira) i prigovara, nego se sam lati posla, da 
njega gledaju anđeli i ljudi na bojištu za slavu Božju i svoje 
spasenje. U toj borbi neka pogledava na Krista i sluša njegove 
riječi: »Uzdajte se, Ja sam rmadvladao svijet! « 


SLAVA TEBI, KRISTE! 

Ivšić, 1. Janeš, V. Jezernik, A. Kušmišević, I. Lovšin, Pavao 
Matica, 1. Miškulin, S. Murk, Marcel Novak, M. Pažur, A. Pe- 
tek, M. Ptiček, Dr. F. Resman, J. Rogoz, M. Ruk, A, Švoger, 
A. Tepeš, J. Valjak, C. Vugić, F. Žega; 

iz đakovačke biskupije: I. Becker, I. Berti, 1. 
Cvrković, A. Gađl, V. Holik, S. Jalovac, J, Jozić, V. Juranić, 
S. Kokanović, M. Kretović, N. Latinović, Josip Mihelčić, A. 
Mtirović, G. Mitrović, P. Oršić, E. Ovčarić, Msgr. M. Pavić, 
F. Pavlak, I, Perhač, S. Rancinger, K. Tadin, G. Tomašić, K. 
Tomljenović, A. Wolf, ' 

Svima tima šaljemo još i ovu svesku, te ih molimo, da 
svoj dug od 90 dinara pošlju ravnatelistvu centralnoga d i e- 


i čačkoga sjemeništa u Zagrebu, u čiju se korist 


odričemo ove čiste dobiti od 5.040 dinara. Ako nam ravna- 
teljstvo pošlje imena platilaca, štampat ćemo ih na omotu 
Katekeza o vjeri (I. dio), koje će izaći u prvoj polovici 


S. godine 1929. 


Kateketske propovijedi o sakramental ima, mo- 
litvi i obredima mogu se držati (1929.) i ovim redom: 
O Bogojavljenju, blagoslov vode (XV); po Bogojavljenju 1. 


| af X Hodočašćenja (XLV); 2. Pozdrav anđelov. Prošnja (XXXII); 


Sedamdesetnica, Procesija na Svijećnicu (XLI): Šezd. Blago- 
slov grla (X); Ped, Križni put (XLVIII); Korizmene 1. Šesta 
prošnja Očenaša (XXIX); 2. Treća prošnja Očenaša (XXVI); 
3. Zaklinjanja (I); 4. Klanjanje presv. Sakramentu (XLVI): 


5. Blagoslov Križa (V); 6. Procesija na Cvjetnicu (XLII); DO 
. Uskrsu 1, Posveta krsne vode (VIII); 2. Litanije sv. Josipa 


(XXXVIII); 3. Procesija na Markovo i prosne dane (XLIII); 


4. Svibanjska pobožnost (XLIX); 5. Potreba moličve (XVII); 


6..Kada i gdje treba moliti (XX): po Duhovima 1. Procesija na 
Tijelovo; 2. Pobožnost Srca Isusova (XLVII): 3. Litanije Srca 
Isusova (XXXV]); 4. Četvrta prošnja Očenaša (XXVII): 5. 
Posvećena lica (III); 6. Blagoslovine (1); 7. Blagoslov rodilje 
(IX); 8. Očenaš. Predgovor (XXIII); 9. Posvećenje crkve (IV): 
10. Kako treba moliti (XIX); 11. Obredi (XL); 12. Blagoslov 
kola, lađe (XIII); 13. Molitva (XVI); 14. Blagoslov hrane i bilja 
ljekovita (XIV): 15. Blagoslov mrtvaca (XI): 16, Pozdrav an- 
đelov. Hvala (XXXI); 17. Blagoslov kuće i škole (XII); 18. Za 
koga treba moliti (XXI); 19. Blagoslov zvona i orgulja (VII); 
20. Čislo (XXXIV): 21. Peta prošnja Očenaša (XXVIII); 22. 
Crkvena društva (L); 23. Litanije svih svetih (XXXIX): 24. 
Sedma prošnja Očenaša (XXX); 25. Posveta groblja (VI): 26. 
Prva prošnja Očenaša (XXIV): 27. Korist molitve (XXVIJI); 
Adventska 1. Druga prošnja Očenaša (XXV); 2. Litanije laure- 
tanske (XXXVII); 3. Način moljenja (XXII); 4. Anđeo Go- 
spodnji (XXXIII); po Božiću 1. Litanije Imena Isusova (XXXV). 

